
2 мът е Иебната уж спасителна идеология на агонизиращата днес 
<вропа. та спа. поклонница на „демокрацията“, в ужаса на своето отчаяние, пред 
прага на гибелта си снема маската на „демокрацията” и оголва истинския си лик - 
фашизма. Демокрацията значи реакция - най-черна реакция - и в Европа, иу нас. Тъл- 
ните сили на едно минало, което е вече нравствена, биологическа и историческа не- 
възможност, се надигат озверени против идеалите на бъдещото човечество, което 
се заражда днес; надигат се с целия арсенал на минали нелепици, които звучат като 
абсурд в днешния век - и с тях уж искат да спасят света. Това е реакция, това е фа- 
шизъм - един исторически абсурд, нещо повече - невероятна за ХХв. глупост. Думата 
не е силна. Защото ето как формулира задачите на фашизма един от видните мъже 
на днешна Европа, Джовани Папини, автор на прочута книга „Животът на Исуса”. 

„Фашизмът е противодействие на латинския ум и на католицизма против 
чудноватостите и изражданията в модерния дух. Модерната мисъл, която се е 
родила в протестантската реформация, е изгубила силата си вече. С фашизма и 
неговия дух на назадничавост настъпва една нова ера.” 

Ние протестираме против всички секти. Оставете на италианците тяхната 
сиромашия - това е вдовицата на техния уважаван св. Франциск. Оставете им тях- 
ното невежество - то е невежеството на рибаря апостол Петър. Оставете им 
тиранията на папата, тя е тиранията, създадена от Христа. Ние сме от средните 
векове и вярваме, че никой не може да бъде спасен, ако не е послушен поданик на рим- 
ския митрополит. Ние сме против електричеството и машините. 

Ние сме против просветата. Изискваме, щото веднага 700 от народните 
училища да бъдат затворени и 7020 от учителите незабавно да бъдат уволнени. В 
училищата, които ще останат, настояваме да се преподава: граматика, катехизис, 
свещена история, Новият завет и по аритметика да се учат само таблиците. И 
всичко трябва да се преподава от верни католици. 

Да се намали коренно числото на средните училища и да се приемат в тях само 
най-способните деца, които искат да се подготвят за университета. Основата на 
всичко, което се преподава в средното училище, трябва да е католическото богословие. 

Да има само два университета, които да приличат на храмове и в които да се 
преподават главно богословието и средновековната философия. 

Тая величествена програма може да се осъществи само чрез папата, господаря 
на света, след предстоящото рухване на „демократическата цивилизация. 

Ясно и кратко - припадък от откровеност. Реакцията казва: аз съм реакция -- 
черна, хищна, жадна за поробване. Това се пише от автора на благочестивата книга 
„Животът на Йсуса”, преведена на всички езици, също и на български (само част --в сп. 
„Хиперион”, год. П). г ова, което за здравия ум е невероятна в ХХ в. глупост, е съкровено 
намерение на днешната реакция - и в Европа, и у нас, - на днешната буржоазна демо- 
крация в съюз с религията. Може да се каже: една конспирация против човечеството. 


Гео Милев 
(„Фашизмът”. Сп. „Пламък”, 1925 г.) 








Гео Милев 
Автопортрет, 1921 

РЕФОРМАТА НА СОЦИАЛНАТА ПОЛИТИКА 
ВЪВ ФИНЛАНДИЯ - ЗАСИЛВАНЕ 
НА ЕФЕКТИВНОСТТА НА АДАПТАЦИЯТА 


Джаако Кяндер, 
Юхо Сари 


Увод 


(ре са се счита за една от държавите на всеобщото благоденствие в Скан- 
динавия - с егалитарно общество, с голям държавен сектор и с преразпределе- 
ние на доходите. Тя постигна добри резултати в икономиката и в трудоустрояването 
на гражданите си до голяма степен благодарение на политиката на социалдемокра- 
тите. Новата икономическа фаза от 90-те години на миналия век позволи да се уве- 
личат темповете на растеж на производството в промишления сектор до световно 
равнище. Така че финландската икономика може да се нарече динамично развиваща 
се и иновационна. Скандинавският модел на държава на всеобщото благоденствие е 
наукоемък, тъй като е ориентиран към образованието и към провеждането на разли- 
чен вид изследвания, но също така дава възможност за индивидуален риск. Може 
би изглежда, че такава страна няма защо да реформира социалната си политика, но 
твърде много фактори доказват обратното. Реформирането на социалната полити- 
ка в страната започва от 1990-те години и включва сериозна пенсионна реформа, по- 
редица от реформи за преструкгурирането и финансирането на социалната сфера, 
включително здравеопазването, а също така и съществена преработка на законода- 
телството за здравното осигуряване и при безработица. 

Основната цел на тази статия е анализът на основните насоки на социалната 
реформа (включително здравеопазването) във Финландия. Иска ни се да започ- 
нем с целите на новата политика, провеждана от социалдемократите от средата 
на 90-те години. Тази нова социална политика осигурява „ефективност на адап- 
тацията” по пътя на анализ на различни модели, предполагащи баланс на гаран- 
циите за заетост и гъвкавост на пазара на труда, както и предоставяне на нови 
услуги, и се стреми към прилагане на нововъведенията в социалната система. 
Снижаването на равнището на безработица и промишленият растеж могат да се 
приемат за част от скандинавския модел за държава на всеобщото благоденствие. 


Джаако Кяндер - доктор на икономическите науки, директор на Института за икономически изследва- 
ния на трудещите се, Финландия. 
Юхо Сари - професор, директор на департамента по социология в Университета в град Куопиа, Финландия. 

# Печата се по: „Актуальная социал-демократия в ХХ! веке". Библиотека Института „Справед- 
ливь мир", въпуск 12. М., Ключ-С, 2009. 

Високите данъци в такава държава могат да оказват негативно въздействие вър- 
ху частния сектор, но продуктивността на обществения сектор, инвестициите в 
човешкия капитал и социалната защита са повече от достойна компенсация. 


Определяне на новите цели на социалната политика 


Много от принципите на социалната политика и на политиката в здравеопаз- 
ването (като съдействието при осигуряването, помощта при решаването на жи- 
лищния въпрос, както и службата за взаимопомощ) бяха установени в началото 
на 90-те години. Те се основаваха на програми, приети в периода на острата иконо- 
мическа криза от 1990-1995 г. Ще ни се да се спрем на шестте основни цели, които 
от средата на 90-те години доминират в програмите на социалната политика на 
Финландия. Всяка от тях отразява политическата парадигма, в рамките на която 
се приемат политическите решения. Взети заедно, те представляват същината на 
курса на социалната политика през следкризисния период, започната от социалде- 
мократите и довела постепенно до по-оптимално съчетаване на обществените раз- 
ходи и политическите цели. Следва обаче да отбележим, че нито една от тези цели 
не провъзгласява някой от общоприетите социално-икономически принципи, 
като например социално-икономическото равенство. Във Финландия социалната 
политика се използва като средство за постигане на други, не толкова социално-по- 
литически цели, които се считат за по-важни за развитието на финландския модел. 

Конкуренцията се възприема като водеща политическа парадигма как- 
то от политическите, така и от бизнес елитите (а също така и от мнозинството 
профсъюзни лидери). За да се намалят разходите за труд, работодателите подо- 
бриха условията за социално осигуряване на работниците, което от своя страна 
повлия за намаляване на данъчното бреме. Огромно внимание в различните из- 
следвания беше отделено на взаимодействието между държавата на всеобщото 
благоденствие и националната иновационна система, в резултат от което се очак- 
ваше да бъде постигната взаимна полза. И така, конкуренцията може да бъде ха- 
рактеризирана като феномен, който влияе положително на обществото. 

Второ, стабилността и излишъкът в държавното финансиране се смятат за ос- 
нова на социално-икономическата парадигма. Във връзка с това държавата обръща 
особено внимание върху необходимостта от създаване на излишък във фондовете 
за социално осигуряване (от които във Финландия частично се финансират пенсии- 
те), от поддържане на балансирани бюджети на общините (които имат правото да 
определят данъци), а също така от поддържане на излишък в държавния бюджет. 
Съответно социалните служби, включително здравните, които са финансирани от 
общините, имат приоритет при изплащането на компенсации пред службите, които 
са финансирани от държавния бюджет. Плащанията от държавния бюджет включ- 
ват помощите за лица, чиито доходи са под линията на бедност, както и фиксирани 
плащания. Всичко това прави необходимо запазването на контрола от страна на 
държавата върху тези процеси и подчертава важността на провеждането на отго- 
ворна политика и на осигуряването на устойчивост на държавното финансиране. 

Нека сега да видим социалната политика от гледна точка на европейската 
интеграция. Тук ни се иска да отбележим, че отношенията между Финландия 

и ЕС се базират върху редица основни принципи и цели. Вместо да моделира 
собствена европейска парадигма, Финландия бързо се адаптира към стила на ев- 
ропейското мислене. „Пактът за стабилност и растеж”, както и Договорът за ев- 
ропейски икономически и валутен съюз (ЕИВС) са насочени към стабилизация 
на валутния пазар, към стимулиране на икономическия растеж и на заетостта. 
Социално-политическата програма на Финландия беше твърде праволинейна: тя 
се опитва да поддържа симетрия между социалните плащания, извършвани вът- 
ре в страната, и плащанията, постъпващи от ЕС, както и да запази някои нацио- 
нални особености. Договорът за ЕИВС налага някои ограничения на външните 
социални плащания. Ние предполагаме, че неголемите държави - членки на ЕС, 
като Финландия имат изгода от сътрудничеството си със силната Еврокомисия. 

Трудовата заетост на населението беше основен политически приоритет 
от началото на кризата. Настъпи смяна на парадигмите: от парадигма на макро- 
равнище и кейнсиански модел за управление на потребностите на трудещите се 
към парадигма на микроравнище, която облагодетелства квалифицираните тру- 
дови кадри. От гледна точка на социалната политика основна цел на тази програ- 
ма беше увеличаването на дела на работната сила в общата численост на дадена 
група по пол и възраст както на микро-, така и на макроравнище, особено сред 
младежите и сред възрастните хора. В държавните документи се съдържаха мно- 
гобройни опити да се съгласуват личният живот на гражданите и работата им 
с обучението им в течение на целия им живот чрез стимулиращи мерки за въз- 
растните работници и така нататък. 

Ролята на пазара в сферата на социалната защита и здравеопазването силно 
се промени от 1992 г. Реформирането на тези области позволи те да излязат на ква- 
зипазарите. Основната идея се заключава в неутралността на пазара в тези секто- 
ри, което осигурява равно отношение от страна на доставчиците на тези услуги 
независимо от юридическия им статут (търговски, частни, трети сектор). От тази 
гледна точка дадената парадигма се ограничава от закона за конкуренцията. По 
отношение на трудовите пенсии финландското законодателство съдържа доня- 
къде странна комбинация на частни и държавни пенсионни фондове. Основна 
цел на социалната политика е въвеждането на принципа на неутралност, който 
да е равнопоставен на защитата на вече регулираните законни интереси на фир- 
мите от третия сектор. Пазарът представлява напълно комплексна структура. От 
една страна, в него присъства идеологическа съставка, която го ориентира към 
по-високо качество на услугите, предоставяни от частния сектор (което отново 
не се потвърждава от никакви факти). От друга страна, законите са насочени към 
повишаване на ефективността и към намаляване на излишните разходи. 

Ако говорим за демографската ситуация, трябва да отбележим, че финландците 
са обезпокоени от застаряването на населението. Следвоенното поколение, кое- 
то е част от т.нар. бейби бум и което даде живот на поколението, родено през 
1960-1970 г., вече излиза в пенсия. Постепенно политическият курс, насочен към 
намаляване на предлагането на пазара на труда, беше сменен от курс, ориентиран 
към увеличаване на продължителността на кариерата. За изменението на поли- 
тическия курс се предприемаха различни мерки - пенсионна реформа и различ- 
ни програми за подобряване условията на труд. В областта на здравеопазването 

и социалната защита особено внимание се отделя на това потребностите на па- 
циента пенсионер да съвпадат с услугите, които могат да му бъдат предоставени 
от органите за социална защита и здравеопазване. 


Ефективност на адаптацията и социална политика 


Виждаме, че реализираните политически програми са ориентирани към изби- 
рателите. Трябва също да отбележим, че от началото на 2000-те години изменения- 
та, прокарвани в тази област, не донесоха очакваните резултати. Може дори да се 
каже, че дейността по тези програми намаля, както намаля и финансирането за тях. 
Те няма да получат по-нататъшно развитие, докато органите на държавната власт не 
проявят към тях дължимото внимание. Не трябва да забравяме и това, че финланд- 
ското общество днес се сблъсква с проблем, който има три съставки: международна 
конкуренция (глобализацията), демографски промени и социално неравенство. 

Опитвайки се да осъществи социален баланс в обществото, финландското 
правителство наложи значително преразпределяне на средства, което не донесе 
желаните резултати. Ефектът от преразпределението на данъка върху доходите 
беше много силно намален заради промените, направени в законодателството за 
„данъка върху печалбата от операции с капитал” през 1993 г., когато тези два данъ- 
ка бяха разделени. Диференциацията на доходите на населението на Финландия се 
върна към нивото от 1970-те години. Политическите преобразувания, като напри- 
мер преразпределителното данъчно облагане и социалните плащания, чиято цел 
беше да намалят разликата в доходите на населението, не донесоха резултат и бяха 
прекратени. Финландското егалитарно общество се превърна в мит. 

Подхождайки към въпроса за демографската ситуация и глобализацията, 
трябва да констатираме, че Финландия се сблъска с поредица от проблеми, свър- 
зани с решаването на този въпрос. Както е известно, населението на Финландия 
застарява много бързо (по-бързо, отколкото в другите страни от ЕС). Това озна- 
чава, че политиците трябва да отделят по-голямо внимание на въпроса за прераз- 
пределението в течение на целия живот (повече, отколкото на преразпределението 
между социално-икономическите групи). Ситуацията се усложнява допълнително 
от това, че към 2010 г. трудовите ресурси значително ще намалеят. Ако темповете 
на икономически растеж се запазят, Финландия ще бъде принудена да прибегне 
до използването на труда на имигранти, както и да увеличи пенсионната възраст. 
Ако застаряването на населението продължи с днешните темпове, това ще доведе 
до увеличаване на държавните разходи за пенсии и здравеопазване. Някои меж- 
дународни организации отбелязаха и факта, че средностатистическият електорат 
остарява доста бързо, което от своя страна води до напълно очевидни политиче- 
ски последствия. 

Накрая, говорейки за конкуренцията в условията на глобализация, няма 
как да не отбележим комплексността и структурността на този въпрос. Това е 
особено важно за целулозно-хартиената промишленост, както и за транспортния 
сектор и сектора на високите технологии. В тези области Финландия се сблъска 
с проблема на преструктурирането, което трябва да се извърши, за да се покрият 
високите стандарти на Фонда за глобализация на ЕС. 

В последно време изброените по-горе проблеми се изостриха до краен пре- 
дел, засили се неравенството, задълбочиха се демографските проблеми, стана 
все по-очевидно преместването на световния център към Китай и Индия. Освен 
всичко останало стремежът към устойчиво развитие се превръща във все по- 
приоритетно направление в държавната политика на Финландия. Независимо че 
в стратегията за устойчиво развитие на Финландия е отделено особено внимание 
на социалната политика, остава неясно как ще бъдат интегрирани в бъдеще це- 
лите на социалната политика и основните направления на устойчивото развитие. 

В този контекст възниква въпросът как да се намери безгрешно решение, 
което би повлияло по позитивен начин върху социалното преструктуриране, кое- 
то от своя страна би увеличило ефективността на адаптацията вътре във фин- 
ландското общество. За щастие такъв подход се вписва в политическите програ- 
ми, провеждани по-рано във Финландия. За разлика от много други страни думи 
като „промени” и „преструктуриране” имат положително значение за Финландия, 
което също е заслуга на социалдемократите. В тази страна се смята, че те осигу- 
ряват позитивни възможности. Причина за това може да е фактът, че Финландия 
винаги е била догонваща сред другите страни - членки на ЕС. Правителството 
на Финландия признава, че тези въпроси са приоритетни, затова влага огромни 
средства за прогнозиране и за търсене на най-доброто политическо решение. 

В областта на социалната политика двата аспекта, които изискват особено вни- 
мание, са преструктурирането на местното самоуправление и осигуряването на ба- 
ланс при гаранциите за заетост. 


Към нов курс на социална политика 


За да реформира институционалната основа на социалната политика, дър- 
жавата беше принудена да се концентрира върху осигуряването на баланс на га- 
ранциите за заетост и гъвкавост на пазара на труда, чиято цел е реинтеграцията и 
повишаването на гъвкавостта на пазара на труда, върху провеждането на активна 
политика на заетост, върху програми за „обучение в течение на целия живот”, вър- 
ху провеждането на социална политика, насочена към осигуряването на социал- 
на защита на гражданите и техните семейства. От политическа гледна точка този 
подход съчетава в себе си финландската традиция за политика: „работата преди 
всичко”, и общоевропейското разбиране за баланса на гаранциите за заетост и 
гъвкавост на пазара на труда, които бяха утвърдени на най-различни форуми, 
като се започне от декември 2007 г. Държавните органи създадоха два големи ко- 
митета, занимаващи се с тази реформа. Основният курс на държавната програма 
в нейните рамки беше насочен към стимулиране на частното предприемачество 
и на пазара на труда. Тази програма включваше определена смесица от идеите на 
Шумпетер за креативната деструкция, общоевропейските подходи за осигуряване 
на баланс на гаранциите за заетост и гъвкавост на пазара на труда, общите цели на 
преразгледания Лисабонски договор относно растежа и заетостта, администра- 
тивната реформа и различните начини за субсидиране на фирмите. Един от орга- 
ните, отговарящ за внедряването на тези програми, е т.нар. ХАТА, комитет, който 
е отговорен също и за реформата на социалната политика. Неговата основна за- 

дача е да провери и оцени пакета за социална защита на населението, намиращо 
се в трудоспособна възраст към 2011 г. Този комитет, оглавяван от Марку Лехто 
(секретар, служител в Министерството на социалната политика и здравеопазва- 
нето), раздели поставените задачи на четири основни направления: финансиране, 
материално стимулиране, управление и минимални плащания. 

От гледна точка на политиката и управлението главният проблем е т.нар. 
бюрократичен капан, който възниква като резултат от опашките в учрежденията 
за социална защита, от една страна, и от комплексното взаимодействие между до- 
макинствата и социалните плащания към гражданите, намиращи се под линия- 
та на бедност, от друга страна. Комитетът ХАТА има задължението да промени 
институциите за социална защита без привличане на допълнителни ресурси. На 
технически език - този комитет трябва да намери ефективни решения, осигу- 
ряващи по-добра адаптация на населението, които биха включили технологии, 
организации и институции и биха си взаимодействали ефективно в процеса на 
преструктуриране. В този случай социалната политика се разглежда като реше- 
ние на въпроса, а не на проблема. Първите предложения трябва да бъдат пред- 
ставени през април-май 2008 година. 

Друга голяма реформа засяга органите за местно самоуправление предоста- 
вянето на социални услуги, включително здравни (проектът се нарича РАКА и за 
него отговаря Министерството на вътрешните работи), от тях. Според финланд- 
ския модел общините носят отговорност за организацията (но не задължително и 
за предоставянето) на голям брой социални услуги, включително здравни. Казано 
накратко, две трети от тези услуги се финансираха от местните данъци и такси. 
Останалата част се финансираше от държавата чрез система от грантове, която 
позволяваше да се осъществява финансиране на общините според техните де- 
мографски и териториални характеристики. Под внимание се вземаха също така 
здравният статус и социалното положение на населението в общината. 

Ролята на ежегодните грантове, като се започне от реформите през 1993 и 
1996 г., беше минимална. Разделянето на отговорностите между местните и ре- 
гионалните нива беше достатъчно отчетлива: общините предоставяха „основни- 
те” социални услуги, включително здравни, а за осигуряването на по-специали- 
зирани услуги отговаряха регионалните власти. 

Предишното правителство на социалдемократите и днешното правител- 
ство на десницата откриха редица слаби места в тази система за предоставяне на 
услуги, сред които могат да се отбележат недостатъците на системата за прераз- 
пределение на разходи, изразената фрагментираност, намаляването на продук- 
тивността, дълготрайният дефицит във финансирането. Към горепосоченото си 
струва да се добави фактът, че твърде голямо внимание се отделяше на специа- 
лизираните услуги при високи разходи за базовите услуги. Затова беше прието 
решение за реорганизация от страна на общините на системата за предоставяне 
на услуги. В частност правителството издаде указ, че услугите трябва да се пре- 
доставят по регионален признак, при което населението на всеки регион трябва 
да е повече от 20 000 души. 

Във връзка с това, че повечето от 450-те финландски общини имат само по 
5000 жители, приетото решение доведе до значителна реорганизация на система- 

та за предоставяне на услуги. Освен пренасищането на пазара на труда с управля- 
ващи кадри, този указ предизвика създаването на нови, разнообразни организа- 
ционни структури. Някои общини прехвърлиха своите права за редица услуги 
върху частни (международни) компании. Други, най-вече по-малките, взеха ре- 
шение за обединяване на своята система за предоставяне на услуги със системата 
на по-големите общини. Някои направо се отказаха от предоставянето на услуги 
и ги прехвърлиха към районните здравни служби. 

Резултатите не оправдаха очакванията. Реформата имаше по-скоро обратни 
последици. В резултат от нея беше създадена сложна структура от различни орга- 
низации с трудна система на финансиране и напрегнати отношения между регио- 
ните. Продуктивността и качеството на тези услуги останаха на предишното си 
равнище, структурата на финансиране не стана по-устойчива. Нещо повече, дока- 
зателство за несъстоятелността на въпросната реформа е фактът, че много минис- 
терства не изпълняваха своите административни задължения, тъй като за здраве- 
опазването и предоставянето на социални услуги отговаряше Министерството на 
вътрешните работи (и Министерството на финансите), които нямаха необходимия 
опит за работа в тези области. Ситуацията се усложни и от това, че правителството 
взе решение за фундаментална реформа на регионалните административни струк- 
тури, в чиито задължения днес влиза контролът върху здравеопазването, образо- 
ванието и социалните услуги (както и върху други услуги, като например ветери- 
нарната помощ) на местно ниво. Съществува вероятност през 2009 г. регионалната 
структура на централното управление да бъде заменена от регионални обедине- 
ния, които са организирани от общините. Заедно с всичко това правителството 
заяви, че към 2011 г. системата от грантове ще бъде преразгледана (за общините). 
Какъвто и да е резултатът, това ще бъде краят на проекта РАКА. 


Социална държава, иновации и конкурентоспособност 


Една от главните цели на правителството (2007-2011 г.) е реформирането на 
националната иновационна система на Финландия. Поначало правителството от- 
деляше голямо внимание на развитието на иновационните технологии в области 
като производството на целулоза, хартия, метали, на подобряването на системи- 
те за комуникация и развитието на биотехнологиите. Настъпилото хилядолетие 
обаче предявява нови изисквания и в съвременните условия не е достатъчно да се 
полагат грижи само за технологичните иновации, нужно е да се обърне внимание 
и на организационните или т.нар. социални иновации. Нещо повече, подобни ино- 
вации трябва да бъдат интегрирани в националната иновационна система. 

Целта на правителството на Финландия е да увеличи разходите за изсле- 
дователска дейност и развитие до 490 от БВП, което е повече, отколкото в дру- 
гите страни от ЕС. Например всички водещи изследователски институти твър- 
дят, че осъществяват научна дейност за разработка на нови социални програми 
и иновации, които са важна част от системата за национално развитие. Една от 
основните слабости на финландския модел за развитие е недостатъчната степен 
на разпространение на иновациите. За отстраняването на тези недостатъци пра- 
вителствените и изследователските организации създадоха т.нар. иновационни 

банки, които представляват по-структурирана и по-удобна система за предоста- 
вяне на информация. 

На макроравнище правителството (Министерството на труда и търговията) 
реорганизира националната система за иновации. Една от неговите десет цели е 
интегрирането на понятията на социалната държава и на националната инова- 
ционна система. Държавата се явява потребител на социални услуги, следова- 
телно тя е заинтересована от придобиването на иновационни услуги, особено в 
областта на здравеопазването, като освен това не трябва да забравя за допълни- 
телните инвестиции за развитие и придобиване на иновации, създавайки по този 
начин допълнителен стимул за развитието на частни предприятия за предоста- 
вяне на услуги. Горепосоченото има връзка с неотдавнашните изследвания и с 
плана за развитие на Комисията за Европейско сдружаване. 

Още един подход беше насочен към реализацията на политиката за взаимо- 
заменяемост между националната иновационна система и системата на социално 
осигуряване. Във връзка с това важна роля играе т.нар. реформа на отрасловите 
изследователски организации, провеждана под ръководството на министерства- 
та. Цел на тази реформа е интеграцията на по-рано автономните изследователски 
организации във взаимносвързани организации, занимаващи се с разработката на 
иновационни технологии под ръководството на държавата. Основен инструмент 
за постигането на тази цел е новият държавен орган, чиито функции са коорди- 
нация на дейността на отрасловите изследователски институти и изработване на 
план за изследвания на тези институти, който съответства на държавната програ- 
ма. Най-малкото, теоретично този орган, в който влизат 13 постоянни представи- 
тели и 5 наблюдатели, е длъжен да координира действията между националната 
иновационна система и държавата. Той беше създаден едва през 2007 г., затова за- 
сега е трудно да се правят каквито и да са изводи за резултатите от работата му. 


Заключение 


Всякакви опити да се повиши ефективността на предоставянето на соци- 
ални услуги се сблъскват със сериозни трудности поради това, че на пазара за 
предоставяне на услуги съществуват голям брой частни компании. Освен това не 
трябва да се забравят вътрешните особености при осъществяването на реформи- 
те. Всеки институционален елемент е резултат от десетилетна борба и политиче- 
ски компромис, генериращ различни предложения в комплекса на политически 
мероприятия, осъществявани от държавата. Да се спре процесът по реализация 
на този комплекс от мерки е невъзможно. Нещо повече, съществуват многоброй- 
ни обстоятелства, които значително ограничават възможностите за провеждане 
на политически реформи. 

Подобна взаимна зависимост между целите на частните корпорации и задачи- 
те на държавата често води до стабилност в държавата, което се отразява положи- 
телно върху ефективността и качеството на предоставянето на услуги на гражда- 
ните. Понякога обаче в резултат от такава взаимна зависимост могат да възникнат 
конфликтни ситуации, водещи до дълготрайни негативни последици. 

Превод от руски 

Таблица 1 


Парадигми, дневен ред и структури, възникващи от началото на 1990-те години 





Цели 


на 
ПОЛИТИ- 


ката 


Отражение на социалната политика 





Парадигма 


Дневен ред в сферата 
на социалната политика 


Структура 





Конкуренто- 
способност 


Акцент върху изслед- 
вания и развитие, 
върху нововъведения 
вместо «| девалвация, 
избягване на допъл- 
нителни социални 
разходи 


Прехвърляне на разходи- 
те от работодателя върху 
работника; интегриране 
на социалната и здрав- 
ната политика в нацио- 
налните “иновационни 
системи 


Конкурентоспособност/ 
ефективност на произ- 
водството като основна 
цел на политиката 





Държавно 


финанси- 


ране 


Задължения относно 
стабилността и пред- 
видимостта 


Ограничаване на държав- 
ните социални разходи 


Акцент върху „нацио- 

2» 
налната неотложност 
и ограничение на бю- 
джета 





Евпропейска 
интеграция 


Участие във всички 
интеграционни про- 
цеси в ЕС, вкл. Шен- 
ген, Европейския ико- 
номически и валутен 
съюз и така нататък 


Подкрепа за равенството, 
стабилността и защитата 
на националните поли- 
тики; после промяна на 
политиката 


Акцент върху ролята на 
„модела на студента” и 
приятеля на Комисията 





Заетост 


Голям акцент върху 
осигуряването и ка- 
чеството на труда, не 
толкова на неговото 
търсене като такъв 


Стимулиращи реформи, 
обучение в течение на 
целия живот, баланс на 
гаранциите за заетост и 
гъвкавост на пазара на 


труда 


Акцент върху мерките, 
спиращи моралните и 
икономическите разру- 
шения 








Пазари (в област- 


та на социалната 
политика и здра- 


веопазването) 


Дерегулация на парт- 
ньорството и „неу- 
тралност на пазара” 


Внедряване на квазипаза- 
рив сферата на социални- 
те и здравните услуги, на- 
сочено към укрепване на 
квазипазарите в областта 
на пенсиите в зависимост 
от работната заплата 


Ефективност, продук- 
тивност и съкращаване 
на разходите и в съ- 
щото време защита на 
работниците, когато е 
възможно 


Пенсионни, социални и 


Демография 





Проактивна политика, 
насочена към борба с 
предизвикателствата 
на застаряващото 06- 
щество 





здравни реформи; поли- 
тически програми за ра- 
ботниците на преклонна 
възраст 





Бързо застаряване, пре- 
махване на дискрими- 
нацията между поко- 
ленията; по-ефективно 
разпределение на ре- 
сурсите 

АННА ЛИЛОВА 


Честит юдилей! 

СЪВРЕМЕННИ ТЕНДЕНЦИИ 
НА ПРЕВОДА В КОНТЕКСТА 
НА КУЛТУРНИЯ ТРАНСФЕР 


Анна Лилова 


Отрадно е, че в преводознанието се поставят все по-широко актуални 
проблеми на междукултурните аспекти на превеждането. Отговорите на тра- 
диционните въпроси за взаимните контакти между национални литератури, 
култури и преводна дейност се търсят днес както в контекста на европейските 
традиции, така и в контекста на глобалните културни пространства. 

„Културологичният обрат” днес раздвижва статуса на преводознание- 
то в рамките на филологията, преразглежда дихотомното отношение между 
оригинал и превод и извежда превода върху новите релси на междукултурния 
процес, без, разбира се, ни най-малко да се подценяват традиционните методо- 
логии на компаративистиката. 

Най-активни са усилията на теоретици и специалисти на културния трансфер 
в художествения превод. Силно съм впечатлена от големия изследователски проект 
за литературен превод в Гьотинген със сътрудничеството на учени от различни ев- 
ропейски страни. 

В изследователския хоризонт вниманието се насочва към решаване на нови 
творчески задачи: 

. в сферата на културно-теоретичното контекстуализиране на превода за 
изграждане на междукултурната комуникация в полето на глобалните 
културни отношения (Армин Паул Франк, Хорст Турк, Дорис Бахман-Ме- 
дик, Михаел Вернер, Бенедикт Цимерман, Андреас Полтерман, Евен 30- 
хар, Гидеон Тури); 

. в търсене на универсална база за комуникация и същевременно на спе- 
цифичния произход на „своето”, на „собственото” (Шинго Шимада, Хорст 
Турк, Клаус Райхерт, Хоми Баба); 

е паралелно с традиционните междунационални преводни отношения в са- 
мата Европа преводът се включва в много по-активния трансфер между ев- 
ропейските и извъневропейските култури (Хоми Баба, Нираняна Теясвини, 
Дорис Медик и др.); 


Анна Лилова -- почетен професор, германист, специалист по теория и история на превода. Преподавала е в СУ 


„Св. Климент Охридски" и в ЮЗУ -- Благоевград. Специализирала е в Женева, Москва, Виена и Берлин. Превежда от 
немски и френски език. Била е президент на Международната федерация на преводачите при ЮНЕСКО (1979-1990). 


17 


Теория 


. изместванена центъра на изследванията на преводната дейност в перспективата 
на глобалните географско-културни пространства. Жозе Ламбер определя тази 
перспектива като „нова картография на превода” (Жозе Ламбер, Фриц Паул). 
Новите творчески задачи могат да бъдат осъществени чрез ревизиране и 

разширяване на преводаческите стратегии и анализи. 

Тези възгледи за границите на превода в контекста на глобализацията вероят- 
но ще поставят пред бъдещата изследователска дейност въпроса за прецизиране 
на самото понятие „превод. Чуват се дори крайни мнения да се замести „кулгурен 
превод” с „културен мениджмънт”. Дали това е коректният аналог, е друг въпрос, 
но става ясно, че традиционното понятие ще се нуждае от развитие. В глобално- 
то културно пространство изглежда са необходими други модели, в които самият 
превод ще се включи в съвременното културно пълноводие и същевременно ще 
съдейства за утвърждаване на локалното своеобразие. Не само еднопосочното 
вкореняване на преводното произведение в националния контекст, а като се тър- 
сят и онези общи елементи в други национални култури, от които са изградени 
или които са дали живот на други оригинали. Тези много по-широки историко- 
социокултурни параметри издигат статуса на превода и ще докажат, че „той не е 
маргинална процедура на културната система” (Евен-Зохар, 1990: 74). С усилията 
на много европейски и извъневропейски теоретици пътят е начертан - влагане на 
теорията на превода в една нова, по-всеобхватна трансферна теория. 

Днес в лоното на много по-интензивните взаимодействия в сравнение с ми- 
налото протичат процеси с трайно значение за контактите между културите. От 
дифузията между тях се пораждат нови жанрове, както и нови форми, например 
хибридните, които нямат конюнктурен характер и поставят съвсем нов тип про- 
блеми пред превода. Тази широка перспектива за културния и междукултурния 
процес на превеждане не е по силите само на науката за превода; тя е реализуема 
в сътрудничество с други научни дисциплини, като културологията, литерату- 
рознанието, лингвистиката, етнографията, историята, антропологията. 

Съвременните културни трансфери поставиха под въпрос класическите пред- 
стави за свое и чуждо. Налице са различни подходи за тази преоценка. Националните 
истории са лъкатушно преплетени и всъщност всички те, по думите на Едуард Саид 
в книгата му „Ориентализмът” (1978, 1995), представляват само „истории на вза- 
имоотношения”. Разбира се, в тази сложна конфигурация се търсят алтернативи и 
за националноисторическите парадигми. На базата на културно-цивилизационни 
сравнения днес транснационалната перспектива подчертава не само общите черти, 
но и националните особености и разграничения; те се изследват обаче не само в на- 
ционални рамки и не се обясняват единствено като директен контакт между лите- 
ратурите, а като продукти и на историческо преплитане. Иначе казано, извеждат се 
на преден план самите битиета на литературите и културите в многообразните им 
взаимоотношения именно защото те отчасти са и техен продукт. 

Традиционното понятие за национално своеобразие придобива много 
по-сложен характер при изработване на световната карта на превода и на негова- 
та история. Вкореняването на превода в културата и литературата не е статично: 
то функционира в определено историческо време като част от техните сложни 
взаимоотношения. 

Днес общества и култури не водят изолирано съществование, обърнати 
единствено към себе си. Те са в динамичен процес на срещата с „чуждото”, или 
по-скоро с „другото”, и то се превръща в основен момент на междукултурен диа- 
лог в преводния процес. 

Проблемът „ние” и „вие” е ключов за превода. В преводния процес дру- 
гостта и чуждостта се подлагат на изпитание, както това се внушава със загла- 
вието „Г ргеите де | напое” („Изпитанието на чуждото”) на едно известно есе 
на Берман. Преводачът се движи в сложността на един фундаментално различен 
хоризонт. Парадоксът за него е да осигури присъствието на тази другост в текста 
на превода. 

Ако се върнем назад към старите немски мислители като Хердер (1960: 83) 
и неговия „етнопоетичен модел” за приобщаване чрез превода към други народи 
„чрез участие в техния бит и начин на живот”, ще установим защо съвременният 
проект за културата и превода разширява необходимостта от „проникванеи раз- 
биране на чужди образци” чрез превода на съвременните култури. Предизвика- 
телствата пред съвременния преводач са в конфликтния периметър на сблъсък 
и постигане на споразумение между културните различия. При тази среща пре- 
водният резултат претърпява трансформации далеч по-сложни от езиковата му 
форма, за да може да бъде адекватно пренесен в нов, чужд за оригинала трансфе- 
рен контекст. Целта е да активизира многопосочно въздействие: „културно ди- 
ференциращо” (от оригинала) и „културно съзидателно” - според сполучливото 
определение на Хорст Турк (2004: УП). 

Ясно е, че съвременните културологични и преводачески концепции и ме- 
тоди се отнасят с ново внимание към категориите „чуждо” и „свое, „свое” и 
„друго”, „идентичност” и „различие”, придавайки им нов потенциал и динамика, 
вплитайки ги в самия процес на превеждане и поставяйки в сложна връзка кон- 
текста на пораждане на оригинала и контекста на трансферирания оригинал като 
реципиент на тези категории. 

Всъщност за тях е имало нагласи далече преди нашето съвремие. По от- 
ношение на европейския културен ареал още античността е образец как се пренася 
културно „другото” в историческото пространство. От нея културният трансфер 
в европейските традиции развива представата за „собственото”, за „своето”. Или 
контактите с културата на Древния Рим, които допринасят за развитието на пис- 
мените култури, а преводите се приемат като матрица за езиково и текстово офор- 
мяне и като начин за усвояване на културно богатство. 

Не само тази е общата черта на европейските преводни литератури. Ще си 
разреша да добавя още някои от тях: 

- В европейски мащаби историята на превода е богата с многообразие от раз- 
личен тип контакти, с кулминации или спадове на взаимодействия, с пре- 
ломни обрати, когато самият превод сменя закостенели традиции и ражда 
нови литературни и изразни форми. Такава е примерно историческата роля 
на превода на Милтън от Бодлер, преводите на Шекспир в ХУШ век от Ви- 
ланд до Шлегел, преводите на френска поезия от кръга на Ст. Георге; у нас 
програмата за рецепция на европейска класика от Нешо Бончев, преводите 
на европейска литература от интелектуалния кръг „Мисъл” на д-р Кръстев. 

- “ Историята на превода не протича само като подредена последователност, 
а има и обратни ходове (пример: сменената парадигма на рецепция на 
Брехт у нас). 

- В историята на европейската преводна литература е доминирал онзи 
тип превод, който се е чувствал задължен не само на изходния текст, а 
и на създаването на целеви езиков текст, съобразен с потребностите на 
националната култура и с очакванията на съответните читатели. 

- > Привилегированото положение на европейската преводна литература 
се дължи и на развиващите се европейски езици, на университетското 
образование за обучение на писмени и устни преводачи, на въвеждане- 
то на преводознанието като университетски предмет и не на последно 
място - на традицията за обединения на преводачите в национален, ре- 
гионален и международен мащаб. 

- “ При какви условия и в какви параметри е протичала традиционната ев- 
ропейска преводна дейност е, разбира се, ключов въпрос. Същественото 
тук е ролята на преводите като трансфер, като медиум на чуждия опит и 
култура и безспорният им принос в създаването и развитието на евро- 
пейската литература и култура. 

Бих посочила някои тинични случаи на трансфер. 

Централен проблем е трансферът на произведения, които са в основата 
на национални литературни течения. Превежданите оригинали обаче влизат 
така дълбоко в културата реципиент, че форматират представата й за лите- 
ратура. Те не се възприемат като принадлежащи към определен контекст и пре- 
стават да се мислят за „чужди” или изобщо за „нечии. Приемани са като базова 
матрица, която трябва да влезе във всяка култура, която иска да има развитие. 
Подобни периоди са част от историята на европейски и извъневропейски литера- 
тури. Ситуации, при които преводът играе особена роля в системата на целевата 
литература при избора на книжнина за превод. 

- > ЛТакъве случаят в Германия през ХУШ век. С постепенния преход от широка 
рецепция до активно отричане, неодобрение и отхвърляне на френските литератур- 
ни модели, включително и с посредническата роля на френските текстове (тук се има 
предвид преводът на английска литература не от оригиналите, а чрез френските й 
преводи). Това представлява литературен модел с дългосрочно културно значение. 
Той включва значителна промяна в естетическите принципи на немските писатели 
и поставя начало на парадигмална промяна в преводната история, а именно - еман- 
ципация от френската интелектуална и културна хегемония. Този поврат се свързва 
с отхвърляне на рационализма и осъществяване на автономна немска литература. 

- Могат да се посочат като пример и преводите на произведения от антич- 
ността в епохата на Ренесанса във Франция, когато се е смятало, че за да има френска 
литература, трябва да се намери френски Овидий, френски Вергилий... Членовете на 
Плеядата - най-значителната поетическа школа на Френския ренесанс, са обедине- 
ни от общо възхищение пред античната и италианската литература, чиито жанрови 
форми биват превърнати в нормативни образци. Една от целите е съзнателното 0б0- 
гатяване на френския език, който трябвало да се изгради като езикова система, рав- 
ностойна на гръцката и латинската, тоест да стане „годен за литература”. Преводачите 

през този период постепенно скъсват със средновековните традиции и си поставят 
за цел да превеждат класическите произведения във възможно най-достъпна форма, 
и нещо много съществено: стремят се да катализират развитието на френския език. 
- Или примерът с Българското възраждане. То се отличава от европейския 
Ренесанс поради образувалия се продължителен вакуум в развитието на българ- 
ската общност. Културният процес се характеризира с максимална концентра- 
ция, с ускорено и поради това непълноценно консумиране на цели етапи от раз- 
витието на европейската цивилизация. Заедно с това върви борбата за оцеляване 
на националния дух, за защита на българската идентичност, за търсене на само- 
битни корени в собствената култура. Превежда се европейска класика - литера- 
турата на френския, немския и руския сантиментализъм, чиято сюжетна фак- 
тура се оказва най-лесно приспособима към познатите за българските читатели 
жанрови клишета на нравоучителната, житийната и дамаскинската литература. 

Феноменът глобализация поражда нови условия за превода и, разбира се, 
изисква отваряне на преводознанието за културологични въпроси, за културните 
репрезентации на „другия” по пътя на превода. Този качествен скок отмества по- 
гледа от трансфера на малки лексически единици към по-големи културни вза- 
имозависимости. Той провокира също преоценки на социалния, историческия, 
политическия и идеологическия контекст на превода. 

Концепцията на Хоми Баба (1994: 212-235) за „култура на превода”, тоест за 
взаимодействието на компонентите на преводния процес, насочва вниманието 
към „комплексността на феномена „културен превод” в постколониален кон- 
текст, където този процес се вижда не като трансфер, а като реципрочно „взаи- 
мопроникване на личното „аз” и „другия” (ийегрбнйнайоп Яе 50! тете е: де !аше). 
Това предполага едно „трето пространство на превода, в което се осъществява 
възприемане на взаимни проекции от „чуждо и свое”. Чуваемостта на гласа на 
преводача е вложена в друго значение в реципиращата литература. 

Книгата на българската историчка Мария Тодорова „Балкани. Балкани- 
зъм” ев същата традиция. Тя твърди, че представата за Балканите като регион 
без достатъчно ясна идентичност - нито достатъчно цивилизован, за да е евро- 
пейски, нито достатъчно екзотичен, за да е ориенталски - е продукт на трансфер. 
Това е стереотип, създаден в Европа и усвоен от балканските култури. Но той е 
влязъл в ядрото на представите за идентичност на балканските нации и вече не 
се възприема като чужда гледна точка. 

Универсалистката идеология на трансфера е критикувана още заради пред- 
ставата й за иманентната същност на оригинала. Произведението може да 
функционира толкова различно в оригинала и в преводния контекст, че можем да 
се питаме дали става дума за едно и също произведение. Преводите тук придобиват 
друг статус в сравнение с първичния текст, защото са продукт на избор, на процес 
на опосредстване с отпечатъка на собствено отношение и креативна намеса на пре- 
водачите. И с това се обяснява видимата им чуждост към оригинала. За критиците 
на превода те са показателни за текстовите предпочитания, текстовите белези, съ- 
ответстващи на преводаческите норми на определено място и в определено време. 

Един типичен пример тук е побългаряването във възрожденските ни преводи 
от края на ХУШ до средата на ХХ век. То е пряко следствие от функционалната 

културна и идеологическа свръхнатовареност на превода. Българската култура се 
е нуждаела от усвояване на нови модели, които да станат нейни, а това означава, че 
чуждият модел се деформира, за да се създаде националнобългарски. 

Този преводачески метод е присъщ на почти всички европейски литератури 
в различни етапи от тяхното развитие: 

- В английската литература античните автори стават съставна част на 
английския канон. В превода на Омир от Чампън има много примери на ан- 
глийска адаптация - като замени на гръцки имена през латински с английски. 

- В Германия ранните хуманисти от ХУ век Албрехт фон Айб и Хайнрих 
Щайнхьовел са типични представители на адаптивен метод на превеждане. Ези- 
кът и сюжетът на комедиите на Плавт са адаптирани в унисон с народната кул- 
тура, среда и театрални конвенции. В превода на басните на Езоп са добавени 
поговорки, алюзии с актуални за ХУ век локални събития. В този период чрез 
преводите немският език се усъвършенства, разгръща вътрешните си сили. 

- Във Франция ХУП век преминава под знака на френския класицизъм. Пре- 
водите се подчиняват на строгата система от правила и изисквания, които изра- 
ботва тази естетика. Литературните канони налагат корпус от текстове, за които се 
смята, че са най-подходящо четиво и съответно трябва да бъдат превеждани. Този 
корпус е известен като „Красивите неверници” (Гез Бейез га 48!ез) и той доминира 
в литературния живот и през ХУШ век. Грижата за френска адаптация стига по- 
някога до пародии, какъвто е случаят с превода на Омир от Мадам Дасие, където 
гръцките герои са облечени като френски кавалеристи. Преводите на Никола Перо 
Дабланкур на Цицерон, Тацит или Тукидит са изкривени копия на оригиналите, 
адаптации, които той обяснява като „подобрения. Самият Волтер превежда „Хам- 
лет” на Шекспир именно в тази традиция. Ето как звучи при Волтер, който използва 
два помпозни александрина, прочутият въпрос „Да бъдеш или да не бъдеш”: 


Петеите, Иаш спот е! раззег д Пизган! 
Пештейй топ! е! де | не аи пбат. 


Спри, трябва да избереш и да преминеш мигновено 
от живота към смъртта и от битието към небитието. 


На глобализационните явления се противопоставя процесът на утвърж- 
даване на културните различия и самобитността. 

Тези два паралелни процеса в съвременността поставят пред превода и пре- 
водача фундаменталното изискване за поглед навътре (към собствената култура 
и собственото „аз”) и поглед навън (към „другия, към оригинала и автора). 

Тази мисъл бих искала да онагледя с известния немски автор Херман Хесе. 
Имам предвид преведените на български език негови книги: „Степният вълк, 
„Игра на стъклени перли”, „Демиан”, „Сидхарта” идр. Може би у нас е по-малко 
познат с пророческата си, утопична за отминалия век идея, отнасяща се до свърз- 
ването на различните световни култури в един поток, в един полифонизъм с въз- 
можности за безпрепятствено изразяване на творческите духовни постижения. 

Двайсет години преди да вложи аналогична идея в „Игра на стъклени пер- 
ли”, той създава „Сидхарта” - живота на Буда в художествена форма (1922). За- 

мислена като морална подкрепа на европейската интелигенция след Първата 
световна война във времето на рухнали идеали и надежди на европейския хума- 
низъм, Хесе, привлечен от будизма, поднася на читателите идеята за ненасилие- 
то, за отказ от хищничеството, ниските страсти, грубите материални наслади. 
По този начин ги противопоставя на шовинизма, еснафството и безсмислените 
жертви на своето време. Но заедно с това Хесе влиза в спор с будистката рели- 
гия, че е невъзможно реализирането на човека в нирвана, и предлага активност, 
преодоляване на изпитания, стремеж към доброто и красивото. Хесе постига 
това чрез антитезата: пасивност на източните религии и фаустовска жажда за 
познание. Фаустовски мислещият Сидхарта е опонент на Буда. 

Още същата година „Сидхарта” е преведен на японски и през общата пис- 
мена култура на китайски и корейски език. Хесе е вече признат културен по- 
средник между Изтока и Запада. 

Примерът с Хесе, наречен зен-майстор на европейската литература, е особен 
случай на културен трансфер. Един европейски интелектуалец среща и преплита 
европейското мислене, носещо динамично натовареното писателско разбиране 
за „чуждото” - с една коренно различна извъневропейска източна култура. Тя 
става достояние чрез репрезентации на нейните понятия за чувства, за различни 
религиозни представи и различен тип мислене и изразяване. По този път се раз- 
криват културноспецифични представи за ценности, културни различия, ключо- 
ви понятия и прочее. 

Разбира се, досегашните парадигми за анализ са необходима база на пре- 
водознанието. Те не изключват субективното отношение на преводача спрямо 
оригинала. Свързан със своето време, с битуващите преводачески норми, ху- 
дожествени течения, стилове и традиции, преводачът инвестира в своя превод 
собствената си визия и формира своята преводна стратегия. 

Нормативните представи за висока литература често са различни в ориги- 
налния и в преводния контекст. Това обяснява защо понякога преводната стра- 
тегия съзнателно загърбва поетиката на оригинала. 

За да осигури рецепцията на ранния Хуго фон Хофманстал като „велик 
европейски поет”, признат за водещ импресионист в немскоезичния културен 
ареал (в края на ХГХ и началото на ХХ век), Николай Лилиев го превежда със 
средствата на символистичната поетика, която по това време се възприема у нас 
като образец на висока литература. Няма никакво усилие за усвояване на специ- 
фичния импресионистичен начин на кодиране, тъй като младата българска кул- 
тура току-що си е създала поетически модел. Тя се стреми да добави нови и нови 
образци, а не да експериментира с радикални промени. 

Българският превод на стихотворението „Предпролет” („Уоийино”) е 
пример за сложна конфигурация на трансфер и за едно движение в различна от 
оригинала посока: 


Ев зсиинейе уледет Доземи - друмник ранил, 
АКатеприиеп цъфнали вейки е свеждал, 
Опа каййе Фе Сйейет кудил е тъмни примежди, 
Пе атепа оштен“ морни чела е свеждал. 

Известно е, че като поет символист Лилиев е постигнал най-високо изразно 
съвършенство. „Смисълът на неговите стихове - пише Светлозар Игов - сякаш не 
евзначението (макар че не го загубва), авзвученето” (Игов, 2002: 608). Музиката на 
Лилиевия преводен стих е тайнствена, мека, нежна, с по-забавено дактилно темпо, 
с вибриращо „р”, с меки гласни и сонори (напомнящи „Гихият пролетен дъжд ). Тя 
еиу Хофманстал изразена с асонанси, алитерации, с редуващия се двустъпен ямб 
и тристъпен анапест, с преливащи се дълги и къси размери. При интерпретацията 
на този оригинал Лилиев възприема импресионизма с творческа устойчивост и не- 
зависимост. Стимулирана е собствената му виталност и креативност, за да създаде 
толкова различна картина на една българска предпролет от началото на века. 

В случая имаме двойна контекстуализация - поетическата същност е из- 
менена в поетическа преработка със собствена авторова стилистика, от която се 
ражда продуктивно отклонение и различие. В този културен трансфер не може 
да се търси просто еквивалентността спрямо оригинала, а Лилиевото собствено 
разбиране и за оригинала, и за неговата чуждост. Срещат се две различни, пара- 
лелно протичащи течения, изразявани съответно в две национални култури от 
видни носители на тяхното кредо. 

Стратегията на Лилиев е израз на отключена собствена поетическа енер- 
гия и заедно с това на събуден по странен начин инстинкт за самосъхранение 
на битуващия стремеж на поетите символисти за съизмерване и приобщаване 
на българската поезия към естетическите ценности на европейския модерни- 
зъм. Лилиев се е стремил не към формална идентичност, а към равенство на въз- 
действието, извеждайки и представяйки в защита художествения потенциал на 
българския символизъм. 

Рецепцията на експресионизма е друг пример. Със своята широко рецеп- 
тивна ориентация и усет към модерните тенденции в европейската и световната 
култура Тео Милев превежда редица немски автори - експресионистите Ернст 
Толер, Густав Майринк, И. Р. Бехер - и олицетворява екстатичната визия на екс- 
пресионизма. Той задава перспективата „за български прочит” на експресионис- 
тите, очертава хоризонта на българския поетически език и доразвива с преводи- 
те си пределната агресия на експресионистичното слово: 


Скок след скок - коне. Зигзаг. Пръхтят. 
Ръчни бомби с гръм ръмжат. 


Смисловата интензивност и патетика са засилени чрез допълнителна алите- 
рация на „с, „3, „ж”, „р, потопени в дълбоката тъмна звучност на „ъ”. 

Гибелта на Гео Милев и догмагичното отношение към експресионизма 
отдалечават този новаторски хоризонт от българската преводна литература. 
Една удвоена чуждост на експресионистичното и на иманентния му език оста- 
ва неразбрана за рецептивните нагласи на преводната ни литература. Опитът за 
трансфер на самата идеология на бунта не създава традиция. Следващите прево- 
дачи отново използват инструментариума на символизма. 

Разбира се, известно е, че са възможни различни прочити на оригинала. 

Може да става дума за отклонения според жанровата природа на текста у 
един и същ преводач. Ще се позова на два превода на Светослав Минков. 

Този високо интелектуален български писател превежда през 1926 г. „Голем” 
на Густав Майринк. В него, следвайки линията между въображаемо и реално, той 
прилага преводната стратегия на овладяно психологическо тълкуване на мис- 
тичното, на екстазния фантазен свят. 

Другият негов превод - на приказки от Андерсен - е направен чрез немски 
като език посредник. Общото впечатление - конкретно от „Дивите лебеди” - е, 
че Св. Минков запазва атмосферата, сюжета, ав езиково-стилистично отноше- 
ние влага характерни изкази от българските приказки: например не „крал”, а 
„цар”, не „принцове”, а „князе”, които „пишат с елмазени калеми”. Ценностна- 
та оценка на оригинала се изразява в сродяване на стилистиката на Андер- 
сен с езика на традиционната българска приказка - тип приспособяване към 
рецептивните възможности и езиковата компетентност на децата читатели/ 
слушатели. 

Ако направим сравнение с неотдавна излезлия у нас превод на Вл. Стари- 
радев на Андерсеновите приказки, направен за първи път от оригиналния език 
- датски, то той ни показва друг прочит: стремеж за директно приближаване на 
чуждото към децата читатели. Кралят си е крал, принцовете са си принцове, които 
пишат с диамантени тебешири, а не с калеми. Иначе казано, Старирадев е запазил 
както повествователната схема, така и езика и стилистиката на Андерсен, с които 
се осъществява директен контакт между две национални детски литератури. С 
този превод българското дете като читател се учи да опознава „другия. 

В националните европейски литератури има много примери за индивидуални 
подходи в превода. Подбудите съобразно с историко-културните констелации са 
били различни: Шилеровият понемчен превод на „Федра” от Расин, символистич- 
ният превод на Маларме на „Гарванът” от Едгар Алан По, езиково модернизира- 
ният превод, изменената прозодия или дори преосмислената идея на „Гарванът” от 
немския преводач Хедвиг Лахман през 1891 г. и други. 

Многообразието от примери потвърждава факта, че потенциалът на значе- 
нието на оригинала, в смисъла на предизвиканите от езика образно преживяване 
и мисловно разбиране, не може да бъде пресъздаден по един и същ начин, с ана- 
логичния потенциал - той се променя с всеки индивидуален превод. Затова се 
очаква, че чуждото във всяко литературно произведение, принадлежащо на дру- 
га култура, ще приема разнообразни форми на промени: радикални, колебливи, 
нивелирани, хиперболизирани, обяснителни, с радикални разместванияи други. 

Това особено релефно се проявява при алтернативните преводи и техния 
анализ за установяване на причините и характера на съответните преводачески 
решения. 

Със своята чуждост оригиналът сякаш остава незавършен, неизчерпаем. 
Той импулсира многобройни прочити, едни от други отличаващи се интерпре- 
тации, които се пораждат в процеса на индивидуалните преводачески рецепции 
и формирани стратегии. 

Четири преводни варианта на стихотворението на немския поет и про- 
заик Й. Р. Бехер „Пег ап деп са дет Уей гийте” биха могли да ни доближат 
до причините за отклоненията. Заглавието е трансформиран цитат от драмата 
на Хебел „Гигес и неговият пръстен” - „Хип гийте иттег ап деп ХсШа дег Уей” 

(„Не смущавай, не докосвай никога съня на света”). Вероятно непознаването на 
този „цитатен” хоризонт разсейва смисъла на оригинала и дава възможности 
за многообразие от интерпретации, още повече че ключовият глагол „гийтеп” в 
заглавието е сред най-поливалентните в немски език. 

Разликите - всяка една е отпечатък на индивидуалността и заедно с това те 
ни дават информация за културните и езиковите пластове, контролиращи пре- 
вода. Макар и хиперболизирано, определението на Андреас Полтерман (1987: 
14-52) евунисон с тази идея: „Оригиналите ги няма, те се произвеждат чрез раз- 
биращ прочит и превеждане.” Ето как звучат тези разлики: 

Димитър Статков извежда метафората от ключовата образност на текста, 
активизирайки прометеевския мит в европейската културна традиция: „Този, 
който разтърси огъня на света”, 1954 г. (киперболизиращо отклонение). 

Кръстьо Станишев използва друг пласт на митологичната символика: до- 
косване (вълшебство, магически жест): докосване - живот: „Този, който докосна 
съня на света”, 1966 г. (омекотяващо отклонение). 

Димитър Дублев опростява, нивелира метафората, представяйки я като 
краен и окончателен резултат (минало свършено време, свършен вид на глагола): 
„Този, който събуди света”, 1966 г. (нивелиращо отклонение). 

Св. Денева отново нивелира метафората, но активизира смисъла, като въ- 
вежда ргезенз Шзопсит (сегашно историческо време и свършен вид на глагола): 
„Този, който буди света”, 1970 г. (колеблива промяна). 

Току-що описаните отклонения не са обезателно грешки; те са сигнали, поро- 
дени от потенциала на превеждания оригинал, свидетелство за проявеното умение 
на преводачите да пресъздават чрез художествено мислене и въображение. 

Ако използваме ключовия извод на Михаел Вернер и Бенедикт Цимерман 
(Вернер и Цимерман, 2003: 7-37) за кръстосване на културите в исторически 
план, бихме могли да посочим кръстосването на преводачески стратегии при по- 
етики на две литературни течения: символизма и експресионизма. Става дума за 
Б. Брехт. Още повече че самият той говори с езика на тяхното противопоставяне. 

В баладата „За удавилата се девойка” Брехт превежда мита за космогонич- 
ното единство на света от езика на символизма на езика на експресионизма. Има 
три превода на български: на Стефан Бесарабовски, Даря Хараланова и Атанас 
Далчев. Първите два хиперболизират символистичния пласт. Очевидно симво- 
лизмът, пуснал корени в нашето литературно поле, се наслагва и патинира оста- 
налия без корени у нас експресионизъм. Интерпретацията на тези два превода 
тушира провокативността на Брехт в унисон и с жанровата традиция на българ- 
ската балада, с нейните устойчиви образи и мотиви, към които преводачите са 
интуитивно разположени. 

Третият алтернативен превод, този на Далчев, остава верен на това кръс- 
тосване на две литературни течения, на тази игра, чрез която Брехт интерпре- 
тира езика на символизма като празно клише, а реториката му трансформира в 
шокови пародии, пределно натурални в предизвикателната си простота. Прово- 
кативността на Далчевата преводна стратегия използва енергията, заредена през 
20-те години в протеста на Брехт, за да я прицели в консервативния нимб на бъл- 
гарския канон от 70-те години. 

Брехт е един от чуждите автори, за чиято поезия са създадени у нас най-голям 
брой алтернативни преводи. Едно стихотворение - „Възхвала на диалектиката” - 
има шест превода и с този висок коефициент е прецедент в рецепцията на немски 
поети от ХХ век. В него липсват традиционните индикатори за поетическа емоцио- 
налност: заместени са с икономичност на рими, ритми и епитети, с почти театрал- 
ни жестове. Тази подвеждащо лесна за превод поетика 50 години след създаването 
й изисква талантливо боравене с арсенала на класическата реторика (паралелизми, 
симплокии, тройна епифора, петкратна анафора, тройна антитеза). Но ив шестте 
преводачески концепции прозират автоматизми и клишета. Успехът е неравноме- 
рен. Провокативността на Брехт се среща с традиционните български разбирания 
за класичност. Това обаче не е невежество спрямо оригинала или спрямо естетиче- 
ското кредо на Брехт, а съпротива на радикализма на неговата поезия, тъй като е 
четен предубедено само като класик на немската литература. 

Не може да се отрече, че чрез алтернативните преводи се определя ефек- 
тивността на рецепцията - какви въздействия имат различните варианти и как 
се проявяват във всеки нов текст. Те са феномен на българската преводна кул- 
тура, белег на естетическата култура на българския преводач, белег за преводна 
култура на ново ниво на преводаческото мислене. Дори не става дума за конку- 
риращи се преводачи, а за обогатяване на преводната култура с конкуриращи 
се подходи към оригинала, които мултиплицират тълкуванието на „чуждото и 
чуждостта” като обект на интегриране в „своето” и „другостта”. 

Спрях се на рецепцията на Брехт, за да покажа диахронното измерение 
на трансферите, което е също централен проблем. То също представя дока- 
зателства за отсъствието на иманентната същност на оригинала. Случаят с Дал- 
чевия превод на Брехт през 70-те години със средствата на експресионистичната 
поетика е във време, когато експресионизмът не е вече бунтарски експеримент, 
а класика. Неговият Брехт не губи от класическия си ореол, който дотогава му 
е набавян от преводачите чрез кода на символизма. Интересното в случая е, че 
Далчев успява да възпроизведе не просто поетиката, а и идеологията на експре- 
сионизма - макар и със задна дата. 

Мисля, че днес е времето, когато всеки преводач би трябвало да осмисли 
много по-широкия хоризонт на чуждото произведение, а не само конкретния 
текст, за да може да го съотнесе към културата на своя народ. 

Днес е времето, когато, ако следваме Бахтин (1979: 335), на чуждата култура 
се поставят такива въпроси, каквито тя самата не си е поставяла - за да ни открие 
тя самата нови смислови глъбини. Без собствени въпроси не трябва творчески да 
се възприема нищо „друго” и „чуждо”. Всичко това откроява необходимостта от: 

- > реорганизация на концептуалната рамка и преосмисляне на средствата 

за анализ; 

- > нови подходи и преводи, които да олицетворяват способността на пре- 

водача: 

. да търси първоизточника на соковете, които са се вливали в оригинала, 

. да разбира трансформациите по пътищата на тяхното движение, 

. „да съумее съобразно с потребностите на своите реципиенти да ги влее в 

собствената култура, 

. да внася свой принос в диалога между народите, културите и цивилиза- 
циите, т.е. да бъде талантлив посредник в потоците и мрежите на съвре- 
менния културен трансфер. 

Задача нелека, защото оригиналът със своя цялостен пълнокръвен потен- 

циал сякаш винаги се изплъзва. 

Разбира се, стратегиите и вариантите с времето все ще се множат. И в своите 

различия те ще се настигат в една цел иведна роля - въздействие в новия контекст 
на трансфера: „културнодиференциращо и културносъзидателно”. 

Гео Милев 
Илюстрация към „Жестокият пръстен", 1920 

О историята знаем за поредица от велики преселения 
на народите през вековете. Стотици милиони хора 
сега живеят извън страните, в които са родени те и техните 
родители. В своя статия през август 2015 г. в списание оси! 
Еигоре бившият министър на външните работи на Герма- 
ния Йошка Фишер писа: „В продължение на много години 
Европа беше сполетяна от войни, глад и бедност. Милиони 
европейци бяха принудени да емигрират по икономически 
и социални причини към Северна и Южна Америка и да- 
лечна Австралия, търсейки по-добър живот за себе си иза 
своите деца. Те бяха считани за „икономически мигранти”... 
Днес Европа е един от най-богатите световни региони. В 
продължение на десетилетия повечето европейци живеят 
в демократични държави, които уважават фундаментал- 
ните човешки права. Европейската мизерия и миграция се 
превърнаха в далечен (дори почти забравен) спомен” 


Причини за нарастващите 
миграционни потоци 


През последните десетилетия започнаха нови пре- 
селения на милиони хора от бедните към богатите стра- 
ни по различни причини. Основните причини сега са 
икономически и политически. Докато има два световни 
полюса - бедни и богати, или както се казва в глобален 
план - Север и Юг, ще има и световна икономическа 
миграция. Засилването на бедността и изострянето на 
неравенството в световен мащаб ще продължават да 
предизвикват нарастваща икономическа миграция: от 
бедните към богатите континенти, от бедните към бога- 
тите държави в континентите от бедните към богатите 
райони вътре в държавите. Икономическата миграция 
може да бъде ограничена значително само ако се постиг- 

не относително изравняване на качеството на живота в различните континенти, 
държави и региони вътре в държавите. Това обаче не се очертава като реална въз- 
можност през близките десетилетия. По-скоро обратното. 

Политическите причини се изразяват в интервенции отвън, провокиране на 
граждански войни, заговори за сваляне на легитимни правителства и поддържане 
на добре платена пета колона в чужди държави. Неслучайно напоследък все по-чес- 
то се говори: „Ако има война, ще има емиграция, ако няма война, няма да има еми- 
грация.” Разбира се, тук става дума главно за военнополитическата емиграция. 

Главните икономически и военнополитически миграционни потоци сега са от 
Африка, Южна и Югоизточна Азия, Латинска и Централна Америка към Западна 
Европа, Северна Америка и Австралия. В периоди на икономически, социални, по- 
литически, религиозни и други кризи тези потоци се засилват, но никога не сти- 
хват напълно. Напоследък се очертава тенденция затишията да са все по-редки и 
по-кратки. Това е много опасно за бъдещето на човечеството. 


Намесата на САЩ във вътрешните работи 
на други държави 


През последните десетилетия се повиши ролята на намесата на САЩ и на ня- 
кои западноевропейски страни във вътрешните дела на други държави. Тя се пре- 
върна в мощен източник на миграция. Външните интервенции пораждат вътрешно 
политическо, икономическо, социално, етническо, културно и религиозно напре- 
жение в тези страни и все по-често прераства в граждански войни и тотален хаос. 
Те пък правят невъзможен нормалния живот на хората в тези държави и ги при- 
нуждават да емигрират. Намесата се прави от правителствата на САЩ и на техни 
европейски съюзници под знамето на натрапчивия „износ на демокрация” и „защи- 
та на гражданските права”. Известна е многократната брутална намеса на САЩ 
преди и след Втората световна война в централно- и южноамериканските държави, 
в Африка, в Азия ив Европа. Създаването на еднополярен свят с господстваща до- 
минация на САЩ през последните десетилетия увеличи апетитите за такава намеса 
и те зачестиха. Превърнаха се в нормална практика. Политическите причини, кои- 
то пораждат последните масови миграционни потоци към Европа, са намесите под 
флага на „Арабската пролет” (в Тунис, Либия, Египет, Йемен, Сирия, а преди това - 
за „износ на демокрация” в Ирак, Афганистан, Еритрея, Етиопия, Сомалия и други 
африкански страни, та чак до Нигерия. 

В повечето от тези държави имаше диктаторски режими, но те с нищо не бяха 
по-лоши от съществуващите и досега проамерикански диктатури в Саудитска Ара- 
бия ив нейните по-малки съседи от Арабския (Персийския) залив, а също ив Аф- 
рика. Разликата е само в това, че едните бяха неутрални или антиамерикански, а 
другите - послушни и проамерикански. Положението в Ирак, Афганистан, Либия и 
в други страни беше наистина лошо, но след грубата намеса на Америка и на някои 
западноевропейски страни стана още по-лошо. По-рано по време на диктатурите 
бяха избивани много хора заради техните политически, религиозни и други убеж- 
дения, но сега, с породените от тези интервенции граждански войни и пълен хаос, 
се избиват още повече хора. 

По времето на Саддам Хюсеин Йрак беше относително стабилна държава с 
брутална диктатура. Правителствата на САЩ отначало сътрудничеха с този, както 
и с предшестващите го диктаторски режими в Ирак, доставяха му военна техника 
и му помогнаха в края на 1980 и следващите години да воюва срещу Иран, защото 
това беше изгодно за САЩ. Войната завърши без победител. Впоследствие, кога- 
то Саддам прояви признаци на непослушание, го обявиха за престъпник. Особено 
след войната му срещу Кувейт през август 1990 година. 

Правителствата на САЩ, Великобритания и на други техни съюзници безце- 
ремонно излъгаха света, че Ирак притежава оръжия за масово поразяване, и на това 
основание на 19 март 2003 г. започнаха мащабна война срещу него без разрешение 
на Съвета за сигурност на ООН. Оръжия за масово поразяване не бяха намерени, 
но за това сега не е прието да се говори. Западните медии избягват да пишат по тази 
тема. Тнар. световна общност се преструва, че е забравила за престъпната лъжа. 
А тя е престъпна, защото струва живота на десетки, може би и на стотици хиляди 
иракски граждани и на няколко хиляди американски войници, както и много сто- 
тици милиарди долари на САЩ и на други страни за водене на военните действия. 
Да не говорим за физически и психически ранените стотици хиляди военни и ци- 
вилни с тежки последствия за целия им живот. Там загинаха за чужди интереси и 
13 български войници, а още повече бяха ранени. Бяха унищожени или ограбени 
безценни хилядолетни паметници на световната материална и духовна култура. 
Особено тежко пострада Месопотамия - люлката на човешката цивилизация, све- 
товноизвестният античен град Вавилон. Разграбени бяха световноизвестните музеи 
в Багдад, в Мосул и в други градове на Ирак. 

Гражданската война в Ирак продължава и сега. Не минава месец без кървави 
бомбени атентати между шиити, сунити и кюрди. Ираке пред разпад на две или три 
по-малки държави. Продължават да умират невинни хора, а хиляди други търсят 
спасение в емиграция. Политическите лъжци от най-висок калибър обаче не са на- 
казани. И дори имат наглостта сега да ни съветват как да ограничаваме миграцион- 
ните потоци, да разширяваме демокрацията и да спазваме човешките права. 

Американските власти отгледаха саудитския богаташ Бин Ладен като оръдие 
за борба срещу съветската окупация на Афганистан, но впоследствие той създаде 
„Ал Кайда” и се обърна срещу тях. Появиха се талибаните и в Афганистан започна 
гражданска война. Разрушаването на двата небостъргача на Световния търговски 
център в Ню Йорк на 11 септември 2001 г. послужи като претекст за пряка военна 
намеса на САЩ и на техни съюзници в Афганистан. 

Тези събития и организираните от САЩ и европейските им съюзници интер- 
венции в Близкия и Средния изток и Северна Африка впоследствие прераснаха в 
още по-уродливата „Ислямска държава”, която тепърва ще създава проблеми на 
Европа и на народите в тези региони. „Ислямска държава” е рожба на властите на 
САЩ и на техните най-близки европейски и арабски съюзници. Много са фактите, 
които го потвърждават. „Ислямска държава” окупира важни петролни източници 
в Ирак и Сирия и добива нефт, но суровият нефт става ценност едва когато бъде 
продаден и преработен. 

Достатъчно е да запитаме: на кого го продават, кой го купува и прекупуваи 
от кого получават стотици милиони долари за финансиране на военните си опе- 

рации и за заплащане на изпратените там с тяхно активно и пасивно съдействие 
десетки хиляди наемници от много страни? Защо световната общност мълчи за 
това, въпреки че добре знае истинския адресат? Ако това беше Русия, щяха от- 
давна да проглушат света! 

Либия също беше относително стабилна държава с важни социални придо- 
бивки за своите граждани, финансирани с приходите от петрола. С диктаторската 
си практика Кадафи не се различаваше съществено от арабските си колеги, освен 
с оригиналните си „реформаторски” наклонности в Либия, с усилията си за обе- 
диняване на арабските страни в една държава още по времето на египетския пре- 
зидент Гамал Абдел Насър, с пропагандирането на арабския социализъм, нацио- 
нализацията на частната икономика в Либия, писането на учебник за либийската 
джамахирия. Той поддържаше добри отношения със Съветския съюз, срещаше се 
често с нашия Тодор Живков и експериментираше нови, привидно демократични, 
дори леви социални и политически модели. Кадафи беше приеман радушно и от 
европейските лидери, които му позволяваха да разпъва прословутата си шатра по 
свой избор, за да получават повече петролни концесии в Либия. Той помагаше на 
Европа, като не допускаше емиграция от Либия към бреговете на Италия. В апогея 
на своята власт Кадафи изтъкваше пред италианския премиер Берлускони и други 
европейски ръководители, че бежанците от арабските и от други африкански стра- 
ни „ще нахлуят в Европа и ще я опустошат като варварите”, ако той не ги спира. 
Сега това е на път да стане. Правителствата на САЩ, Франция, Великобритания и 
други европейски страни започнаха въздушните бомбардировки над Либия през 
2011 г., изпращаха там свои предрешени командоси за създаване на безредици и 
организираха въоръжения преврат срещу Кадафи, който беше убит по зверски 
начин. В свалянето на Кадафи особено активна роля изигра Франция с президен- 
та Саркози, въпреки широко разпространените слухове, че Кадафи е финансирал 
президентската му кампания. 

На някогашната либийска територия сега няма държава с централно прави- 
телство, а пълен хаос и въоръжени междуплеменни сблъсъци. Либийските брегове 
се превърнаха в старт за мащабна емиграция към Италия. Към началото на септем- 
ври 2015 г., тръгнали от либийските брегове, по официални данни около 2900 араби 
и африканци намериха смъртта си във водите на Средиземно море, а не бленувано- 
то европейско щастие. Действителният брой на удавниците вероятно е по-голям. 

Сирия беше относително мирна мюсюлманско -светска държава, може би меж- 
ду най-цивилизованите арабски страни. Тя поддържаше и поддържа приятелски 
връзки със Съветския съюз и Русия, което не се Харесва на правителствата на САЩ 
и на някои западноевропейски държави. Те смятат, че притежават монополното 
право да се разпореждат в този регион. Правителството на САЩ реши, че, като част 
от общия кръстоносен поход срещу Русия, президентът Башар Асад трябва да бъде 
свален, защото не стана тяхна марионетка, макар че беше преизбиран няколко пъти 
в относително свободни (по арабски стандарти) избори. Във всеки случай далеч 
по-свободни, отколкото в приятелските на САЩ диктатури в различни региони 
на света. За това обаче американските власти мълчат. Защото за тях има „добри” и 
„лоши” диктатори, в зависимост от послушанието им. Същото правят и големите 
световни медии. 

Отстраняването на президента Асад се оказа по-трудно, отколкото амери- 
канците очакваха. Наложи се да организират гражданска война срещу законното 
правителство с масирано участие на чуждестранни наемници, т.е. в нарушение на 
всякакви норми за международни отношения. А се „безпокоят”, когато Русия оказ- 
ва помощ на същото законно сирийско правителство да защити своите граждани 
и своята държава от пълна разруха, в съответствие с международните норми. На 
САЩ им е позволено всичко в Сирия и в района, а на Русия - нищо. Евентуалното 
отстраняване на сегашното правителство на Сирия начело с Башар Асад би озна- 
чавало превръщане на тази страна във втора Либия и втори Ирак. Тоталният хаос 
би заменил държавността и налагащата се светска диктатура. Дори нещо по-лошо. 

Каква е тази нова американска логика в международните отношения? Счита 
се, че на Америка й е позволено да сваля чуждестранни легитимни правителства, 
ако не й харесват, да разрушава чужди държави, да жертва стотици хиляди техни 
граждани и да прокужда милиони други по света, като заобикаля Съвета за сигур- 
ност на ООН. И в същото време да обвинява Русия, защото помага на сирийското 
легитимно правителство в усилията му да стабилизира държавата си и да защити 
живота на своите граждани по правилата на международното право! 

Държавният секретар на САЩ Кери наскоро изрази „безпокойство”, че Русия 
изпраща в Сирия военен персонал и доставя военна техника. Ако това е вярно, 
заявил Кери, то ще допринесе за разширяване на насилието и ще увеличи броя на 
бежанците от Сирия. Странно безпокойство! Единствената военна сила в Сирия, 
която реално се сражава на терена срещу войските на „Ислямска държава”, са вой- 
ските на президента Асад и сирийските кюрди в североизточната част на страната. 
Така наречената умерена сирийска опозиция, организирана, обучавана и финан- 
сирана от правителствата на САЩ, Турция, Саудитска арабия и Катар, е разбита и 
безпомощна. Напоследък това признаха и американските власти. Част от нея дори 
премина на страната на „Ислямска държава”. Не е ли американското „безпокой- 
ство” твърде подозрително! 

Всяко ограничаване на военните възможности на сирийското правителство 
улеснява „Ислямска държава”, с всички трагични последствия. Американското без- 
покойство от новините за по-активно участие на Русия в подкрепа на Асад във вой- 
ната му срещу „Ислямска държава” е израз на загриженост за съдбата на свидната им 
рожба, а не за сирийския народ. Те се страхуват не от увеличение на емиграцията, а от 
вероятността „Ислямска държава” да бъде разгромена от правителствените войски 
с руска помощ. Натрапва се убеждението, че Америка цели точно това - да помогне 
на „Ислямска държава”, т.е. на съвременните варвари, които режат главите на своите 
пленници и разрушават безценни паметници на световната култура в Ирак и Сирия. 

Наред със споменатите по-горе погроми над хилядолетни културни паметни- 
ци по време на американската агресия в Ирак, сега се ограбва и разрушава светов- 
ноизвестната Палмира, районът на север и на юг от р. Ефрат в Сирия. Не ели това 
съучастие в разрушителната дейност на ислямското „културно варварство”! Един 
ден биха го правили ив Европа, ако им се отдаде. 

Преди няколко години обвиниха Сирия, че притежава химически оръжия, но 
и след като тя ги унищожи миналата година, по договореност с Америка, благода- 
рение на конструктивната роля на Русия, напоследък заплахите от открита интер- 

венция и ултиматумите за сваляне на президента Асад се подновиха, а прикритата 
външна намеса не е преставала. След масираното вмешателство на САЩ, Саудитска 
Арабия, Катар, Турция, Израел и други държави Сирия вече е почти съсипана дър- 
жава. От около 22-23-милионното й население преди интервенцията половината 
търсят спасение в емиграция. Само в Турция има над 2 милиона имигранти. Йор- 
дания и Ливан са поели около 3 млн. сирийски бежанци. Огромна е и вътрешната 
сирийска миграция. 

В този контекст буди недоумение и поведението на българското правител- 
ство. То отказа въздушен коридор на руски самолети с хуманитарна помощ за 
Сирия под претекста, че те можело да носят военна техника. Първо, това не е 
доказано, а само предположение, въз основа на което не могат да се вземат таки- 
ва важни решения. Второ, нормалният износ на военна техника за легитимното 
сирийско правителство не е забраняван от Съвета за сигурност на ООН, който 
единствен има такова право. Трето, дори и да носят въоръжения, те са за дейст- 
вия срещу „Ислямска държава”. Какво лошо има в това от гледна точка на здравия 
разум? На кого помага българското правителство с тези си странни действия, на 
фона на разрешението на Гърция и на Иран самолетите да прелитат! А искането 
на българските власти да проверяват съдържанието на самолетния товар на наша 
територия е цинично предизвикателство срещу една велика държава, направила 
толкова много за освобождаването ни от турско робство и за цялостното развитие 
на България през последните 150 и повече години. Това е поведение на политиче- 
ски лакей, когото никой не уважава, дори и неговите господари! Любопитен съм 
да видя дали българското правителство ще поиска такива проверки на прелитащи 
над България американски самолети. 

Ирак, Афганистан, Либия и Сирия, поради войните, предизвикани с прякото 
и косвено участие на САЩ, сега са главните източници на мигранти към Европа, 
следвани от Тунис, Алжир, Йемен, Сомалия, Еритрея, Етиопия, Судан и други стра- 
ни на юг от Сахара. 

Деструктивната роля на Америка за дестабилизирането на споменатите 
страни сега се премълчава. Дори напълно се отрича. Като главна причина за ма- 
совата миграция напоследък се сочи разрастването на „Ислямска държава” чрез 
овладяване на големи територии в Ирак и Сирия, а също и влиянието й в Либия 
и други африкански държави. Това не е вярно! Първо, мащабна миграция от Аф- 
рика към Европа има отдавна, но, както споменах по-горе, тя до голяма степен се 
блокираше от режима на Кадафи. Войната и последвалият хаос в Ирак (т.е. преди 
създаването на „Ислямска държава”) принудиха милиони хора да напуснат стра- 
ната си и да търсят спасение в съседни арабски държави: Сирия, Йордания, Ли- 
ван, Египет и други. Това са всеизвестни факти за всеки обективен анализатор на 
събитията в този регион по онова време. Второ, дори ако допуснем за момент, че 
„Ислямска държава” е породила сегашната миграция, следва да се върнем 15-16 
години назад и да проследим нейното зараждане и развитие. 

Началото на групировката е поставено в 1999 г. Тя декларира вярност към 
„Ал Кайда” в 2004 г. През януари 2006 г. се обедини с други сунитски групи и 
образува Мшатдеен бПига Соипсй, който през октомври 2006 г. обяви създава- 
нето на „Ислямска държава” на Ирак. През 2011 г. тя завзе големи територии от 

Сирия и от Ирак. През април 2013 г. се обединиха няколко групи в района и об- 
разуваха Батк 5ае о Гад апа е Геуат! (15П.). Въпреки някои вътрешни борби, 
впоследствие с помощта и на хиляди чуждестранни наемници, те овладяха още 
по-големи територии в Ирак и Сирия. Всичко ставаше под грижовния поглед на 
американското правителство и в присъствието на многохилядна американска 
армия, а след това, което продължава и сега, на хиляди американски военни и 
други съветници в Ирак. И въпреки тези факти сега се внушава на наивниците, 
че Америка нямала нищо общо с „Ислямска държава” на Ирак и Леванта и че тя 
воювала срещу нея. Каква цинична лъжа! 

САЩ превръщат мигрантите в горещ политически картоф, който може да се 
използва в стратегически и демографски план като оръдие срещу интересите на ЕС. 
Многохилядните мигрантски потоци могат да послужат за безпрепятствено прех- 
върляне на ислямски терористи - джихадисти, от „Ислямска държава” в Европа. 
Европейски специалисти по сигурността правят консервативни допускания, че ако 
само един процент от мигрантите са джихадисти, при дошли досега само през тази 
година около 700 хил. души, това означава, че са прехвърлени около 7000 терористи, 
които при нужда, по решение на техния център в „Ислямска държава”, могат през 
близките години да изправят Европа или отделни европейски държави пред голяма 
опасност с непредвидими последствия. 

От телевизионните предавания се разбира, че голямата част от мигрантите са 
млади здрави хора на възраст между 20 и 40 години. Част от тях могат да бъдат за- 
вербувани, обучени и изпратени през следващите години обратно в техните родни 
страни за борба срещу евентуално „непослушни” правителства. Така сегашният 
тероризъм ще ражда още тероризъм, който обаче ще е „добър тероризъм” по за- 
падните стандарти. 


Защо мигрантите не се насочват към Саудитска Арабия 
и нейните по-малки съседи от Залива? 


Милионите хора, принудени от военните действия и от невъобразимия 
хаос да напуснат Ирак, Афганистан, Либия и Сирия, трябваше да изберат стра- 
ните, където да търсят спасение. Те са мюсюлмани в огромното си мнозинство и 
говорят арабски език в преобладаващата си част, с изключение на афганците и 
на няколко други по-малки групи. Би било логично мигрантите да тръгнат към 
най-близките и най-богати арабски мюсюлмански страни. Част от тях наистина 
го направиха, отправяйки се към съседните мюсюлмански държави: Турция, Ли- 
ван и Йордания. Към Египет се насочи малка част, може би поради нестабилно- 
то положение там. Няма обаче миграционни потоци към най-богатите арабски 
страни от Залива: Саудитска Арабия, Кувейт, Бахрейн, Катар, Обединените араб- 
ски емирства и Оман. По данни на Световната банка БВП на човек от население- 
то в текущи цени в Катар е 103 900 щатски долара, в Кувейт - 85 660 долара, в ОАЕ 
- 29 900 долара, в Оман - 29 600 долара, в Бахрейн - 29 200 долара, в Саудитска 
Арабия - 26 200 долара. Те почти не оказват и финансова помощ на Ирак, Либия 
и Сирия, поради обтегнатите отношения между техните правителства в минало- 
то, а и сега. Обратното, помагат с финансови средства на групировките в Сирия, 

които воюват срещу президента Асад. Тези богати държави са част от регионал- 
ната политико-икономическа общност Те Си/ Соорегайоп Соинс/!. 

Всички арабски страни членуват в Арабската лига. Отношенията между тях 
често са били помрачавани от малки или по-големи противоречия, но все пак по- 
вече са нещата, които ги обединяват: обща религия, общи духовни ценности, обща 
или близка култура, общ език (между другото и поради обединяващата езикова 
роля на Корана). Между тях има много повече общи черти, отколкото между тях 
и европейските народи. Освен това Европа е много по-далече и достигането й е 
по-трудно, сложно и рисковано. Европейският климат със студени зимни месеци е 
доста по-труден за тях. И въпреки това емигрантите от Ирак и Сирия се насочват 
към Европа, а не към братските си арабски държави на изток. Трябва също да се 
знае, че ръководствата на Саудитска Арабия и на страните от Залива никога не са 
заявявали публично, че желаят да приемат своите страдащи братя. По-скоро обрат- 
ното. Изразявам се така, защото в официални и неофициални разговори арабите 
от различните арабски страни винаги взаимно се наричат братя. За отношението 
на Саудитска Арабия към потенциалните мигранти от Сирия и Ирак има значе- 
ние също дали са шиити, сунити, или от други етническо-религиозни общности 
в региона. Това усложнява обстановката допълнително. Нещо повече, Саудитска 
Арабия изкопа стотици километри дълбок ров по западната и северозападната си 
граница, за да затрудни проникването на нейна територия. 

Важно е да се знае още, че Саудитска Арабия и страните от Залива поддър- 
жат много близки отношения със САЩ. Те координират тясно външната си по- 
литика. Техните армии са въоръжени предимно с американска военна техника. 
Логично е да се предполага, че в днешната драматична обстановка това тяхно не- 
обичайно дистанцирано поведение към милиони техни арабски братя емигранти 
е избрано не без участието на американските им приятели. Разбира се, за това не 
се съобщава в медиите. Такива деликатни договорености обикновено се премъл- 
чават и дори се отричат. 

Насочването на милиони емигранти от засегнатите от военни действия стра- 
ни към Саудитска Арабия и страните от Залива би ги дестабилизирало въпреки 
огромното им парично богатство, защото нямат нужната инфраструктура. Незави- 
симо от това те могат лесно да създадат и да поддържат големи бежански лагери на 
своите територии със съответна инфраструктура, в които да приютят стотици хи- 
ляди имигранти. То би било по-лесно при благоприятния климат там в сравнение с 
Европа, особено през наближаващите зимни месеци. Много е вероятно американ- 
ските им приятели да са ги посъветвали да не поемат такова тежко бреме и да насо- 
чат емигрантите към Европа. Като имаме предвид стратегическата цел на Америка 
постепенно да изтощава Европа, много е вероятно да го правят целенасочено, за- 
щото предпочитат да дестабилизират Европа. Сега сме свидетели как това се прави 
с голям размах, докато арабските братя от Саудитска Арабия и страните от Залива 
наблюдават сеира и правят декларации за солидарност. Тази нелогична насоченост 
на мигрантските потоци - на запад към далечната Европа, а не към по-близките им 
братски арабски страни на изток, не може да не прави впечатление на европейските 
ръководители, но досега нито един от тях не е споделил публично своите тревоги. 
Между тях все пак има умни хора. Това мълчание едва ли е случайно! 


37 


МЕЖДУНАРОДНА ПОЛИТИКА 


Защо световната общност си затваря очите? 


Така наречената световна общност знае всичко това, защото сама участва 
в дестабилизирането на тези региони на Африка и Азия и в организирането на 
миграционните процеси към Европа. Но остава сляпа и безмълвна за истинските 
причини за миграцията към Европа. Вместо да разкрива същността и причините и 
да търси отговорност от причинителите на миграционната трагедия, Европа харчи 
милиарди евро и се занимава с последствията от тези процеси. Повтарям, с послед- 
ствията, а не с фундаменталните причини за масовото преселение. Според някои 
оценки се очаква само Германия да изразходва тази година между 5 и 10 млрд. евро 
за посрещане на стотиците хиляди имигранти. Над 2900 души са се удавили в Сре- 
диземно море. Може би хиляди други са загинали в Егейско море и по пътищата 
през Турция и балканските страни. Милиони хора страдат в Африка, в Близкия и 
Средния изток и в Европа. През това време ръководителите на ЕС умуват над кво- 
тите за разпределение на имигрантите по страни и над статута им като бежанци, по 
регистрацията на мигрантите, по въвеждането на нов граничен контрол, въпреки 
Шенгенските правила, по финансирането на тяхното пребиваване, по правото им 
на избор на страна за пребиваване и така нататък. Президентът Саркози неотдавна 
препоръча създаването на някакви центрове за предварителен подбор на мигранти- 
те извън ЕС - в Северна Африка и в гранични държави на Шенгенската зона (Бъл- 
гария и Сърбия). Това би било много опасно за България и нашето правителство не 
трябва да го допуска. В същото време САЩ и световната общност гузно мълчат! И 
живеят със самочувствието, че всичко им е позволено. 

По този начин обаче не може да се решат тежките проблеми, свързани с мащаб- 
ното преселение към Европа. Като служител на ООН дълги години съм работил с 
част от тези страни, познавам манталитета на тези народи и на техните управници. 
Сега там се разпространяват легенди за щастливия живот, който бедстващите хора 
могат да намерят в европейския рай, особено в Германия, и броят на участниците в 
миграционните потоци ще расте. Оскотяващата масова бедност и крещящото нера- 
венство, гражданските войни, полицейският произвол и нападенията на въоръже- 
ни банди в тези страни ще тласкат все повече хора да търсят спасение в Европа. А 
обещанията на германското правителство, че ще приемат едва ли не всички прис- 
тигнали мигранти, и оказваният им сега радушен прием засилват намеренията на 
бедстващите африканци, араби и азиатци да поемат трудния и рискован път към 
лелеяната земя. И стотици хиляди, дори милиони, вече си стягат скромния багаж за 
дългото и опасно пътуване към Европа. 

Тези процеси се организират и от безогледни трафиканти, които вземат по 
няколко хиляди долара на човек за включване в миграционните групи към Европа. 
Някои българи също се заеха с този доходен бизнес. Напоследък се появиха съоб- 
щения в Австрия ив други европейски страни, че американските власти участват 
косвено във финансирането на миграционните потоци чрез т.нар. неправителстве- 
ни организации. Споменава се и името на (5 АШ. Ако тези съобщения се потвър- 
дят, може да се окаже, че американските тайни служби отправят безпрецедентно 
предизвикателство срещу народите на Европа и срещу цялото човечество. А дейст- 
вията на американските секретни служби в такъв свръхделикатен бизнес едва ли 

се предприемат без знанието и съгласието на най-високото политическо ръковод- 
ство. 

Получава се странен дисбаланс: американците бомбардират тези страни, из- 
пращат там наемници, настояват за смяна на легитимни правителства и стимулират 
граждански войни, които в крайна сметка пораждат миграцията, а европейските 
народи плащат цената! Едни бомбардират и прогонват стотици хиляди хора, а дру- 
ги ще плащат за тяхната одисея! Европейските ръководители мълчат и не смеят да 
назоват истинските виновници за миграционната трагедия, макар че ги знаят. Нещо 
повече, настояват за общоевропейска солидарност при плащането на тази цена. 


Възможни деструктивни последствия 
от масовата имиграция в Европа 


Миграционните процеси създават и ще създават много тежки проблеми на ев- 
ропейските правителства и на техните народи. Високото качество на живота в Евро- 
па се дължи главно на труда и предприемчивостта на много поколения хора в тези 
страни през последните 150-200 години. В известна степен то се дължи на експлоа- 
тацията на африканските, азиатските, арабските и други страни чрез механизмите 
на колониалната система, неравноправната световна търговия, кредитната система, 
преките чуждестранни инвестиции (ПЧИ) и други методи. Милиони бедни хора 
от тези страни без образование, квалификация, навици за труд, ред и дисциплина 
сега се стремят към Европа, за да ползват наготово създадените от европейските 
народи високи жизнени стандарти. Все по-често ги чуваме да казват: „Имаме род- 
нини в Германия (или Швеция, Холандия, Дания и т.н., но не в България, Румъния, 
Унгария, Хърватия или прибалтийските страни) и искаме да отидем да живеем при 
тях” Нима това е аргумент, за да настояваш да те приемат като имигрант в Европа, 
преследван в родната му страна! То по-скоро е доказателство, че пристигналите са 
икономически имигранти. При това става дума за стотици хиляди хора през тази 
година. А догодина навярно ще бъдат над един милион с такива „аргументи”. 

През първата половина на септември никой политик не казваше справедливо 
ли е това, или не. Аз смятах и смятам, че не е справедливо, особено за икономи- 
ческите имигранти. Бедността в Африка и Азия е толкова масова, че поне 400-500 
милиона души биха желали да се преселят в Европа. Това обаче е невъзможно. То е 
абсурдно! Допускането дори на 1090 от тези желаещи ще има трудно предвидими 
разрушителни последствия за Европа и за световната икономическа и политическа 
стабилност. Масовият наплив на десетки милиони такива хора към нашия регион 
през следващите години може да върне Европа с десетилетия назад. Драматичните 
последствия са трудно предвидими! 

Това ще поражда все по-мащабно преразпределение на наличните блага за из- 
дръжка на имигрантите. Наивно е да се очаква, че те всички ще са полезни за евро- 
пейската икономика в настоящата сложна икономическа и социална ситуация. Мно- 
зинството са неквалифицирани, ще вършат най-мръсната работа в Западна Европа, 
ще имат най-ниска производителност на труда, най-ниски доходи, но ще конкурират 
местните хора на пазара на труда, ще извършват престъпления, ще враждуват с мест- 
ните хора и дори помежду си, както правят у дома си. И ще нажежават и без това 

наличните остри социални и културни проблеми в приелите ги страни. Това може да 
улесни корпоративния капитал, но ще закове последния пирон в ковчега на социал- 
на Европа. Известно е колко трудно имигрантите, дори от второ и трето поколение, 
възприемат ценностните системи, законите и порядките на приелите ги европейски 
страни. За много от тях Коранът продължава да е върховна конституция, а ходжата -- 
върховен съдник, а не конституциите, законите, институциите и нормите за поведе- 
ние на съответните демократични страни, които са ги приютили. Те не се интегрират 
в местните европейски общности, а се обособяват в имигрантски анклави, създават 
свои затворени гета. Някои дори участват в организирани убийства на местни хора 
- известни са примерите във Великобритания, Франция и други европейски страни. 

Европейските народи навярно ще реагират на това. Първоначалните симпатии 
към бежанците ще прерастват постепенно в антипатии и дори във враждебност. Така 
се случи преди години с косоварите. Това ще засилва ксенофобските десни настрое- 
ния в тези страни. Ще възникват остри конфликти между местните хора и присти- 
гащите от юг и югоизток потоци от отчаяни хора, спасяващи се от смъртта и търсе- 
щи своето щастие. По всеобщо признание политиката на ЕС по бежанците досега е 
пълен провал. Защото се занимават само с последствията от масовото преселение, а 
не с фундаменталните му причини. Защото се страхуват да признаят и да огласят ис- 
тината за мигрантската трагедия и за нейните автори - задокеанските им приятели. 

Откакто възникна тази миграционна катастрофа, чух изказвания на много 
европейски политици, но нито един от тях, с изключение на унгарския премиер 
Виктор Орбан, не спомена причините и причинителите на бедствието и бъдещите 
опасности за Европа. Не се съмнявам, че те добре ги знаят, но не смеят да произне- 
сат дори най-мек упрек по адрес на американските си съюзници. Дори председате- 
лят на ПЕС Сергей Станишев заяви, че централният проблем на ЕС бил „справед- 
ливото разпределение на бежанците” по държави. Нима той не разбира, че дори 
и най-справедливото им разпределение по квоти между европейските държави по 
някакви измислени критерии от брюкселските бюрократи, не решава проблема, ако 
причините остават и мащабите на миграционните потоци се запазват или дори рас- 
тат. Дори и той не смее да назове американските власти като най-голям виновник за 
миграционната катастрофа, която заплашва Европа. 

Отделен въпрос е дали т.нар. справедливо разпределение по квоти е наисти- 
на справедливо, защото почивало на принципа за солидарността. Справедливо ли 
е България да участва в това квотно разпределение и да плаща съответна цена по 
някакви общоприети критерии, след като решенията за нападения над Ирак, Аф- 
ганистан, Либия, Йемен, Судан и Сирия, тяхното бомбардиране и разрушаване, 
обслужващо чужди интереси, е взето от други правителства и по чужда воля! Как- 
во общо имаше България със ставащото в Камбоджа, Косово, Босна и Херцегови- 
на, Ирак и Афганистан, за да изпраща там военни контингенти и да дава жертви в 
Камбоджа и Ирак! Дори нашето символично участие в Ирак, Афганистан, Либия 
и другите страни ни е наложено от тези, които командват в НАТО, и нашият на- 
род няма нищо общо с него. Но цената, макар и скромна, плащаме ние. Това няма 
нищо общо със справедливостта. Такава солидарност е неприемлива, защото няма 
реципрочност между участието във вземането на решенията и носенето на отговор- 
ност за последствията! 

И Мартин Шулц, и Сергей Станишев изглежда не разбират основния замисъл 
на американската стратегия: постепенно обезкръвяване и отслабване на Европа, за 
да се предотврати нейното успешно развитие, евентуалният й съюз с Русия и съ- 
трудничеството й с Китай, което би ги направило непобедими на бъдещата светов- 
на икономическа, политическа и военна сцена. Ако пък го разбират, се страхуват да 
го назоват на глас. Това показва, че начело на ЕС, аи на Партията на европейските 
социалисти не стоят истински политически мъже, които могат и желаят да защита- 
ват интересите на 500-милионното население на общността. 

С омерзение си спомням за препоръките на Кристалина Георгиева и мнение- 
то й преди година-две, че трябвало да сме доволни от идването на повече хора от 
Азия и Африка, което щяло да обогати генетичния ни фонд чрез създаването на 
семейства между наши граждани и имигранти да облекчи демографската ни кри- 
за. Тежко й на тази европейска общност и на тази партия с такива безлики ръково- 
дители, послушни изпълнители на американския диктат! Съдбата на европейските 
народи е последната грижа. 

Върхушката в Брюксел сега моли страните - членки на ЕС, за солидарност при 
разпределението на миграционното управленско и финансово бреме. А правител- 
ствата на САЩ питаха ли европейските народи, когато предприемаха авантюрите 
си в Ирак, Афганистан, Либия, Сирия и други страни, които причиниха сегашна- 
та миграционна катастрофа: Те бяха подпомагани само от няколко най-послушни 
европейски правителства. Поради това е съвсем логично цената на миграционната 
катастрофа в Европа да поемат само тези, които я причиниха. Неслучайно някои 
остроумници казват: заплащането да се определя според бомбите, ракетите, жерт- 
вите и разрушенията в посочените по-горе страни. Който е пуснал повече бомби, 
изстрелял повече ракети и причинил повече жертви - да плаща повече. 

На практика се получава обратното. В свое изявление на 22 септември 2015 г. 
г-жа Меркел съобщи, че правителството на САЩ е обещало да приеме 10 хиляди 
сирийски бежанци през новата бюджетна горина (1 октомври 2015 г. - 30 септем- 
ври 2016г.). „Щедростта” на Америка при поемането на имигрантското бреме личи 
от едно сравнение с Ливан. При население от 5,8 млн. души сега в Ливан има над 1 
милион сирийски имигранти. САЩ при население над 320 млн. души ще приеме 
10 хил. сирийски бежанци. Каква щедрост, нали! В същото изявление г-жа Меркел 
казва: „Европа трябва да си подели отговорността за справянето с масовата мигра- 
ция... Европа трябва да действа заедно и да поеме отговорността. Германия не може 
да се нагърби с тази задача сама” Няма основания за такава солидарна отговорност 
на страните членки при плащането на цената, защото не е имало солидарно тяхно 
участие при вземането на решенията за нападения над тези страни. 

В Европейския съюз е настъпил пълен управленски хаос. Все повече страни 
членки вече търсят собствени национални решения на мигрантските проблеми, по- 
неже не разчитат на Брюксел. Правителствата на много страни членки възразяват 
срещу задължителното квотно разпределение на имигрантите. Появяват се все по- 
вече признаци за опасно разцепление в Европа при първото и най-голямо изпита- 
ние на общността след Втората световна война. 

Трудно ми е да си представя как ще изглежда Европа и какви конфликти ще 
възникват след 20-30-50 години, ако настоящите миграционни потоци продължа- 

ват. А те навярно ще нарастват. Сега се утвърждават квоти за разпределението на 
160 хил. имигранти между страните членки. А какво ще се прави в края на тази го- 
дина, когато броят им може би ще достигне един милион? А идущата година, когато 
може би ще са 2-3 милиона? А след няколко години, когато достигнат 10-15 и пове- 
че милиона души, ако не настъпи рязко подобрение на обстановката в размирните 
страни, настоящи източници на имигранти? 

Президентът на Турция г-н Ердоган заяви преди няколко дни, че има много 
просто решение на миграционната криза - да се прекрати насилието в страните, 
от които мигрантите идват. Такива оценки обаче не чуваме от ръководителите на 
най-големите европейски държави и от ръководителите на Европейския съюз. 
Нима те не знаят, че това зависи главно от правителството на САЩ! Убеден съм, 
че го знаят, но се страхуват да не засегнат американския си съюзник! Насилието в 
тези страни могат да прекратят само държавите, които го започнаха: САЩ и някол- 
ко техни най-близки европейски съюзници. По оценки на американски секретни 
служби сега в Африка и Азия около 17 млн. души са настроени да поемат рискова- 
ното пътуване към мечтаната Европа през следващите няколко години. По оценки 
на турските служби потенциалните емигранти от Сирия са около 8 млн. души. 

Колкото по-добре биват посрещани имигрантите през тази и следващите годи- 
ни в Европа, толкова по-масови ще са бъдещите имигрантски потоци. Ако не се взе- 
мат мащабни мерки за облекчаване на оскотяващата бедност и растящата социал- 
на поляризация за стотиците милиони хора в Африка и Азия, за ограничаване на 
военните, религиозните, етническите и други конфликти в тези региони и сурови 
мерки за недопускане на икономически имигранти в Европа, може да се стигне до 
катастрофални последствия за европейската и световната цивилизация. Дават ли си 
сметка за това сегашните европейски ръководители? 

Европа сега е преобладаващо християнска общност. Дали след 50-70 години 
тя няма да се превърне в преобладаващо мюсюлманска общност! Какво ще се случ- 
ва в Европа с 45-5090 фанатично религиозно мюсюлманско население, почувствало 
своята сила? Тази агресивност дори сега личи в поведението на мигрантските групи, 
в които мнозинството са млади и здрави мъже (а не жени и деца). Те плащат хиля- 
ди долари на трафикантите и ултимативно си избират страните, в които искат да 
живеят. А уж бягат от насилието в техните страни. Това е необичайно поведение за 
хора, действително прогонени от домовете им от смъртни заплахи. А как ли ще се 
държат те, веднъж установили си в Европа, почувствали своята сила и придобили 
самочувствие след 15-20-30 години! Дали сегашните граждани на Европа ще до- 
пуснат такава катастрофална социална и ценностна демографска трансформация в 
полиетническо общество, към което ни тласкат американските власти и някои тех- 
ни теоретици по етнология! И дали разрушаването на духовните фундаменти и на 
преобладаващия християнски характер на най-проспериращия континент - Евро- 
па, ще бъде добра услуга на световната и на европейската цивилизация! 

Европейската общност и европейските правителства като че ли не се замислят 
по наближаващите предизвикателства. Различните европейски държави провеждат 
различна миграционна политика - от най-либерална през умерена до най-рестрик- 
тивна. Това личи от следната таблица за някои скандинавски страни, които са меж- 
ду най-либералните спрямо имигрантите: 

Имигранти и деца на двама родители имигранти като процент 
от общото население на страните 



































Страни 2000 г. 2010 г. 2015 г. 
Швеция 145 191 21,5 
Норвегия 63 11,4 15,6 
Дания 7,1 98 11,6 
Исландия 3,2 89 95 
Финландия 2,1 4.1 5,5 





Източник: И/Креда. 1 ттюгайоп 1о Еигоре. Тпе Могак соип!ев аз ап ехатрее (2000-2015) 


Според Евростат на | януари 2014 г. живеещите в ЕС-28, родени извън ЕС, са 
били 33,5 млн. души, или около 6,790 от населението на общността. Най-много са били 
те в Кипър - 22,300 от населението, в Австрия - 16,600, Ирландия - 16,190, Швеция - 
15,990, Белгия - 15,896, Испания - 12,800, Великобритания - 12,590, Германия - 12,200, 
Франция - 11,600 и т.н. Най-малко са били имигрантите в Румъния - 1,190 от населе- 
нието, в България - 1,590, Полша - 1,690, Словакия - 3,200, Унгария - 4,500 и т.н. По 
други данни през 2014 г. около 2090 (16,3 млн. души) от населението в Термания имат 
имигрантско минало. От януари 2014 г. до сега горните числа са повишени чувстви- 
телно. А този процес се ускорява. Според надеждни източници Германия очаква поне 
800 хил. нови бежанци тази година. През следващите години ще са още повече. 

Всичко това ще дестабилизира европейските държави и ще влошава живота 
на европейските граждани. От прилива на млади и квалифицирани имигранти ще 
печелят главно корпорациите. Европа ще става все по-безпомощна в конкуренция- 
та с Америка ис другите световни икономически и политически гиганти. 


Какда се нормализират миграционните процеси? 


Как могат да се овладеят нарастващите миграционни потоци от Африка, от 
Близкия и Средния изток към Европа, а също и в самата Европа? Според сериозни- 
те прогнози през следващите десетина години поне 10-15 млн. души ще напуснат 
страните си и ще се отправят към Европа. Много е вероятно тези прогнози да бъдат 
превишени значително. 

Казано най-общо, решението трябва да се търси в дълбоките коренни причи- 
ни за настоящата миграционна катастрофа. Трябва да се търсят средства за ограни- 
чаване на появата на миграционни потоци, а не за разпределението на имигрантите 
по приемащи европейски страни. 

1. Решението с най-бързи резултати зависи от поведението на САЩ и техните 
най-близки европейски и други съюзници. Ако Америка прекрати високомерното 
си конфронтационно икономическо и политическо поведение с инспирирани 
отвън граждански войни, с изпращане на чуждестранни наемници, с дейнос- 
ти за сваляне на легитимни правителства в Сирия, Либия, Ирак, Афганистан, 
Судан, Йемен, Еритрея, Етиопия, Туниси други страни на юг от Сахара, мигра- 
ционните потоци от тези страни към Европа ще затихнат бързо. Крайно време 
е да се преустановят „износът на демокрация”, „грижата за човешките права” 
и други подобни цинични клишета за груба намеса във вътрешните работи на 
тези страни, които нямат нищо общо с истинската демокрация и човешкото 

достойнство. Народите на тези държави трябва да се оставят да развиват свои 
форми на демокрация и обществени отношения в съответствие с национал- 
ните си традиции, ценностни системи и култури. Освен най-бързото, това е и 
най-доброто решение на сегашната миграционна трагедия. 


. Да се пристъпи веднага към създаване на ефикасна система за предварителен 


подбор на кандидатите за емигранти, т.е. - разграничаване на политически- 
те от икономическите кандидат емигранти. ЕС да приема само имигранти 
от държави, където се водят войни; доминира вътрешен хаос и тотална неси- 
гурност със слаба централна власт; има брутални диктаторски режими, които 
преследват своите граждани заради политически, етнически, религиозни и 
други подобни убеждения. 

ЕС не трябва да приема икономически имигранти. Кандидатите за икономи- 
чески имигранти при сегашната оскотяваща масова бедност и все по-остро 
неравенство само в Африка, Близкия и Средния изток може да са около 500 
млн. души. Европа не може да приеме толкова бедстващи хора. 

Трябва да се създаде подходяща инфраструктура за подбор на кандидатите 
за политически емигранти по строги и обективни критерии. Пребивава- 
нето им в имиграция в ЕС може да бъде за кратко- и средносрочен период. 
След нормализиране на положението в съответната страна политическите 
имигранти да се връщат обратно в родината им. Подборът да се извършва от 
представители на Европейската комисия. Това може да се прави в подборни 
центрове в самите бедстващи страни или в съседни на тях държави, примерно 
в Турция, Ливан, Йордания, Египет, Тунис, Алжир. 

Въз основа на извършения подбор политическите имигранти да се разиреде- 
лят по европейски страни, членки на ЕС, според желанията и възможностите 
на приемащите страни, а не според желанията на имигрантите. Издръжка- 
та на тези имигранти през началния период (примерно 1-2 години), докато си 
намерят работа в приютилата ги страна, да става със средства от централния 
бюджет на Европейската комисия. След това тя да се прекратява и съответни- 
ят имигрант да се издържа сам. 


3. Да се създадат лагери за политически имигранти в държави, съседни на ри- 


сковите страни, които те са напуснали: в Турция, Ливан, Йордания, Египет, 
Тунис, Алжир. Продължителността на пребиваването на имигранти в тези 
лагери ще зависи от нормализацията на обстановката в техните родни стра- 
ни. При нормализация те да се завръщат у дома си. Инвестициите за създава- 
не на тези лагери и текущата им издръжка по пребиваването на имигрантите 
там да се осигуряват от ЕС, а частично и от страните домакини, ако това е по 
техните сили. Само част от политическите емигранти да се изпращат в стра- 
ните - членки на ЕС. 


. Европейският съюз да се обърне с настойчива молба към правителствата на 


Саудитска Арабия, Кувейт, Бахрейн, Катар, Обединените арабски емирати 
и Оман да създадат на своя територия подходящи лагери за политически 
имигранти от други арабски страни и от Афганистан, Еритрея и Пакистан. 
Страните от Арабския залив предлагат редица благоприятни предпоставки за 
настаняване в лагерите на няколкостотин хиляди имигранти: общ език (без 

афганците и пакистанците), обща религия, обща или близка култура, общи 
духовни ценности, благоприятен целогодишен климат. Продължителността 
на пребиваването на имигранти и в тези лагери ще зависи от нормализацията 
на обстановката в техните родни страни. При нормализация те да се завръ- 
щат у дома си. Инвестициите за създаването на такива лагери и текущата им 
издръжка по време на пребиваването на имигрантите там да се осигуряват от 
страните домакини, защото имат голям финансов потенциал. При нужда да се 
потърси посредническо съдействие от правителството на САЩ. 

5. Радикално дългосрочно решение може да се постигне ирез мащабни програми за 
подпомагане на икономическото и социалното развитие на най-бедните аф- 
рикански, близко- и средноизточни страни; За ограничаване на експлоатация- 
та на тези страни чрез неравноправна световна търговия, неизгодно кредити- 
ране, неизгодни преки чуждестранни инвестиции; за оказване на по-големи 
помощи за ограничаване на растящото икономическо неравенство, на прес- 
тъпността и корупцията; за подобряване на здравеопазването и образование- 
то; за развитие на инфраструктурата; за създаване на нови работни места с 
достойно заплащане; за преодоляване на вътрешните икономически, социал- 
ни, етнически, религиозни и други конфликти. При оказване на такава помощ 
не трябва да се натрапват американски или европейски политически, соци- 
ални, културни и други модели, които противоречат на вековните традиции, 
духовните ценности и националните култури на тези народи. Разбиранията за 
демокрация, човешки права, справедливост и други нравствени и културни 
измерения на съвременните ислямски и други религии се различават същест- 
вено от американските и от европейските. Досегашните действия на световна- 
та общност чрез ООН, Световната банка, МВФ, СТО, ЕС и други подобни не 
помагат ефикасно на тези народи. Сериозни анализи показват, че това, което 
се отнема от тях чрез неравноправна търговия, кредитни отношения, ПЧИ и 
други подобни механизми, превишава онова, което им се дава като между- 
народна помощ. В резултат световната бедност и неравенството растат тре- 
вожно. Нобеловият лауреат Джоузеф Стиглиц напоследък с голяма тревога 
бие камбаната за тези проблеми. През последните години те присъстват все 
повече се обсъждат с все по-голяма загриженост и на дискусионния форум в 
Давос. Ако се постигне действително НОВ СПРАВЕДЛИВ СВЕТОВЕН ИКО- 
НОМИЧЕСКИ И СОЦИАЛЕН РЕД, който подобрява реално живота на тези 
хора, те няма да се стремят отчаяно към Европа или Америка, а ще предпо- 
читат да живеят и да работят със семействата и близките си в своите страни. 

6. Масирани миграционни потоци към Западна Европа се очакват скоро и от 
страните от Западните Балкани, от Украйна, Молдова, Грузия, а също и от 
ромските общности в Източна Европа и в близките страни. ЕС не е готов 
да се справи с това предизвикателство. Той е изправен пред решаване и на 
собствените си демографски проблеми - ниска раждаемост, намаляване на 
населението и на работната сила. Това ще наложи „внос на население и ра- 
ботна сила”. Как тази потребност като количество и качество ще се съчетава 
с бъдещия натиск на имигранти, който навярно ще се разминава с нуждите и 
абсорбционния потенциал на Западна Европа? ЕС не може да направи много 

за успокояване на напреженията в Африка, в Близкия и Средния изток. Това е 
по силите само на САЩ, ав Сирия - на САЩ и Русия. ЕС обаче може и трябва 
да направи много повече в Западните Балкани, в Украйна, за положението на 
ромските общности в Източна Европа. Той обаче не го прави. И не осъзнава 
крещящата потребност да го направи. 

Лансираната напоследък от някои европейски либерални партии и 
ДПС идея за ускорено присъединяване на Албания, Македония, Черна гора 
и Сърбия към Европейския съюз е погрешна. Защото икономическата, фи- 
нансовата и социалната разнородност на ЕС, която и сега затруднява нормал- 
ното развитие на общността, ще се изостри още повече и ще оказва още по- 
неблагоприятно влияние с непредвидими последици дори за нейната съдба. 

7. Търсене на отговорност от правителствата и най-високопоставените поли- 
тици на Америка и на техни европейски съюзници, които със своите действия 
през последните десетилетия причиниха настоящите миграционни потоци 
към Европа и други региони. Те са виновни за преждевременната смърт на сто- 
тици хиляди хора, за страданията на милиони други, за растящия хаос, особе- 
но за деструктивните миграционни потоци към Европа. Бъдещето на Европа 
е заплашено сериозно, ако не се вземат бързи мерки и ако този политически 
произвол на американските власти продължава. Макар че това може да звучи 
наивно, особено за някои фанатично сервилни проамерикански мозъци, пре- 
поръчвам да се създаде СВЕГОВЕН ТРИБУНАЛ, пред който да бъдат изправе- 
ни най-висшите ръководители на САЩ и на техните съюзни държави, допри- 
несли пряко с действията си за сегашното опасно преселение на народите към 
Европа. За тази цел може да се доразвият функциите на Международния нака- 
зателен съд, създаден с Римския статут от 1998 г. за наказателно преследване 
на престъплението „агресия. Нима ще остане ненаказана световната лъжа на 
американския президент Буш и на британския министър-председател Блеър 
за наличието на оръжия за масово поразяване в Ирак, довела до нападението 
срещу тази страна през 2003 г. и до смъртта на стотици хиляди хора, до страда- 
нията на милиони други хора и прахосването на стотици милиарди долари за 
военнии други свързани цели Войната срещу Ирак доведе до разбунването на 
целия Близък изток и до възникването на най-новото политическо чудовище 
- „Ислямска държава”. Този трибунал трябва също да разкрие кой купува суро- 
вия и преработения петролот „Ислямска държава” и кой им превежда стотици 
милиони долари за финансиране на военните действия, за набиране на хиляди 
наемници и за разрушаване на хилядолетни паметници на световната култура. 
Към тези престъпления могат да се прибавят и други престъпления срещу чо- 
вечеството на най-високопоставени политици, независимо от коя страна са те. 


В ХХ век такива престъпления срещу човечеството не могат да се прощават! 
Защото ненаказаното престъпление е покана за нови престъпления. Тези хора на- 
последък все по-често предприемат произволни военни действия, икономически 
и други санкции, като нарушават най-безцеремонно Устава на ООН, пренебрегват 
Съвета за сигурност на ООН и правилата на Световната търговска организация. 

Нямаме право да мълчим! Мълчанието сега е равностойно на съучастие! 

Иван Динков-младши 


Италия е сред шестте държави, основали през 
1951 г. Европейската общност за въглища и стомана, 
която по-късно, през 1992 г., ще прерасне в днешния 
Европейски съюз. Тя е третата по големина икономи- 
ка в Еврозоната, както и трети по големина донор в 
бюджета на Съюза. В световен мащаб Италия е осма- 
та най-голяма икономика, шестият най-голям произ- 
водител, десетият най-голям износител, притежател 
на третия най-голям златен резерв. Тя е член на всич- 
ки международни организации, включително Г-7, Г-8 
и Г-20. Всичко това определя важното значение на 
Италия не само за европейската, но и за световната 
политика. Средищното й положение в Средиземно- 
морския басейн предоставя на Италия големи въз- 
можности за влияние на Балканите, в Северна Афри- 
каи Близкия изток. Важността й нараства още повече 
предвид злободневната тема с бежанците, която ве- 
роятно ще се превърне в най-голямата екзистенциал- 
на заплаха за съществуването на ЕС от създаването 
му до сега. 

Когато говорим за Италия обаче, трябва да 
имаме предвид и редица специфики, които я правят 
различна от останалите западноевропейски страни. 
Късното национално обединение, настъпило чак 
през 1861 г., предопределя историческото изоставане 
на страната и обяснява факта, че Италия не се нареж- 
да сред истинските Велики сили, решавали съдбата 
на човечеството през последните два века. Хронич- 
ното вътрешно разделение по оста Север-Юг е про- 
блем и до днес, създаващ социално-икономическо 
неравенство между отделните региони, което спъва 
развитието на цялата страна. Хроничната политиче- 
ска нестабилност и фрагментарност постоянно по- 

раждат и разрушават политическите партии на Италия, пречейки на идеологи- 
ческото избистряне и на организационното структуриране както на левицата, 
така и на десницата. Италианската икономика за разлика от икономиките на 
другите развити европейски страни все още се базира предимно върху средни 
и дребни предприятия, а не върху големи национални и транснационални кор- 
порации. 

Вече от конкретно лява гледна точка трябва да добавим, че Италия буди иН- 
терес заради факта, че понастоящем се управлява ОТ ЛЯВО правителство - едно от 
само седемте сред двадесет и осемте държави на ЕС. Негов министър-председа- 
тел е Матео Ренци. 


Кой е Матео Ренци? 


Матео Ренци е най-младият министър-председател на Италия в цялата й 
модерна история, сядайки в премиерското кресло на 39 години. Той е роден на 
11 януари 1975 г. във Флоренция в набожно католическо семейство. Завършва 
право в университета във Флоренция, след което започва работа в семейната 
фирма. Неговият интерес към политиката се ражда още в гимназията, когато 
16-годишен става член на центристката партия „Маргаритка”, наследник на 
коалицията „Маслинено клонче”. През 2004 г. М. Ренци е избран за областен 
управител на Флоренция като кандидат на лявоцентристка коалиция и така 
става най-младият италиански политик, заемал такава длъжност. Той остава 
на поста до 2009 г. и намалява данъците и съкращава голяма част от общин- 
ската администрация. През същата година е избран за кмет на Флоренция като 
кандидат на Демократическата партия, която възниква през 2007 г. като обеди- 
нение на наследниците на италианските комунисти, партията „Маргаритка” и 
левите християндемократи. В качеството си на кмет той продължава политика- 
та си, като намалява наполовина броя на общинските съветници и увеличава 
социалните и образователните разходи. През 2012 г. М. Ренци издига кандида- 
турата си за председател на Демократическата партия, но губи на балотаж от 
П. Л. Берсани. На парламентарните избори през февруари 2013 г. обаче леви- 
цата получава само 29,5490 от гласовете, при положение че само месец по-ра- 
но всички социологически проучвания й дават между 3590 и 4290. Десницата 
получава 29,1890. В резултат от това левицата има мнозинство в долната камара 
на парламента (най-вече заради избирателната система, която дава „бонус” на 
победителя, за да формира мнозинство), но остава в опозиция в горната кама- 
ра. В тази патова ситуация се формира правителство на „голямата коалиция”, 
включваща не само левицата и десницата, но и партията на М. Монти „Граж- 
дански избор”, партията „Съюз на центъра”, един представител на радикалите и 
трима независими министри. Правителството обаче се задържа на власт само 
300 дни. Причина за неговия край е М. Ренци. След съкрушителния резултат 
от парламентарните избори П. Л. Берсани подава оставка като председател на 
Демократическата партия и М. Ренци отново издига кандитурата си да заеме 
неговото място. Този път той успява и през декември 2013 г. бива избран на 
първи тур с 6890 от гласовете. Веднага след това той започва да притиска ми- 

нистър-председателя Е. Лета (избран от квотата на Демократическата партия и 
неин заместник-председател) да подаде оставка, за да отвори път на самия М. 
Ренци към премиерското кресло. Целта е постигната след вътрешнопартийно 
гласуване. Така на 22 февруари 2014 г. М. Ренци става министър-председател на 
Италия. 


Правителството на Матео Ренци 


Правителството на Матео Ренци получава гласовете на 388 депутати от 
общо 630 в долната камара на италианския парламент и на 176 депутати от общо 
320 в горната. То е подкрепено от Демократическата партия, Новия десен център, 
от „Граждански избор”, „Съюз на центъра”, „Известните за Италия”, „Солидар- 
на демокрация” и от Италианската социалистическа партия. Това е най-младото 
италианско правителство - със средна възраст 47 години. Също така е първото, 
в което броят на мъжете министри е равен на броя на жените министри. В него 
Демократическата партия на М. Ренци има 10 министри, „Новият десен център” 
- 2, „Съюзът на центъра” - 1, трима министри са необвързани с конкретна поли- 
тическа сила. „Солидарна демокрация” и Италианската социалистическа партия 
участват с по един заместник-министър, „Граждански избор” и „Известните за 
Италия” - с по двама секретари на министерства. 


Политиката на правителството 


Още при встъпването си в длъжност като министър-председател Матео 
Ренци заявява, че реформата на пазара на труда ще бъде първостепенна задача 
за неговото правителство. Обяснението за това не е трудно. Икономическият 
растеж през 1950-1970-те години е 5-690 годишно, през 1980-1990-те се забавя, 
за да настъпи стагнация в началото на новия век. Обичайната политика, следва- 
на от всички италиански правителства, е увеличаване на държавните разходи. 
Тази политика извежда Италия на осмо място в света по качество на живот и на 
двадесет и пето място в Индекса на човешко развитие, както и на първо място в 
Европа по очаквана продължителност на живота. Но към 2014 г. натрупаният в 
резултат на държавните разходи публичен дълг е 13590 от БВП и по този начин 
е вторият най-голям след гръцкия. Трудовата реформа на правителството се из- 
разява в два закона, които са внесени за обсъждане два месеца след формиране- 
то му. Според единия данъчното облагане на най-ниските доходи (до 1500 евро 
месечно) се намалява с 80 евро месечно, но според втория предвижда премах- 
ване на забраната за незаконно уволнение на работниците. Въпреки че е приета 
от парламента, трудовата реформа предизвиква вътрешен разкол в Демокра- 
тическата партия, както и големи демонстрации в много италиански градове. 
Успоредно с това правителството стартира административно-териториална 
реформа, както и реформа на държавната администрация, целяща да облекчи 
бюрократичните проблеми и да „отключи” големите инфраструктурни проек- 
ти. Третата група промени включва конституционна реформа. Италианската 
конституция е приета през 1948 г. и никога не е била променяна. Според нея 

двете камари на парламента притежават практически едни и същи прерогативи. 
Същността на промените е да се прехвърли властта върху долната камара и да 
се превърне горната в представителство на регионите. След вътрешни разногла- 
сия в управляващата коалиция реформата все пак е приета. Тя обаче влече след 
себе си реформа в изборното законодателство. Същността на промените е да се 
заменят закритите листи с открити, да се въведе преференциалният вот, да се 
гласува на два тура, ако на първия нито една партия не е получила 4090 от гласо- 
вете, да се свали изборната бариера до 390. Запазват се обаче пропорционалната 
система и „бонусът” за спечелилата най-много гласове партия. Голямата цел на 
избирателната реформа е да предотврати насилственото създаване на „големи 
коалиции” - факт, с който М. Ренци се сблъсква, преди да поеме властта. Съпро- 
тивата вътре в управляващата коалиция, както и извън нея е толкова голяма, 
че правителството е принудено да предложи на гласуване избирателния закон 
заедно с вот на доверие към себе си. Приети, конституционната и избирателната 
реформа ще влязат в сила през 2016 година. 

Последната група предизвикателства пред правителството са изборни. 
През 2014 г. се провеждат европейски избори. На тях Демократическата партия 
на М. Ренци печели 40,890 от гласовете, получавайки 31 мандата в Европейския 
парламент. Така тя се оказва партията, спечелила най-много гласове в цяла Ев- 
ропа, както и най-много депутатски места, а също така и с най-голяма фракция 
в групата на европейските социалисти. Що се отнася до Италия, на тези избори 
Демократическата партия постига втория най-добър резултат в цялата модер- 
на история на страната. Всичко това кара много анализатори да заговорят за 
тандема Меркенци (съкратено от Меркел-Ренци), заменил тандема Меркози 
(съкратено от Меркел- Саркози). Други анализатори посочват М. Ренци като не- 
формален, но реален лидер на европейските социалисти. Всичко това помага на 
италианския премиер да прокара кандидатурата на Фр. Могерини за върховен 
представител на Европейския съюз по въпросите на външните работи и поли- 
тиката на сигурност. На следващата, 2015 г. се провеждат президентски избори в 
Италия. Тук М. Ренци също успява да наложи своя кандидат - конституционния 
съдия С. Матарела. Изборът се провежда на 4 тура, като първите три изискват 
квалифицирано мнозинство и само последният - обикновено. М. Ренци просто 
оттегля депутатите си на първите три тура и ги връща за последния, където не- 
говият кандидат е избран с 665 гласа от общо 1009. 


Няколко въпроса вместо заключение 


Опитвайки се да им отговорим, ще повдигнем завесата дали и доколко може 
да наречем днешното италианско правителство ляво. 

Едната група въпроси е свързана с фигурата и личността на минис- 
тър-председателя М. Ренци. На първо място, неговият произход и началните 
му политически ангажименти поставят под съмнение доколко може да бъде на- 
речен ляв. Израсъл в католическо семейство, той се присъединява към по-ско- 
ро центристки, отколко към леви формации. Такава е първата му политическа 
проява - през 1996 г. създава комитет в подкрепа на Р. Проди. По-късно чле- 

нува в Италианската народна партия, която е християндемократическа, макар 
и едновременно с това прогресивнокатолическа (което в западноевропейската 
идеологическа скала означава ляво). Затова не е чудно, че за краткия си живот 
тази партия къде успешно, къде не толкова влиза както в леви, така и в десни 
коалиции. След това М. Ренци членува в партията „Маргаритка”. Тази партия 
може да бъде наречена малко по-лява, тъй като обединява социалдемократиче- 
ските, социаллибералните и центристките отломки на Италианската народна 
партия, на „Италианското Възраждане” и демократите на Р. Проди. По-късно 
партията „Маргаритка” става част от голямата коалиция „Маслинено клонче”, 
в която се включват либерали, християндемократи, зелени, но и социаллибера- 
ли, социалдемократи, социалисти и дори комунисти. Тази коалиция, макар и до 
голяма степен условно, наистина можем да наречем лява. Чак с образуването на 
Демократическата партия през 2006 г. засега приключва избистрянето и 0босо- 
бяването на италианската левица. Доколко и как ще видим по-късно, защото 
тук ни интересува личността на М. Ренци. 

На второ място идват политическият стил, маниер и хъс на италианския 
министър-председател. Според мнозина анализатори фактът, че толкова млад 
политик така неудържимо, бързо и категорично се изкачва до върха на властта, 
е симптом за нужната, твърде закъсняла смяна на поколенията в италианската 
политическа класа (каста). Според други обаче, в това число негови съратници 
и съпартийци, е признак на прекомерна амбиция и жажда за власт за сметка на 
демокрацията и идеологията. Неслучайно по повод конституционната си ре- 
форма той получава от десницата обвинения, че създава демократура (съкра- 
щение от демокрация и диктатура), а крайната левица в собствената му партия 
прави паралели между него и Мусолини по повод прокарването на избирател- 
ния закон (единствено Мусолини и основателят на християндемокрацията в 
Италия А. ди Гаспери са си позволявали да предлагат избирателните закони за- 
едно с вот на доверие, като така са изнудвали парламента за подкрепа). Не го- 
ворят в негова полза и следните два случая. При първия той практически при- 
нуждава Е. Лета да подаде оставка, като партийното гласуване е извършено в 
отсъствието на самия Е. Лета. Вторият е сключеният съюз със С. Берлускони 
и неговата дясна партия „Форца Италия” за промяна на избирателния закон. 

На трето място са политическите възгледи и убеждения на М. Ренци. Както 
сам признава, той е привърженик на идеологията на Третия път, а бившият бри- 
тански премиер Т. Блеър е вдъхновяващ пример за него. Затова не е странно, че 
възгледите му не се оценяват по скалата ляво-дясно, а по-скоро по оста либера- 
лизъм-популизъм. Така, от една страна, М. Ренци успява да настрои срещу себе 
си традиционните съюзници на левицата - профсъюзите - ида провокира едно- 
милионна демонстрация в Рим заради промяната в трудовото законодателство, 
но, от друга, една от първите му стъпки е да уволни почти всички шефове на го- 
леми държавни фирми и да назначи на тяхно място предимно жени, изтъквайки 
като причина необходимостта от обществено доверие в тези фигури. На послед- 
но място тук трябва да добавим факта, че и широката публика оценява М. Рен- 
ци по-скоро като популист, отколкото като чист политик, за което свидетелстват 
големите амплитуди в отношението към него в социологическите проучвания. 

Така например той получава одобрение от 7090 след европейските избори, докато 
през юни 2015 г. то вече е 35 процента. 

Втората група въпроси е свързана с коалицията, подкрепяща правител- 
ството. Както вече казахме, в нея влизат Демократическата партия, „Новият 
десен център”, „Граждански избор”, „Съюзът на центъра”, „Известните за Ита- 
лия”, „Солидарна демокрация” и Италианската социалистическа партия. От тях 
„Новият десен център", „Съюзът на центъра” и „Известните за Италия” са кла- 
сически десни консервативни партии, които членуват в Европейската народна 
партия. А най-известният политик и фактически лидер на „Съюза на центъра” 
П. Касини дори е президент на Християндемократическия интернационал, съз- 
даден като дясна алтернатива на Социалистическия интернационал. От края на 
2014 г. „Новият десен център” и „Съюзът на центъра” са в официална коали- 
ция на парламентарно и местно ниво. Партията „Граждански избор” на бившия 
премиер М. Монти е либерална. Така като леви партии в тази коалиция можем 
да посочим единствено Демократическата и Социалистическата. Макар Демо- 
кратическата партия да притежава огромния брой депутатски и министерски 
места, съобразяването с партньорите е неизбежно. Към това следва да добавим 
и тримата необвързани с която и да е партия министри. Това са министрите на 
финансите и икономиката, на икономическото развитие, на труда и социалните 
грижи. Фактът, че именно толкова важни, особено за една лява партия, ресо- 
ри са оставени в независими ръце, показва, че или лявата партия не смята да 
провежда лява политика в тези области, или че провежданата политика няма да 
бъде лява. 

Третата група въпроси е свързана конкретно с Демократическата пар- 
тия като най-голяма в управлението и мандатоносител. Тя е създадена в края 
на 2007 г. от „Левите демократи”, партията „Маргаритка” и други по-малки цен- 
тристки, леви и екологични партии. „Левите демократи” са наследници на няко- 
гашната Италианска комунистическа партия. При създаването на Демократиче- 
ската партия лявото й крило напуска и основава своя собствена партия, която 
по-късно се обединява с партията „Лява екологична свобода”. Така в Демокра- 
тическата партия влиза основно социалдемократическата фракция, в която оба- 
че има социаллиберално, републиканско и християнсоциалистическо крило. 
Партията „Маргаритка” е либерална центристка формация. Поради всичко това 
възниква въпросът за идеологическата идентификация на Демократическата 
партия и принадлежността й към някое от големите европейски политически 
семейства. Този въпрос е решен чак на 28 февруари 2014 г., когато тя е приета 
за пълноправен член на Партията на европейските социалисти. Причината за 
това решение обаче не е толкова идеологическото избистряне на партията, кол- 
кото фактът, че тя е управляваща в Италия и се ползва с изключително висо- 
ка подкрепа непосредствено преди европейските избори (състояли се през май 
2014 г.). Тук трябва да добавим, че лидерът на Демократическата партия М. Рен- 
ци всъщност е лидер на т.нар. либерално крило в партията, следващо Третия 
път. Към това крило принадлежи мнозинството от членската маса. Отделно съ- 
ществуват две социалдемократически фракции и една християнсоциалистиче- 
ска. Това, което според нашите стандарти определяме като „ляво”, е представено 

от две фракции, които са сред най-малобройните. Накрая трябва да добавим 
самото конструиране на Демократическата партия по модела на американския 
й аналог. Това е класическа са с-ай партия, стремяща се да привлече колкото 
може по-голяма подкрепа с цената на идейно замъгляване и размиване, а често 
и свключване на взаимноизключващи се идеологически постановки в рамките 
на една партийна програма. 

Четвъртата група въпроси е свързана с факта, че днешният Европейски 
съюз се управлява предимно от десни и либерални правителства. С изключение 
на Франция, в която т.нар. ляво също е проблематично, във всички останали го- 
леми европейски държави управляват десницата или либералите. В Европейския 
парламент мнозинство имат също десните партии. А доколкото редица важни 
решения както относно вътрешната, така и относно външната политика се взе- 
мат на наднационално ниво, една категорична лява политика на италианското 
правителство би срещнала повече от сериозен отпор и би донесла неизбежни па- 
сиви във вътрешен план. 

Петата група въпроси има по-глобален характер ие свързана с между- 
народните институции, както и с господстващата в световен план неолибе- 
рална парадигма. Независимо от вече доказаната й несъстоятелност, контра- 
продуктивност и разрушителност, тя доминира в международните отношения 
и притежава колосална власт в лицето на МВФ, Световната банка, НАТО, Г-7 
и други структури. Тук Италия с нейния огромен публичен дълг е буквално 
зависима и директно застрашена от пряка външна финансова атака, ако си 
позволи да кривне от „правия път” на структурните реформи и затягането 
на колани. След прекършването на СИРИЗА в Гърция като някаква надежда 
за автентична лява радикална и национално освободена политика, изглежда 
твърде малко вероятно да бъде допуснато подобно нещо в която и да е дру- 
га европейска страна. Особено предвид хипотетичната вече възможност за 
едно ляво средиземноморско обединение, включващо Гърция (ако СИРИЗА 
се беше съхранила като автентична лява партия ), Италия (ако М. Ренци про- 
вежда истински лява политика) и Испания (ако „Подемос” дойде на власт в 
края на 2015 г.), което би било в състояние наистина да предложи една реал- 
на алтернатива на очевидно неработещите решения относно неотиващата си 
световна финансова криза и да формира сериозно ядро от държави, които да 
защитават тази алтернатива. 

Гео Милев 
„Самотен, коленичил на леда... 1914 

ГРЪЦКАТА ДЪЛГОВА КРИЗА КАТО ЧАСТ 
ОТ СВЕТОВНОТО ИКОНОМИЧЕСКО 
НЕРАВЕНСТВО 





Мартин Сракмаджиев - ма- 
гиапър по политология, журна- 
лист, учител в гимназиалния курс 
на обучение в 105-0 СОУ „Атанас 
Далчев“ по предмети от цикъла 
„Философия. 

Мартин Сракмаджиев 


Всяко театрално действие по своя композицио- 
нен строеж може да бъде изградено като драма, коме- 
дия или трагедия. Сегашната гръцка политическа и 
икономическа действителност достигна третата 
жанрова специфика на сценичната постановка - тра- 
гедията, която е „изобретение” на древните гърци. 
Ако фиксираме своето внимание върху етимологията 
на думата „трагедия”, ще видим най-малко четири 
компонента на този жанр: 

ок) сериозност на композиционното действие; 

В) величие на театралната драматургия; 

у) лошо стечение на обстоятелствата в конкре- 
тен житейски мащаб; 

6) лош край. 

Във всички тези критерии днес като в огледало се 
оглеждат гръцкият политически елит и общество. Алек- 
сис Ципрас отказа да спазва поетите още през 2010 г. от 
правителството на ПАСОК с министър-председател 
Георгиос Папандреу ангажименти за намаляване на бю- 
джетния дефицит и създаване на излишъци през след- 
ващите няколко години. Това е следствие от твърдата 
неолиберална политика, която Фондът и Световната 
банка прилагат във всяка държава със сходни макро- 
икономически проблеми. Кредиторите на гръцката 
държава и т.нар. Тройка - ЕС, МВФ и Световната бан- 
ка, предложиха на лидерите на СИРИЗА споразумение, 
което съдържа още по-големи рестрикции ие по съще- 
ство драматургия, която предвещава трагични после- 
дици. За наследниците на Древна Гърция - за хората, 
обитаващи днес тази територия, натоварена с толкова 
много символика за европейската философия и поли- 
тика, люлка на западната цивилизация, родина на демо- 
крацията - това е оскърбление и унижение. 

Хронология на гръцката криза! 


На 2 май 2010 г. премиерът Папандреу обяви публично пред гръцкото обще- 
ство, че есключил споразумение с Европейския съюзи с Международния валутен 
фонд за отпускане на финансова помощ, ако Гърция изпълни следната мярка от 
пакета за икономии - съкращаване на бюджетните разходи с 30 милиарда евро. 
Няколко дни след като парламентът одобри предложението на министър-пред- 
седателя за икономии, служителите в държавния сектор излязоха на 48-часова 
стачка в отговор на тази мярка, безпрецедентна за гръцките финансови институ- 
ции, нямащи навици за оптимизиране на публичните финанси. 

На 7 юли 2010г. гръцкото народно събрание одобри реформата на пенсион- 
ната система, с която ЕС и МВФ наложиха увеличаване на възрастта за пенсио- 
ниране на 60 години за жените и 65 години за мъжете. 

На 4 октомври 2010 г. правителството прие решение да намали бюджетния 
дефицит по-бързо от срока, договорен с ЕСи МВФ. 

На 23 май 2011 г. Гърция започна планирана приватизация на държавния 
сектор, като приходите в бюджета трябваше да достигнат 40 милиарда евро, което 
беше предпоставка за намаляване на външния дълг на държавата. 

На 13 юни 2011 г. Гърция получи международна оценка за най-рискова ико- 
номика на развита държава в света, като нейният кредитен рейтинг беше намален 
стри степени (от В на ССС) от „Стандарт енд Пуърс”. 

На 21 юли 2011 г. лидерите на Еврозоната се договориха за втори спасителен 
план в размер на 110 милиарда евро държавни разходи, а частният сектор пое анга- 
жимент за закупуване на гръцкия дълг чрез придобиване на държавни облигации 
в размер на 50 милиарда евро, които да влязат в бюджета на държавата до средата 
на 2014 година. 

На 27 октомври 2011 г. лидерите от Еврозоната се договориха да отпуснат още 
20 милиарда евро, като помощта нарасна на 130 милиарда евро. В същото време те 
убеждаваха акционерите в частните банки от елитния финансов клуб да приемат 
50-процентна загуба на своите гръцки акции, закупени като облигации по дълга, а 
впоследствие тази загуба беше предоговорена на 74 процента. 

На 31 октомври 2011 г. гръцкият министър-председател Георгиус Папандреу 
заяви желанието на своята партия да свика национален референдум, без да се кон- 
султира с европейските лидери. 

На 4 ноември 2011 г. след силен натиск от страна на Франция и Германия 
Папандреу се отказа от намерението за референдум. 

Междувременно Франция и Термания заявиха, че Гърция няма да получи 
нито едно евро оттук нататък, ако гръцкото правителство не приложи плана за 
икономии. 

На 6 ноември 2011 г. Папандреу се договори с опозицията за коалиционно 
управление, което да одобри плана за икономии преди предсрочните парламен- 
тарни избори. 

На 10 ноември 2011 г. бившият вицепрезидент на Европейската централна бан- 
ка Лукас Пападемос застана начело на новата коалиция и заяви, че новото правител- 
ство ще приложи мерките за икономии преди предсрочните парламентарни избори. 


57 


МЕЖДУНАРОДНА ПОЛИТИКА 


На 7 декември новата коалиция прие бюджета за 2012 г., като желанието бе да 
се намали с 5,400 от БВП дефицитът, който е бил 990 за 2011 година. 

Февруари 2012 г. - безработицата в Гърция достигна 20,990. В същото време 
правителството се съгласи с новия пакет от мерки за реализиране на икономии, 
предложен от ЕСи МВФ. 

20-21 февруари - министрите от Еврозоната се споразумяха за заем от 130 
милиарда евро и предложиха мерки за намаляване на гръцкия дълг на 120,590 от 
БВП до 2020 година. 

На 9 март Гърция предотврати неконтролиран фалит, като се съгласи да за- 
мени държавните облигации на частните кредитори и така намали дълга си със 
100 милиарда евро. 

На 6 май 2012 г. се проведоха парламентарни избори, които ясно демонстри- 
раха едно - в Гърция старото разделение между ляво и дясно вече не съществу- 
ва. Старата партийно-политическа система от средата на 70-те години, изградена 
след управлението на „черните полковници”, които дойдоха на власт чрез преврат, 
също не съществува. Двете големи фамилии начело на лявата ПАСОК и на дясната 
„Нова демокрация ”- Папандреу и Караманлис, се разделиха на привърженици и 
противници на плановете за икономии. Голямото противопоставяне в парламента 
доведе до невъзможност да се създаде ново правителство. 

На 19 май 2012 г. гръцките политически лидери се споразумяха за дата, на 
която да се проведат нови парламентарни избори. 

На 12 юни 2012 г. лидерът на СИРИЗА заяви, че ако спечели изборите, ще от- 
каже да образува правителство на националното спасение с партиите, които са за 
икономии. Социологически проучвания й даваха втори резултат по популярност 
сред политическите партии. 

През юни нивото на безработица достигна 22,6 процента. 

На 17 юни се проведоха нови парламентарни избори. 


Управление на СИРИЗА 


След 1974 г.в Гърция е изградена двупартийна политическа система, в която ос- 
новни претенденти за упражняването на изпълнителната власт са ПАСОК и „Нова 
демокрация”. След четиридесет години двупартийната политическа хегемония е раз- 
рушена на 25 януари 2015 г., когато СИРИЗА печели убедително изборите. Лидерът 
на партията Алексис Ципрас получава мандат за съставяне на правителство, като 
заявява, чеунижението и икономиите вече са в историята. Партията е създадена през 
2004 г. ие възприела идеологията на демократическия социализъм. До юли 2013 г. 
когато е окончателно оформена като единна политическа организация, тя е коалиция 
от леви и крайнолеви политически субекти, включително маоистки и троцкистки. 

На парламентарните избори през май 2012 г. партията получава 16,800 от 
гласовете и е втората представена в парламента политическа сила. Поради не- 
възможността да се състави правителство на националното съгласие, на 17 юни 
2012 г. се провеждат нови парламентарни избори. СИРИЗА получава 26,990 от 
гласовете и 71 места в националния парламент и се утвърждава като най-влия- 
телната лява партия в страната. 

На 5 юли 2015 г. вече управляващата СИРИЗА провежда референдум, на 
който над 6190 от гърците казват „НЕ” на споразумението с кредиторите. 

Междувременно гръцкото правителство изпада в неплатежоспособност, 
като на 30 юни 2015 г. пропуска да плати 1.5 млрд. евро на МВФ, на 14 юли 2015 г. 
- 450 млн. долара на МВФ, както и 3.5 милиарда евро на ЕЦБ”. 

На 13 юли 2015 г. е постигнато и подписано споразумение за трети спасите- 
лен пакет за последните пет години в размер на 87 милиарда евро, с който Гърция 
успява да плати 3.2 милиарда евро на ЕЦБ. 

На 30 юли 2015 г. Централният комитет на СИРИЗА свиква извънреден кон- 
грес по повод подписаното споразумение, което в партийните редици е начало на 
разграничаване от политиката на Ципрас. 

На 14 август 2015 г. в гръцкия парламент се гласува ратификация на споразуме- 
нието и то е подкрепено само от 118 депутати на СИРИЗА и на „Независими гърци”. 

На 20 август 2015 г. правителството на премиера Алексис Ципрас подава ос- 
тавка поради вътрешнопартийни разногласия относно сключеното споразуме- 
ние за третия помощен пакет, което еи повод за разцепление в партията. Малко 
по-късно в телевизионно обръщение Ципрас обявява намерението си за провеж- 
дане на предсрочни парламентарни избори. 

На 21 август крайнолявата фракция „Лява платформа” в СИРИЗА напуска 
партията, като става основа за нова политическа организация „Народно един- 
ство”. Към тях се присъединяват и 25 депутати от парламентарната група на 
СИРИЗА. Бившият министър на енергетиката и привърженик на идеологията на 
Троцки Панайотис Лафазанис става лидер на отделилите се, а те се превръщат в 
третата по големина парламентарна сила. 

След като на 24 август третата по големина парламентарна сила, отцепили- 
те се от партия СИРИЗА народни представители с лидер Панайотис Лафазанис, 
получава проучвателен мандат за съставяне на правителство в рамките на три 
дни и не успява да го осъществи, президентът на Гърция Прокопис Павлопулос 
назначава за служебен премиер Василики Тану - председателката на Върховния 
съд. За първи път в гръцката история начело на правителството е жена. 

На 20 септември се проведоха предсрочни парламентарни избори, като 
крайнолявата партия СИРИЗА спечели предсрочните избори в Гърция и ще 
продължи да управлява страната, а основната опозиционна партия „Нова демо- 
крация” призна изборното си поражение. Партията на бившия премиер Алексис 
Ципрас печели за втори пореден път и общо за трети път през тази година, след 
като през януари дойде на власт, а в началото на юли на референдум, предизви- 
кан от самия него, гърците отхвърлиха спасителната програма на кредиторите 
на страната. Месец по-късно Ципрас беше принуден да приеме още по-строги 
мерки заради опасността страната да бъде извадена от Еврозоната. 

При преброени близо 7590 от протоколите СИРИЗА получава 35,4690, а „Нова 
демокрация” - 28,2790. Крайнодясната партия „Златна зора” получава 790. Голямата 
някога социалистическа партия ПАСОК получава 6,3790. Това означава, че в 
300-местния парламент партията на Алексис Ципрас ще има 145 депутати, а кон- 
серваторите - 75 (според закона победителят получава допълнително 50 депутат- 
ски места). Въпреки това на Ципрас не му достигат няколко депутатски мандата, 

за да получи мнозинство в парламента и да управлява самостоятелно. За повечето 
наблюдатели изненада беше, че последните социологически прогнози преди вота 
в неделя сочеха много по-малка разлика между двете водещи партии - под 1 про- 
цент в полза на СИРИЗА, а дори едно от допитванията показваше лека преднина 
на „Нова демокрация”. Новото правителство, което най-вероятно ще бъде съста- 
вено от представители на СИРИЗА и „Независими гърци”, няма време за губене, 
защото кредиторите очакват следващия месец да се направи първият преглед на 
изпълнението на приетите в Атина от предишния парламент реформи. Това е част 
от условията на третия спасителен пакет за Атина на стойност 87 млрд. евро, дого- 
ворен през лятото. Освен това кабинетът трябва да подготви бюджета на страната 
за 2016 г., да вдигне редица данъци, да започне пенсионна реформа, да ускори при- 
ватизацията и да приключи програмата за рекапитализация на банките. 

Тази немалка по обем фактология може да бъде осмислена и анализирана 
само ако се разположи в контекста на цивилизационното противопоставяне 
между двете исторически сложили се части на европейския континент, позна- 
то като Изток-Запад, което днес придобива ново наименование - Север-Юг. 
Европейският политически истаблишмънт налага на гръцката държава универ- 
салистки, който по същество е глобалистки, финансов модел. Терминът „уни- 
версализация” е възприет от политическата мисъл на европейския елит още по 
времето на колониалната епоха, когато в колониите насилствено се изграждат 
държавни структури и обществени норми, характерни за западната цивилиза- 
ция. Тогава бремето, което белият човек носи със себе си, се разбира като на- 
силствено изграждане на институции и социокултурни норми, характерни за 
европейската цивилизация. Днес тази политика е обърната към по-неразвитата 
източна и южна част на Европа. Благоденстващата и индустриално развита север- 
на част на нашия континент налага на южните ни съседи финансова и фискална 
политика, което е прилагане на унифицирана неолиберална политика. 

Да вземем за основа предположението, че границите са контактни зони меж- 
ду две цивилизации, означава да подчертаем, че разделенията, на които са акцен- 
тирали през вековете политическите мислители, са били колкото условни, тол- 
кова и реални. В годините, предхождащи разрешаването на т.нар. Източна криза 
1875-1878 г., от която е част и българският национален въпрос, аристократичните 
европейски родове от салоните - елитарни светски средища за политика, заявяват, 
че Европа свършва там, където започва Османската империя. Това тогавашните 
европейски политици като Бисмарк наричат културна и религиозна несъвмести- 
мост. По-късно, след 1877-1878 г., малките балкански държави мислят себе си като 
неразделна част от културата на Западна Европа и през Първата световна война 
влизат в съюз срещу все още огромната азиатска държава, владееща територии в 
Европа и Африка. Защото, въпреки че през ХГУ-ХУ в. насилствено са откъснати 
задълго от политическите процеси в северозападната част на континента, те циви- 
лизационно се припознават като европейци. За това съществува много елементар- 
но и неподлежащо на опровержение обяснение - християнството, с неговите 0со- 
бености като цезаропапизъм в Източна и папоцезаризъм в Западна Европа през 
Средновековието. След края на Втората световна война Европа отново е разделена, 
но този път от „Желязната завеса”, както се изразява Уинстън Чърчил в американ- 

ския град Фултън през 1946 г., и това разделение е идеологическо, поместващо се в 
матрицата на глобалното противопоставяне. С рухването на Берлинската стена и с 
края на Студената война, както и след разпадането на Съветския съюз през 1991 г. 
съвременният американски политолог Самюъл Хънтингтън? вдъхна нов живот на 
културната и религиозна несъвместимост, като прокара „китайска стена” между 
православния Изток и католическия и протестантския Запад. За едно ново разде- 
ление в сравнителен план се заговорва в Европа през 1974 г., когато в т.нар. Римски 
клуб се поставя темата за устойчивото глобално развитие. По своята същност то е 
икономическо и, докато в различни исторически периоди са актуални културните, 
религиозните и идеологическите различия и стереотипи, от края на ХХ в. до днес 
стопанският и финансов антагонизъм е този, който определя политическите от- 
ношения между държавите в рамките на европейската публичност. За първи път 
историческата, политическата и икономическата науки правят обособяване, като 
последните две разделят държавите на Стария континент на югоизточни и северо- 
западни и това е ново географско разделение, по паралел, а не по меридиан, както 
в предходни исторически епохи. 

Агонията на гръцката политическа класа, а оттук и на гръцкото общество, 
можем да наречем по аристотеловски - неравенство. Дълговата криза на тази 
държава е част от един много по-голям и сериозен политически и икономически 
проблем, наречен световно икономическо неравенство. Не само Гърция, а всич- 
ки държави в Средиземноморския регион са част от цивилизационното разделе- 
ние на европейския континент. В основата на това обособяване и отграничаване 
на „бедния Юг” от „богатия Север” стоят както исторически и философски, така 
и географски, религиозни, етически и икономически фактори и фактологеми, 
които предопределят икономическото и държавно-политическото устройство на 
тези страни. Тук не става дума за регионален, а за глокален!, общоевропейски 
проблем, който днес се превръща в глобален - световната икономическа дифе- 
ренциация. Основание да твърдя това ми дава историческата памет. 


Север - Юг, или различните морални ориентации 


За да разберем добре и в дълбочина на какво се дължи перманентната 
гръцка финансова задлъжнялост, ще си послужа С пример за една практика, 
която стана известна на европейското обществено мнение едва наскоро. Става 
дума за широко разпространеното неплащане на данъци. Около или малко 
над 6090 от гръцките граждани укриват доходи или просто не плащат своите 
данъци към държавата. Лидерите на Еврозоната оказаха на премиера Ципрас 
силен натиск да застави чрез законови промени администриращите приходни 
агенции да подобрят събираемостта на данъците, както и да се повиши ДДС. 
Това са двете условия за отпускане на третия спасителен транш в размер на 87 
милиарда долара. 

Всяка съвременна причина има своите основания назад във времето. Тъй 
като неплащането на данъци е бягство от отговорност и проява на нихилизъм 
към закона, ще представя историческите предпоставки за съществуването на 
това дълбоко негативно явление. 

Обществената организация на политическия живот на Византийската импе- 
рия е концептуално различна от феодално съсловните северни държави. Тя е въз- 
питала у човека, живеещ на южните географски ширини, явно пренебрежение към 
задълженията с финансово и политическо изражение, когато става дума за слож- 
ния процес на изграждане на гражданско общество. Ето какво казва П. Мутафчиев, 
изследвайки различията между романо-германските страни и Средновековна 
Византия, което, разбира се, се отнася за всички държави от балканския регион, 
включително и за България, дотолкова, доколкото българската средновековна дър- 
жава се стреми през цялото свое съществуване да подражава на християнската 
Византийска империя. Средновековна България е част от една морална вселена и 
заимства от Византия както църковни, така и държавно-политически практики. 
„Характерно за западноевропейския феодализъм е било съединението на полити- 
ческата власт със земевладението. Феодалът там е бил не само собственик на земя- 
та, върху която живеели селяните, но и техен политически владетел. В границите 
на неговата област никаква друга власт не е смеела да се меси, а още по-малко да оп- 
ределя отношенията му към неговите поданици. Той разполагал над тях със суве- 
ренни господарски права, т.е. имал е правото на администрация, на съд, на данъци 
и т.н. Срещу това у нас, както и във Византия, земевладелците, боляри или духов- 
ници, са били притежатели на по-големи или по-малки имения, но политически 
права над своите селяни не са имали. В техните земи, както и навсякъде другаде, 
управлението е било предоставено на органите на централното правителство. В 
най-благоприятния за земевладелеца случай той е можел да бъде само посредник 
между населението и властта или неин агент. (...) в Западна Европа феодалът е бил 
свързан с клетва за вярност към своя сюзерен - по-голям владетел или държавен 
глава, и с това са се изчерпвали всички негови задължения. Извън тях той не е бил 
обвързан с нищо. Имал е правото дори за своя сметка и на своя отговорност да 
води войни с когото и да било другиго. У нас за отношения от този род няма дори 
и помен. Системата на сюзеренство и васалитет с всички присъщи (...) връзки и 
задължения е била у нас нещо съвършено непознато. Тук земевладелецът, както и 
всеки друг човек, е бил обикновен поданик на една власт, която се е простирала над 
цялата държавна територия. Феодализмът на Запад е създал и свое право, публич- 
но или частно. У нас от подобно право също няма никаква следа”? 

Изградените отношения на сюзеренство и васалитет в северозападната част 
на европейския континент осигуряват стабилна политико-правна връзка между 
управляващи и управлявани. По-малките общности, затворени в рамките на сред- 
новековните замъци, предполагат лична зависимост, а икономическите отноше- 
ния се базират на т.нар. бартерна търговия или натурална размяна. Не е възможно 
в рамките на тази общност да избягаш от своите повинности към своя господар, 
поради което дългият исторически път е извървян от тези общества, в които, ма- 
кар и насилствено, в по-голямата част от историческото време данъчната система е 
функционирала добре. Аксиома в политиката е, че колкото по-малка е територията, 
върху която се упражнява контрол, толкова той е по-ефективен. Облагането с да- 
нъци на местното крепостно население, както и задължението да се служи във вой- 
ската на феодалния владетел са първите наченки на гражданска култура в страните 
от Северна Европа. Изграждането на непосредствена връзка между изискванията 

на феодалната администрация и управляваното население за редовно плащане на 
налозите поражда ако не чувство за сигурност, поне предсказуемост в рамките на 
тези отношения. За разбиранията на средновековния човек плащането на данъци 
- това е лептата или делът, предназначен за общественото благо. Просперитетът на 
крепостния е функция от просперитета на владетеля. Това е своего рода възпита- 
ниеи проява на солидарност и реципрочност в отношенията между тези две групи, 
в които нещата стоят така - местният феодал осигурява защитата и суверенитета 
на територията и на населението, което я обитава, а то осигурява постъпления в 
хазната. Разликата както в размера, така и в подходите при управлението на проце- 
са на събиране на данъци дава възможност да се отчита спецификата на местното 
население, а това от своя страна е основното предимство пред централизираната 
политическа структура на византийската теократична държава. Изградените мини 
йерархични отношения са отношения на зависимост, които предполагат упражня- 
ване на политически права върху селяните от техния господар. 

Не така стоят нещата на територията на Византийската империя, която не по- 
знава феодалната раздробеност и децентрализацията на властта поради издигането 
в култ на византийската теократична идея - един Бог, една империя, един импера- 
тор. Византийската държавна традиция обожествява императорската институция, 
а не личността на владетеля, и провъзгласява императора за Божи наместник на зе- 
мята. Неговата власт е свещена и се простира не само над поданиците на империята, 
но и над всички народи на земята, които според имперската доктрина трябва да се 
приобщят към християнското семейство. По тази причина през Средновековието 
за държавите от Балканския регион, които подражават на гръцкото държавно и по- 
литическо устройство, дори и в титулатурите на носителите на власт, администри- 
рането на данъчната система е много по-трудно - както за достъп, така и за обхват 
на данъчно облаганото население. Предоставянето на правомощия на органите на 
централната власт, която изпраща „миси доминици” (пратеници на господаря) или 
свои представители да действат от нейно име и за нейна сметка в различни краища 
на огромната империя, прави процеса още по-труден и по-неефективен. Модерния 
термин „данъчна ваканция” може да отнесем към често срещаната в историческите 
извори практика на юг от Унгарската средновековна държава - да се бяга от обхвата 
на данъчната система. Държавността се крепи върху споделената отговорност меж- 
ду управляващи и управлявани и от тази гледна точка никак не е парадоксално, че 
гражданите на една държава като Гърция, член на ЕС, имат слабо развито чувство 
за държавност. Основен инструмент на държавата за упражняване на контрол вър- 
ху дадена територия е публичната власт, част от която е данъчният апарат. 

Ясно откроим белег на модерната държава е отношението на гражданите към 
дейността на нейните институции. Осъзнатата необходимост от легитимно упраж- 
няване на насилие от страна на държавата, което се изразява и в събирането на да- 
нъци, е част от суверенитета, който гражданинът отчуждава от себе си и го предо- 
ставя на нейните централни органи за управление. Такова е модерното политическо 
разбиране за същността на държавата през ХУП-ХУШ век в епохата на Новото вре- 
ме. Тези политически теории са известни като „обществен договор”. Съвсем друго е 
светоусещането на народите от Балканския регион, намиращи се по това време под 
политическата власт на Османската империя. Османският религиозен закон е ше- 

риатът, съобразно с който всички немюсюлмани, включително и гърците, са лише- 
ни от достъп до управленската система. Въпреки че ислямската държава проявява 
формална толерантност към всички религиозни групи на своята територия, всички 
хора с различно вероизповедание са обект на управление. Те избягват непосред- 
ствения контакт с органите на османската власт и предпочитат да действат като те- 
риториално-социални общности, а не като отделни личности. Ето тук е основната 
културна специфика за разлика от страните на Северна Европа, в които от ХУП в. 
текат процеси на изграждане на национални държави, а индивидите се сдобиват с 
права, които държавата се задължава да спазва. Започва процесът на еманципация 
на личния човешки живот от всепроникващата социалност през Средновековието, 
доколкото животът тогава е бил организиран и подчинен на съсловно-корпоратив- 
ната община. По този повод Карл Маркс пише: „Абстракцията на държавата като 
такава е характерна само за Новото време, тъй като само за Новото време е харак- 
терна абстракцията на частния живот: Османската политическа система е далече 
от тенденциите в страните от Западна и Северна Европа и народите под нейната не- 
посредствена политическа власт остават в плен на средновековния османски фео- 
дализъм. Тя предпочита да толерира корпоративния принцип на общуване с насе- 
лението. В резултат на тази провеждана няколко века административна политика 
народите на империята не изграждат свой управленски опит. Това с абсолютна сила 
е вярно както за гърците, така и за българите. У тези народи се създава негативно 
отношение към държавната власт и към чиновническия апарат, който я олицетво- 
рява. И за българи, и за гърци държавата е нещо чуждо и прекалено абстрактно и те 
стават особен тип поданици на падишаха, които се разграничават и при всеки удо- 
бен случай демонстрират културно-религиозната и народната си самобитност. Това 
води до редица негативни последици, които влизат в т.нар. национален характер. За 
европейските лидери е неприятна изненада, че огромен процент от гърците не си 
плащат данъците, но ако се възприеме тази кратка интерпретация от историческа и 
философска гледна точка, може да се говори за културен феномен. 


Война на световете 


През последните няколко години гръцката финансова и икономическа криза 
беше извън полезрението на световните и европейските медии. Тя беше поставена 
в задния двор на европейското обществено мнение и на европейския политически 
елит за около три години. С идването на СИРИЗА на власт дебатът около гръцка- 
та дългова криза отново се активизира и придоби значителна актуалност, която 
позволи на протагонистите от двете страни на барикадата да го интензифицират 
до степен на съдбовност. В Древна Гърция са вярвали, че мойрите управляват чо- 
вешката съдба, че имат властта да тъкат и да прекъсват житейската нишка на чо- 
века. На тях сякаш и днес са подвластни както лидерите на Еврозоната, така и на- 
следниците на Сократ - политическите партии в Гърция. Решенията, които ще се 
вземат, са заредени с тревожност и ще бъдат съдбоносни - за Гърция и за Европа. 

Цялата тематика, наречена за по-кратко задлъжнялост на гръцката държа- 
ва, погрешно се разглежда като спор около натрупаните плащания към кредито- 
рите, който често се свежда до това, каква част от дълга да бъде платена или опро- 

стена. Иманентна характеристика на този спор са въпросите - как е натрупан, 
каква е структурата и какъв е размерът на външния дълг на Гърция, все въпроси, 
важни от гледна точка на финансовите и икономическите лобита. Обаче те са ма- 
ловажни от гледна точка на историческата наука и на философската интерпрета- 
ция на фактите. Развитието на Северна и Южна Европа е протичало напълно са- 
мостоятелно, в два относително обособени един от друг цивилизационни кръга 
ив крайна сметка напълно индиферентно един от друг. Видно е, че двете страни в 
спора - лидерите на държавите от Европейския икономически и валутен съюз и 
гръцките политици, говорят на различни езици. Това, което определя правилния 
подход към разбирането на проблема, е да обърнем поглед към фундамента, към 
натрупаните културни пластове, към историческите автентични и национално 
самобитни обществени отношения. Да разбереш гръцката душа е интелектуално 
и геополитическо предизвикателство. 

Тъй като след схизмата от 1054 г. вдвете географски и исторически обособени 
части на Европа се оформят две морални вселени и два начина на живот, нека да 
видим какво пише в два исторически текста и да направим сравнителен анализ на 
християнството, визирано в тях. Единият текст е писан през ХП век от среднове- 
ковния германски проповедник Бертолд Регенсбургски и е наречен „Какъв трябва 
да бъде човекъг”, а другият - „Нравоучителна беседа на Св. Василий Велики”, е от 
ГУ век, а нейната теологична обосновка - от Х век“. Когато най-влиятелната жена 
на Обединена Европа, германският канцлер Ангела Меркел, си позволява да държи 
назидателен тон на съвременните гърци и да изисква от техните лидери дълбоки 
структурни реформи в гръцкото общество и държава, тя има зад себе си дълбо- 
ките основания на един изграден през вековете етос на западното християнство. 
Културата, върху която се гради днешната политика на западните и северните 06- 
щества, включва разсъждения от типа как се разбират човекът и светът в своя- 
та нееднозначност и противоречивост. За мнозина гърци искането на канцлера 
Меркел за строга финансова отчетност и бюджетни икономии е неоснователно, то 
е по-скоро излишна претенциозност и проява на враждебност, но истината е, че 
зад поведението на западноевропейските политици стоят културни пластове, кои- 
то го определят като дълбоко рационално. 

На първо място, в своите проповеди Бертолд Регенсбургски обръща внима- 
ние на времето, отпуснато на човека за живот на земята. Бог желае да знае как чо- 
векът оползотворява времето си и какъв принос има за общността, в която жи- 
вее. „За времето, което минава без полза, ще се наложи да дава отговор; Бертолд 
Регенсбургски възприема живота на човека като линейно време, такова, каквото 
християнството внася в историята, и вярва, че не за греховни дела е отредено 
времето на човека, а за труд, молитва, пост, което в крайна сметка ще доведе до 
неговото спасение. В отлика от гръцкото антично световъзприемане и светоусе- 
щане за цикличното историческо време, според което всичко се повтаря, за наро- 
дите от равнинната част на Европа животът на човека и процесите във Вселената 
са еднократни и неповторими. Как гръцкото общество и държава ползваха ре- 
сурса на европейските структурни и кохезионни фондове, как го оползотворя- 
ваха - години наред това е първостепенен въпрос за западните лидери. На запад 
от историческата разделителна линия трудът е не просто отговорност и задъл- 

жение, той е вменен на човека до неговата смърт, той е неговото „алтер его”, или 
другото му Аз. 

През последните три години свободното боравене с лексикални средства в пе- 
чатните и електронните медии на Европейския съюз се превърна в мода. Твърдеше 
се, чегръцката наемна работна ръка е ангажирана в трудовия процес недостатъчно, 
вследствие на което съществува икономически парадокс - гръцката икономика не 
генерира добавена стойност, а населението поддържа висок жизнен стандарт. Тази 
теза на представителите на четвъртата власт е лесно оборима, когато се поглед- 
нат статистиките на Евростат: те показват, че гръцките работници имат една от 
най-високите заетости като трудочасове в обхвата на един работен ден. 

На второ място, за западното християнство притежанието на земно иму- 
щество е нещо разбиращо се от само себе си. За католическата и протестантската 
църква думата „собственост” има едно-единствено значение и то е: „това, което е 
придобито законно, с честен труд”?. Човекът е „управител на своето богатство ив 
края на земния си път ще трябва да дава отчет за неговата употреба”, независимо 
в какви размери е материалната собственост. Това разбиране за материалното при- 
тежание е рационализирано до крайност съзнание за управление на част от собст- 
вения живот. Да управляваш добре своя живот, означава да управляваш добре 
своята собственост. Спорът дали придобитото, респективно полученото като кре- 
дит за гръцката икономика от държавни и частни банки на Европейския съюз, е 
законно и как е управляван дългът на Гърция през това време е в основата на раз- 
мяната на остри реплики между европейски и гръцки политици. Необходимостта 
от отчетност, дълбоко възпитана и предавана от поколение на поколение, е глав- 
ният аргумент на политици като Ангела Меркел и Жан-Клод Юнкер за задълбоче- 
ни секторни реформи и постепенно намаляване на дълговото бреме. Изискването 
на германския канцлер за бюджетни икономии и строга фискална политика е по 
същество протестантска етика, основна ценност в която е аскетичното отношение 
към живота. Болезненото чувство, че си захвърлен от Бога на тази земя, както и 
опасението, че си изоставен по силата на изначална предопределеност, определя 
системата от ценности, в основата на която лежат трудът и натрупването на богат- 
ство. Религиозно и светско до такава степен са споени, определящи се едно друто, 
че самото протестантство изисква отчет за земното, материалното. Върху практи- 
ката на аскетизма се надгражда една наглед противоречаща й ценност - спестов- 
ността. Разточителството и ленният живот са отхвърлени като поведение от ка- 
толическата църква, дори стават презрени, откакто Мартин Лутер заковава през 
1519 г. своите тезиси над входа на катедралата във Вюртенберг. Пищният църковен 
церемониал, както и нескритото или лошо прикритото охолство на клира на като- 
лическата църква са заменени от строгата канонична процедура на протестантите. 
Аскетизмът като начин за забогатяване и спестовността, върху които издига ръст 
средната класа в Европа през ХТХ век, насърчавана от банките, повечето от които 
са семейна собственост по онова време, са в основата на програмите на всички за- 
падноевропейски, християндемократически и дясноконсервативни партии. Затова 
не бива да ни учудват настойчивите и звучащи нравоучително призиви на госпожа 
Меркел за орязване на бюджетни разходи, както и за намаляване на дела на държа- 
вата в социалната система. 

От гледна точка на съвременната европейска политика съществува една инте- 
ресна връзка между християнството и функционирането на Европейския съюз. Ще 
си позволя да направя тази интерпретация, тъй като тя е от изключителна важност 
за правилното разбиране на проблемите, пред които са изправени двете страни в 
пренията - Гърция и общността от европейски държави, членки на Еврозоната. 

Ролята на върховен повелител на човешката съдба, олицетворение на който в 
християнската религия е Бог, е поета от лидерката на най-мощната и развита индус- 
триална държава в Европа - Ангела Меркел. Европейският съюз е изграден от три 
концентрични кръга, в центъра на които са културните стожери на Европа, както 
и най-добре развитите и разполагащи с огромен финансов ресурс държави. Те, от 
своя страна, имат своя център и това е държавата лидер - Германия. Следва кръг, 
който е изграден от държави от т.нар. втори ешелон, по-неразвити в икономическо 
отношение, които имат своите систематични терзания в областите на задлъжня- 
лостта в държавните финанси, на социалната система и на корупцията. Интересен 
и небезизвестен факт е, че всички те принадлежат към географски и исторически 
обособената част на Южна Европа. Именно към тях доскоро беше и Гърция. 
Докато според средновековния християнски проповедник Бертолд Регенсбургски 
обикновените християни дават отчет как са управлявали своето богатство само 
пред Бога и пред никого другиго, за европейската политика възприемането на су- 
бординационни връзки от страна на Гърция е нещо сакрално и неподлежащо на 
обсъждане. Опитът за изграждане на средновековна теократична държава е пре- 
несен в днешни времена и заменен от светски, по същество политически процес. 
Небесната йерархия отстъпва място на земна субординация, в която обикновените 
миряни - в случая гърците, дават отчет на лидера на Християндемократическата 
партия на Германия. 

На трето място, западноевропейското християнство има своеобразно отно- 
шение към ближния, който е самостойна категория в теологичните разяснения. 
От отношението на западните християни към другите - близки или далечни хора, 
намиращи се в нужда, които християнството е възприело да нарича „ближни”, за- 
щото човешките същества са равноценни по достойнство - можем да извлечем 
определени политически изводи за разрешаване на днешния колапс на гръцката 
финансова и икономическа система. За ближния Бертолд Регенсбургски казва: 
„Аз имам дреха и не ти я давам на теб, но бих искал и твоето да не е по-лошо от 
моето и даже повече от моето. Любовта е в това да желаеш на ближния си това, 
което желаеш на самия себе си: за себе си желаеш царството небесно, желай го 
и за него” !! Новата етика на протестантска Северна Европа е категорично ясна - 
това е догматично и принципно ясна позиция за влагане на максимални усилия в 
труда и придобиването на собственост. Любовта към ближния придобива много 
по-анемичен характер и задължението на имащия две ризи да ги подели с няма- 
щия и една риза ближен се счита за ерес. 

Тъй като това е морална вселена, различна от източното ортодоксално пра- 
вославие, не можем да очакваме от северноевропейските лидери да направят отстъп- 
ки, изгодни и в полза на гръцкото общество. Да вземем пример с облекчаването на 
процедурите за изплащане на гръцкия външен дълг. Често срещан призив от страна 
на гръцката дипломация и от страна на държави, които симпатизират на гърците, е 

натрупаният външен дълг в размер на 340 милиарда евро да бъде опростен. Не една 
част, не по-голямата част, става дума за пълно опрощаване на дълга. За да сме наясно 
защо това няма да се случи, трябва да познаваме движещите механизми на европей- 
ската политическа класа. Трябва да сме наясно също така какво представлява т.нар. 
класическа модерност на държавите от Западна и Северна Европа от ХУП век насам. 
Тогава, в историческото време на новата епоха, започват да се изграждат рациона- 
лизирани бюрократични структури, подчинени на формални и безлични правила. 
Това са стилизирани напълно безотносителни към личността и към държавата 06б- 
ществени отношения, изградени на прагматична основа. В духа на моралните изиск- 
вания на Бертолд Регенсбургски от ХП век към индивидуалната персона няма място 
за алтруистични, състрадателни ангажименти. Той не дава своята риза на ближния 
сии това е своеобразен апотеоз на търсещите способности на личността. Западният 
човек формира своята психо-социална индивидуалност като опортюнист. Това е 
преформулиране на класическата библейска максима: „ако имаш две ризи, дай една- 
та на ближния си. Проповедниците в западното християнство се явяват апологети 
на индивидуализираните до крайна степен, а по-късно и атомизирани отношения в 
социума на Северна Европа. В основата на тези нови обществени отношения е хрис- 
тиянското учение за това как човек сам, със собствени усилия би трябвало да наме- 
ри място под слънцето. От днешна гледна точка навлязлата в гражданския оборот 
на политическата лексика метафора за Барон-Мюнхаузеновото усилие е подходяща 
за описване на нерадостната, трагична гръцка съдба. Колективният субект - нацио- 
налната гръцка държава, казват европейците, трябва да се съобразява с един от ос- 
новните постулати на международното право на Новото време - раса зипа зегуата 
(добросъвестно изпълнение на договорените задължения). 

Трябва все пак да помним, че Гърция е друг цивилизационен строй, че има 
друга културноисторическа съдба, че нейната територия е в друга географска 
зона, че или е била в рамките на голяма империя като Османската, или сама- 
та тя е съществувала като империя, което оказва влияние върху изграждането и 
функционирането на политическата й система след 1829 г., върху днешните поли- 
тически решения и политическата култура на нацията. 

Кардинално друго е разбирането за човешкия живот на Василий Велики в 
нравоучителната му беседа от ГУ век. В източното християнство човекът е загър- 
бил земното богатство, той се грижи преди всичко за небесното. Изживява се не 
толкова като член на съсловие, колкото като вярващ член на братството на миря- 
ните. Тук грижата за душата е основна грижа, докато в западното християнство 
човек и имущество са едно цяло. Човекът от южните части на Европа се отнася 
определено с нехайство и презрение към труда, вменен до смърт на западния чо- 
век, както и към постигането на конкретен материален резултат. В проповедта на 
Бертолд Регенсбургски човекът е душа и тяло, а в източното православие тялото 
е лишено от ценност, напълно в духа на ортодоксалното християнско разбиране. 
Реалностите са различни - не е случаен фактът, че бурното развитие на манифак- 
турното производство през ХУП-ХУШ век в Северна Европа, където по-къс- 
но започва първата индустриална революция, се осъществява в града, докато в 
Югоизточна Европа икономическите реалности запазват своето битово, селско 
своеобразие. Оттам нататък на Северна Европа е предопределено геометрично на- 

растване на икономическата мощ, а на Южна и Източна Европа е отредена ролята 
на изоставащ. 

Въз основа на всичко казано дотук мога да направя обоснован извод за из- 
граждането на т.нар. национален характер. Това е процес, който не се свежда до 
еднократен реформаторски политически акт, бил той наложен с легитимността 
на правната система. Ако Гърция днес има проблем с легалността на процедури- 
те във финансовата и бюджетната сфера, а функционирането на тази държава 
в Еврозоната се схваща проблематично от страна на Европейския съюз, това се 
дължи на сложен комплекс от взаимозависимости, върху които са оставили от- 
печатък конкретните исторически условия и всяка минала културноисторическа 
епоха. Това е ситуация на перманентна бедност и задлъжнялост, в която бедният 
Юг е обречен да търси подкрепа от богатия Север. Към изследването на нацио- 
налния характер трябва да бъде приложен комплексен изследователски подход, 
в който дори географският фактор се разглежда като първостепенен фактор за 
неговото изграждане. Икономическата дивергенция"? между Севера и Юга има 
характер на икономическа и политическа война, която по подобие на американ- 
ската Гражданска война има претенциите да разреши натрупани обществени и 
междудържавни антагонизми, но за разлика от нея, макар да се прилагат силови 
подходи от страна на Европейския съюз, тя запазва все още мирен характер. 


Географският фактор като предпоставка 
за икономическо неравенство 


Световното икономическо неравенство и все по-откритата конфронтация 
между Севера и Юга могат да бъдат еднозначно тълкувани в духа на натрупване 
на капитали в държавите от Северна и Западна Европа от времето на манчестър- 
ския или дикенсов капитализъм през Викторианската епоха и, разбира се, това 
няма да бъде грешка. Високите норми на печалба и експанзионистичната поли- 
тика на собственическия капитал по това време са все истинни разсъждения. 
Проблемите на страните от Балканския регион, често наричан „задния двор” на 
Европа, както и икономическата безизходица, в която сега се намира Гърция, 
обаче са предмет на много по-сложен политически анализ. С него се занимава 
висшата математика в политиката - геополитическата наука, а тя, от своя страна, 
използва терминология като политическа география и геостратегия. 

Икономическата диференциация създаде демаркационна линия между 
Севера и Юга, която през последните двадесет години придоби характер на общо- 
европейски конфликт с нисък интензитет, който можем да наречем „студен мир”. 
Геополитиката изследва ролята на природни феномени като географски релеф и 
наличие на полезни изкопаеми, климатични условия, излаз на море и океани, на- 
личие на градове в близост до големи плавателни реки, необходими условия за 
икономическия просперитет. Икономическото неравенство между държавите от 
Европейския съюз има своето проявление в кризата на гръцката държава, която е 
предимно търговска страна, а икономиката й е експортноориентирана. Отраслите, 
върху които се крепи гръцката икономика - търговия, туризъм и селско стопанство, 
могат да бъдат оприличени на трите колони на древногръцкия храм. От влизането 


69 


МЕЖДУНАРОДНА ПОЛИТИКА 


си в Европейския съюз през 1981 г. Гърция разчиташе предимно - ав първите го- 
дини от своето членство и само - на усвояването на еврофондовете, финансиращи 
пътната и транспортната инфраструктура, селското стопанство и туризма като на- 
чин за догонване на икономическото благосъстояние на Северна Европа. Обречен 
ли е Югът да бъде несвободен, сиреч зависим, е въпрос, на който може да даде от- 
говор геополитиката. Природно-географският фактор е определящ за тясното спе- 
циализиране на полисите през античната епоха, а това налага и историческа ретро- 
спекция на възникването и развитието на тази икономическа действителност. 

От своето създаване през ХП-Х в. пр.н.е. гръцките градове държави (полиси) 
се изграждат като локални търговски центрове с регионално значение за цялото 
Средиземноморие. Полисите формират своята идентичност благодарение на тър- 
говията и търговската политика с целия познат тогава свят. Мекият и сух средизем- 
номорски климат прави благоприятни условията за отглеждане на традиционни и 
за култивиране на нови сортове селскостопански култури. Маслините, гроздето и 
пшеницата са предпоставка за изграждането на гъста мрежа от морски пътища, а 
техните производни - зехтин, вино и хляб, предоставят необходимите финансови 
средства за разцвета на класическия период на гръцката култура. Архитектурните 
й паметници, литературата и изкуството, философските идеи са сред непреход- 
ните ценности, оставени като завет на човечеството. Смело можем да заявим, че 
икономическата база определя политическата надстройка. На гръцките площади, 
наречени „агора”, се е практикувала пряка демокрация, като предмет на обсъждане 
приоритетно са били въпроси от сферата на търговията. С. кого да се търгува, как- 
во да се търгува, какви данъци да се плащат, кои са съсловията, които имат право 
да притежават частна собственост - тези въпроси са били по-често разисквани от 
всички други. Икономическата действителност определя и ценностния порядък. 
Да се занимаваш с търговия в гръцките градове държави е високопрестижно дело, 
което отговаря на тогавашната организация на гръцкото общество. Един от древ- 
ногръцките колоси на философската мисъл - Платон, определя търговското съсло- 
вие като едно от трите съсловия, наред с учените философи (или тези, които упра- 
вляват) и воините (или тези, които защитават), върху които се крепи космическият 
порядък. Хармоничното единство между тях е условие за добродетелния живот, а 
това Платон нарича справедливост". 

След завладяването на гръцките градове държави от Римската империя 
през П век пр.н.е. тя взема първенството сред средиземноморските държави. 
Често определят държавното устройство на Рим като военно-политическа орга- 
низация. Няма да е пресилено, ако кажем, че тя е също толкова значима, колкото 
търговската й дейност. 

Характерна географска особеност на всички градове държави и империи, 
които принадлежат към Римланда, или т.нар. вътрешен полумесец, е заниманието 
с търговия. Специализацията на разменната дейност и превозването на товари от 
островите към континентална Гърция и Мала Азия спомагат за нарастване на на- 
селението в полисите и на постъпленията на приходи във финансовата сфера. Това 
е своеобразна културна революция, която заменя досократическия период - гръц- 
ката архаика в историята на тези държави с небивалата красота и изява на човеш- 
кия дух през класическия период. През тази епоха се обособяват и други големи 

търговски центрове като финикийските градове, Сицилия, Александрия, Сирия 
и градовете в Близкия изток.От геополитическа гледна точка е налице непосред- 
ствена връзка между политическата култура и пространството. Цялата социална 
реалност, част от която са държавата и правото, е функция на пространството. Не 
е случаен фактът, че гърците въвеждат в политическата лексика термина „номос”, 
който означава закон, а в пространствен смисъл - нещо оформено и организирано. 
Според немския геополитик Карл Шмит номосът е такава форма на организация 
на битието, която установява най-хармонични съотношения както вътре в общ- 
ността, така и между отделните общности“. Номосът е обединение или синтез на 
обективни (природни) и субективни фактори, които се проявяват в политическата 
и юридическата система. Като част от Римланда Гърция е на границата между усед- 
налите и гъсто урбанизирани континентални политически структури и вечно дви- 
жещите се и търсещи морски народи, занимаващи се с търговия. В номоса са пред- 
ставени природните особености на колективната общност, както и географският 
релеф, който има роля в оформянето на културните особености на тази общност. 

Тази философска интерпретация обяснява съвременната противоречивост и 
незнание на гръцката политическа класа за това, какво трябва да се прави и кои 
са необходимите мерки за превъзмогването на гръцката дългова криза. Номосът 
на земята в европейската геополитическа реалност, представляван от Германия, 
съществува като относително устойчива морална и правна форма, отразяваща 
неподвижния и фиксиран характер на земната суша. Силната връзка със земната 
повърхност поражда един специфичен консерватизъм - фиксирани граници, неиз- 
менни природни и релефни дадености, устойчиви комуникационни трасета, - кой- 
то интуитивно е възприет в културната, социалната и техническата сфера. Оттук 
произтичат и строгостта, ясните морални изисквания към личността, която е под- 
чинена на общото, на цялото. Това дава основание на някои немски геополитици 
да отхвърлят разбирането за правата на личността като демократическа заблуда 
и да говорят в своите концепции за права на народа. Тези изисквания получават 
изява като немска педантичност в дипломатическите отношения и са специфична 
отлика дори ив преговорите по финансовите параметри на гръцкия външен дълг. 
Острото противопоставяне между Германия и Гърция може да се разглежда и като 
противопоставяне между таласократическите и телурократическите държави”. 
Изграждането на специфична култура под влияние на географския фактор е въ- 
плътено в такава икономическа дейност като преговорите. Преговорите са патент 
на търговските народи - както на античните гръцки общества, така и на народите, 
намиращи се под владичеството на Османската империя. 

Една съвременна аналогия с дебатите по гръцкия външен дълг разкрива 
характерна черта от социално безсъзнателното, оформено като гръцки манта- 
литет. Преговарящият екип, ръководен от подалия оставка министър на финан- 
сите Янис Варуфакис, обсъждаше изискванията на Тройката и на кредиторите с 
балканско пазарене. Едно несъвместимо и трудно разбираемо поведение за пре- 
финените и суетни европейски лидери, в разрез с нормите за ясни стандарти и 
ангажименти на политическата игра. За тях това е проява на търговски ориента- 
лизъм, така характерен за тази част на Европа, екзотична привичка, а за хората, 
обитаващи тази територия, това е самобитно, културно направление на европей- 

ската цивилизация, естетически натурализъм, специфична морална ценност, не- 
изменна част от културния генофонд. 

Търговията като фактор за нагрупване на богатство в икономически по-раз- 
витата югоизточна, средиземноморска половина на континента Европа през ан- 
тичността и Средновековието бива усвоена в ХУ1! век - първоначално от Англия и 
Холандия, а по-късно от Франция и от германските градове държави. Търговските 
центрове на власт се изместват в северозападна посока, а с възникването на лих- 
варството в италианските градове републики през ХГУ в. и по-късно на банките и 
банковото дело по времето на Ренесанса през ХУ-ХУ! в. търговската дейност оси- 
гурява икономическата основа, върху която стъпва мощното индустриално разви- 
тие в края на ХУШ в. в Англия, аот средата на ХХ век най-вече в Германия. От тази 
гледна точка индустрията, финансовият капитал и технологическите иновации, а 
не търговията, са фактор за икономически растеж и благосъстояние и те засега са 
необратимо достояние само на държавите от Северна Европа. 


21 септември 2015 г. 


За развитието на гръцката драма - в следващия брой 

1. Въведение 


рез последните 35 години в резултат на неолиберал- 

ната глобализация, опираща се на прословутия Ва- 
шингтонски консенсус, социалдемокрацията в Европа 
преминаваше все повече към центъра, а в някои случаи 
дори и вдясно от него. Така тя сама се превърна в част от 
неолибералния консенсус, който днес среща острия отпор 
на много от обществата в света и в Европа. Европейската 
социалдемокрация не успя да наложи политическия дне- 
вен ред в Европа, предпочете да върви по течението и с 
времето все повече отстъпваше от принципите си. Преди 
избухването на световната икономическа криза тези тен- 
денции в развитието на социалдемокрацията не бяха мно- 
го забележими. Причината е, че преди 2008-2009 г. тези 
проблеми все още не бяха толкова актуални, а т.нар. дър- 
жава на благоденствието, за която се говореше все повече, 
изглеждаше постижима реалност в условията на иконо- 
мически растеж. През 90-те години на миналия и начало- 
то на нашия век европейската социалдемокрация се опи- 
та да направи крачки вдясно към социалния либерализъм 
чрез т.нар. Трети път на Бил Клинтън, Тони Блеър и Гер- 
хард Шрьодер. Световната икономическа криза и слабият 
растеж на европейската икономика от последните години 
объркаха тези сметки. 

С избухването на кризата недъзите на неолиберал- 
ния модел, от който социалдемокрацията неусетно ста- 
на част, излязоха на повърхността и удариха с огромнаи 
непозната от десетилетия сила т.нар. обикновен човек. 
Европейската социалдемокрация нито се раздели, нито 
се разграничи категорично от неолибералния модел. Тя 
остана част от статуквото, което доведе Европа до със- 
тоянието, в което се намира днес - липса на перспекти- 

ва, растеж на бедността, строги икономии на гърба на обикновения човек, гигант- 
ски емигрантски вълни, тероризъм, превръщане на Европа в част от най-голямото 
геополитическо противопоставяне. С изключение на някои по-скоро палиативни 
социални мерки и на опитите за задвижване на част от инвестиционните програми 
европейската социалдемокрация не предложи почти нищо ново и никаква стой- 
ностна алтернатива на политиката на икономии, която все повече се дискредитира и 
проваля, опитвайки се да постига своите цели. Дори планът „Юнкер”, който вголяма 
степен е продукт на усилията и идеите на европейската социалдемокрация за изли- 
зане от кризата посредством мащабни инвестиции в икономиките, е насочен много 
повече към стимулиране на бизнеса и на едрия корпоративен капитал, към богатите 
страни от Северна Европа, отколкото към обикновения човек и към изпитващите 
все по-големи трудности държави от южната част на континента, където бедността 
се разраства. Дори един ляв инструмент, какъвто трябваше да бъде планът „Юн- 
кер”, всъщност беше така изработен, че допълнително да увеличи диспропорцията 
между бедните и богатите, и то по начин, който вместо да води до разширяване на 
европейската солидарност от богатите към бедните, води до солидарност от бедни- 
те към богатите. В същото време много от държавите, които приложиха обратния 
подход - на засилени държавни инвестиции в растежа, днес са в много по-добра 
кондиция. Вместо да заеме по-радикална позиция спрямо политиката на остеритет, 
социалдемокрацията предпочете да бъде част от нея, да управлява с десницата в ЕС 
и съответно да носи негативите от политиките на строги икономии. 

В резултат на това Евростат отчита, че безработните в ЕС са 25 млн. души, 
младежката безработица възлиза на 2390, а 125 млн. души са в риск от бедност. В гло- 
бален план политиката на икономии по последни проучвания на Оксфам води до 
това, че през 2016 г. се очертава 190 от населението на планетата да притежава кол- 
кото останалите 9990. Социалната фрагментация в Европа ив света расте. Въпреки 
че пари има, социалните неравенства се увеличават с невиждани досега темпове. 
Междувременно финансовият капитал се съсредоточава у един нищожен процент 
свръхбогати капиталисти, които диктуват дневния ред на правителствата на уж 
суверенни държави, раздухват военни конфликти и концентрират световното 60- 
гатство в свои ръце за сметка на безпрецедентно по своите мащаби мнозинство от 
бедни и все по-обедняващи хора във всички краища на планетата. Това са големи 
групи хора, които днес не могат да намерят своето представителство в рамките на 
неолибералния модел и се чувстват предадени и изоставени от него. Отваря се една 
огромна ниша от непредставени граждани и съответно се явяват партии и сили, 
които се опитват да се позиционират в нея - твърде често по посока крайно леви 
или десни алтернативи, поставящи под въпрос доминиращата неолиберална па- 
радигма. Пред неолиберализма застават сериозни нови предизвикателства, които 
застрашават неговото съществуване. Те идват отдолу, от социалните низини, кои- 
то, изправени пред цялата мощ на неолибералната държава и на корпорациите, из- 
глеждат обречени на неуспех. Социологическите изследвания дори в САЩ сочат, 
че голяма част от хората се чувстват непредставени и не искат да гласуват или пък 
имат много ниско доверие в партиите и институциите. За САЩ даже Фукуяма каз- 
ва, че е олигархия, т.е. управление на най-богатите, което означава, че бедните не са 
представени. Затова много автори говорят за „криза на либералната демокрация”. 

Сблъсквайки се фронтално с много по-силните, мощни и богати сили на статукво- 
то, реформирането на системата от социалните низини и от новите политически су- 
бекти, които претендират да ги представляват, изглежда предварително обречено на 
неуспех. Битката е неравностойна, неолибералното статукво удържа победи на поч- 
ти всички фронтове, които обаче все повече го отслабват. Исторически погледнато, 
всяка гигантска промяна в човешката цивилизация идва след сблъсъци между си- 
лите на статуквото и силите на промяната, стига да са назрели конкретните социал- 
ни и исторически условия за това. Днес кризисните процеси в почти всяко кътче на 
света като че ли сочат наличие на подобен тип условия. Целият свят е обхванат от 
военни, геополитически, финансови, социални и пр. конфликти, доминират стра- 
хът и несигурността. Неолиберализмът, който поначало е причината за възникване 
на всички тези процеси, сякаш върви към своя залез. Или поне в този си вид. Из- 
ходът ще зависи от това кой ще спечели в борбата между овластеното малцинство, 
съсредоточаващо в себе си интелектуалния, научния, финансовия, икономическия, 
институционалния, военния и пр. капитал, и полубезправното мнозинство, което 
днес много изследователи обозначават с понятието „прекариат. Неолибералната 
демокрация се олигархизира, днес правителствата се избират не толкова по волята 
на народа, колкото по волята на капиталистите, които финансират политическите 
кампании. Свидетели сме на класическата борба между капитала и човека, между 
бедните и богатите. Вероятно бих бил обвинен, че казаното има марксистко звучене. 
И все пак днес все повече видни западни икономисти цитират Маркс и неговия труд 
„Капиталът”, който вече не стои по прашасалите рафтове на библиотеките. 


2. Сблъсъкът на три парадигми за обяснение на кризата 
и за излизането от нея 


Още от момента на избухването на световната финансово-икономическа кри- 
за бяха предложени парадигми за мерките, които трябва да бъдат прилагани за из- 
лизане от нея. 

Първата, неолиберална и неоконсервативна парадигма, включва два основни 
момента: 

- Наливане на колосален финансов ресурс в банките. В предкризисните годи- 
ни банковият сектор и международните финансови институции отпускаха огромни 
заеми при високи лихви, свързани с много сериозни рискове, които в голяма степен 
не бяха отчетени. Това закономерно доведе до сериозен банков срив в САЩ, който се 
разпростря и в други части на света и прерасна в глобална финансова криза. Реше- 
нието на неолибералната парадигма беше банковият сектор да получи големи фи- 
нансови субсидии с цел той да бъде спасен. Това беше направено, за да се подчертае 
важният характер на банките, които не могат да бъдат оставени да фалират, защото 
това би имало катастрофални последици за икономиката. И тъй като този ресурс 
нямаше откъде другаде да бъде взет, той беше набавен чрез засилено печатане на 
пари от централните банки, както и от обикновените хора, които трябваше да пла- 
тят цената за разюздаността на банковия сектор и на световния финансов капитал. 

- Политика на строги икономии и реформи. Това са неолиберални реформи, 
свързани със засилване на ролята на пазара и на капиталистите за сметка на държа- 

вата и на социалните низини. Те предполагат приватизация на всичко, останало в 
ръцете на държавата, т.е. решението е насочено към повече капитализъм - затова и 
у нас десните се наричат „Реформаторски блок”, те се борят за повече капитализъм 
и по-малко ограничения на капитализма. Лекарството, което десницата предлага, 
е всъщност „повече от същото”, което поначало доведе до избухване на световната 
финансово-икономическа криза. Резултатите от тази политика засега не са видими, 
тъй като завъртяха един порочен кръг - по-малко средства за инвестиции, работ- 
ни места и заплати, съответно по-ниски доходи и по-голяма безработица, съответ- 
но по-малко инвестиции и потребление, съответно сериозен икономически срив, 
обедняване на населението, по-малко бюджетни приходи, по-малко средства за 
разплащане на дълговете и тяхното увеличаване. Тази опасна спирала досега се раз- 
въртя два пъти в Гърция. Тя се случи дори иу нас, където „реформите”, строгите бю- 
джетни икономии и рестрикции всъщност доведоха до замразяване на приходите и 
до двойно увеличаване на дълга само в рамките на няколко години. 

Втората, парадигмата на прогресивната и реформаторска нова левица, 
включва: 

- Неокейнсиански модел - по подобие на кейнсианския, изпробван в годи- 
ните на Великата депресия и доказал още тогава своята ефективност, но въпреки 
това отхвърлян априори днес. Предполага отхвърляне на политиката на стро- 
ги икономии и засилване на държавните инвестиции в икономиката, което да 
оживи потреблението и растежа, да завърти колелото на икономиката, да стане 
фактор за излизане от кризата и в крайна сметка да доведе до повече приходи за 
погасяване на задълженията. Впрочем в първата година на кризата този модел 
беше прилаган в някои страни и те отчетоха известно оживление. Впоследствие 
обаче световният финансов капитал наложи обратния модел на финансови ре- 
стрикции. Не е трудно да се предположи, че целта е била завъртане на дълговите 
спирали и на високите лихви, от които той печели. Което обаче води до задълбо- 
чаване на кризата, а в един момент може да предизвика тотална неспособност на 
кредитополучателите да изплащат своите задължения. Парадоксално е, че днес 
световният финансов капитал функционира като пирамида. Може би защото е 
наясно, че винаги има кой да му се притече на помощ. 

- Ограничаване на дълговото бреме. По всичко изглежда обаче, че неокейн- 
сианският модел трудно може да бъде осъществен от държави и икономики с 
огромни нива на дълговете. Както и в условия на политическа и икономическа 
глобализация, когато държавата все по-малко може да влияе върху процесите на 
собствената си територия. Това влияние предполага мерки като опрощаване на 
част от задълженията, разсрочване на дълговете във времето и намаляване на лих- 
вите по вече взетите и по бъдещи кредити. Така тези държави биха получили въз- 
можност да стъпят на краката си, за да могат да изплатят своите дългове. Вместо 
това днес се налага модел на изсмукване на всеки възможен капитал от тези страни 
в полза на кредиторите и резултатите за тях са все по-тежко затъване в кризата и 
все по-големи нива на дълговете. 

- Политика, насочена към хората, а не към банките и корпорациите. Смята 
се, че не е честно, не е правилно да се инвестират огромни средства за спасяване 
на същите онези кредитни институции, които чрез своите финансови спекулации 

доведоха до световната криза. Дори напротив, справедливостта налага те да бъдат 
наказани. Вместо това наказан е обикновеният човек, който обеднява, за да пълни 
портфейлите на тези институции. Предполага се, че е редно стотиците милиарди, с 
които беше спасяван световният финансов капитал, да бъдат насочени към осигу- 
ряване на работни места, инвестиции и растеж, към хората като цяло. 

Съществува и една трета, може би най-опасната от всички парадигми. Тя е 
свързана с вижданията на все по-радикалната крайна и антисистемна десница, 
която в условията на криза набира голяма сила в много европейски страни. Из- 
вестно е, че унижението, бедността, маргинализацията предизвикват стремеж към 
търсене на вини. Крайната десница намира тези вини в: световния финансов ка- 
питал; емигрантите от Източна Европа, от Северна Африка, от Югозападна Азия, 
които заемат техните работни места и използват техните социални системи, без 
да допринасят за тях; в бюрократичните и корумпирани европейски институции, 
които налагат своята воля върху суверенни страни и народи, без да отчитат тех- 
ните специфики; върху размиването на националните идентичности и култури в 
рамките на европейския континент; върху проваления неолиберален модел и пр. 
Което в крайна сметка води до възход на национализма, ксенофобията, расизма 
и сепаратизма, чертаещи света в удобните за възприемане от масовото съзнание 
черно-бели краски, разделящи обществата и народите на „ние добрите” и „онези 
лошите”, които са наши врагове и следва да бъдат сурово наказани. 

Търсенето на популистки десни алтернативи става все по-опасно. „Златна 
зора”, крайнодясна неонацистка партия в Гърция, е третата най-голяма партия 
в страната. Националният фронт във Франция спечели 2590 на европейските из- 
бори през миналата година. Националистическата и антиемигрантска Британска 
партия на независимостта спечели европейските избори в Обединеното крал- 
ство с лекота. Крайната десница и национализмът са във възход почти нався- 
къде, включително и в България, където има две националистически партии в 
лицето на Патриотичния фронт и „Атака”. При това „Атака” извърши ускорени 
промени в профила си, виждайки свободно пространство, в което може да се 
бори за русофилски настроените избиратели и с крайнолява риторика да се опи- 
та да заеме това пространство. И Патриотичният фронт, и „Атака” са достатъчно 
силни, За да бъдат и двете представени в парламента, а едната от тях да бъде част 
от управляващото мнозинство. Този тип партии, особено в Западна Европа, из- 
ползват имигрантите като изкупителна жертва за бедността и високите нива на 
безработица, предлагат сепаратизъм и изолационизъм. Проучванията на Евро- 
пейската мрежа срещу расизма сочат, че нивата на расизъм и дискриминация в 
Европа растат с високи темпове. 


3. Две версии за събитията в Гърция 


Като цяло може да се каже, че съществуват две версии за случващото се в Гър- 
ция. Може да се каже още, че и двете са донякъде верни - взависимост от камбана- 
рията, от която се гледа на тях. 

Неолибералната и неоконсервативна версия. Тя е на тройката кредитори на 
Гърция. Тази версия стъпва върху няколко основни тези: 


78 ПОНЕДЕАНИК бр.7/8- год. ХУШ 


МЕЖДУНАРОДНА ПОЛИТИКА 


- Дълговата криза е продукт на безотговорната социална политика, която Гър- 
ция е провеждала през годините. Тя включва всякакви придобивки - ранно пенсио- 
ниране за държавните служители, огромни обезщетения при безработица и пр. 
Политиците са си купували гласове, като са прахосвали средства за социални про- 
грами, които държавата не е могла да си позволи, не са събирали стриктно данъци, 
провалили са се в насърчаването на труда - направили са гърците мързеливи. 

- Дълговата криза е продукт на огромни и неефективни разходи. Не само за 
социална политика, но и по отношение на нереформирани системи и на нерефор- 
мирана икономика. Администрацията е изключително раздута и има извънмер- 
ни придобивки. Давани са огромни финансови средства за ненужно въоръжение. 
Икономиката е насочена предимно към туристическия бранш. Гръцката админи- 
страция не може да се справи със задачите си по събиране на данъци, а данъците 
са твърде ниски. 

- Правителството на СИРИЗА е крайноляво, което представлява заплаха за 
неолибералното статукво в Европа. Неговите усилия за по-социален и солидарен 
подход по отношение на дълга трябва да бъдат смазани, за да не се дава „лош“ 
пример на други държави, в които също се зараждат радикални движения. Това 
трябва да бъде направено по начин, който да не позволява излизане на Гърция от 
Еврозоната, тъй като съществува риск от опасен прецедент и може да се задейства 
ефектът на доминото. Гърция трябва да загуби в борбата между неолиберализма и 
зараждащия се нов ляв и десен радикализъм, който представлява заплаха за евро- 
пейския проект. 

- Връщането на дълговете минава през неолиберално реформиране и повече 
капитализъм в почти всички сектори - през увеличаване на данъци, приватизация 
на държавна собственост, включително и на острови, увеличаване на възрастта за 
пенсиониране, строги икономии, съкращаване на администрацията, намаляване 
на доходите и прочее. 

- Гърция е заблуждавала кредиторите за размера на дефицита си. Нещо по- 
вече - не само тях, но и ЕС, и ЕЦБ, за да може да покрие изискванията за влизане 
в Еврозоната, след което в случай на ликвидни проблеми тя да й окаже необходи- 
мата помощ. 

Преди избирането на правителството на СИРИЗА мерките на кредиторите 
дават ефект и през 2014 г. вече се забелязват симптоми на икономически растеж. 
Очакванията са той да продължи през следващите години и да даде шанс на Гър- 
ция да изплати своите дългове. Появата на СИРИЗА, нейното упорство в прегово- 
рите, опитите за извиване на ръце, референдумът, банковата ваканция и пр. обаче 
нанасят непоправими щети на гръцката икономика. Поради това от периода на 
възстановяването тя отново ще изпадне в дълъг период на рецесия, преди да се 
появят някакви симптоми на оздравяване. 

Дълговете трябва да се връщат, което безспорно е справедливо. Но това 
предполага, че това трябва да става независимо от цената за държавите и народите, 
което е твърде далеч от представите за справедливост и европейска солидарност. 

Версията на новата реформаторска левица! и на СИРИЗА гласи, че: 

- Германия, четвъртата по големина икономика в света, се крепи най-вече на 
износа. Германските потребители не могат да поемат потреблението при такова 

свръхпроизводство. Поради това германската икономика расте основно от екс- 
порт. За Германия ЕС, с неговата свободна зона за търговия, с еврото и брюксел- 
ските регулации, е средство за поддържане на експорта. Заемите, които германски 
банки са отпускали на държави като Гърция след 2009 г., са имали за цел да създа- 
дат търсене за експортните стоки. Германците са знаели, че дълговете няма как да 
бъдат изплатени, но са искали да избягнат признаването на факта, че тяхната при- 
страстеност към експорта не може да бъде удържана и че поддържат растежа си за 
сметка на останалите страни в Еврозоната. Остеритетът е от полза и за немските 
кредитори - раздавали доста небрежно огромни кредити на южноевропейците, за 
да си купуват немски стоки - защото принуждава длъжниците да върнат всяко 
евро, независимо от социалната цена. 

- Политиката на строги икономии не дава резултат. Дори напротив, тя задъл- 
бочава още повече неравенствата, спада на икономиката, безработицата, бедност- 
та, унищожаването на средната класа и пр. Сивата икономика се е увеличила неи- 
моверно много, което е довело до все повече трудности при изплащането на дълга. 
Гърция е поставена в невъзможната позиция да изплаща дългове, които икономи- 
ката й не може да поддържа. Тя е вкарана в порочен кръг и трябва да взема нови и 
нови заеми, за да покрива стари задължения, а не за развитие на икономиката и за 
растеж, което в крайна сметка увеличава дълговете. Стига се до потъване в спира- 
ла от бедност по европейските стандарти, до фалити, до депресия, подсилвана от 
политиките на остеритет и от ангажиментите по изплащане на дълговото бреме. 
Така, вместо да излезе от дълговата спирала, Гърция започна да затъва в нея все 
повече и повече без никаква перспектива за растеж на икономиката, за излизане 
от порочния кръг и преустановяване на все по-тежкото обедняване на гръцките 
граждани. Само за няколко години безработицата в Гърция се е повишила на пове- 
чеот 2590. През тригодишното прилагане на остеритет от тройката кредитори - ЕС, 
ЕЦБи МВФ, гърците са загубили около 2596 от БВП, което е съизмеримо със спада 
на американския БВП по време на Великата депресия. Гръцкият дълг е скочил и 
вместо да намалява, от 11090 в началото на кризата е достигнал 16090 от БВП. Сред- 
ният грък е около 4090 по-беден през периода 2008-2013 г. Орязването на разходите 
за здравеопазване е повече от 4090. Случаите на самоубийства са нараснали с 6000. 
Младежката безработица е вече около 5590. Местният капиталов пазар е в колапс. 
Банките не са отпускали кредити на малки фирми и така са ги водили към фалит, 
реализирани са мерки за масови уволнения, които са предизвикали огромен гняв. 
Всичко е поставено на масата за приватизация. Днес една трета от населението в 
страната живее в бедност и продължава да обеднява. Гърция е претърпяла спад в 
икономиката, който е характерен за страна, водила война. 

- След Втората световна война огромна част от германския дълг е бил опро- 
стен, включително и германският дълг към Гърция, за да може Германия да стъпи 
на краката си и един ден да бъде двигател за развитието на Европа. Трябва да се има 
предвид, че това става след като Германия е окупирала, ограбила и превърнала в 
руини цяла Европа и Гърция. Редно и справедливо би било и Германия да постъпи 
коректно, опрощавайки поне част от гръцките дългове в момент на остра нужда. 

- Частните банки не бива да бъдат спасявани чрез държавните бюджети, т.е. 
с парите на обикновените хора, и след това да налагат гигантски финансови ре- 

стрикции, които да водят до допълнително обедняване на същите тези хора. Досега 
кризата не се е отразила върху международния финансов капитал, който поначало 
е отговорен за нея, а е прехвърлена върху обикновения човек, който и днес плаща 
за разюздаността на неолибералния модел не само в предкризисните години, но 
и сега, когато в условия на безпрецедентна социална криза и все по-обедняващо 
население ЕЦБ открива свой клон във Франкфурт на стойност 1.3 млрд. евро. Като 
че ли капиталът вече се чувства толкова всемогъщ и безнаказан. Всичко му е п03- 
волено - дори и подобна подигравка с милионите бедни, които не означават нищо 
за него. Гневът и политическото безсилие създават заплаха за ескалация на социал- 
ното напрежение. 

- Гръцкият дълг е неплатим, а досегашните неолиберални мерки на остеритет 
не дават никакви шансове за възстановяване на гръцката икономика от кризата. 
Мерките трябва да бъдат свързани с опрощаване на част от задълженията, с раз- 
срочване на дълговете, с редукция на лихвените проценти по тях, което да позволи 
на гръцката държава да излезе от кризата малко по-безболезнено, да позволи на 
икономиката да диша, да има работни места, потребление, инвестиции и износ, 
които водят до икономически растеж, повече приходи и гаранции, че на един бъ- 
дещ етап Гърция ще бъде в състояние да изплаща своите дългове. Т.е. дълговете да 
бъдат изплащани посредством растежа и по-високите приходи, които той генери- 
ра, а не чрез политика на строги икономии, която обезкръвява финансово Гърция 
и дърпа растежа назад. 

- Поведението на кредиторите към Гърция в много отношения е плод на поли- 
тически, а не на финансови съображения. На първо място, защото правителствата 
в Северна Европа са силно зависими от волята на своите избиратели, обявяващи 
се в голямата си част за твърд подход спрямо Гърция. И на второ място, но мно- 
го по-важно, политиката на кредиторите към Гърция е продиктувана от борбата 
между неолиберализма и зараждащия се нов ляв реформизъм. Неолиберализмът 
не иска да бъде жертва на това ново движение. Той се стреми да удържи победа на 
всяка цена, тъй като обратното би било прецедент, даващ надежда на страните и 
народите от „Южна Европа” и представляващ фактор за още по-силна радикали- 
зация в тези държави. 

- Кредиторите са били напълно наясно с финансовото положение на гръцката 
държава, но въпреки това са раздавали кредити срещу огромни комисиони, докато 
не е имало проблеми с плащането. Кризата и отговорността не са само гръцки, те са 
криза и отговорност и на кредиторите. „Виновен е не само този, който яде зелника, 
но и този, който го дава:? В този смисъл не е редно цялата отговорност да се носи и 
цялата сметка да се плаща от Гърция. 

Реформистката и нова лява алтернатива на политиката на остеритет проби 
за първи път в Гърция, най-потърпевшата от нея страна - членка на ЕС. СИРИЗА 
възникна и набра мощ като политическа сила, възползвайки се от гръцкото недо- 
волство и от протестите срещу съкращенията и икономиите. „СИРИЗА нее някак- 
ва гръцка случайност, тя е пряко следствие от провала на европейската политика. 
Коалиция от бивши комунисти, синдикалисти, зелени и колежански професори 
може да се формира и да бъде избрана само във време на отчаяние: В Гърция ля- 
вото политическо пространство е ясно дефинирано и традиционно силно и поява- 


81 


МЕЖДУНАРОДНА ПОЛИТИКА 


та на нова политическа партия в него дойде съвсем естествено, предвид съглаша- 
телството и поддаването на ПАСОК на европейския натиск. СИРИЗА е продукт 
на провала на политиката на строги икономии, левият отговор на тази политика. 


4. Балансът, който не беше потърсен 


Сблъсъкът между горепосочените гледища беше особено актуален през по- 
следните месеци. Общото между тях е, че и двете са верни. Неолибералното и нео- 
консервативно гледище е вярно от гледна точка на камбанарията, от която гледат 
страните от Северна Европа и кредиторите. Те естествено искат да си получат 06- 
ратно парите. А тезата на реформисткото и ново ляво е вярна и актуална за стра- 
ните от Южна Европа, които не разполагат с необходимия ресурс за изплащане на 
своите дългове. Тя изразява интересите на държавите от европейската периферия, 
които са губещи от свободния капиталистически пазар, действащ в полза на дър- 
жавите от центъра и на първо място на Германия и на свързания с нея едър капи- 
тал. Пресечните точки между двете гледища, изразяващи два типа противополож- 
ни интереси, могат да бъдат онагледени в общи линии по следния начин: 

- Вярно е, че мерките на кредиторите водят до тежко обедняване на гръцкия 
народ и на гръцката държава, до увеличаване на дълговете и до спад на икономи- 
ката с около 2590. Вярно е също така, че през 2014 г. Гърция за първи път отбеляза 
минимален растеж, а прогнозите доскоро бяха, че през следващите години той ще 
се повиши. Може да се обобщи, че мерките на кредиторите от първите спасителни 
програми са довели до сериозен първоначален спад в икономиката, но и са създали 
условия за постепенен растеж. Под въпрос е единствено дали този растеж щеше да 
продължи и през следващите години по ефекта „йо-йо", което да позволи посте- 
пенно преодоляване на икономическия спад и съответно да възстанови изгубения 
стандарт на живот. Или сме били свидетели на ефекта на „предсмъртния гърч”. 

- Вярно е, че след Втората световна война огромна част от дълговете на Терма- 
ния са били опростени, при това след като е станала фактор за най-разрушителния 
военен конфликт в човешката история. Вярно е, че подобен подход в голяма степен 
би следвало да бъде приложен и спрямо Гърция, за да получи тя възможност да се 
справи с кризата. Но едва ли може да има някаква база за сравнение между днешна 
Гърция, която продължава да поддържа относително стабилен стандарт на живот, 
и следвоенна Германия, която е била цялата в руини. Още повече в контекста на 
съществувалите тогава опасения от нов военен конфликт, продиктуван от нови 
неизплатими репарации като тези, които Антантата налага на Германия след Пър- 
вата световна война. Важно е тук да се отбележи, че германският дълг след Втората 
световна война е опростен, за да може страната да разполага с достатъчно ресурс 
да плати на страните и компаниите, които участват в нейното следвоенно възста- 
новяване. Така беше опростен иракският дълг, включително и от България, за да 
може впоследствие разрушеният от американските бомби Ирак да разполага с ре- 
сурсза възстановяването си от американски и други западни компании. За разлика 
от тези случаи Гърция разполага с инфраструктура с доста раздута администра- 
ция, с огромен социален сектор и пр., т.е. разполага с възможността сама да набави 
необходимия си финансов ресурс. Освен това Гърция не се нуждае от следвоенно 

възстановяване, което да бъде извършено от определени западни компании. От 
гледна точка на неолибералната парадигма тя има потребност от разпродаване на 
всички държавни активи на подобен тип компании. От същата гледна точка Гър- 
ция не трябва да бъде възстановявана. Тя трябва да бъде напазарувана. 

- Вярно е, че Гърция е с огромен дефицит, както и че мерките на остеритет 
водят до драстично повишаване на дълговите нива на страната. Но е вярно също, 
че дефицит имат и много други държави, включително и Германия, която през 
2014 г. реализира бюджетен излишък за първи път от 40 години насам. Което на- 
лага извода, че дефицитите сами по себе си не са проблем, важна е структурата 
на дефицита, а не самото му наличие. Например човек може да вземе кредит, да 
реализира печеливш бизнес и този кредит да не представлява проблем, но може 
да вземе кредит и да го инвестира погрешно, което да доведе до огромни загуби и 
до невъзможност за неговото погасяване. Очевидно структурата на дефицита на 
Гърция не е най-добрата възможна. Но не по-малко очевидно е, че мерките, които 
кредиторите налагат на Гърция, не водят до намаляване на този дефицит, от което 
може да се заключи, че тяхната структура не само не е по-добра, но може би дори е 
по-лоша от преди. 

- Вярно е, че дълговете трябва да се плащат и че след като гърците години на- 
ред са „живели на вересия”, трябва вече да си платят. Вярно е обаче и че в създалата 
се ситуация тази цена няма как да бъде платена в пълния й обем ив срок. Както и 
че кредиторите са давали тези заеми с ясното съзнание за огромните структурни 
проблеми с дефицита, който Гърция има. Може да се обобщи, че ако кредиторите 
искат да си получат обратно парите, те би следвало да разхлабят примката около 
врата на Гърция, вместо да я затягат още повече до момента, в който гръцките фи- 
нанси и икономика не издъхнат окончателно под напора на тежките рестрикции. В 
крайна сметка губещи от това биха били всички - както кредиторите, така и Гър- 
ция. А може би дори и еврото и самият европейски проект. 

- Вярно е, че държавите наляха гигантски финансов ресурс в банките, които 
поначало носят отговорността за кризата, за да осигурят тяхната ликвидност. При 
това за сметка на хората, които се видяха принудени да платят висока социална 
цена за тяхното спасяване. Но съществува и обратният въпрос - какво би се слу- 
чило, ако тези банки не бяха спасени, дали това нямаше да доведе до още по-голе- 
ми беди за хората, до сериозен финансово-икономически срив в контекста на това, 
че икономическите субекти във всяка страна функционират на базата не на пари, 
които крият в буркана или под матрака, а на базата на оборотни средства, които 
държат в банки. Видяхме какво се случи в България с фалита само на една банка. 
Видяхме какво стана ив Гърция след няколкоседмична банкова ваканция. В този 
смисъл може да се обобщи, че спасяването на банковия сектор в много от случаите 
е представлявало по-скоро „малкият дявол”. Макар това да не е справедливо спря- 
мо обикновения човек, то може би му спестява много по-големи беди. 

- Вярно е, че неолибералното статукво е в криза и може би дори постепенно 
върви към своя залез. Но е вярно също така, че засега не съществува ясно форму- 
лирана алтернатива. Включително и в полето на новото ляво в лицето на СИРИЗА 
или „Подемос”. Първо, защото те все още са твърде малки и слаби, за да му се про- 
тивопоставят ефективно. И второ, защото новото ляво все още е твърде хаотично 

и в процес на изграждане, на преминаване от равнището на неясните, разхвърляни, 
често популистки идеи до равнището на ясно артикулирана идеологическа парадиг- 
ма. Засега то представлява опит за прилагане на марксистко-ленински виждания от 
типа на „крачка напред, две назад” в съвременните условия. Стремеж към съчета- 
ване на тези виждания с неолиберализма, недостатъчно избистрен опит за изграж- 
дане на някакъв нов социален неолиберализъм като алтернатива на настоящото 
статукво. Този стремеж може да изглежда парадоксален и невъзможен за мнозина, 
но нека все пак да не забравяме, че при създаването си самата социалдемокрация е 
изглеждала невъзможна смесица между социализъм, демокрация и либерализъм, а 
днес е едно от най-силно доминиращите политически течения в света. 


5. Какви са резултатите 


Крайният резултат от преговорите между Гърция и кредиторите засега се из- 
черпва СЪС споразумение, което в много отношения поставя страната на колене. Но 
и тук се сблъскват две различни гледища. 

Според виждането на кредиторите, представящо позициите на неолиберал- 
ната десница: 

- Изпълнението на новия спасителен план ще доведе до драстично снижаване 
на стандарта и качеството на живот в Гърция, до тежки реформи и структурни 
промени. Но това ще бъде временно положение. Предполага се, че ако изпълнява 
плановете за реформи, след няколко години Гърция ще си стъпи на краката, ще 
започне да регистрира растеж и щеима повече приходи, които на един бъдещ етап 
ще й позволят да стане достатъчно платежоспособна, за да може да погасява своите 
дългове. Както и след краткотраен спад да поеме курс към бързо възстановяване 
на стандарта и качеството на живот. 

- Споразумението с Гърция и унижаването на гръцкия народ ще бъдат поука 
и обеца на ухото на всеки, който реши, че няма да спазва правилата. На радикал- 
ните движения в Европа беше нанесено тежко поражение, а на европейските граж- 
дани беше даден ясен знак, че гласуването за подобен тип движения може да им 
донесе единствено беди. 

Алтернативното гледище отляво гласи, че: 

- Опитът от досегашните мерки на кредиторите сочи, че те няма как да бъдат 
реализирани. Но дори и да бъдат изпълнени изцяло, това само ще влоши положе- 
нието на Гърция и на гръцкия народ. Най-вероятно ще се стигне до нов и драсти- 
чен икономически спад, до допълнително обедняване, до нарастване на безрабо- 
тицата, до завъртане на колелото на икономиката на заден ход и съответно до още 
по-големи дългове и след три години кредиторите ще бъдат изправени пред СЪЩИЯ 
проблем. Само че при много по-слаба икономика, при много по-обезверен народи 
при ново драстично нарастване на дълговото бреме. 

- Заплахите за Еврозоната и за европейския проект бяха преустановени за из- 
вестен период, но далеч не са лишени от логика предположенията на водещи поли- 
толози, социолози и икономисти, че това е временно състояние. Има опасност след 
няколко години гръцкият проблем да избухне с нова и още по-голяма сила. Той 
ще бъде неудържим и няма да е изненада, ако тогава наистина се стигне до т.нар. 


84 ПОНЕДЕАНИК бр.7/8- год. ХУШ 


МЕЖДУНАРОДНА ПОЛИТИКА 


грекзит. Който пък да отслаби европейската валута, да създаде опасен прецедент, 
да бъде пречка за европейската интеграция, начало на процеси на дезинтеграция 
и край на европейския проект. Още по-малко лишено от логика е разбирането, че 
след като неолиберализмът спечели тази битка срещу новото, но все пак систем- 
но ляво, виждащо в ЕС реализация на своите идеи, е много възможно обезвере- 
ните граждани на ЕС да обърнат поглед към много по-опасното, антисистемно, 
ксенофобско и радикализирано дясно. Може да се обобщи, че Германия и кредито- 
рите постигнаха пирова победа, която е много вероятно един ден да се върне като 
бумеранг и да удари Европа по начин, който в най-добрия случай да я зашемети 
задълго. Нещо, което се признава дори от един от апологетите на неолиберализма 
у нас - политологът Иван Кръстев. Той пише: „Ципрас не успя да донесе на Гър- 
ция по-добра сделка. Но реалният политически победител най-вероятно ще бъде 
не умереният център, а антиевропейската десница. И докато европейските лиде- 
ри могат да се поздравяват, че са запазили Съюза, цената, която Европа ще трябва 
да плати за това, че Гърция е спасена икономически, но загубена политически, ще 
бъде превръщането на ЕС от проект, подхранван от надежди и стремежи, в проект, 
основан на споделените страхове и опасения в името на оцеляването: ЕС не може 
да бъде изграждан чрез силата и диктата на големите над малките, той може да 
бъде жизнен проект само ако всички народи в него са равнопоставени. 

- Германия и Франция, които доскоро бяха двигател на европейския проект 
и на европейската интеграция, загубиха този ореол. Те целенасочено унизиха една 
държава и дискредитираха идеята за европейска солидарност. Тя вече не същест- 
вува. От този момент нататък Германия и Франция едва ли биха могли да бъдат 
двигатели на европейския проект. Те вече нямат доверието на огромни маси ев- 
ропейски граждани, които са убедени, че самият европейски проект съществува 
единствено, за да удовлетворява финансово-икономическите и политическите ам- 
биции на Германия и Франция. „Европейският полуостров се намира в структур- 
на криза. Германия е най-богатата държава и тя се облагодетелства най-много от 
членството си в ЕС... Тя решава коя да бъде посоката, в която трябва да се движи 
ЕС; именно германският натиск доведе до политика на строги ограничения. Гер- 
мания беше тази, която имаше решаващ глас при преговорите за намаляване на 
дълга; тя притежава най-силния контрол над стойността на еврото, управлявано 
от ЕЦБ. Тя отново е обект на нескрито възхищение, но и на дълбока неприязън”? 
Разделението в Европа е безпрецедентно, Германия и Франция днес не са това, за 
което европейците ги смятаха съвсем доскоро. 


6. Заключение 


Някога Макс Вебер беше казал, че политологията е наука за изследване на 
политиката с цел повишаване на нейната ефективност. А строгият критерий за 
обективното научно изследване е т.нар. свободно от ценности знание, в което не 
се примесват обективни факти и субективни гледни точки. Опитах се да направя 
един обективен анализ на случващото се с Гърция. В заключение е редно да кажа 
още няколко думи. Посочените гледни точки не намериха поносимия за всички 
баланс. Интересите на гърците и на кредиторите се сблъскаха фронтално и отско- 

чиха един от друг. Никой не направи отстъпки. Не беше намерено балансирано- 
то решение, което предполага опрощаване на част от дълговете, разсрочване на 
останалите и понижаване на лихвите. „Инвеститорите” вече точат зъби над тлъсти 
хапки от гръцката икономика. Резултатите са такива, каквито са обикновено при 
сблъсък между големите и малките. Големите печелят, малките губят. Германия и 
кредиторите спечелиха, а малка Гърция беше наказана и загуби в една изключител- 
но неравностойна битка. 

СИРИЗА беше дискредитирана, след като загуби битката и прие настоящия 
унизителен „спасителен план”, но тя постави на вниманието на световната общест- 
веност важни въпроси, които доскоро бяха табу, а днес са в центъра на световния 
дебат. Само по себе си това е едно изключително важно постижение. 

Мерките, които кредиторите наложиха на Гърция, обаче предполагат, че вой- 
ната в крайна сметка ще бъде изгубена и от двете страни. На страната по същество й 
беше отнет суверенитетът, тя ще бъде взета на „ръчно управление” от кредиторите, 
чиято единствена цел е да си върнат парите, а съвсем не да подпомогнат гръцкия 
народ. Вероятно ще има тежки „реформи”, които допълнително ще влошат поло- 
жението на народа. На Гърция беше отпуснат мостови заем от 7 млрд. евро, като до 
няколко месеца след ратификация от страна на държавите - членки на еврозоната, 
се очертава да бъде преведен нов транш в размер на цели 86 млрд. евро. Гръцкият 
народ беше поставен едва ли не на колене, а националното му достойнство унижено 
по един безпрецедентен може би за цялата гръцка история начин. Много е възмож- 
но това да доведе до допълнителна радикализация не само в Гърция, а и в други 
европейски страни, до търсене на спасителен пояс не в реформаторската и системна 
левица, а в ксенофобската и антисистемна крайна десница. Надеждата на гърците, а 
и на много народи в Европа, за по-добър живот угасна. А надеждата и оптимизмът 
са основни движещи сили за откриване на пътя и за развитието на всеки народ. 
Песимизмът и липсата на перспектива от своя страна са първото и най-необходимо 
условие за развитие на ксенофобската и сепаратистка крайна десница. 


БЕЛЕЖКИ 
: Понятието „реформаторска" левица е употребено неслучайно. До днес реформите се смятаха 
за част от неолибералното дясно статукво, чиито реформи са насочени към повече капита- 
лизъм. Но вече няма накъде да се върви, тъй като капитализмът по същество превзе всичко. 
Поради това употребявам понятието „реформаторска левица", наричайки така левицата, която 
предлага реформи, насочени към по-малко капитализъм, а към повече държава и повече за 
отделния човек, отколкото за капитала. 

ВСЕ НЯКОГА ИДВА 9.1Х. 


Янаки Стоилов 


1. 
ре забележителни дати в нашата история 
предизвикват противоречиви оценки. Така еи со 
септември 1944 г. Но има факти, които не могат да бъдат 
заобиколени и не са подвластни на времето. 

Девети септември символизира приноса на 
българската съпротива срещу фашизма. Девети сеп- 
тември гарантира преориентацията на България от 
съюзник на хитлеристка Германия в държава, която 
воюва на страната на съюзените народи. 

Случайно или не, точно на днешния ден Комисия- 
та по правни въпроси на Народното събрание ще раз- 
глежда на второ четене промени в Наказателния кодекс 
за поредното заклеймяване на социализма. С ясното 
съзнание, че те нито са основателни, нито са в състоя- 
ние да предизвикат наказателноправни последици. 

Днес, на поредния Девети септември, е добре да 
припомним какво загуби мнозинството български 
граждани, откакто започна политическото отричане и 
идейното заклеймяване не просто на една обществена 
система, а на самата идея и социална практика на со- 
циализма. 

Така хората трябваше да се откажат, а после да 
забравят, че всеки човек може да има работа, дом, си- 
гурност, гарантирано здравеопазване, всеобщо обра- 
зование, общество без драстични имуществени не- 
равенства. В десетилетията след 9.1Х.1944 г. България 
достигна до групата на първите тридесет държави в 
света според индекса на човешкото развитие и на ико- 
номическия си капацитет. Днес се утешаваме, че сме в 


« Текстът е от Декларацията на Парламентарната група на БСП - 
Лява България по повод 9 септември 1944 г. 

Европейския съюз, макар и на последно място в него. Все повече развиващи се 
страни, на които сме помагали, ни застигат и надминават. 

В интерес на истината трябва да признаем, че през годините на прехода има 
области, в които се постигна значителен растеж: на безработицата и на милио- 
нерите, на неграмотните, на емигрантите, които трайно напускат България, на 
броя на партиите, медиите, рекламата, на банки, на болници, на университети и 
т.н. Но колкото повече се увеличава тази множественост, толкова повече спада 
качеството на съответните дейности и на социалните услуги. 

Известно е как завърши сблъсъкът между две идеологии, между двете ос- 
новни икономически и политически системи преди четвърт век. Тогава се създа- 
доха условия за разширяване на Европейския съюз и за сътрудничество между 
европейските страни. Европа обаче не разбра, че след медения месец на своето 
обединение под лозунга на евро-атлантизма стана второстепенна част от едно- 
полюсния свят. Свят, в който глобалното противопоставяне и сдържане бе заме- 
нено от множество локални конфликти в различни точки на света. Сега Европа 
бере горчивите плодове на конфликтите в Близкия изток и в Северна Африка. 

Не бива да забравяме Девети септември, за да не преживеем нови трагедии. 

Засилването на спекулативния финансов капитал и на социалната поляриза- 
ция няма как да не поражда социални конфликти, подобни на тези от 30-те години 
на миналия век. Налагането на решения не чрез принципи и установени правила, а 
от позиция на силата и на свършените факти подкопава международния ред. 

Реална е опасността в днешна Европа да възкръснат старите демони. Евро- 
пейският съюз не може да остане обетована земя за своите коренни жители. Но 
също така е ясно, че няма необятен дом, който може да приюти всички желаещи 
- всички бягащи от войната или търсещи по-добър живот. Нещо повече, инте- 
грацията на емигрантите е много по-трудна от тяхното приютяване. 

Европа и специално Европейският съюз преживяха без големи сътресения 
дълбоките промени в политическата и военната карта на региона, докато не се 
надигна бежанската вълна от Близкия изток и не започна войната в Украйна. 
Оказа се, че скоро след временния залез на идеологическото противопоста- 
вяне се запалиха етно-религиозните конфликти. Това е поредното изпитание 
за Европа. 

Европейските страни, включително и България, днес плащат за участието 
си или поне за съгласието си с войните в Ирак, Афганистан, Сирия, Либия и дру- 
ги страни. Трябва да се намерят достойни европейски политици и ръководители 
в ЕС, за да направят публично това признание. Широко прокламираната „Араб- 
ска пролет“ бързо беше осланена и вместо демокрация и просперитет роди не- 
сигурност, нови страдания и много бежанци. Масовият наплив на емигранти в 
Европа задейства стари социални инстинкти. Създава се благоприятна среда за 
засилване на ксенофобски настроения и движения. 

Затова още сега трябва решително да се противопоставим на надигащия се 
екстремизъм във всички негови форми. Иначе, както показа възходът на фашиз- 
ма, борбата с него ще изисква много жертви и страдания. Европейският съюз и 
НАТО трябва да решат ще воюват ли решително и последователно с „Ислямска 
държава”, или ще участват в хибридна война с Русия. 

Историята показва, че когато България взема решения под натиска на ня- 
кой от „големите началници” и след това търпи тежки поражения, рано или къс- 
но идва Девети септември! 

Изтъкнати представители, включително на системни десни партии, пред- 
лагат в периферията на Европа, към която се отнася България, да се създават 
своеобразни филтрационни центрове за бежанци. Тази „вежлива” форма напо- 
добява някогашните концентрационни лагери. 

Решението на огромната миграция към Европа не може да се намери само на 
територията на нашия континент. Вярно, че това е задача преди всичко на Евро- 
пейския съюз, но и на цялата международна общност, включително на ООН и на 
неговия Съвет за сигурност. Всички развити държави и особено претендиращи- 
те, че са демократични, трябва да приютяват емигранти от конфликтните райони. 
Така всеки, който сее ветрове, ще трябва да знае, че участва в жътвата на бури. 

На следващо и най-важно място, Европейският съюз трябва да предложи 
програма за политическа стабилизация на района с относително демократични 
средства, срещу което да се отделят средства за икономическо възстановяване 
и социално подобряване на ситуацията в района на Близкия изток и Северна 
Африка. Такава програма трябва да бъде предложена и обсъждана. Без нея ни- 
какви временни решения, засягащи само квотите за разпределение на бежанци, 
не могат да дадат трайно решение на проблема. 

Днес Европейският съюз може да бъде спасен само чрез дълбоки промени, 
а не като се атакуват неговите критици. Както старите, така и новите партии са 
призвани да се заемат с промяна на системата. 

Девети септември 1944 г. сложи началото на революционни преобразува- 
ния в българското общество. Днес светът, Европа и България имат възможност 
да извършат радикални промени. БСП обяви необходимостта и набеляза своя 
път за такива промени. 

Обръщаме се към нашия народ да поиска от политиците и да участва в тези 
промени! За социална справедливост, за истинска солидарност и за икономиче- 
ско развитие! 


Аз съм Янаки Стоилов“. Не се разкайвам за живота и делата на моите роди- 
тели, на моите дядовци. Някои от тях са били комунисти и социалисти, повечето 
от тях не са били. Тези хора са живели достойно. Те са работили, те са съгражда- 
ли България, те са хора, чиято памет остава неопетнена от каквито и да са зако- 
ни, които вие тук предлагате. Законови разпоредби, които ще бъдат гласувани от 
много хора с различни политически превъплъщения, които си пренаписваха био- 
графиите, много от които, или поне техните предшественици, ползваха облаги- 
те на предишната власт, но които бяха вкарвани в управлението и в парламента 
чрез различни политически формации. Скоро тук ще се избират и други, за които 
тези неща по-често трябва да се припомнят. Хора, които винаги изоставяха своите 





# Изказване в 43-тото НС при обсъждане на промени в Наказателния кодекс. 

собствени убеждения в името на моментната изгода. Това са повечето, които ще 
подкрепят този закон. 

Няколко юридически аргумента по това предложение. Да, наистина текстът 
е юридически фризиран и той не е толкова нелеп, колкото в първоначалната си 
версия. Сред тези, които го подкрепят, има бивши комунистически функционери, 
бивши сътрудници на Държавна сигурност, но те днес ще се борят за човешките 
права, без преди това да сме ги чули дали ревизират дейността си от предишни пе- 
риоди. Ако то бяха направили, може би щяха да имат основание да са инициатори 
или поддръжници на тези текстове. 

Но вие изглежда не познавате структурата на управлението на България преди 
90-а година. На това управление не беше напълно чужда идеята за разделението на 
властите. То не признаваше фактически многопартийността, но решенията, които 
вземаха партийните органи, се привеждаха в действие от държавните органи. Така 
че с този текст вероятно няма да сте в състояние да привлечете под отговорност 
нито един комунистически функционер, ако той по силата на заеманата държав- 
на длъжност едновременно с това нее участвал в издаването на административни 
разпореждания или в прилагането на съответните партийни решения. 

Освен това вие подценявате факта, че много от тези решения са вземани от 
колективни органи. Да ви припомня, че този въпрос е актуален и днес. Например 
хора В общинските съвети, които понякога във фактическо престъпно съдружие 
се разпореждат с обществена собственост в своя или на други изгода, трудно могат 
да носят отговорност. Същото се отнася и за кметове, защото те просто привеждат 
в действие формално законни решения. 

И на трето място, вие създавате опасност от прецедент в бъдеще да се въве- 
дат разпоредби в законодателството, в които да се каже, че давността няма да тече 
по отношение на лица, чието длъжностно положение вероятно е попречило те да 
бъдат преследвани съгласно закона за деяния, за които е имало основание. Нали 
добре си давате сметка, че всяко следващо мнозинство може да предпише подобни 
изисквания към всички лица, които са участвали В предишни управления? И вече 
няма да имате аргументи Да се позовавате на изтекла давност и на други правни 
принципи. 

В това е нелепостта на упражнението, с което сте се заели. Предполагам, вие 
разбирате, че този текст освен някакви закъснели идеологически ефекти няма да 
има реални правни последици, защото давността е материалноправен институт. 
Тя не действа само по отношение на престъпленията срещу мира и човечеството. 
Всички опити да се добавят някакви други състави излизат извън тази класическа 
категория. 

Недейте да мислите, че борбата ви със старите призраци може да ви спече- 
ли днес допълнително доверие. Хората вече са недоволни от настоящето и няма 
да може да продължите да ги заблуждавате с грешките на лица, а понякога и с 
престъпления, извършени по времето на т.нар. комунистически режим. Там, 
където има такива престъпления, извършителите е трябвало да бъдат преслед- 
вани в изминалите години. Ако нее направено, този закон няма да изчисти 
вашата съвест, нито ще предизвика тяхната реална юридическа отговорност. 

Александър Димитров 


К“ са новите леви? Това е въпрос, който вълнува из- 
следователи, анализатори, журналисти и политици. 
Да се даде еднозначен отговор е трудно и в определена 
степен хлъзгаво начинание, но някои характеристики 
на новите леви вече се очертават ясно в новопоявили- 
те се леви граждански движения, благодарение на кои- 
то по-късно нов заряд получиха и редица политически 
формации. Академичната коректност налага да се раз- 
гледат последователно. 

Не е възможно истинско ново политическо дви- 
жение, ако то няма силна идейна основа. Да търсим 
новите леви, без да открием идеологическата им база, 
би било безполезно. Те имат своя нов манифест. Не 
казионен, а личен, истински и вълнуващ - малката 
книжка „Възмутете се!” от Стефан Хесел!. В проник- 
новеното си есе обръщение авторът посочва основни- 
те идеи (проблеми), около които се обединиха новите 
леви. Те са само три и са добре познати на партиите в 
лявото пространство - пропастта между бедни и бо0- 
гати, която заплашва да погълне съвременното обще- 
ство, застрашените човешки права и състоянието на 
планетата?. На пръв поглед - нищо ново. Но за разли- 
ка от преди, тези три основни мотива не се размиват 
в множеството проблеми, които левицата обикновено 
издига. Идеите са ясни, изложени без приоритети, без 
голословие и са насочени към будната съвест на по- 
коленията, най-вече на младите, върху които ще легне 
тежестта на глобалните проблеми. 

Когато идейната основа е разпозната, граждан- 
ските движения на новите леви също са лесно разпоз- 
наваеми. На първо място това е движението на Въз- 
мутените. Именно те последваха призива на Хесел: „За 
един мирен бунт! Това е една от характеристиките, 

бележещи съвременните протести. Ясно се открои отказът от радикализация, 
силова намеса и постоянна физическа конфронтация. С това левите на ХХ! век 
най-отчетливо се различават от събратята си в началото на ХХ век. Призивът 
за ненасилие в протеста се оказа достатъчно условие за недоволните по света. 
Това беше и маята, и подправката, която обедини енергията на множество про- 
тести в единно движение. Недоволствата бяха различни, възникнали главно като 
реакции на бушуващата финансово-икономическа криза в Гърция, Португалия, 
Испания, Исландия, Великобритания, Австрия идр. Логично най-голям беше от- 
звукът на испанските протести. 

Бунтът беше забележителен. По данни на РТВЕ в протестите са участвали 
между 6,5 и 8 млн. испанци. Пикът на протестите се състоя в периода 20-25 юни 
2011 г. Така нареченият марш на „Възмутените” беше в 8 колони, които минаха 
по различни маршрути из цяла Испания. Тези „бойни” редици имаха една цел 
- Мадрид, площад „Пуерта дел Сол“. Походът на „Възмутените” се превърна в 
грандиозно събитие, в безпрецедентен акт на масово възмущение. Събитията от 
горещото испанско лято предизвикаха големия отзвук, който активизира вълна 
от протести и в САЩ - движението „Окупирай”. Именно тогава се появи про- 
словутият лозунг - „Гвърде малко хляб за толкова много салам” (6.м. - крадци), 
което напомни за тежката ситуация на Испания и за престъпното поведение на 
политиците и банките. 

В основата си това беше бунт на социално мислещите и чувствителни граж- 
дани на САЩ, но протестите бяха подкрепени и от много леви радикали, които 
бяха заедно с тях. В крайна сметка се получи амалгама от отговорни граждани, 
които категорично заявиха, че светът е тръгнал в погрешна посока и именно 
САЩ водят собствените си граждани към пропаст. 

Най-сериозната цел на този социален бунт беше борбата срещу гигантските 
корпорации и световната форма на финансова система, която в своите основни 
направления облагодетелства главно едно глобализирано малцинство (1- 1090) и 
подкопава демократичната идея за държава“. Неслучайно беше издигнат яркият 
антикапиталистически лозунг „Ние сме 9990”. Като ясно се посочва, че това са 
хората, които са ограбвани от привилегированото малцинство. 

След 2011 г. масовите протестни движения („Възмути се” и „Окупирай”) за- 
почнаха широко да си пробиват път в множество държави, въпреки че в най-го- 
лемите точки на протестите (САЩ, Канада, страните от ЕС) вече се усети затих- 
ване. Протестните вълни запазиха висок интензитет до края на 2013 г., а към 
днешна дата започнаха нов живот в множество независими медии и онлайн пор- 
тали, чрез които да се оказва натиск върху корпорации и правителства. 

Заедно с масовите протестни движения на новите леви се появиха и други 
групи, които в известна степен се родеят с политическия анархизъм. Това са 
„Анонимните” и „Уикилийкс. До голяма степен двете организации споделят 
възмущението, издигнато от Стефан Хесел. Но за разлика от вече описаните 
движения, те не застават зад мотото „За един мирен бунт". Всъщност „Аноним- 
ните” са агресивна организация, чиято мисия е да въздаде справедливост или 
да накара грешната политическа класа и подкрепящия я корпоративен елит да 
се разкаят. 

За мрежата „Уикилийкс” и за нейния лидер Джулиан Асандж основна цел са 
разпространението на истината и достъпът на гражданите до цялата информация. 
Нищо не е над доверието, което гражданите дават на институции, корпорации и 
политици. То може да бъде заслужено и получено единствено чрез откритост и про- 
зрачност както между хората, така и между държавите (и корпорациите). 

Двете организации изповядват форма на дигитален анархизъм, която дава 
изключителни резултати. Техните кампании са изцяло през мрежата. Неулови- 
ми са, мобилни са и са много ефективни. Обикновено „Анонимните” саботират 
фирмени и правителствени сайтове, публикуват компрометираща информация, 
пробиват сигурността на корпоративни бази данни и др. „Уикилийкс” се зани- 
мава основно с оповестяване на секретна междуведомствена и междудържавна 
комуникация, на посланически грами, на документи с ограничен достъп и др. 
Двете организации са по същество антиелитистки и застават в защита на ин- 
тересите на обикновения гражданин на ХХ век. Изначално са изменени някои 
базови ценности на лявото - не справедливост, а дигитална справедливост и не 
просто солидарно общество, а общество на отворения код. 

Тези граждански движения маркираха началото на сериозни политически 
промени, особено що се отнася до европейската политическа география. Те се 
оказаха предвестник на надигащата се лява вълна, която през 2014 г. доведе до 
високи резултати за партиите, членуващи в ПЕС, а също така и за Европейска- 
та обединена левица (която почти удвои резултата си). Общият успех на лявото 
имаше своите най-ярки (не най-успешни) звезди през 2014 г. Това бяха СИРИЗА 
и „Подемос”, които в най-голяма степен успяха да получат заряд от затихващите 
граждански протести в Европа. 

СИРИЗА Ге отроче на „лявото пространство за диалог и действие” от 2001 г. 
Още тогава движението издига няколко характерни леви лозунга и позиции. То 
застава срещу неолибералните реформи на пенсионната и социалноосигурител- 
ната система. Опозиция е на новото антитерористично законодателство. Включ- 
ва се в различни алтерглобалистки протести в Европа и иска преразглеждане на 
ролята на ЕС и на мястото на Гърция в него. 

През 2004 г. политическата колаборация на „лявото пространство” дове- 
де до създаването на СИРИЗА (коалиционно политическо движение със силно 
размита идентичност - социалисти, комунисти, еколози, троцкисти, марксисти, 
маоисти, еврокомунисти и много други). Именно манифестът на Хесел и актив- 
ните леви движения хомогенизираха СИРИЗА |, за да може през 2012, когато 
движенията затихваха в световен план, вече да се появи СИРИЗА П като поли- 
тическа партия, която се родее с новите леви ие част от тяхното пространство. 
Беше създаден т. нар. Първи икономически манифест”, а през 2014 активистите 
на СИРИЗА написаха прословутата Солунска програма, която постави в центъра 
на политическия дневен ред на Гърция четири основни теми: справяне с хумани- 
тарната криза, в която изпадат гръцките домакинства, рестартиране на икономи- 
ката, възстановяване на заетостта и трансформиране на политическата система с 
цел задълбочаване на демокрацията“. 

В Испания през 2014 се появи друг ярък политически играч - „Подемос". Пар- 
тия, която с пълно право може да се нарече рожба на „Възмутените”. Лява партия, 

която успя да впрегне принципите (и политическите технологии) на пиратските 
партии и реално да ги приложи на практика. „Подемос” вече има 380 000 членове 
в рамките на дигиталните си структури, които успешно участват на хоризонтален 
принцип. Наскоро се проведоха т.нар. примариас (първични или предварителни 
избори), на които всички тези хиляди членове участват в подреждането на листите 
и изграждането на предизборната платформа (по принципа на „течната демокра- 
ция”). „Подемос” се появи на политическата арена без документи и ясна идеология, 
имаха само лозунги. Идеите, издигнати от „Възмутените”, намериха собствен поли- 
тически глашатай. Пабло Иглесиас и неговите съратници се изкачиха на политиче- 
ската вълна и спечелиха голяма част от доверието на левия избирател. С известни 
редукции то бе потвърдено и на местните избори. Предстои да видим докъде ще 
достигнат в отстояването и реализирането на идеите си. 

Въпреки напълно различните политически условия в Испания и Гърция, 
като идеи и лозунги „Подемос” и СИРИЗА не предлагат нищо ново. Но не- 
съмнено може да се каже, че те очертават един нов облик на лявото, едно 
по-звучно и по-пробивно ляво, трудно балансиращо на самата граница (за 
щастие все още непремината категорично) с левия популизъм. Левите дви- 
жения и появилите се партии предизвикаха видима промяна както в самата 
традиционна левица (традиционно познатите и установени партии в ПЕС, в 
рамките на Алианса на социалистите и демократите), така и в Европейската 
обединена левица. Процес, който едва начева, но който е съпътстван от реди- 
ца знаци на промяната. Войнстващото апостолство на Ципрас (по-късно и на 
Иглесиас), както и на редица дейци от десния радикален спектър като Габор 
Вона например, принудиха традиционните партии в целия ляв спектър да се 
заемат със стабилни промени - структурни, кадрови и програмни. Най-оче- 
видни бяха лидерските рокади и активизирането на младежките ядра. Левите 
(„Ди линке”) в Германия сложиха начело Катя Кипинг (37-годишна), ПСОЕ 
избра за главен секретар на партията Педро Санчес (42-годишен), Обединена- 
та левица постави за лице на коалицията Алберто Гарсон (29-годишен), пор- 
тугалската левица направи сериозни промени, дори лейбъристите издигнаха 
през 2010 г. Ед Милибанд (тогава 40-годишен), главен секретар на италиан- 
ските социалдемократи стана 39-годишният Матео Ренци, изреждането може 
да продължи още дълго. 

Това изложение има за цел не да противопоставя новите леви на традицион- 
ната левица. В крайна сметка динамиката на политическите процеси предпоста- 
ви излизане от застоя, в който се намираха европейските леви партии. Наблю- 
дава се едно взаимно допълване. Новото зарежда старите ядра с енергия, те на 
свой ред се активизират и се трансформират съгласно изменящата се физическа 
и политическа среда. Нормални процеси, които налагат няколко извода, важни 
до голяма степен и за Българската социалистическа партия. Ключови за нейното 
политическо възстановяване. 

На първо място е необходимостта от величава, грандиозна идея. Кауза, коя- 
то да доминира над основните програмни идеи и да ги обединява в един лъч, 
осветяващ насоката, която една партия и нейният електорат трябва да следват. В 
пълна мобилизация на активисти, апарат, членове и последователи. 

Второ, крайно наложително е технологизирането и дигитализирането на 
структурите, за да се постигне високо ниво на партийна консолидация. Именно 
по този начин ще постигнем облика на партия, която е много по-гъвкава и настъ- 
пателна в политическото противоборство. 

Трето, лицата на партията (нейните лидери, говорители и публични пред- 
ставители) по време на избори трябва успешно да съчетават определен набор от 
характеристики. Особено важно е да притежават остри и агресивни реторични 
умения (където е възможно - дори в стил освободители на нацията), спорейки 
по темите, свързани с поробващите окови на международния капитализъм. В 
крайна сметка трябва да са събирателен образ на три символа - на надеждата, на 
промяната и на революцията. 

в Столичния общински съвет. (е- 
кретар на Обединението на левите 
социалисти. 

Евгений Белий 


През 1924 година, само една година след разгрома на 
Септемврийското въстание, един от най-големите поети на 
България Гео Милев сяда и пише безсмъртната си поема. 
Представете си само каква сила на духа, колко вяра, енту- 
сиазъм и възторг се иска, за да намериш сили след кърва- 
вата фашистка баня да провъзгласиш, че рано или късно 
този свят ще влезе в състояние на вечна пролет и небес- 
ният рай ще бъде свален тук, на земята, за да могат бедните, 
угнетените, отчаяните, тези, които са „диви, гневни, бесни”, 
най-накрая да живеят нормален живот. 

Днес управляващите класи се опитват да пренапишат 
историята. Искат да изхвърлят от нея спомена за героична- 
та борба и да изкарат подвига на Септември нещо незначи- 
телно, което еинспирирано отвън. Поезията обаче е нашето 
лекарство срещу амнезията. Трябва да вярваме не на поли- 
тическите лакеи и на черните господари на забравата, а на 
модерния политически ум на Гео, който в най-искрените 
редове, които българската поезия е раждала, описва автен- 
тичния народен порив за различен живот, надеждата, която 
обединява бедните, вековната злоба на роба, който най-на- 
края е проумял, че е време да вдигне юмрук и да си каже ду- 
мата. Точно заради това в поемата се появяват митологич- 
ните думи „Долу Бог". Това не е само богоборческа клетва, 
това е начин да се покаже вината на целия елит, на богатите 
и самозабравените, на фалшивите авторитети, създали жи- 
вот, в който властва единствено робия и неравенство. 

Ето защо и до днес Гео продължава да бъде неудо- 
бен поет. Той беше неудобен на онзи - стария режим, за 
който днешните лакеи твърдят, че не бил фашистки, но 
който уби този слънчев лъч в нашата литература и който 
направи така, че поетът да бъде разпознат 30 години след 
гибелта си единствено по стъкленото си око... 

Когато човек чете „Септември”, у него веднага изник- 
ва усещането за отчаяние, което е върлувало като чума в 
България през онези дни. Гео описва въстанието като вне- 
запен порив, като „отприщено стадо от слепи животни”, 

като една бунтовна стихия на хора, които са разбрали, че това е техният шанс гласът 
им да бъде чут, а идеите разбрани. Много години след това интелектуалците с лакира- 
ни нокти се опитват да изкарат този порив чужд на народа. Тях просто ги е страх от 
идеята за промяна на левицата. Те много искат това бунтовно чувство никога повече да 
не обхваща хората, защото силата на левицата никога не е била в слагането на грим на 
статуквото, а в радикалното преобразяване на света. В революционното преподреждане 
на политически стойности. В това се крие вълнуващата сила на Септемврийското въс- 
тание. В това се крие подвигът и на описания в поемата на Гео поп Андрей, който в един 
решителен миг на върховна преоценка обръща топа към църквата, в която е служил, и 
я разрушава. Това е върховният акт на бунт. Бунт срещу всички догми, които сковават 
живота на хората. Бунт срещу вечната диктатура на клишетата. Бунт в крайна сметка 
срещу собствения живот, прекаран в служба на фалшиви богове. 

Честването на 92-годишнината от Септемврийското въстание ме накара да се за- 
мисля. Дали днес у нас има левица, която по такъв начин може да изтръгне фалшивите 
ценности от живота на хората ида им предложи един смислен проект за живот и държа- 
ва, който да ги накара да й посветят живота си? 

Имаме ли днес силата да накараме хората отново да ни повярват и след всичките 
ни чудовищни грешки на прехода отново да се появим пред тях в чист види с неопет- 
нената надежда, че вечната пролет е възможна? Да им кажем, че все още е възможен 
един различен свят, където няма една шепа богаташи да се разпореждат със съдбите 
на хората и на човечеството. 

Българската социалистическа партия мина през своята преизподня. В последните 
няколко години претърпяхме загуба след загуба. И всички често се питаме защо е така? 
Тънем в съмнения, колебания, падения. А отговорът е толкова ясен, че блести като слън- 
цев очите. Ние си позволихме да бъдем конюнктурна левица, левица, която флиртува със 
статуквото и прави лява политика така срамежливо. Ние забравихме какво е да говорим 
за идеи и твърде много се отплеснахме в обсъждане само на проблеми от ежедневието. В 
редиците ни се появиха хора, които мислеха не за идеите, а само За банковите си сметки. 

Поради идейната безпътица БСП се оплете в паяжина от зависимости и едва в 
последната една година започваме да се освобождаваме от тях. Това е голямата ми на- 
дежда днес. Че след като преминеш през толкова грешки и тръни, в края на пътя ще си 
научил големия урок, че не трябва никога да предаваш тези хора, които гласуват за теб, 
защото вярват, че ти си носител на техните идеи. Ние сме потомци на хората, които са 
участвали в Септемврийското въстание, и не можем повече да си позволяваме да не 
бъдем на висотата на тяхната надежда. Левицата може да върне доверието в себе си не 
само когато е наясно с историята си, но ие наясно какво точно бъдеще иска. И това пра- 
ви изборите, които ни предстоят, толкова важни. Това са избори не само за бъдещото 
управление, те са тест за левицата - дали е предложила на своите избиратели истински 
ценности и дали нейните избиратели са склонни да простят за виновното минало. 

Ще завърша с един цитат от италианския кинорежисьор Микеланджело Антонио- 
ни. Независимо че мнението му не е политически ангажирано, аз смятам, че то проница- 
телно описва една възможна формула за съществуването на левицата: „Днес е морален 
дълг на всеки да се стреми да прозре как сме управлявани и как трябва да бъдем упра- 
влявани, да контролира онова, което вършат хората, насочващи нашето съществуване, 
защото няма алтернатива; нямаме нищо друго, освен това съществуване, и следва да жи- 
веем по най-добрия и възможно най-правилния начин за нас самите и за другите” 

Струва ми се, че когато намерим нашия начин да живеем и за другите, това ще е 
знак, че левицата пак набира политически, а и поетични сили. 

И тогава ще имаме повод за празник. 

р-“ на Владимир Путин на юбилейното Седемдесето 
заседание на Организацията на обединените нации 
(ООН) е нова важна стъпка към изграждането на много- 
полюсен свят. Руският лидер отправи няколко ключови по- 
слания, които очевидно ще бъдат определящи за политика- 
та на страната му в сложната геополитическа схватка със 
Запада и неговите сателити. От думите му стана ясно, че 
Москва е за съхраняване на суверенитета на държавите, за 
запазване на ролята на ООН като гарант на международ- 
ното право и че ще се противопоставя на опитите тя да се 
превърне във фасадна структура без реални възможности 
да влияе за регулирането на международните конфликти. 
Путин подчерта колко е важно да се изгради глобална ан- 
титерористична коалиция. Той не само посочи пробле- 
мите, предизвикани от потъпкването на международното 
право от САЩ иот други западни държави, но независи- 
мо от принципните различия призова всички велики сили 
да си сътрудничат в борбата с тероризма, напомняйки за 
антихитлеристката коалиция през Втората световна война. 

Занапред ще стане ясно дали жестът на Путин 
ще срещне искрен отклик в страните от Златния ми- 
лиард. Подобен сценарий изглежда малко вероятен. 
Противопоставянето между САЩ и Русия продължа- 
ва, независимо от срещата между президентите Обама 
и Путин в края на септември. 

Москва се включи с авиацията си в конфликта 
в Сирия в отговор на молба на сирийското правител- 
ство, което воюва с „Ислямска държава” и с други те- 
рористични организации. Западът реагира враждебно 
и отвърна с интензивна информационна атака срещу 
руската намеса, но с тези си действия постави много 
въпросителни относно интересите, които преследва в 
този регион. 

На този фон събитията в Европейския съюз се развиват застрашително. 
Вълната от имигранти, провокирана от „Арабската пролет”, и войната в Сирия не 
само увеличават междуетническото напрежение, но са и на път да променят кул- 
турната идентичност на Стария континент. Неговите апатични лидери не реагират 
адекватно на случващото се, а сякаш и съдействат за унищожението на устоите на 
западната цивилизация. Най-активно на миграционната вълна се съпротивлява 
Централна Европа и преди всичко унгарският лидер Виктор Орбан, както и упра- 
вляващите в Чехия, Словакия и Румъния, но те се сблъскват с натиска на големите 
държави в ЕС. Бъдещето ще покаже дали към усилията им ще се присъединят и дру- 
ги сили и най-вече дали в Брюксел ще осъзнаят, че трябва да работят за ликвидиране 
на причините за масовата имиграция, а не само да реагират на последствията от нея. 

Преговорите в Нормандски формат (Русия, Германия, Франция, Украйна), 
провели се в Париж в началото на октомври, изглежда охладиха намеренията на 
Украйна незабавно да реши конфликта в Донбас с военна сила, а срокът за изпъл- 
нение на Минските споразумения бе удължен и за 2016 г. Дата за окончателното им 
изпълнение така и не е посочена. Управляващите в Киев тепърва ще трябва да из- 
пълняват поетите ангажименти, които досега игнорираха. Добронамереността им е 
твърде съмнителна - президентът Порошенко и другите водещи политици в стра- 
ната използват всяка възможност за провокации и за изостряне на отношенията с 
Руската федерация (РФ). Тепърва ще стане ясно и каква е позицията на САЩ, които 
влияят силно на украинските власти. Тревожно е, че американският сенат разре- 
ши да се продава оръжие на Украйна (1). След проведените разговори конфликтът 
в Новорусия е замразен, но не и решен. Западът няма намерение да се откаже от 
контрола си върху Украйна, а Русия твърдо ще отстоява интересите си в Донбас и в 
останалите югоизточни региони на бившата съветска република. 

Натискът на Берлин и Париж върху Киев е сигнал, че европейските лиде- 
ри са сериозно притеснени от перспективата за война на Стария континент, ала 
политиката за демонизиране на Русия в публичното пространство продължава. 
Представителите на Организацията за сигурност и сътрудничество в Европа са 
твърде пристрастни в оценките си за изпълнението на Минските споразумения. Те 
най-вероятно ще продължат да си затварят очите за нарушенията на Украйна и ще 
приписват всевъзможни провинения на ДНР и ЛНР (2). 


Путин защити националния суверенитет 
и международното право в ООН 


Президентът на Русия Владимир Путин бе най-важната фигура на юбилейната 
70-а сесия на Генералната асамблея на ООН в Ню Йорк. На нея той ясно изложи 
позициите на Москва по най-актуалните глобални проблеми. Речта на Путин бе 
своеобразен манифест, който призовава за край на хаоса и беззаконието в глобал- 
ната политика, за преход от еднополюсен към по-справедлив, многополюсен свят. 
Свят, който ще се гради върху зачитането на държавния суверенитет, върху вър- 
ховенството на международното право - в противовес на опитите на определени 
страни да налагат своите модели на другите, както и да се намесват във вътрешните 
им работи. В изложението на руския лидер се открояват няколко основни послания. 


99 


Новдтад ГЛОБАЛНА АРХИТЕКТУРА 


Първо. Той се обяви за съхраняване на ООН, която на практика е послед- 
ният защитник на националните държави срещу диктата на корпорациите и за- 
критите наднационални структури. Президентът на РФ изрази принципна пози- 
ция срещу потъпкването на международното право, срещу беззаконието и свое- 
волията, извършвани от САЩ след края на Студената война през 1991 г. „В света 
досега се провежда политика, основаваща се на високото самомнение и на убеж- 
дението в своята изключителност и безнаказаност” (3). Той коментира и опитите 
за промяна на правилата в Съвета за сигурност на ООН, по-конкретно - ини- 
циативата за отмяна на правото на вето, по която особено активни са Франция 
и Великобритания. Тази идея очевидно има антируска насоченост и цели да се 
преразгледа Ялтенската система. „Разбира се, че светът се променя. ООН трябва 
да бъде адекватна на тази естествена трансформация. Русия е готова да работи за 
по-нататъшното развитие на ООН с всички партньори. Но смятаме, че опитите 
да се разклати авторитетът и легитимността на ООН са изключително опасни. 
Това може да доведе до нарушаване на цялата архитектура на международните 
отношения”, заяви Путин (4). 

Второ. Президентът се спря на проблема за промяната на геополитическото 
статукво, предизвикана от разширението на НАТО на изток. Той обърна внима- 
ние, че Западът поставя държавите от бившия Съветски съюз пред избор - с кого 
да бъдат, лишавайки ги от правото на самоопределение, на независима политика и 
поддържане на добри отношения с Русия. Като пример за това той даде Украйна. 
„Съсзаплахаи със силата на оръжието териториалната цялост на Украйна няма да се 
осигури. Необходимо е да се отчитат интересите и правата на хората в Донбас, да се 
уважава техният избор и политическото устройство на държавата да се съгласува с 
тях, както е предвидено в Минските споразумения” (5). 

Трето. В речта си Владимир Путин подчерта необходимостта от координа- 
ция на усилията в борбата срещу терористичната групировка „Ислямска държава”. 
„Предлагаме да се ръководим не от амбициите си, а от общите ценности и интереси. 
На базата на международното право да съгласуваме действията си за решаване на 
поставените пред нас нови проблеми, да се създаде наистина широка международна 
антитерористична коалиция. Той припомни Втората световна война и примера на 
СССР САЩ и Великобритания, които се обединиха за борба с нацизма независимо 
от многобройните различия помежду си (6). 

Четвърто. Руският президент акцентира върху необходимостта да се запа- 
зи върховенството на международното право както в политиката, така ив ико- 
номиката. Той се обяви срещу незаконните санкции, които са наложени срещу 
Русия, а и против тайните икономически договорености. Путин очевидно има 
предвид подготвяното Трансатлантическо споразумение за свободна търговия 
и инвестиции между САЩ и ЕС. „Днес едностранните санкции, заобикалящи 
Устава на ООН, са едва ли не норма. Те преследват политически цели, но служат 
и за отстраняване на конкурентите от пазара. Ще отбележа още един признак 
за увеличаващия се икономически егоизъм. Редица страни тръгнаха по пътя 
на закритите, ексклузивни икономически обединения, при това преговорите се 
водят в кулоарите, тайно от своите граждани и от деловите кръгове, от общест- 
веността, но и от другите държави”, отбеляза той (7). 


100 ПОНЕДЕАНИК бр.7/8- год. ХУШ 


Новдтад ГЛОБАЛНА АРХИТЕКТУРА 


Пето. Президентът предупреди световната общност и преди всичко Америка 
да се откаже от стратегията за управляем хаос и от заиграванията с терористите 
в името на своите собствени геополитически цели, защото нещата може да изля- 
зат извън контрол, а последствията от това са непредвидими. Путин отбеляза, че 
ИДИЛ (Ислямска държава на Ирак и Леванта) не сее появила от нищото. „В резул- 
тат на това глобалната терористична заплаха може да нарасне критично, да обхва- 
не нови региони, още повече че в лагерите на ИДИЛ се подготвят бойци от много 
страни, в това число и от европейски” (8). 

Редица анализатори определят случилото се на юбилейното събраниена ООН 
като своебразен дуел между Путин и Обама. Повечето от тях, включително и някои 
западни, отбелязват, че речта на руския лидер бе далеч по-въздействаща, точна и 
принципна, отколкото на американския му колега. Обама се задоволи със самовъз- 
хвали, направи нетактични намеци за мощта на американската армия и използва 
послания, които на практика не съдържат никаква нова визия за развитие на чове- 
чеството. Лидерът на САЩ си позволи дори да демагогства, обвинявайки сирий- 
ския президент Башар ал-Асад, че е използвал касетъчни бомби срещу цивилното 
население - твърдение, за което няма официални доказателства. Обама защити аг- 
ресията на САЩ и на сателитите им в Либия, която доведе до разпад на държавата 
и до варварското убийство на нейния лидер Муамар Кадафи. В казаното от Обама 
имаше и очевидни противоречия. Неубедително е да се говори, че Америка не иска 
възобновяване на Студената война, защото тя вече 25 години неумолимо настъп- 
ва към сърцето на Евразия, полага огромни усилия, за да изолира икономически 
Русия, обгражда я с военни бази, които са разположени дори в страни от бившето 
съветско пространство. САЩ изграждат противоракетна отбрана в Европа, те 06- 
новяват ядрените си оръжия в Германия (9). Това са все действия, които няма как 
да не предизвикат ответна реакция на Москва. 

Контрастът в посланията на Обама и Путин е очевиден - руският лидер прави 
всичко възможно да бъде съхранен мирът. Той акцентира върху необходимостта 
да бъде изградена антитерористична коалиция, независимо от различията между 
отделните велики сили. Така Путин за пореден път подаде ръка на Америка, но 
призивът му бе отхвърлен още същата нощ. Тогава САЩ блокираха предложе- 
ния от РФ проект за изявление на председателя на Съвета за сигурност на ООН 
по въпросите за регулиране на конфликтите в Близкия изток, а Москва се надява- 
ше то да бъде прието на министерското заседание на 30 септември (10). Няколко 
дни по-късно Америка, Великобритания, Франция, Германия, Турция, Саудитска 
Арабия и Катар направиха антируска декларация, в която призоваха Москва да 
„прекрати атаките си върху сирийската опозиция и гражданските лица” ида се съ- 
средоточи върху борбата с „Ислямска държава” (11). Това бе поредният недруже- 
любен акт към Русия след включването й във войната в Сирия, а информационната 
атака на Запада започна още от първия ден - глобалните медии разпространиха 
редица неверни съобщения за жертви сред мирното население (12). 

Схватката по време на Генералната асамблея на ООН нагледно илюстрира ха- 
рактера на глобалното противопоставяне. От една страна, САЩ ще се стремят към 
абсолютно едпополярен свят, за който те и съюзниците им се опитват да изпълнят 
три условия: да ликвидират Съвета за сигурност на ООН със сегашните му право- 

мощия, да демонтират руския военнопромишлен потенциал и да легитимират чрез 
международните институции правото си да се намесват във вътрешнодържавните 
конфликти. От друга страна, Русия, Китай и техни партньори извън т.нар. Златен 
милиард ще настояват за запазване на националния суверенитет, за повече равно- 
правие в международните отношения, които да позволяват на отделните страни да 
си сътрудничат на базата на взаимния си интерес, а не под диктата на една или дру- 
га сила. Именно в този контекст трябва да се тълкува и изказването на президента 
на Китай Си Дзинпин. „Силният не трябва да се опитва да доминира над слабия”, 
заяви той в речта си пред Генералната асамблея на ООН. Лидерът на Поднебесната 
империя се обяви за принципите на взаимно уважение, големите държави да се 
отнасят към малките като с равни. „Законът на джунглата не е начинът за действие 
на страните в международните отношения“, подчерта той (13). 


Москва изгражда антитерористична коалиция 
в Близкия изток 


След затишието на украинския фронт и решението на Запада да отложи на- 
стъплението си в Донбас, Русия направи изпреварващ геополитически ход, засил- 
вайки подкрепата си за президента на Сирия Башар ал-Асад. 

Още преди намесата на руската авиация в конфликта западната преса започ- 
на да тиражира всевъзможни твърдения за мащабите на помощта на Москва за 
Дамаск, а Вашингтон и Лондон дори си позволиха открито да обвинят Руската фе- 
дерация за напрежението в Близкия изток (14). Президентът Владимир Путин не 
остави без внимание тези твърдения и подробно разясни на световната общност 
позицията на Кремъл по случващото се. „Ние се ръководим от основополагащите 
принципи на съвременното международно право, съгласно което една или друга 
помощ, включително и военна, може и трябва да се оказва изключително на ле- 
гитимните правителства на страните, с тяхно съгласие, по тяхна молба или по ре- 
шение на Съвета за сигурност на ООН”, подчерта той в интервю за американския 
журналист Чарли Роуз, излъчено по СВ и РВ5 (15). Руският лидер поясни ив какво 
се състои руската помощ. „Към днешна дата тя се изразява в доставки на оръжие 
на сирийското правителство, обучение на персонала и оказване на хуманитарна 
помощ за сирийския народ” (16). Путин не пропусна да напомни и за провала на 
програмата на САЩ за помощ на сирийските бунтовници, който бе признат и от 
американския генерал Лойд Остин пред Сената. По неговите думи - от първата 
обучена група от 54 бойци едва 4 или 5 продължават да се бият (17). 

Още на 15 септември, на среща на лидерите на страните от Организацията на 
договора за колективна сигурност (ОДКС), президентът на РФ обясни защо е раз- 
тревожен от случващото се в Близкия изток и Северна Африка. „Герористичната 
групировка „Ислямска държава” посяга към Мека, Медина и Йерусалим, заплашва 
Европа и Русия, Централна и Югоизточна Азия. Москва е обезпокоена от това”, 
каза руският президент (18). „Размахът на дейността на тази организация далеч 
надхвърля пределите на Ирак и Сирия. Терористите организират масови екзеку- 
ции, хвърлят в хаос и нищета цели народи, унищожават паметници на култура- 
та, религиозни светини”, поясни Путин (19). Той призова Западът да се откаже от 


102 ПОНЕДЕЯНИК бр.7/8-год. ХУШ 


Новдтд ГЛОБАЛНА АРХИТЕКТУРА 


егоистичните си цели в името на борбата с терористичната групировка ИДИЛ (20). 
Не е тайна, че Западът си сътрудничеше с ислямистите по време на агресията сре- 
щу Либия през 2011 г., но резултатът бе пълна разруха и разпад на държавата, а 
всичко това допринесе за хаоса в Близкия изток и Северна Африка, както и за 
усилване на имигрантската вълна в Европа. Лидерите на ЕС трябва сериозно да 
се замислят върху призива за солидарност в името на мира и стабилността, кой- 
то Путин отправи още в средата на септември. „Елементарният здрав разум, отго- 
ворността за глобалната и регионална сигурност изискват обединение на усилията 
на световната общност срещу тази заплаха. Наложително е да се оставят настрана 
както геополитическите амбиции и двойните стандарти, така и политиката за пря- 
ко или косвено използване на отделни терористични групировки за постигане на 
собствени конюнктурни цели, в това число и смяната на неудобните правителства 
в отделни страни”, заяви той (21). 

Предстои да се разбере дали тази инициатива ще срещне разбиране, но за- 
сега Западът не бърза да предприема активни действия, за да потуши бушуващия 
пожар. Различно е поведението на Русия - в края на септември тя постави осно- 
вата на антитерористична коалиция в Близкия изток. За координация на борбата 
с терористичната групировка ИДИЛ от страна на Русия, Сирия, Иран и Ирак е 
създаден Информационен център в Багдад. Той ще бъде оглавяван от офицери от 
тези страни за срок от три месеца на ротационен принцип (22). „Ние активно по- 
магаме на сирийското и на иракското правителство, снабдяваме нашите партньори 
със съвременни образци на военна техника, като не поставяме никакви полити- 
чески условия, както някои други доставчици на оръжие”, коментира външният 
министър Сергей Лавров в кулоарите на Генералната асамблея на ООН на 27 сеп- 
тември (23). Няколко дни по-късно Русия откликна на сирийската молба за помощ, 
ана | октомври подобен призив направи и правителството на Ирак (24). 

Очевидно има сериозни причини за засилената активност и военната намеса 
на Кремъл в региона. Със сигурност тези отговорни решения са взети от руското 
ръководство след внимателен анализ на аргументите „за” и „против“. 

Първо. Оказва се подкрепа на лоялен съюзник и се развива процес на въз- 
становяване на позициите на Русия в Близкия изток. Москва показва, че времето 
на едностранните геополитически отстъпки е отминало, дава увереност на парт- 
ньорите си, но и окуражава всички, които искат да се присъединят към усилията 
й за изграждане на един по-справедлив свят. „Русия защитава Сирия, но и Сирия 
защитава Русия. Ако тя сподели съдбата на другите държави от региона, руснаците 
много бързо ще го усетят на гърба си. И това ще се отрази съвсем пряко и върху 
Русия, и върху нейния международен престиж”, коментира френският дипломат 
Мишел Рембо по повод на създалата се ситуация (25). 

В Москва смятат, че всяка друга власт в Сирия, освен властта на Асад, няма как 
да устои на натиска. Сценарият за оттегляне на Асад, за който спекулативно споме- 
нават западните медии, е невъзможен, защото това би било не просто удар по пре- 
стижа на Русия, но и промяна на цялата политическа система, която позволява да се 
съхранят останките от държавността. Дамаск е силно изтощен от четирите години 
война, той загуби повече от половината си територия, а милиони граждани напус- 
наха страната. Възникналият халифат придобива все по-застрашителни размери и 

опасностите стават все по-големи както за останалите държави в региона, така и за 
Европа, Азия и Африка. Руската подкрепа стабилизира разклатената власт на Асад, 
който бе на път да претърпи поражение във войната с ИДИЛ, а това неизбежно щеше 
да има големи геополитически последствия. „Без сирийската армия е невъзможно да 
се прогонят терористите от региона. Трябва да се обединят усилията на сирийското 
правителство, кюрдите и другите сили в борбата срещу тероризма”, подчерта Путин. 
Според руския президент „бежанците от Сирия бягат от войната, наложена отвън, а 
също иот терористите. Без подкрепата за Сирия от Русия бежанският поток щеше да 
бъде още по-голям, а положението по-лошо, отколкото в Дибия” (26). 

Тези изявления не оставиха място за съмнение - Русия няма да предаде си- 
рийския президент Башар ал-Асад. Тя има интерес от съществуването на Сирия, 
която е неин съюзник и е ключова държава в един от най-важните и горещи регио- 
ни на планетата. 

Второ. Москва предприема превантивни действия, измествайки фронтова- 
та линия по-далеч от своята територия. Евентуалното разрастване на „Ислямска 
държава” е източник на нови заплахи за Руската федерация, която през септември 
проведе мащабни военни учения за отговор при евентуална агресия в Кавказ ив 
Централна Азия (27). Тя взема тези мерки, за да не се наложи да воюва на няколко 
фронта - не само на западния, където срещу нея е все по-фашизиращата се Украйна. 

Трето. Русия прави жест към Европа, която е на ръба на пропастта от нахлу- 
ването на стотици хиляди имигранти от Африка и Азия. За пореден път Владимир 
Путин показа на лидерите на Стария континент, че Москва е силата, способна да 
осигури стабилен международен ред, че е пълна противоположност на Вашингтон, 
който носи хаос и разруха. Вероятно това е и причината Берлин и Париж да на- 
стояват Киев да стане по-конструктивен по конфликта в Донбас на преговорите в 
Париж, които се проведоха в началото на октомври. 

Четвърто. Кремъл поставя Белия дом в неловка ситуация. Америка трябва 
да направи избор - или реално да се включи в борбата с „Ислямска държава”, или 
да продължи да бъде пасивна и така да провокира въпросите и спекулациите от- 
носно ролята й за събитията в Близкия изток. 

САЩ положиха много усилия, за да подкрепят т.нар. Арабска пролет, но тя не 
доведе до либерална демокрация, а засили позициите на екстремистите в Северна 
Африка и Близкия изток. Америка изглежда си прави свои сметки как да използва 
създалата се ситуация и води, меко казано, „странна война” с „Ислямска държава”, 
чието разрастване е заплаха както за Русия, така и за Европейския съюз. „Колко 
ефективна е американската подготовка на „сирийската опозиция” в Турция се 
вижда от факта, че през септември тяхна група веднага се предаде на „Ал-Кайда, 
след като пресече турската граница”, съобщи Те Таеотарй (28). 

Хипотезата, че Белият дом играе свои игри в Близкия изток, заслужава се- 
риозно внимание. „Международните терористични движения като онези, които 
вилнеят в Сирия и в други части на Близкия изток или в мюсюлманския свят, са 
наследници на „Ал-Кайда”. САЩ не виждат причини да не ги използват, макар да 
са наясно, че това не се вписва в техния социален модел. И така, те ги използват, а 
след това, когато вече не са им необходими, започват да ги бомбардират”, твърди 
Мишел Рембо (29). Френският дипломат пояснява, че това е отдавна разработена 

американска стратегия. „Хаосът е цел на американските неоконсерватори, които 
имат стара теория, според която под контрол трябва да бъде поставена цялата зона 
около комунистическия - съветския и китайския - свят, а от друга страна, да се 
гарантират западните интереси. Това е „зеленият” мюсюлмански пояс, трансфор- 
мирал се по времето на Буш-младши в Големия Близък изток и максимално раздут 
в резултат на американския натиск” (30). 

Затова не е изненада и позицията, изразена от президента Барак Обама по 
време на речта му в ООН, според която сирийският президент Асад трябва да на- 
пусне поста си (31). Очевидно за САЩ е важно преди всичко да елиминират вся- 
какво руско влияние в региона, а едва след това ще имат грижата да се справят с 
„Ислямска държава”, ако преценят, че тя няма да им бъде необходима повече. 

В Европа пък все по-често се чува мнението, че краят на кризата в Сирия 
може да дойде само с помощта на РФ. Такава позиция изрази германският канцлер 
Ангела Меркел, дни след като Русия започна въздушните удари срещу терористите 
в арабската държава (32). „Исторически и геополитически няма никакви причини 
Западът и Русия да не станат съюзници за унищожението на ислямския фанатизъм 
и за защитата на християнската общност в Близкия изток, която се е зародила още 
по времето на свети Павел”, пише журналистът на „Фигаро” Рене Жирар (33). 

Но засега реакцията на Запада, и преди всичко на САЩ, на действията на 
Русия за решаване на кризата в Близкия изток е по-скоро негативна. „Действията 
на Русия в Сирия пораждат риск от удължаване на конфликта в тази страна”, пре- 
дупреди говорителят на Белия дом Джош Ърнест. Става ясно, че Вашингтон не из- 
ключва възможността дори за дипломатически санкции към Москва (34). 

Показателно за силното влияние на Вашингтон над ЕС е изказването на 
Франсоа Оланд пред ООН в Ню Йорк на 28 септември. „Русия и Иран искат той 
(Асад - б.а.) да бъде част от решението. Затова ние трябва да работим с тези държа- 
ви, за да им обясним, че пътят за намирането на изхода от кризата не минава през 
Башар ал-Асад”, коментира в Ню Йорк френският президент (35). 


Русофобията и либерализмът тласкат Европа към дъното 


Европейският съюз пропада към дъното на пропастта. Засега няма никакви 
индикации, че лидерите на водещите държави в този провален проект са в състоя- 
ние да осъществят промени, които да предотвратят наближаващата катастрофа. 
Колко тежко е положението се вижда от факта, че над 500 хил. мигранти са били 
преброени по външните граници на ЕС между януари и август т.г., съгласно данни- 
те на Агенцията за сигурност по европейските граници „Фронтекс”. За сравнение 
през цялата 2014 г.в ЕС са били регистрирани 280 хил. мигранти (36). 

Интелектуалната несъстоятелност и идеологическото тесногръдие, изразява- 
що се във фанатично отстояване на неолибералните догми, и очевидните зависи- 
мости, които сковават действията на водещите политици, са само част от много- 
бройните проблеми, струпали се върху Стария континент. Кризисните процеси в 
него станаха особено очевидни след края на Студената война, но техните корени са 
от поне две десетилетия по-рано. Навлизането на масовата култура в 50-те и 60-те 
години разруши стълбовете на традиционното общество, за което съществен дял 

изигра и Европейската левица. Още от края на 60-те и началото на 70-те години 
при нея започна процес на деградация и упадък. Тя се фокусира предимно върху 
защитата на правата на имигрантите и на сексуалната свобода, загърбвайки соци- 
алните проблеми. В резултат на това днес работническата класа масово припознава 
като представител на интересите си „Новата десница” - партии като Националния 
фронт във Франция. Хората на наемния труд все повече се отдалечават от тради- 
ционните леви партии, те ги отъждествяват със съхраняването на неолибералното 
статукво, с отстъпките към едрия капитал и провалилия се мултикултурализъм, 
чиито рецепти често са неприложими в реалния живот. 

Още в хода на Студената война Европа се превърна в безгласна марио- 
нетка на САЩ, но нейната несамостоятелност придоби изключителни разме- 
ри в началото на ХХ век. Това стана очевидно за всички с преврата в Украйна. 
Европейският съюз търпи огромни щети от блокираните си икономически взаи- 
моотношения с Русия. Паралелно с това не прави нищо, за да промени нещата и 
да подобри отношенията си с Москва. Ала далеч по-сериозен проблем е отноше- 
нието на Брюксел към кризата с т.нар. бежанци. Всъщност повечето от тях не са 
бежанци, а са икономически имигранти. 

Очевидно е, че тези хора не желаят да приемат европейската кулгура, те не се 
интегрират, а често се и капсулират в своите общности, които нерядко са враждеб- 
ни на европейските традиции и обичаи. Водещите политици на Стария континент 
са склонни да игнорират тези проблеми, ала се чуват и други гласове. Силно впе- 
чатление прави поведението на унгарския премиер Виктор Орбан, който открито 
изрази протеста си срещу наложените квоти за допускане на имигранти, приети 
от ЕС под натиска на Германия и дошли след като в края на август Меркел напра- 
ви послание, призоваващо към „съчувствие към бежанците”. „Цяла Европа трябва 
да се раздвижи. Държавите са длъжни да си поделят отговорността за бежанците, 
търсещи убежище. Универсалните граждански права досега бяха тясно свърза- 
ни с историята на Европа. Те са и един от импулсите за създаването на ЕС. Ако 
Европа се провали в решаването на бежанския проблем, нейната обвързаност с 
гражданските права ще се разкъса, тя ще бъде разрушена. И Европа ще престане 
да бъде това, което си представяме”, каза германската канцлерка на 31 август (37). 
„Аз не подлагам на съмнение правото на Германия да налага морални задължения 
на самата себе си. Те (германците) могат да решат дали да приемат всеки бежанец, 
или не, това трябва да бъде задължително само за тях, отвърна индиректно унгар- 
ският премиер. „Ние сме унгарци и не можем да мислим като немци. Унгария тряб- 
ва да има правото на контрол върху въздействието на масовата миграция”, настоя 
Орбан (38). 

Здравият разум трудно може да си обясни нещо толкова нелепо, а направо 
и самоубийствено, като решението на ЕС официално да пусне 160 хиляди ими- 
гранти на своя територия (отделен е въпросът колко са те в действителност). Със 
сигурност това няма да спре още милиони, които правят всичко възможно, за да 
се озоват в Европа. Реалността неизбежно ще застави политическите лидери да 
спрат да си затварят очите за очевидното, но засега не се забелязва дори тенден- 
ция за решаване на проблемите. На практика европейските политици не говорят 
почти нищо за техния корен. Нито дават индикации, че осъзнават собствената 

си вина за дестабилизирането на Близкия изток с подкрепата, която бе оказана 
за т.нар. Арабска пролет, с агресията в Либия и с дестабилизацията на Украйна. 

Европейските лидери трябва коренно да променят подхода си, за да преодолеят 
проблемите и да започнат да работят за сигурността и стабилността в държавите от 
Близкия изток и Северна Африка. Засега няма индикации, че се действа в това на- 
правление. Напротив, вземат се половинчати мерки, които крият много опасности. 
Такова е решението за създаване на приемно-разпределителни пунктове за бежан- 
ци в Гърция, Италия и България (39), които може да бъдат превърнати в буферна 
зона за преселници от Азия и Африка, а това крие и рискове за тяхната стабилност. 

Колко порочни са основите на ЕС и колко неравнопоставени са членовете в 
него се вижда от факта, че Великобритания и Дания имат клауза в договорите си за 
присъединяване, предвиждаща те да провеждат самостоятелна политика по миг- 
рацията, а на други държави насилствено се налагат квоти. 

На фона на надигащото се недоволство чиновниците в Брюксел форсират фе- 
дерализацията на ЕС и с това засилват критичните нагласи на гражданите. Днес 
почти всички държави от Съюза имат огромни дългове, а глобализацията нана- 
ся тежки вреди на европейската промишленост и селско стопанство. На практика 
Брюксел регламентира правила, санкционира „провинилите се” държави, но не 
защитава техните интереси и това не остава незабелязано от жителите на Стария 
континент, които все по-често гласуват за евроскептични партии. В тях те виждат 
надежда, че ще се възстанови върховенството на националните закони над евро- 
пейските, а това не съвпада с мнението на брюкселските бюрократи, които защита- 
ват интересите на финансовата олигархия. 

Създава се впечатление, че европейските елити не са способни да отговорят 
на съвременните предизвикателства - глобалната икономическа криза, конфлик- 
тите в периферията на ЕС - Украйна, Сирия, Либия. Те продължават да се дви- 
жат по инерция, безропотно изпълнявайки волята на САЩ. По друг начин не 
може да се обясни решението им от началото на септември да удължат санкциите 
срещу руски и украински физически лица (40). Неприятно впечатление правят 
и коментарите на председателя на Еврокомисията Жан-Клод Юнкер, който из- 
рази парадоксалното становище, че публичното оповестяване на позициите на 
ЕС в преговорите за ТПТИ ги отслабва. „Колкото повече оповестяваме, толкова 
по-слаба става нашата позиция”, коментира той в отговор на запитване за лип- 
сата на прозрачност в преговорния процес и за безпрецедентния дефицит на ин- 
формация за документите, които се договарят (41). 

В Европа има и лидери, които осъзнават пагубността на провеждания външ- 
нополитически курс. Така например германският вицеканцлер и лидер на социал- 
демократите Зигмар Габриел призова да се отменят санкциите срещу Русия. Той 
подчерта важната роля на Москва в търсене на изход от кризата в Сирия и от 
бежанската вълна към Европа. „Грябва да променим отношението си към Русия. 
Всеки, който е достатъчно разумен, си дава сметка, че не може, от една страна, да 
има дългосрочни санкции от наша страна, а от друга - да молим за сътрудничест- 
во” (42). Табриел видимо е ентусиазиран от споразуменията и от началото на из- 
граждането на газопровода „Северен поток 2”. Той смята, че подобна мярка няма 
да означава отказ от договореностите от Минск. Призивът на социалдемократа из- 

глежда обнадеждаващ, но само ден по-късно началникът на кабинета на канцлера 
Ангела Меркел - Петер Алтмайер, обяви, че Германия няма да отменя икономи- 
ческите санкции. Германският дипломат разясни, че ролята на Владимир Путин 
е важна, „но това не означава, че ние ще изменим позицията си по въпроса”. „Ние 
няма да се поддадем на шантаж”, подчерта Алтмайер пред РИ” (43). 

„Залезът на Европа”, за който говорят редица анализатори още от началото на 
ХХ век, едва ли ще настъпи веднага. Случващото се сега е само началото. Социално- 
демографските процеси вероятно ще се разпрострат във времето и е възможно да 
продължат с десетилетия, но резултатът от тях не буди съмнение. Такава Европа, 
каквато я познаваме, повече няма да съществува. Тя няма да е един от безспорните 
центрове на западната цивилизация в класическия смисъл на думата. 

Това, което предстои в близко бъдеще на Стария континент, е изостряне 
на етническото и социалното напрежение и демонтаж на последните остатъци 
от европейската социална държава. Както случващото се, така и предстоящо- 
то подписване на Трансатлантическото споразумение за свободна търговия и 
инвестиции вероятно ще доведат и до катастрофален спад на подкрепата за 
Европейската левица. Заплахата засяга не само ПЕС, но и новите леви партии, 
ако те не променят позицията си по въпроса с приема на имигранти и не обър- 
нат гръб на нихилизма си към проблема за съхраняването на европейската кул- 
турна идентичност. 


Украйна остава таран на Запада срещу Русия 


Политиката на Украйна към Русия продължава да бъде изключително 
враждебна. Показателно за това е изявлението на президента Порошенко пред 
ООН на 28 септември. Чрез него той заяви, че „страната няма да изпълни цели- 
те на ООН за устойчиво развитие, докато Русия не прекрати военната агресия 
срещу нея. В изказването си на Срещата на върха на ООН за приемането на 
дневния ред за развитие Порошенко изтъкна, че мирът и свободата са необ- 
ходими за постигане на целите на устойчивото развитие през следващите 15 
години, но руските действия пречат на Украйна да напредва по този път” (44). 
Той призова западните страни да помогнат на Украйна, защото тя представлява 
преден пост за защита на мира и демокрацията (45). 

Заплаха за Руската федерация са и продължаващите преговори за при- 
съединяване на Украйна към НАТО. На 22 септември генералният секретар 
на Алианса Йенс Столтенберг посети Киев, където той и представители на 
Украйна подписаха споразумение за разширяване на присъствието на Алианса 
в бившата съветска република. Новината съобщи лично президентът Петро 
Порошенко. „Бяха подписани три важни споразумения - за статута на офиса на 
НАТО в Украйна, декларацията за разширяване на сътрудничеството с НАТО и 
пътната карта в сферата на стратегическите комуникации”, каза той (46). Вече е 
ясно, че съществуващите в Украйна цивилен и военен офис ще бъдат обединени 
в един, а пълномощията им ще бъдат разширени, похвали се специалният пред- 
ставител на генералния секретар на НАТО за Кавказ и Централна Азия Джеймс 
Апатурай (47). Това със сигурност няма да остане без отговор от Москва. 

Предизвикателство към Русия е и организираната блокада на Крим, както и 
заплахите да бъде прекратено снабдяването на полуострова с електричество. Това 
е поредният опит на украинците да провокират безредици на руската територия 
и той се осъществява, след като стана ясно, че засега няма шанс да се предизвика 
междуетнически конфликт на полуострова. Инициативата за т.нар. транспортна 
блокада на Крим бе анонсирана на 20 септември, а в нея участват активисти на 
Меджилиса на кримските татари и на „Десния сектор”. Те са заели три пропускател- 
ни пункта на границата между Украйна и РФ. Действията им блокират движението 
на камионите, за да затруднят търговско-икономическата дейност през Перекопа. 
Аргументите им са, че „Крим е окупиран от злите сепаратисти”, а търговията през 
границата върви, както е вървяла и преди - украинските стоки продължават да се 
доставят в Крим, независимо че постепенно се осъществява заместване на про- 
дукцията от континенталната част на Руската федерация. 8090 от доставките от 
Украйна са продоволствени - плодове и зеленчуци. Очевидно съответната ини- 
циатива цели да усили натиска върху местното селско стопаство, което през 2014 г. 
преживя тежък удар поради запушването на Севернокримския канал, а това дове- 
де до доста сериозна криза в местното селско стопанство в Северен Крим. Съгласно 
актуалната статистика, към есента на 2015 г. тази криза е частично преодоляна, а 
Крим събра добра реколта, подобрявайки с “4 показателите от 2014 г. (48). 

Опитът за блокада на Крим едва ли ще има особен ефект. Тече процес на за- 
мяна на продуктите от Украйна с продукти от Русия. Най-вероятно щетата ще 
бъде нарастването на цените на някои видове стоки. Проблеми ще имат и някои 
от търговците, които осъществяват бизнеса си през границите. От това начинание 
Украйна няма да извлече никакъв политически дивидент. За населението на Крим 
вече е ясно кой ще бъде виновен, ако нараснат цените на някои продукти. 

Най-вероятно Украйна ще продължи с подобни провокации, независимо от 
постигнатите споразумения през миналата година, които доведоха до прекратява- 
не на енергийната блокада на Крим. Но Русия вече работи интензивно по изграж- 
дане на алтернативни доставки на енергия за полуострова. Строи се и мост, който 
да го свързва по суша с останалата част от страната. 

Друго враждебно действие на властите в Киев бе частичното или пълно за- 
криване на украинското въздушно пространство за полети за 25 руски авиокомпа- 
нии (49). Това е допълнителна трудност за гражданите на двете страни, ав отговор 
Москва въведе ответни санкции, забранявайки на украински самолети да използ- 
ват въздушното пространство на Русия от 25 октомври (50). Едва след този ход 
Украйна осъзна нелепостта на своите действия, затова президентът Порошенко 
е предложил да се обсъди този проблем на преговорите в „Нормандски формат”, 
състояли се в Париж на 2 октомври (51). 

Именно на срещата във френската столица, в която участваха президентите 
Путин, Оланд и Порошенко, както и канцлерът Меркел, бяха направени същест- 
вени усилия да се постигне мирно решение на конфликта в Донбас. Преговорите 
не доведоха до конкретни резултати, но в тях трябва да се отбележат няколко 
важни акцента. 

Първо. Страните отново се договориха да опитат да изтеглят армиите си в 
рамките на подписаните по-рано споразумения. През миналата и настоящата го- 

дина два пъти бяха постигнати подобни договорености, които не бяха изпълнени. 
Предвижда се процесът на отвод на тежкото оръжие да отнеме около 30-40 дни (52). 

Второ. След преговорите стана ясно, че Минските споразумения няма да бъ- 
дат изпълнени до края на 2015 година. Френският президент Франсоа Оланд заяви, 
че ще се наложи да се поработи и следващата година, а това на практика означава, 
че все още е рано да се говори за ясно решение на кризата в Украйна (53). 

Трето. Киев не е съгласувал с ДНР и ЛНР правилата за провеждането на мест- 
ните избори, а действащите закони на Украйна не устройват младите републики. 
Позицията на Русия е категорична - това може да се случи само ако Украйна из- 
пълни останалите пунктове от Минските договорености (54). Засега Киев е твърде 
далеч от осъществяването на поетите задължения. 

Четвърто. Няколко дни по-късно ДНР и ЛНР обявиха, че пренасочват датата 
на изборите за 2016 г. (55). 

Пето. ЕС не изглежда склонен към каквито и да са отстъпки, той настоява за 
съхраняване на териториалната цялост на Украйна и след намесата на руската авиа- 
ция в Сирия. „Никога няма да се съгласим Украйна да се превърне в предмет на търг, 
заяви генералният секретар на НАТО Йенс Столтенберг (56). Оланд подчертава, че 
Русия трябва да бомбардира само ИДИЛ, но не и другите терористи, които се полз- 
ват с подкрепата на Запада (57). Меркел заема по-балансирана позиция. Тя смята, че 
Асад трябва да участва в преговорния процес със сирийската опозиция (58). 

Шесто. На Киев ясно бе показано, че трябва да приеме закон за амнистия и да 
проведе истинска конституционна реформа, а не да я имитира. Досега Киев не се 
притесняваше открито да демонстрира, че няма намерение да изпълнява Минските 
споразумения. Лидерите на Украйна дори си позволяваха да заявяват, че чрез тях 
само се печели време за възстановяване на армията. Сега ЕС изисква от Киев да 
изпълнява това и да приеме съответните задължаващи закони, след които вече ще 
могат да се проведат и изборите. Няма информация въпросът с контрола на грани- 
цата с Руската федерация да е обсъждан в Париж, но и той ще стане актуален едва 
след като украинската страна изпълни задълженията, които пое в Минск. 

Компромис между двете страни по украинския конфликт изглежда малко 
вероятен след срещата в Париж, както и след състоялите се няколко дни по-рано 
разговори между президентите Путин и Обама в Ню Йорк. Америка даде ясно 
да се разбере, че ще се противопостави не само на всеки опит за промяна на ста- 
туквото, установено след 1991 г., когато се разпадна Съветският съюз, но и на 
опитите да бъде спряно настъплението й към Евразия. Погледът към историята 
показва, че англосаксонските държави се опасяват не само от реалните заплахи 
за глобалната им хегемония, но дори и от перспективата за тяхното възниква- 
не. Показателно в това отношение е и официално изразената позиция на Обама. 
„Америка няма големи икономически интереси в Украйна. Ние признаваме дъл- 
боката и сложна история между Русия и Украйна, ала не можем да бъдем безу- 
частни, когато открито се нарушават суверенитетът и териториалната цялост на 
страната. Ако това се случи с Украйна, може да се случи и с всяка друга страна 
от тези, които са се събрали тук днес. Това е основа за санкциите, които САЩ 
наложиха на Русия - нямаме желание да се върнем към Студената война”, заяви 
Обама в речта си на Генералната асамблея на ООН (59). 

Руският лидер Владимир Путин пък ясно показа, че е наясно с влиянието на 
Америка в противопоставянето. „Що се отнася до възможностите за по-активно 
участие на САЩ в регулирането на конфликта в Украйна, то те и сега активно 
участват в това, макар и ролята им да не се издига на първи план, както работата 
на Русия, Франция и Германия в рамките на „Нормандския формат”. Въпреки 
това САЩ до известна степен стоят зад гърба на властите в Киев. Те поддържат 
постоянен контакт с европейците, но и между Русия и САЩ е установен добър 
постоянен делови контакт по линия на Министерството на външните работи и 
Държавния департамент. Днешните консултации показаха, че нашите американ- 
ски колеги са напълно наясно с материята и, разбира се, че влияят на процеса”, 
подчерта той. Президентът коментира и санкциите, наложени на Русия от Запада. 
„Ние от самото начало говорихме, че политиката на санкции и изолации в съвре- 
менния свят е неефективна и целите като правило не се постигат. Относно страна 
като Русия - това е просто невъзможно. Достатъчно е да се разгледа географската 
карта”, заяви той (60). 

Путин ясно изрази разочарованието си от факта, че САЩ си затварят очите 
за поведението на Украйна, която не изпълнява договореностите от примирието 
в Минск на 12 февруари. „Ако едната страна, днешните киевски власти, казва: 
ние направихме това, ние изпълнихме Минските споразумения - това не значи, 
че съответства на действителността, защото всичко трябва да бъде съгласува- 
но с Донецк и Луганск. Никакво съгласуване няма”, подчерта президентът на РФ 
в интервюто си пред американския журналист Чарли Роуз на 27 септември. „В 
Минските споразумения ясно е написано - да се приеме закон за местните из- 
бори, който да се съгласува с Донецк и Луганск. Киевските власти приеха закона 
самостоятелно, без съгласието на Донецк и Луганск , поясни Путин, напомняйки, 
че младите републики три пъти са пратили своя проект. Той уточни, че това е 
дало основания на ДНР и ЛНР да насрочат местните избори на дата, различна от 
25 октомври, когато ще се проведат местните избори на териториите, контроли- 
рани от Украйна (61). 

Струва си да се разгледат и политическите спекулации, съгласно които 
Америка може да се откаже от влиянието си в Украйна, за да смени режима в 
Сирия. Те изглеждат неоснователни. САЩ, Великобритания и стоящата зад тях 
глобална корпоратокрация вложиха колосални средства, за да осъществят превра- 
та в Украйна и да се затегне обръчът около Русия. Затова е наивно дори да се по- 
мисли, че след всичко това те ще се съгласят да отстъпят доброволно завоюваните 
позиции, още повече че редица западни компании имат и икономически интереси 
в бившата съветска република, която е не само удобен плацдарм за настъпление в 
Евразия, но еи страна, богата на природни ресурси. 

Най-вероятно конфликтът в Донбас ще бъде замразен за известно време, но 
това не увеличава шансовете да се стигне до приемливо решение за двете страни. 
Геополитическата логика не оставя място за съмнения - за САЩ Украйна е само 
средство в сблъсъка с Русия. Те ще спрат да се бъркат в работите на бившата съвет- 
ска република само ако подчинят/унищожат Руската федерация или в случай, че 
бъдат принудени да се изтеглят далеч от границите на руския свят. 

Държавите в периферията - пред огромни рискове 
в прехода към многополюсен свят 


Започналият преход от еднополюсен към многополюсен свят неизбежно ще 
доведе не само до изменения в съотношението на силите между големите играчи, 
но идо други последствия. Смело може да се каже, че предстои сериозно преразпре- 
деление на сферите на влияние, но е трудно да се предвиди какви точно измерения 
ще има то. Не бива да се изключва и друг сценарий - многополюсният свят да не се 
състои. Това ще се случи, ако САЩ елиминират Русия и ликвидират нейния ядрен 
потенциал. По този начин те ще могат безконтролно да се разпореждат из цялото 
земно кълбо. Не бива да се забравя, че победата им в Студената война през 1991 г. бе 
непълна, защото те така и не неутрализираха ядрената мощ на Руската федерация. 

Единственото сигурно нещо е, че настоящата конструкция е временна и не- 
устойчива. Първият и най-съществен въпрос е дали предстои възстановяване на 
двуполюсния модел, или ще се изградят три или повече военнополитически блока, 
както и това дали освен геополитически ще има и идеологически противоречия 
между тях. Многополюсността (многовекторността) на световната система рано 
или късно ще доведе и до изграждане на коалиции. Една от най-вероятните кон- 
струкции е създаването на нов двуполюсен модел, който ще е различен от същест- 
вуващия до края на Студената война. Логично е този път към лагера на Русия да 
се приобщи и немалка част от страните, които бяха сред „неприсъединилите се” в 
предишното голямо противопоставяне. 

Най-труднопредвидима е съдбата на буферните държави, които се намират в 
периферията на блоковете. Изглежда това добре се разбира от стратезите на НАТО, 
които бързат да разширят все повече своето влияние в края на еднополюсната гло- 
бална система. Това ясно се забелязва в действията им към т.нар. младоевропейци. 
Ярък пример са прибалтийските републики, но подобна стратегия се осъществява 
и към други страни от Източна Европа: България, Румъния, Унгария и така нататък. 

Очевидно е, че този регион се разглежда от Брюксел като безперспективен от 
гледна точка на развитието на съвременния индустриален потенциал. Тук не става 
дума за ирационализъм, а за разчет - Западът смята, че няма смисъл да се развиват 
производствени мощности в граничните територии, тъй като има голяма вероят- 
ност те първи да сменят геополитическата си ориентация. 

Историческият опит от военното противопоставяне с Русия предполага 
най-различни варианти. Затова Западът не само не насърчава, а възпрепятства съ- 
зиданието в тези региони, както и способства държавите да трупат солидни дълго- 
ве, които впоследствие ще бъдат прехвърлени като бреме за Русия. 

Пример за буферна държава е и Украйна, която системно се унищожава и за- 
робва с огромни дългове. Нейната земя винаги е била територия от руския свят. 
Най-вероятно тя ще остане такава независимо от курса, който провежда сегаш- 
ното й ръководство. Европа не вижда никакви рационални икономически и по- 
литически причини да възстановява нестабилната и непредсказуема, затънала в 
задължения страна, в която има десетки милиони бедни граждани. 

Със сигурност Западът ще направи всичко възможно, за да удържа властта 
си в периферните територии или да ги отстъпи на колкото може по-висока цена. А 

евентуалните военни сблъсъци ще имат за цел преди всичко да навредят на Русия 
и да Я ИЗтТОщят. 


Сближаване с Русия - шанс за спасение на България 


В подобна ситуация е и България. Нейната политика след преврата в Киев 
през февруари 2014 г. за пореден път показа липса на адекватност и далновидност. 
По-късно премиерът Орешарски замрази проекта „Южен поток”. В следващото 
правителство се създава впечатление, че главната роля се играе не от спечелилата 
изборите партия ГЕРБ, а от коалиционния й партньор Реформаторския блок, кой- 
то изглежда по-скоро като пета колона на Вашингтон, отколкото като национален 
политически субект. Въпросната формация взе ключови министерства - военно- 
то, Министерството на външните работи, на икономиката и на правосъдието. А с 
оглед на малкия брой гласове, които тя получи на изборите, няма как да не възник- 
не подозрението, че влиянието й се дължи на външни протекции. От самото си съ- 
ществуване „реформаторите” недвусмислено са показвали, че за тях няма разлика 
между българския национален интерес и волята на Америка, чиято основна задача 
еда навреди максимално на Русия. Затова именно министри от въпросната форма- 
ция, както и президентът Плевнелиев, ползващ се с ниска популярност сред насе- 
лението, но с благословията на САЩ, са в основата на всички провокативни анти- 
руски ходове, направени през последните 12, месеца. Наивно е да се смята, че те са 
плод на неразбиране и некомпетентност - тежките последствия от русофобските 
действия и изявления на фаворитите на Вашингтон в правителството са очевидни 
дори за най-големите лаици в политиката. Истинската им цел е друга - да предиз- 
викат колкото може по-остра конфронтация и напрежение, по възможност дори и 
военен сблъсък между България и Русия, така че никога вече да не се възстанови 
уникалната близост между българския и руския народ. Близост, която няма аналог 
в световната история. Поуките от миналото достатъчно красноречиво показват, 
че след Освобождението през 1878 г. България просперира само когато е в съюз с 
Русия и преживява тежки национални катастрофи всеки път, когато влезе в блок, 
враждебен на Москва. 

Демонстративната русофобия на десницата среща все по-голямо недоволство 
в обществото, но ситуацията е такава, че гражданите нямат достатъчно възмож- 
ности, за да повлияят на политиката на правителството. Министър-председателят 
Бойко Борисов изглежда си дава сметка колко е важно да се провежда една по-ба- 
лансирана политика между Вашингтон и Москва. Той изрази надежда, че някой 
ден „големите началници ще се разберат” (62). Но се създава впечатление, че 
Министерството на отбраната и Министерството на външните работи са извън 
неговия контрол. Затова едва ли е случайно, че именно външното министерство, 
а не Министерският съвет, съобщи, че няма да допусне руски самолети с хума- 
нитарна помощ за Сирия да прелетят над България. Решението на българското 
външно министерство придоби трагикомичен оттенък, след като в съобщението 
на дипломатическото ведомство бе подчертано, че „България взема това решение 
самостоятелно” (63). Премиерът се оказа в неловка ситуация, след като не той, а 
Ангела Меркел обяви, че България се е съгласила да бъде една от „горещите точки” 

за бежанци по външните граници на ЕС. От последвалите обяснения на Борисов 
отново не стана ясно дали той е бил информиран за случващото се, или научава за 
взетите решения постфактум (64). 

В създалата се много тежка обстановка за България най-шумно изказана 
патриотична позиция заема партия „Атака, която постоянно подчертава колко 
пагубна за държавата е политиката на правителството към Русия. Близо до този 
курс еи коалицията БСП - Лява България. Сегашното ръководство на партията 
полага съществени усилия, за да преодолее вредата, нанесена от външния минис- 
тър в кабинета „Орешарски”, който легитимира смяната на властта в Украйна. 
„Това е пореден акт към Русия, който разваля двустранните отношения. Не съм 
изненадан, защото с този министър на отбраната и с тази позиция на президента 
мисля, че това е така”, заяви председателят Михаил Миков относно решението на 
външното министерство да не пусне руските самолети с хуманитарна помощ за 
Сирия (65). Говорителят на БСП Атанас Мерджанов също изрази мнение по слу- 
чая: „Действията на правителството са спорни и неубедителни, защото, когато 
става въпрос за хуманитарна помощ и за противодействие на „Ислямска държа- 
ва”, трябва да има достатъчно надеждна и сигурна информация”, заяви той (66). 
Социалистите направиха и впечатляваща декларация в парламента по повод на 
71-годишнината от Народната революция на 9 септември 1944 г. От трибуната 
на НС заместник-председателят на БСП Янаки Стоилов призова „българите да 
си припомнят какво са загубили, откакто е започнало политическото отричане и 
идейното заклеймяване на идеята и социалната практика на социализма”. „ЕС и 
НАТО трябва да решат ще воюват ли решително и последователно с „Ислямска 
държава”, или ще участват в хибридна война с Русия”, гласи още декларация- 
та, която съдържа и важното предупреждение: „Историята показва, че когато 
България взема решения под натиска на някой от „големите началници” и след 
това търпи тежки поражения, рано или късно идва 9 септември. Днес светът, 
Европа и България имат възможност да извършат радикални промени”, подчерта 
Стоилов от трибуната на Народното събрание (67). 

Въпреки тези знакови действия се създава впечатление, чев БСП продължава 
да има разнобой и силни вътрешни различия. Усилията на председателя Михаил 
Миков, обявил се против санкциите срещу Русия (68), и на ръководството са в 
противоречие с някои действия на други влиятелни фигури в партията. Бившият 
военен министър Ангел Найденов напълно се солидаризира със сегашния външен 
министър Даниел Митов. „Доверявам се на това, което беше съобщено в официал- 
ното заявление, че има основателни съмнения относно целта на полетите и харак- 
тера на товара”, коментира депутатът от БСП (69). 

България ев сложна ситуация. Тежкото положение на Стария континент, пре- 
дизвикано от нашествието на имигранти от Близкия изток и Африка, нарастващо- 
то американско военно присъствие в Източна Европа и жестоките икономически 
проблеми са знаци, че историческият процес ускорява своя ход и изисква по-ре- 
шителни действия. 

Конформизмът на повечето български политици заслужава да бъде разгле- 
дан по-обстойно. Очевидно политическият елит на страната страда от формира- 
ли се със столетия комплекси поради липсата на политическа самостоятелност 

и силното външно влияние върху вътрешната политика. Още основателят на 
Социалистическата партия Димитър Благоев пише, че случващото се в България 
зависи 7590 от външни и едва 2590 от вътрешни фактори. Тежки следи върху пове- 
дението на много местни политици оставят и националните катастрофи в първата 
половина на ХХ век. Тогава България не успя да осъществи обединение на своите 
територии, а това до голяма степен се случи и поради намесата на великите сили. 
Българските политици трудно се съвземат и от шока след предателството на съвет- 
ския лидер Михаил Горбачов, който ликвидира социалистическия блок и остави на 
произвола на съдбата съюзниците на Русия на Балканите и в Източна Европа. 
Страхът от всемогъществото на Запада се засили след бомбардировките над 
Югославия, осъществени през 1999 г. Тогава Русия не бе в състояние да помогне на 
своя основен съюзник, а това очевидно повлия и на политиката на България. Почти 
всички партии в страната взеха курс за влизане в НАТО. Така България бе при- 
ета в Северноатлантическия алианс, без да е направено допитване до народа. Днес 
се разбира с колко рискове и опасности е свързано това решение. Конфликтите в 
Украйна и Близкия изток са предупреждение, че България може да бъде използ- 
вана като плацдарм на Запада срещу Русия или дори като територия, на която се 
водят военни действия. Затова е много важно да се осмисли ролята на България в 
Севернотлантическия военен блок дали тя трябва да остане в него. Пред страната 
има три възможности. Първо. Да продължи политиката, която следва досега, разчи- 
тайки, че ще й се размине включването в директни военни действия срещу Руската 
федерация или други държави. Второ. Да промени ролята сив НАТО - от послуш- 
на марионетка на Вашингтон да се превърне във фактор, който ще сдържа русо- 
фобски изстъпления, а така ще способства и за възстановяване на стабилността на 
Стария континент. Трето. Незабавно да напусне Алианса, предприемайки мерки за 
гарантиране на своята сигурност чрез двустранни споразумения с великите сили и 
със своите съседи. Засега най-разумна изглежда втората от изброените опции, но в 
зависимост от реакцията на Запада може да се пристъпи и към третата. 
Поведението на България може да се обясни и със страх от глобалния хеге- 
мон, както и с опасенията, че ако страната провежда независима политика, Западът 
може да опита да организира не само Цветна революция, както през 2013 г., но и 
да провокира етническо напрежение и сепаратизъм в страната. Тези притеснения 
вероятно са основателни, но трябва да се отчита, че международната обстановка се 
променя динамично. Ако България рискува, може и да загуби, но ако не рискува - 
със сигурност ще загуби. Икономическото й положение е катастрофално, а по дан- 
нина ООН тя еи страната с най-отрицателен демографски баланс в целия свят (70). 
Бившият заместник финансов министър на САЩ Пол Крейг Робъртс е достатъч- 
но откровен за състоянието и перспективите пред нашата страна. „Единствената 
надежда за България е да напусне ЕС, да затвори Американското посолство и да 
стане съюзник на Русия. Богатството на западния свят е основано на плячкосване 
на други страни. Разграбвайки ресурсите на страните от Третия свят, Западът сега 
ограбва дори държавите от своя лагер - Латвия, Гърция, Ирландия, България, като 
следващите на ред са Украйна, Италия, Испания и Португалия”, смята той (71). 
Тези очевидни истини трябва да се осъзнаят и от българския политически 
елит. Ако той не бъде в състояние да излъчи лидери, които ще поемат отговорност- 

та за съдбата на България, най-вероятно народът ще намери други фигури, които 
да търсят пътища към оцеляване. 

Опасностите са големи, но и надежда за спасение не липсва. Руският пре- 
зидент Владимир Путин за пореден път подаде ръка на България, оставяйки от- 
крита възможността за сътрудничество след провала на „Южен поток”. „България 
за нас е много близка в духовен и исторически план страна и ние ще развиваме 
отношенията си с нея по всички направления” (72), заяви той в края на август и 
така демонстрира, че Русия е готова да прости безпринципността и опортюнизма 
на българския политически елит. 

Българските политици трябва внимателно да осмислят направения от 
Путин жест. Те все още имат възможност да извършат решителна промяна на 
линията, която следваха през изминалия четвърт век. Политиците ни са длъжни 
да покажат, че за тях е важен преди всичко просперитетът на българския народ, 
готовността му той да следва свой собствен път, използвайки стратегическото 
географско положение на страната, даващо й възможност да се превърне в ме- 
диатор между Изтока и Запада. Наложително е да осъзнаят колко пагубно е да 
изпълняват сляпо директивите на марионетния на САЩ Европейски съюз, който 
отдавна е устремен към дъното на пропастта и може да се спаси само ако приеме 
подадената му от Москва ръка. 

България все още може да се откаже от следвания опасен курс и да смени ге- 
ополитическата си ориентация. Не е задължително веднага да обърне гръб на ЕС 
и на САЩ ида тръгне към Евразия, но е разумно да спре да бъде техен васал и да 
възстанови и развива партньорството си с Русия. Една балансирана и неутрал- 
на позиция към действията на великите сили ще й даде повече шансове да се 
измъкне невредима от задаващата се буря. Времето на абсолютната хегемония на 
Запада в глобалната политика изтича. Това се разбира от решителната подкрепа 
на Москва за Сирия и нейния президент Башар ал-Асад, който вече четвърта го- 
дина воюва с ислямските терористи. Показателно еи ветото на Русия в Съвета за 
сигурност на ООН през юли, когато тя подкрепи Сърбия, отказвайки да допусне 
предложената от Великобритания тенденциозна декларация по повод епизод от 
войната в бивша Югославия (73). Тези ходове ясно показват, че отсега нататък 
Русия ще защитава своите съюзници, а времето на отстъпление и на сдаване на 
геополитическите позиции ев историята - все по-ясно се очертават контурите на 
бъдещия многополюсен свят. 

И България, и Русия губят от изкуствено подклажданата от външни сили 
конфронтация между тях. Затова най-разумно е и двете страни да възобновят 
партньорските си отношения, отчитайки грешките, които направиха през изми- 
налия четвърт век. Наложително е България ясно да демонстрира, че ще спре да 
се подчинява на САЩ, а Русия - че ще сложи край на пасивната си, а понякога и 
недружелюбна политика към България, характерна за управлението на Горбачов и 
Елцин, като предприеме нова „Соболева акция”, подобно на тази, осъществена от 
Съветския съюз през 1940-1941 г. Подобен ход със сигурност ще даде импулс за 
съпротива на всички патриотични сили в България. Реална надежда за народа, че 
един друг път е възможен, че страната може да оцелее дори сега, когато е в най-теж- 
ката ситуация в своята тринадесетвековна история. 

Москва предлага по-привлекателни идеи от Вашингтон 


Повишеното внимание на Русия към Близкия изток бележи нов важен етап 
в глобалната шахматна партия. Москва ясно показа, че времето, в което правеше 
едностранни отстъпки, вече е в миналото. Отсега нататък тя активно ще защитава 
своите интереси и съюзниците си. Знакова е и активността йвантитерористичната 
борба, която се засили след посещението на Владимир Путин в Пекин в начало- 
то на септември, където се проведе парад по повод на 70-годишнината от края на 
Втората световна война. Европа и САЩ игнорираха събитието - президентът на 
Чехия Милош Земан бе единственият западен лидер, който го почете. Показателни 
са и думите на Обама на заседанието на ООН, с които той определи Русия и Китай 
като главни предизвикателства за американската хегемония (74). Логично е отно- 
шенията между Русия и Китай да продължат да се развиват, независимо от уси- 
лията на САЩ да ги осуети. Общите заплахи за двата колоса са достатъчни, за да 
бъдат партньори поне в следващите няколко години. Защото именно руският яд- 
рен щит дава гаранции за развитието на Китай и планираните интеграционни и 
инфраструктурни проекти в Евразия. Западът едва ли ще се примири с тази тен- 
денция, затова и заплахите за въоръжен конфликт между Русия и НАТО ще стават 
все по-големи в следващите години. Положението е значително по-опасно от вре- 
мето на Студената война, когато имаше паритет. Сега Западът изглежда по-силен и 
ще се опита да реши окончателно руския въпрос, преди Москва да се консолидира 
напълно и да изгради устойчива коалиция, способна да се противопостави на гло- 
балната финансова олигархия, чиито интереси се защитават от САЩ и сателитите 
им. Малко вероятно е Америка да отстъпи лидерското си място без глобален вое- 
нен конфликт, независимо от наличието на ядрено оръжие. 

Всички тези събития засилват впечатлението, че планетата е пред ново 6ло- 
ково разделение, а бъдещето ще покаже колко полюса ще има в бъдещата световна 
политическа архитектура. Преразпределянето на зоните на влияние е неизбежен 
резултат от борба, в която или САЩ ще си осигурят надмощие, което не е ограни- 
чавано от нищо, или опонентите им ще изградят многополюсен свят. 

Буферни държави като България ще са най-застрашените от голямото проти- 
вопоставяне, затова и те нямат право на безотговорно поведение. Те трябва да си да- 
дат сметка в колко сложна ситуация се намират и категорично да се противопоставят 
на опитите да бъдат използвани като инструмент за чужди сили в голямата схватка. 
Пренебрегвайки геополитическите закони, буферните държави рискуват да изгубят 
не само своята държавност, но и да изчезнат от историческата сцена, ако се откажат 
от своя суверенитет и допуснат да бъде претопена тяхната културна идентичност. 

„Арабската пролет, кризата в Украйна и подписаното споразумение за 
Транстихоокеанско партньорство са отговорът на САЩ срещу процесите на ин- 
теграция в Евразия и БРИКС и усилията да бъде отнет статута на долара като 
световна резервна валута. В този контекст трябва да се разглеждат и опитите за 
промяна на Ялтенската система на международните отношения. Те предшестваха 
и бяха важна част от юбилейната сесия на ООН. Очевидно е, че те са свързани с 
редица директни предизвикателства към Русия, която е последна преграда пред 
американската глобална хегемония. Именно в това е причината да се полагат ог- 

ромни усилия, за да й бъде отнето правото на вето в Съвета за сигурност. Ако те 
бъдат успешни, ще осигурят още по-голямо влияние на Запада в тази организация 
и възможност всяка бъдеща агресия да бъде легитимирана. За целта служи и не- 
спиращата кампания за дискредитиране на Съветския съюз. По-конкретно - на 
Йосиф Висарионович Сталин. Антисталинистката пропаганда се води не само за- 
ради личността на съветския лидер, от чиято смърт са изминали над 60 години, 
аи поради необходимостта от идеологическа обосновка на желанието на Запада 
да отнеме на Русия статута на победител във Втората световна война и така да си 
осигури правото да се разпорежда неограничено в Съвета за сигурност на ООН. 
Замисълът е да сложи край на Ялтенската система, не само да защити статуквото - 
еднополюсния свят, но и да си осигури всевластие в него. 

Ключова роля в глобалното противопоставяне има и битката за въздействие 
върху съзнанието на хората. Западът изглежда изчерпа идеите, с които някога при- 
влече на своя страна значителна част от населението в социалистическия лагер и 
дори в самия Съветски съюз. Днес той се задоволява с предъвкване на стари лозун- 
ги, които отдавна са загубили своята сила и значение. Те се приемат с безразличие 
от преобладаващата част на обществото. 

По-привлекателен изглежда отговорът на Русия. Москва засега не предлага 
фундаментално нова идеология, но се позиционира като стожер на реда срещу ха- 
оса, като символ и основна движеща сила в борбата за изграждане на многополю- 
сен свят. И преди всичко като защитник на международния ред, основаващ се на 
върховенството на закона и на държавния суверенитет, които са последна прегра- 
да пред все по-могъщата глобална корпоратокрация. 


07.10.2015 г. 
Следва продължение 

страна, заяви руският президент Владимир Путин, цитиран от ТАСС, на 18 август. „Не 
знам дали самата България се радва (на членството). Решението обаче е взето, това е 
суверенен избор на българския народ. Ние се отнасяме към него с уважение и ще работим с 
България независимо от всички сложни въпроси, свързани с реализацията на каквито и да са 
проекти, в това число в областта на енергетиката - например „Южен поток, каза руският пре- 
зидент по време на работна визита в Ялта, Крим. Той припомни, че София се е отказала от този 
проект. Путин подчерта, че Русия смята България за много близка в духовен и исторически план. 





Членството на България в НАТО не означава, че Русия няма да развива отношения с тази 


сия обещание, че НАТО няма да се разширява на изток, заяви на 19 август в интервю 
за латвийското радио Вайкот Лоурънс Уилкирсън, ръководителят на администрацията 
на бившия държавен секретар Колин Пауъл. „Става дума по-специално за решенията, приети от 
администрацията на Бил Клинтън. През 1993-1994 г. той наруши договореността между Бейкър 
и Шеварднадзе и договора между Джордж Буш-старши и Михаил Горбачов, а след това и Бо- 
рис Елцин. Фактически тогава Клинтън разреши на НАТО не само миротворческата партньорска 
програма и военни учения за потенциалните членове на Северноатлантическия алианс, но и да 
излезе извън установените рамки", коментира Уилкирсън. 





Вината за случилото се в Украйна е на САЩ, защото те не изпълниха даденото на Ру- 
--42) 


64 Украйна ще укрепва въоръжените си сили, защото времената на „улекомисления паци- 
22) физъм" в страната са отминали, заяви на 22 август президентът Петро Порошенко в реч 
9 пред военни в Харковска област, където той предаде ново въоръжение и оборудване на 
армията. „Времето на лекомисления пацифизъм и късогледото пренебрегване на проблемите 
пред отбранителната способност на страната остана необратимо в миналото", каза украинският 
държавен глава. Той съобщи, че Украйна е използвала мирните споразумения от Минск за ук- 
репване на армията си.„Споразуменията от Минск ни дадоха преимущество, дадоха ни време за 
укрепване на отбранителната способност. Те помогнаха поне частично да преодолеем очевид- 
ното военнотехническо изоставане от Русия", обясни Порошенко. 


На 23 август украинският президент Петро Порошенко призова всички политически сили 
в страната да подкрепят неговите планове за конституционна промяна, целяща да пре- 
крати конфликта в Донбас да го победи, по думите му, „руския агресор", предаде Ройтерс. 





69 На 25 август в Рига бе открит Център за стратегическа комуникация на НАТО (ЗТВАТСОМ), 
25 чиято основна задача е водене на информационна война срещу Русия, съобщи Украина.ру. 
На церемонията по откриването на Центъра присъстваха лидерите на балтийските държа- 
ви, както и делегация от американски сенатори начело с Джон Маккейн. „С комуникацията и пропа- 
гандата може да се спечели война без военни действия. Тоест, ние сме длъжни, нека кажем така, да 
убедим хората да загубят своята воля и да не искат да се защитават, да ненавиждат своята държава”, 
обясни целите на новото начинание депутатът от Европарламента Артис Пабрикс. Това вече е тре- 
ти център на НАТО, разположен на територията на бившите съветски прибалтийски републики. В 
Литва и Естония действат подобни учреждения, отговарящи за енергийната и киберсигурността. 

В „Изненадан съм от тази истерия. България и САЩ са съюзници - напълно разбираемо е 
26, защо провеждат съвместни военни операции и учения. Освен това България е суверен- 
54 надържава и сама решава дали да се разполага чужда военна техника на нейна терито- 
рия. Това не се случва без съгласието на властите", заяви на 26 август у нас временно управля- 
ващият посолството на САЩ в България Родерик Мур. Според него разполагането на оръжия е 
следствие от „агресивните и незаконни действия на Русия в Украйна". Той се опита да успокои 
интересуващите се, уверявайки, че не разполага с информация, според която Америка планира 
да използва военни бази у нас за атака срещу Русия. 

Италианският премиер Матео Ренци определи като трагична грешка опитите за изграждане 
на обединена Европа, без да бъде включена в нея Русия. „Европа не може да се гради посред- 
ством противопоставянето на своя най-голям съсед”, заяви италианският премиер в речта си 
пред католическото движение „Общност и освобождение". Според него икономическият про- 
блем на Москва в момента не са санкциите, а евтиният петрол. 


украинския проблем. Високо ценим твърдата позиция на китайската страна, отхвърля- 
ща санкциите срещу Русия, заяви на 27 август посланикът на Руската федерация в Китай 
Андрей Денисов по повод предстоящата визита в КНР на президента на РФ Владимир Путин. 
„Взаимоотношенията между нашите страни на международната арена вече се превърнаха в мо- 
щен стабилизиращ фактор за подкрепа на мира и сигурността", констатира руският дипломат. 

„Недопустимите” ограничения направиха невъзможна визитата на говорителя на Съвета на 
Руската федерация Валерия Матвиенко в САЩ, заявиха от руското Министерство на външните 
работи. От ведомството отбелязаха, че освен Матвиенко, посещението в Америка е отказано и 
на други членове на руската делегация. 


Благодарни сме на китайските партньори за разбирането им към нашата позиция по 





сумата е 900 млн. евро”, съобщи РИА „Новости" на 28 август. 

я От януари до юли т.г. в руската икономика има спад с 3,690 в сравнение с аналогичния 
период на миналата година. През юли БВП е намалял с 4,690 в сравнение с юли 2014 г., се отбеляз- 
ва в ежемесечния обзор на руското Министерство на икономическото развитие. 

Международната рейтингова агенция Ес? понижи дългосрочния кредитен рейтинг на Ук- 
райна в чуждестранна валута от „СС” до „С. Той бе намален на фона на призива на Киев да 
бъде опростен 2090 от външния дълг на страната. Агенцията отбелязва, че реструктурирането 
на дълга свидетелства за скорошен фалит и го оценява като опит той да бъде избягнат. Според 
скалата за кредитния рейтинг на агенцията „СС” означава висока вероятност за фалит, а„С" - 
че фалитът е неизбежен. 

„Никаква федерализация, никакви статути. За това с вас ще гласуваме в понеделник в пар- 
ламента. По този начин ние ще защитим унитарния статут на Украйна", заяви Порошенко на 
конгреса на Блока на Петро Порошенко „Солидарност. „Ние ще направим конституционна ре- 
форма, а с това гласуване ще защитим Украйна", поясни президентът, който за пореден път под- 
черта, че Украйна няма намерение да изпълнява Минските споразумения от февруари 2015 г. 
Една точка от тях предвижда децентрализация, отчитаща особеностите на определени региони 
на Луганската и на Донецката област. 

Украинските силовици продължават да трупат тежко въоръжение към фронтовата линия в 
Донбас, заявиха заместник-началникът на Щаба на опълчението от ДНР Едуард Басурин и за- 
местник-началникът на Щаба на Народната милиция на ЛНР Игор Яшченко. 


„Франция върна на Русия всички пари след провалената сделка за двата кораба „Мистрал, 
ева И) 


6 На 31 август САЩ и Украйна започнаха съвместните военноморски учения Зеа Вгеег, 
които се провеждат в Одеска и Николаевска област. Съгласно плана те продължават до 
--< 12 септември. В тях взема участие 2,5 хиляди военнослужещи, включително от България, 
Германия, Гърция, Италия, Великобритания, Швеция, Турция и Молдова. Всеки трети военен е от 
американската армия. Общо участват 150 единици бойна техника - кораби, подводници, хеликоп- 
тери, самолети и други. 

Парламентът на Украйна прие на първо четене проекта за конституционна реформа, за кой- 
то властта в страната твърди, че дава повече автономия на източните територии на страната, пре- 
дадоха световните агенции. За промените гласуваха 265 депутати, при минимално изискване за 
подкрепа от 226 депутати. Вот „против” дадоха 87 парламентаристи. Несъгласие с взетото решение 
изразиха Радикалната партия, както и националистическите движения „Самопомощ" и „Свобода, 
които организираха демонстрацията пред сградата на парламента. Протестиращите замерваха си- 
лите на реда с бомбички, камъни и бутилки, регистриран е и взрив. Началникът на полицията в 
Киев Олександър Терешчук поясни, че близо 100 души, предимно полицаи, са били ранени от взри- 
ва на ръчна граната. Сред пострадалите има и трима журналисти, единият от които е от френското 
издание „Финанс, съобщи ТАСС, позовавайки се на вътрешния министър на Украйна Арсен Аваков. 

Приетите от Киев промени в Конституцията на Украйна нямат нищо общо с децентрализа- 
цията, предвидена в Минските споразумения, заяви представителят на ЛНР на преговорите на 
Тристранната група в Минск Владислав Дейнего. „Напротив, става дума за централизация на 
властта, въвежда се институцията на префектите, които напълно ще консолидират контрола 
над местното самоуправление в страната. Така че случващото се няма нищо общо с Минските 
споразумения", поясни Дейнего, цитиран от „Интерфакс. Той направи този коментар, след като 
стана ясно, че на 31 август Върховната рада е одобрила на първо четене измененията на Кон- 
ституцията. 

С 4090 е спаднал стокообменът между България и Русия за първото шестмесечие на тази 
година в сравнение със същия период на 2014 г, съобщи Желю Добрев от Българо-руската 
търговско-промишлена палата. Това се дължи на въведените мерки от страна на Европейския 
съюз за ограничение в търговията с Руската федерация като санкции заради политиката й в 
Украйна. Руският внос в страната ни е намалял с 2896, каза Добрев. Ударът върху нашия износ 
засяга най-голямото перо - медикаментите. Спадът в този сектор е 5090. Засегнати са и други 
производства - вино, мебели, трикотажни изделия, консерви, фризери, хладилници. Тази годи- 
на растеж в износа за Русия има само при цимента и торовете. 


Септември 


включени в списъка на подлежащите на карантина плодове и зеленчуци. Причината е, че 
българското Министерство на земеделието е потвърдило, че всички разрешителни за из- 
нос и реекспорт, представяни на руската митница, са фалшиви. 

Русия призовава САЩ да се върнат на пътя на взаимното уважение и равноправния диалог, 
заяви външният министър на Русия Сергей Лавров. Ле решиха да ни накажат, както се казва - 
насила хубост не става", отбеляза дипломатът. „Ако се върнат на пътя на равноправен диалог с 
взаимно уважение, ще откликнем и ние", подчерта той. 

Рублата стана основна валута в ЛНР и ДНР от 1 септември. Това решение бе прието от Съвета 
на министрите на ЛНР още на 18 август и от Министерския съвет на ДНР на 22 август. Мярката е 
свързана с икономическата блокада, наложена от Киев. По думите му мултивалутната система в 
Републиката остава, като в обращение продължават да бъдат гривната, доларът и еврото, но ос- 
новният отчет ще бъде към рублата. 

Престрелките между силите на Украйна и армиите на ДНР и ЛНР бяха прекратени на 1 септем- 
ври по повод първия учебен ден. 


Русия съобщи, че от 1 септември спира вноса на земеделските продукти от България, 
---2) 








В Наз септември с официална церемония в София бе открит Координационният щаб на 
3) НАТО, който е разположен в сградата на Министерството на отбраната срещу „Пирогов“. 
2 Той ще служи за интегриране на силите на Алианса. По същото време такива щабове 
бяха открити още в Полша, Румъния, Литва, Латвия и Естония. Президентът Плевнелиев и замест- 
ник-помощникът на генералния секретар на НАТО Джеймс Апатурай присъстваха на събитието. 
„НАТО е отбранителен съюз на демократични държави. Това, че сме отбранителен съюз, не 
означава, че сме нерешителни и пасивни. Напротив. Днес демонстрираме своята решимост и 
висока степен на готовност за действие. Подобряваме и повишаваме своите способности за 

отбрана и противодействие. Желаем мир, но можем да гарантираме мира само със своята ре- 
шимост да се противопоставим на всяко деструктивно действие и опит да се разруши междуна- 
родният правов ред, заяви българският президент Росен Плевнелиев. 

Преходът към разплащания предимно в рубли в ЛНР е резултат от жестоката икономическа 
блокада, наложена от Киев, коментира Дмитрий Песков, прессекретар на руския президент Вла- 
димир Путин. „Рублата, независимо от всичко, остава валута, която запазва своята привлекател- 
ност, остава валута, на която може да се разчита, естествено защото като международна валута 
тя може да се използва навсякъде", цитира го информационната агенция „Харков“. 

23 Над септември по време на Източния икономически форум, провеждащ се във Влади- 
4 | восток, руският енергиен гигант „Газпром“ е подписал акционерно споразумение за газо- 
провода „Северен поток-2, съобщава РИА „Новости". Партньори на „Газпром" в проекта са 
западните енергийни гиганти 5йе!, ОМУ и ЕОМ. През юни „Газпром" обяви плановете си да по- 
строи две допълнителни тръби към съществуващия газопровод „Северен поток" от Русия за Гер- 
мания по дъното на Балтийско море с прогнозна цена близо 10 млрд. евро. Проектът „Северен 
поток-2, който ще бъде 8690 по същото трасе като „Северен поток, може да осигури доставките 
до 55 млрд. м? природен газ годишно за европейските клиенти. 
69 На септември руският президент Владимир Путин призова за създаване на между- 
народна коалиция за борба с тероризма. Той е обсъждал тази инициатива с президента 
на САЩ Барак Обама, съобщи Ройтерс. По време на Източния икономически форум във 
Владивосток Путин уточни, че води разговори по тази тема и с лидерите на Турция, Саудитска 
Арабия, Йордания, Египет и други страни. „Ние действително желаем да създадем някаква меж- 
дународна коалиция за борба с тероризма и екстремизма и за целта водим консултации с наши- 
те американски партньори. Аз лично съм разговарял по телефона с президента на САЩ Барак 
Обама", заяви президентът. 

На въпрос за евентуално включване на Русия във войната срещу „Ислямска държава“ рус- 
кият президент отговори: „Обмисляме различни варианти, но това, за което говорите, не е в 
програмата ни: „Прекалено рано е да се каже дали сме готови да го направим. Предоставяме 
сериозна помощ на Сирия под формата на военна техника и обучение на войските, които въо- 
ръжаваме", каза той в кулоарите на Икономическия форум. Путин смята, че сирийците масово 
бягат към Европа не заради правителството на Башар Асад, а заради „Ислямска държава", която 
завладя обширни територии в Сирия и в Ирак и извършва чудовищни зверства. Путин обвини 
САЩ за мигрантската криза в Европа. „Смятам, че това е напълно очаквана криза. Ние в Русия, и 
в частност аз, казвахме, че ще има големи широкомащабни проблеми, ако нашите т.нар. западни 
партньори водят такава погрешна политика, особено външна политика, в регионите на мюсюл- 
манския свят, в Близкия изток и в Северна Африка", заяви Путин във Владивосток. „За каква по- 
литика става дума? Става дума за налагане на собствените стандарти, без да се вземат предвид 
историческите, религиозните, националните, културните особености на тези региони. Това е 
преди всичко политика на нашите американски партньори", констатира президентът. 

През първата половина на 2015 г. броят на почиващите в България руснаци е бил 124 500, или 
с 36,390 по-малко от миналата година по това време. Данните са на Федералната статистическа 
служба, цитирана от Ростуризм. Според тях общият брой на пътуванията на руснаци в чужбина 
през първата половина на 2015 г. е намалял с 2490 в сравнение със същия период на миналата го- 
дина и възлиза на 16,4 милиона. Пътуванията с цел туризъм пък са се стопили с почти 34 процента. 

Петро Порошенко заплаши Русия с поход на украинската армия към Москва. „Има три вари- 
анта, три сценария за развитие на събитията. Първият - радикален - настъпление на въоръже- 
ните сили, освобождение на териториите със сила и поход към Москва. Вторият - да се построи 
стена, да се дадат част от териториите - „ще се справим и без Донбас“. Възможен ли е такъв ва- 
риант? Възможен е, но аз, като президент на Украйна, няма да се пазаря... На никого няма да 
дам и педя украинска земя, заяви президентът на Украйна пред УНИАН. „Има и трети път - да се 
осигури възстановяването на украинския суверенитет и украинската власт на тези територии. 


пт 


Този път се нарича „Мински договорености". 

Франсоа Оланд ще подкрепи отмяна на санкциите, въведени срещу Русия по повод кри- 
зата в Украйна, ако тя бъде успешно разрешена. „Необходимо е процесът да бъде доведен 
докрай с провеждането на изборите и приемането на Закона за автономията и децентрализа- 
цията на Източна Украйна", заяви френският президент на пресконференция в Париж. Оланд 
предложи неговата страна да стане домакин на нови преговори по кризата в Украйна с учас- 
тието на държавните глави на Германия, Русия и Украйна, съобщи АФП. Той смята, че прегово- 
рите могат да се проведат в Париж преди Генералната асамблея на ООН в края на септември, 
така че лидерите на четирите страни да могат да „оценят процеса". „Процесът се движи на- 
пред. Има напредък през последните няколко седмици. Спирането на огъня се спазва почти 
навсякъде“, отбеляза френският президент. 

Загубата на Франция от руските контрасанкции е за милиарди, съобщава „Фигаро". „Фран- 
ция губи 100 млн. евро оборот заради невъзможността за експорт на свинско месо в Русия. 
Обаче пропуснатата печалба е много по-голяма. Преките и косвените последствия от руско- 
то ембарго за френското свиневъдство достигат 400 млн. евро, а в мащабите на ЕС загубите 
съставляват 4 млрд. евро", твърди президентът на професионалната асоциация /парогс Гийом 
Руе. Изданието отбелязва, че загубите в отрасъла за плодове и зеленчуци съставляват 50 млн. 
евро за Франция и 500 млн. за Евросъюза. „Фигаро” се позовава на данни на Еврокомисия- 
та относно намаляване на експорта от Европа в Русия. Според тях от август 2014 г. до август 
2015 г. продоволствените доставки са намалели от 9.4 млрд. евро на 5 млрд. евро, тоест с 
43 процента. 


691 На 8 септември България отказа на Русия въздушен коридор за полети на самолети 
с хуманитарна помощ за Сирия за периода от 1 до 24 септември. Министерството на 
външните работи на България потвърди информацията, която по-рано беше разпро- 
странена от гръцки медии. „Ние не разрешихме преминаването на руски военнотранспортни 
самолети през територията на България във връзка с това, че въз основа на получена инфор- 
мация възникнаха обосновани съмнения, че характерът на товара не съответства на заяве- 
ния. Българското Министерство на външните работи самостоятелно е взело това решение“, 
каза представителката на Министерството Бетина Жотева. Министърът на отбраната Нико- 
лай Ненчев каза в интервю за Би Ти Ви, че заявеният коридор е бил за самолети с хумани- 
тарна помощ, но е имало основателно съмнение, че се превозва оръжие. Ненчев каза още, 
че с външния министър Даниел Митов са обсъдили ситуацията, за нея са били информирани 
и президентът Росен Плевнелиев, и премиерът Бойко Борисов. Отказът на България да пре- 
достави въздушен коридор за руски самолети, превозващи хуманитарни товари за Сирия, 
няма голямо значение, тъй като Русия използва предимно други маршрути, каза пред ТАСС 
Владимир Джабаров, заместник-председател на Комисията по външните работи при Горната 
камара на руския парламент. Той обърна внимание, че правата за прелитане над България и 
Гърция нямат голямо значение за Русия, защото повечето самолети летят за Сирия през За- 
кавказието и Иран. „По принцип вчерашната декларация на Гърция предизвиква известна ус- 
мивка, защото всички знаят, че от миналата година руските самолети заобикалят територията 
на Украйна и затова не е възможно прелитането на никакви самолети над Гърция. Самолети- 
те, които летят за Близкия изток, използват маршрута Москва - Закавказие - Турция - Иран, 
при което няма как да се попадне в Гърция", поясни Джабаров. Сенаторът определи като не- 
състоятелни някои подозрения на западни страни, че под прикритието на хуманитарна по- 
мощ Русия може да доставя в Сирия товари с военен характер. „Става дума за хуманитарни 
стоки", увери той и добави, че дори теоретично „е нерентабилно да се превозва оръжие със 
самолети". Джабаров изрази съжаление по повод усилията на САЩ да попречат на прелита- 
нето на руски самолети с хуманитарна помощ над балканските страни. „Това, че българите 
първи откликнаха (на исканията на САЩ), нека да тежи на тяхната съвест", подчерта той. 

ДНР блокира доставките на въглища за Украйна, докато Киев не реши ситуацията със забра- 
ната за внос на гориво и запасни части за локомотивите, заяви министърът на транспорта на ДНР 
Семьон Кузменко. 

64 Над септември БСП поиска парламентът да преразгледа санкциите срещу Русия. „По- 
го. литиката на санкции и контрасанкции е контрапродуктивна. Това не е полезно за бъл- 
--< гарите. От ограниченията най-потърпевши са българските търговци и производите- 
ли", поясни мотивите Атанас Мерджанов. По думите му президентът на Русия Владимир Путин 
е признал правото на страната ни да се самоопределя като член на НАТО и ЕС и настоява за 
развитие на двустранните отношения с България. Аргументите му обаче не успяха да убедят 
мнозинството за ползата от преразглеждане на санкциите срещу Руската федерация и точката 
не влезе в седмичната програма на НС. „За" предложението на Левицата бяха 52-ма депутати, 
52-ма гласуваха „против", 60 се въздържаха. 

„Това е пореден акт към Русия, който пречи на двустранните отношения. Не съм изненадан", 
коментира председателят БСП Михаил Миков решението да не се дава въздушно пространство 
на руски самолети с хуманитарни помощи за Сирия. „Действията на правителството са спор- 
ни и неубедителни, защото, когато става въпрос за хуманитарна помощ и противодействие на 
„Ислямска държава", трябва да има достатъчно надеждна и сигурна информация", заяви гово- 
рителят на БСП Атанас Мерджанов. Според него на този фон действията на българското прави- 
телство трябва да са в интерес на гражданите. Мерджанов е на мнение, че тази ситуация още 
веднъж ограничава възможността да подобрим отношенията си с Русия. Остава впечатлението 
за двоен стандарт - за обслужване само на едната кауза, ако може въобще да се говори за кауза, 
обясни той. „В конкретната ситуация се създаде много шум в системата, има неяснота и беше 
редно, ако има съмнения относно прелитането на самолетите със съмнителни товари или друга 
информация, тя да бъде споделена. Такава до момента няма", заключи Мерджанов. 


ви президентът Росен Плевнелиев на 10 септември, цитиран от Нова ТВ. „България 
е достоен член на НАТО. Ние разполагаме с информация, разполагаме със служби, с 
необходимите инструменти, за да направим разлика между хуманитарен полет и полет, който 
претендира, че е хуманитарен, но може би не е. Затова бяхме максимално честни с нашите 
партньори - ако искате, кацнете на наше летище, нека да проверим, добре сте дошли, след 
това ще си продължите пътя. България определено прояви характер, показа се като достоен 
член на семейството на правилата", подчерта държавният глава, който определя руското иска- 
не за достъп до въздушното пространство като провокация. 
Украйна закрива въздушното си пространство за руски самолети, летящи към Сирия, заяви 
министър-председателят Арсений Яценюк на среща с премиера на Словакия Роберт Фицо. 
„Смятаме, че независимо от това какво се случва в Донбас, трябва да очакваме допълните- 
лен санкционен натиск. Колегите от САЩ и от Европейския съюз ще полагат всички усилия, за да 
запушат всички пролуки, и трябва да сме готови за това", заяви заместник-министърът на външ- 
ните работи на Русия Рябков по време на оръжейното изложение Виза Ат5 Ехро-2015. „Зад 
новите допълнителни санкции по отношение на редица руски юридически лица не стои нищо 
друго освен опит да се окаже политически натиск на Москва, да се подкопаят възможностите на 
нашия военнопромишлен комплекс, уточни дипломатът. 


Няма да допускаме военнотранспортни самолети, които носят оръжие за Дамаск, обя- 
--- 


В--З На 14 септември Европейският съюз удължи санкциите срещу Русия с половин годи- 


на - до 15 март 2016. Това се отнася за 37 организации и 149 руски граждани, подло- 
жени на индивидуални ограничителни мерки, както и за представители на структури- 
те в Източна Украйна и за редица юридически лица, съобщава „Интерфакс". 

„Газпром" призна, че е невъзможно да реализира газопровода „Турски поток" в предвари- 
телно обявените срокове. Заместник-председателят на руския газов монополист Александър 
Медведев заяви на пресконференция в понеделник, че строителството на „Турски поток" ще 
бъде отложено, но не уточни никакъв срок, предаде Ройтерс. „Газпром” обеща да започне 
строежа на първата отсечка от маршрута на газопровода през лятото на 2015 г. и да го пусне 
в експлоатация в края на 2016 г. Досега обаче проектът не е помръднал и „Газпром" дори раз- 
трогна договорите с подизпълнителя. 

В На 17 септември с голямо мнозинство Европейският парламент одобри плана за разпре- 
7) деление на 120 000 бежанци по страните, членки на ЕС, предаде АФП. За плана са гласу- 
--- вали 372 души, против - 124, а 53 са се въздържали. Целта на предложението на ЕК е да 
облекчи Гърция, Италия и Унгария, върху които легна бремето на бежанския поток. За да влезе 
планът в сила юридически, трябва решение на вътрешните министри на 28-те държави. 

Едва няколко от обучените от САЩ сирийски бунтовници се сражават срещу „Ислямска 
държава" (ИД), след като за това са отделени 500 милиона долара, призна представителят на 
Пентагона ген. Лойд Остин по време на изслушвания в Сената. Това предизвика възмущението 
на сенаторите, съобщиха световните медии. „Техният брой е твърде малък. Само четирима или 
петима сирийски бунтовници продължават да се бият на практика с бойците от ИД), отговори 
ген. Остин на въпрос на сенатор. 

Украйна забрани на десетки журналисти и политици да влизат в страната, тъй като представля- 
ват „заплаха за националната сигурност и териториалната цялост на Украйна. Това стана, след като 
президентът Петро Порошенко подписа указа, с който санкциите влизат в сила за 1 година. Както 
отбелязва самият Порошенко, коментирайки санкциите на среща в Киев с членовете на Комитета 
по сигурност на ЕС, това решение е взето с ясната координация с нашите партньори от Европей- 
ския съюз, Съединените щати и други страни, които осигуряват правилната реакция на анексията 
на Крим и агресията в Донбас. Общо на 388 физически лица от повече от 22 държави, между които 
и българките Магдалена Ташева и Елена Йончева, се налагат санкции във връзка със събитията в 
Крим и Донбас, става ясно от списъка, съставен от Съвета за национална сигурност и отбрана на 
Украйна, качен на сайта на украинския президент. В него са включени и 105 юридически лица. 

Страните, които не споделят европейските ценности за човешко съчувствие и солидарност, 
не могат да разчитат да получават пари от фондовете на ЕС. Това предупреди германският ви- 
цеканцлер и икономически министър Зигмар Габриел в интервю за германския в. „Билд. Той 
повтори заплахата, която преди това отправи неговият колега в правителството, вътрешният 
министър Томас де Мезиер. Габриел посочи, че докато Германия е отваряла гимназии, казарми 
и жилища за семействата на бежанците, други страни „монтирали бодлива тел по своите грани- 
ци и затваряли вратите". „Европа е общност на ценности, основани на човешкото съчувствие и 
солидарност. И тези, които не споделят нашите ценности, не могат да разчитат на нашите пари 
в течение на времето", подчерта Габриел. „Ако това продължава по този начин, Европа е в опас- 
ност повече, отколкото беше по време на финансовата криза в Гърция”, допълни той. 

Германският министър на външните работи Франк-Валтер Щайнмайер заплаши задъл- 
жителните квоти за приемане на бежанци да бъдат наложени чрез гласуване с мнозинство 
в Съвета на ЕС, вместо с консенсус. В интервю, цитирано на 17.Х от парижкия в. „Фигаро", той 
казва: „Ако не е възможно по друг начин, ще трябва да предвидим възможността да прибег- 
нем към гласуване с квалифицирано мнозинство.” Предупреждението му е адресирано към 
страните от Централна Европа и Балтика, които се обявиха против задължителния квотен ме- 
ханизъм за разпределение на бежанци между държавите в ЕС. 

Русия настоятелно призова САЩ и съюзниците им да приемат правителството на сирий- 
ския президент Башар ал-Асад като партньор в борбата с терористичната групировка „Ислям- 
ска държава", както и да координират действията си с него в съответствие с международното 
право, заяви външният министър Сергей Лавров, цитиран от Ройтерс. Москва е предложила да 
сподели с Вашингтон всякаква информация за военните си доставки за Дамаск. „Няма причина 
да се избягва сътрудничеството със сирийското ръководство, което се противопоставя на тази 
терористична заплаха", изтъкна Лавров. По думите му „сирийският президент командва най-спо- 
собните сухопътни сили, които се борят с тероризма“. „Отхвърлянето на подобна възможност, 
пренебрегването на потенциала на сирийската армия като партньор и съюзник в борбата с „Ис- 
лямска държава" означава жертване на сигурността на целия регион заради политически или 
геополитически намерения и сметки", подчерта руският първи дипломат. 


потта На 20 септември Украйна започна продуктова блокада на Крим с участието на „Десния 
20| сектор" и Меджлиса на кримските татари. 

В На 22 септември вътрешните министри на страните от Европейския съюз се споразу- 
22) мяха за разселването на 120 хил. бежанци, които се намират предимно в Гърция, Италия 
<< иуУнгария. Решението е взето с „голямо мнозинство", а не консенсусно, съобщи „Франс 
прес“. Четири държави са гласували „против“ плановете - Унгария, Чехия, Румъния и Словакия, 
уточнява Би Би Си. Мнозинството страни, членки на ЕС, подкрепиха плана, който ще действа 
през следващите две години. 

Лидерите на ЕС се договориха за предсрочно откриване на центрове за прием на мигранти 

още през ноември. В т.нар. горещи точки ще се снемат пръстови отпечатъци, ще се регистрират 
пристигащите и ще бъдат задържани там, докато се реши дали имат право на бежански статут. 
За тази цел се дават 1.3 милиона евро за още персонал на агенциите „Фронтекс" за гранична 
охрана, „Европол" за полицейски обмен на информация и на Службата за подкрепа в областта 
на убежището. „Имаше широко съгласие, че тези „горещи точки" трябва бързо да бъдат разполо- 
жени в страните с външни граници за Съюза като Италия и Гърция, но също България - въпреки 
че не е част от Шенген, тя има обща граница с Турция", коментира Ангела Меркел. „Не сме иска- 
ли да налагаме нищо на България, но България сама каза: „Имаме проблем - защо и ние да не 
участваме?”, обясни германският канцлер. 
Е На2з3 септември САЩ предупредиха, че Русия явно използва правото си на вето в Съ- 
вета за сигурност на ООН и така ще застраши дългосрочната легитимност на Съвета и 
може да накара Вашингтон и други страни да заобикалят решенията на органа, съобща- 
ва „Гардиън“. 

Бившият сенатор Сергей Пугачов подаде иск към Русия в Третейския съд в Хага. Претенции- 
те му са за 12 млрд. долара, информира Ройтерс. 

САЩ вече са по-възприемчиви към позицията на Москва за Сирия, смята Сергей Лавров. 
„Говорих с държавния секретар Джон Кери. Те искат да сътрудничат с нас и имат възможност 
за това. След беседата между военните министри Шойгу и Картър двете страни изразиха пози- 
тивна оценка. Струва ми се, че те вече са по-възприемчиви към обективната ситуация, сподели 
руският външен министър. 

Европейската комисия обяви многомилиарден пакет за справяне с бежанската криза, вклю- 
чително 1 млрд. евро помощ за Турция и 17 млн. евро за Сърбия. 

Председателят на Европейската комисия Жан-Клод Юнкер заяви, че Европейският съюз 
трябва да отиде по-далеч от приемането на задължителния план за квотно разпределение на 
бежанци, приет с мнозинство на 22 септември. 





Е-З „русия ще вземе мерки, ако САЩ разположат нови видове ядрено оръжие във ФРГ, заяви 


2 “| Дмитрий Песков, прессекретар на руския президент, на 24 септември. Съгласно немския 

телевизионен канал 20 САЩ планират да позиционират 20 нови атомни бомби. Всяка от 

тях В61-12 е равна по мощност на 80 от тези, които бяха хвърлени в Хирошима и Нагазаки. Новото 

оръжие ще бъде разположено в авиобазата на Бундесвера Бюхел в Рейнланд-Пфалц. Съгласно до- 

кументите по бюджета на САЩ за третата половина на 2015 г. вече са отделени средства за адапта- 
ция на модерното ядрено оръжие към немските бомбардировачи Тотадо. 

„Това е сериозна крачка към нагнетяване на напрежението в европейския континент, заяви 
Песков, който поясни, че това може да наруши стратегическия баланс в Европа и ще принуди 
Русия да вземе съответните ответни мерки. Вече стана ясно, че възможен отговор на Русия е 
разполагането на ракетните комплекси „Искандер-М" в Калининградска област. 

ДНР ще откаже да изпълнява Минските споразумения, ако Украйна започне осъществява- 
нето на процедури по встъпването си в НАТО, заяви министър-председателят на Републиката 
Александър Захарченко. 

Президентът на Украйна Петро Порошенко утвърди новата военна доктрина на страната. 
Съгласно последната редакция на документа, „въоръжената агресия на Русия, включваща вре- 
менната окупация на Крим и агресията в отделните райони на Донецката и Луганската област, са 
актуалната военна заплаха за Украйна". 

В На 28 септември властите в Украйна уведомиха авиокомпаниите на Русия за въвеждане 
28, на санкции срещу тях. Киев закри въздушното си пространство за 25 руски авиокомпании 
--< -внякои случаи частично, а в други напълно. Решението се отнася както за граждански 
полети, така и за превоз на стоки. В отговор министър-председателят на РФ Дмитрий Медведев 
нареди да бъдат взети съответни ограничителни мерки за украинските компании. 

„Съдейки по заявеното от Обама на Генералната асамблея на ООН, позицията му за Украйна 
не е променена нито на йота: той възнамерява да продължи досегашната линия", заяви ръково- 
дителят на Комисията по международни отношения в Руската държавната дума Алексей Пушков. 
На 29 септември във Върховната рада на Украйна бе внесен законопроект, предвиждащ 
пълната официална блокада на Крим, съобщава сайтът на украинския парламент. Докумен- 

тът предвижда прекратяването на железопътния, на автомобилния и на автобусния транс- 
порт в Донбас ив Крим. Автор на законопроекта е депутатът от Радикалната партия Дмитрий Линко. 


О| но разреши президентът на страната Владимир Путин да използва руски въоръжени 
сили в Сирия. Предложението е прието единодушно с 162 гласа „за“. Няколко часа по-къс- 
но руски самолети бомбардираха позиции на „Ислямска държава” (ИД) в Сирия. 

България работи по законови промени, които да позволят на съюзници от НАТО да охраняват 
въздушното ни пространство, заяви заместник-министърът на отбраната Димитър Кюмюрджиев 
след края на редовното заседание на Министерския съвет. 

Представителите на Русия, Украйна и на Организацията за сигурност и сътрудничество в Ев- 
ропа (ОССЕ) се споразумяха в Минск за изтегляне на оръжията с калибър под 100 милиметра от 
фронтовата линия в Източна Украйна. 


На 30 септември Съветът на федерациите (Горната камара на руския парламент) офици- 


Октомври 


29 Нат октомври БСП поиска оставката на военния министър Николай Ненчев. От парла- 
ментарната трибуна Атанас Мерджанов обяви, че страната ни се нуждае от солиден и дос- 
тоен военен министър. 

Почти 100 хил. граждани на Германия са подписали обръщение към канцлера Ангела Мер- 
кел, президента Йоахим Гаук и правителството на страната да не допускат разполагането на 
нови ядрени оръжия на немска територия. 





Е На2 октомври в Париж се състояха преговори в „Нормандски формат“ по кризата в Ук- 
райна. На нея участваха президентът на Русия Владимир Путин, колегите му от Франция 
- Франсоа Оланд, и от Украйна - Петро Порошенко, както и германският канцлер Ангела 
Меркел. На срещата бе договорено изпълнението на Минските споразумения да продължи и 
през 2016 година. 





те избори, които трябваше да се проведат на 18 октомври и 1 ноември. Това заявиха полити- 

ческите представители на републиките в контактната група за разрешаване на конфликта в 
Донбас Денис Пушилин и Владислав Дейнего. Те поясниха, че решението е взето след запознаване с 
резултата от преговорите на„Нормандската четворка" в Париж в началото на октомври. 


На 6 октомври ДНР и ЛНР обявиха, че са съгласни да отложат за следващата година местни- 
-----4) 


На 7 октомври коалиция БСП - Лява България внесе в парламента предложение за отмяна 
на санкциите срещу Русия поради ситуацията в Украйна. „Днес е очевидно овчедушието на 
българското правителство по този въпрос, заяви от парламентарната трибуна лидерът на 
левицата Михаил Миков. „Санкциите са с много тежки последици за България. Нашата страна е една 
от най-засегнатите и заради това на нея й отива да има ясна позиция по този въпрос, смята Миков. 
„100 млн. евро са преките щети за българската икономика за десетте месеца от тези санкции”, съоб- 
щи социалистът. Предложението бе отхвърлено след проведеното гласуване. 

Гео Милев 


„Жена със свещи" 1920 

ПОЛИТИКАТА В СФЕРАТА 
НА ХУДОЖЕСТВЕНАТА КУЛТУРА 

Ваня Добрева -- професор, доктор 
на филологическите науки. Пре- 
подава в ЮЗУ „Неофит Рилски, 
Благоевград, и в Университета 
по библиотекознание и информа- 
ционни технологии. Научните 0 
интереси са в облаапта на бъл- 
гарската > възрожденска драма- 
тургия. Автор е на монографии- 
те: „Технология на историческата 
драма (Войников - Друмев - Ва- 
зов)“ (1997); „Българската възрож- 
денска комедия. Типология и архи- 
тектоника“ (2071); „Прочити и 
наследатва (Из възрожденската 
книжнина)“ (под печат), както и 
на научни студии и апатши по въ- 
проси на балканската култура и 
на възрожденската драматургия 
илитература. 

реми ще изтъкна, че проблемът, който раз- 
работвам в този текст - за политиката на БСП в ху- 
дожествената култура, тепърва ще се налага да бъде из- 
следван задълбочено и всестранно. Още повече че у нас 
се откроява нов вид криза - на духовните ценности, еро- 
зирани като последица от глобализма и крайното прене- 
брегване на националните традиции. 

В този исторически момент сме свидетели на целена- 
сочено обезценяване и фалшифициране на революцион- 
но-демократичното начало в българската култура, на гру- 
бо изопачаване и неглижиране на факторите, формиращи 
националната ни идентичност. Примерите на родолюбие 
в нашата литература и изкуство се трактуват като проява 
на старомодно и закостеняло мислене, на ограничена ло- 
кална идеализация. Културата, създадена през втората по- 
ловина на ХХ в., по времето на социализма, се премълчава 
или отрича с идеологическия арсенал на неолиберализма. 
Насажда се, особено у младото поколение, нихилизъм 
към класическите постижения на духовността, към висо- 
ките естетически стойности. 

Съзнателно се хиперболизира ролята на пазара в 
културната сфера, за да може държавата да бъде, едва ли 
не изцяло, отстранена от създаването, функциониране- 
то и разпространението на културните ценности. Залага 
се на политическия реваншизъм в културата, което до- 
веде до оскверняване на паметници на големи български 
творци, и по-конкретно до хвърлянето на паметника на 
Никола Вапцаров в гето, предопределено за „тоталитар- 
ното изкуство”. 

Полагат се огромни усилия, за да бъдат промити мо- 
зъците на младото поколение - още от детската градина 
до завършване на университетите. Активно се работи по 
съдържателните аспекти на програмите по българска ли- 


ПОНЕДЕЯНИК > бр.5/6-год. ХУШ 


ОБРАЗОВАНИЕ 


тература и българска история в средното училище. Не са случайни предложенията да 
отпаднат от програмите в училище творби на Христо Ботев, на Иван Вазов, на Але- 
ко Константинов, Яворов, Смирненски или Вапцаров. Не е случайно насищането на 
учебниците по история със съвременни политически трактовки, с нищо незначещи 
социологически данни. Както и не е случайно пренебрегването, с аргумента „липсват 
пари”, на национално значими за българина събития - 250-годишнината от написва- 
нето на „История славянобългарска”, 200-годишнината от кончината на Софроний 
Врачански, 165-годишнината от рождението на Иван Вазов, покръстването или съз- 
даването на азбуката. 

Всеки момент у нас ще отвори врати нов мегапроект на „Америка за България” - 
супермузеят „Музейко”. Във в. „Дума” от 29 август 2015 г. писателят Борис Данков под- 
робно разкрива как в този музей, замислен като най-големия на Балканите (годишно 
тук ще идват над 150 000 деца), чрез интерактивни методи и супермодерни подходи 
децата от петгодишна възраст нагоре ще усвояват не националната или европейската 
история и култура, а американските интерпретации и ценности. „Подобен разграден 
двор - пише авторът - няма никъде по света. От европейските държави нито една не е 
оставала обучението и възпитанието на децата си на... американски псевдомузей! При 
това всичко там ще става под ръководството на една държавна американска фонда- 
ция, каквато е „Америка за България”, което ще е равносилно на скандална намеса във 
вътрешните работи на страната ни” 

Както се вижда, това, за съжаление, не са отделни, несвързани един с друг 
факти, а държавна политика, поставила си за цел да унищожи съзнанието за нацио- 
нална принадлежност и достойнство у българина, неговите способности да прави 
социален анализ на явленията. Държавата, в съдружие с НПО-тата, финансирани от 
чужди източници, главно от САЩ, работи не от вчера за промяна на цивилизацион- 
ния код на българския народ, за взривяване на културните устои на българското 
развитие. Това са тревожни явления и процеси, които предполагат актуализиране и 
същностни промени в културната политика на БСП, промени в социален, управлен- 
ски и общонационален план. 

И така, изминалите години от началото на прехода са доказателство за налага- 
нето на т.нар. евро-атлантически ценности като основополагащи за ориентацията и 
мисленето на българина. За пренебрежение и неглижиране на националната ни само- 
битност. За подронване на културните основи на националната ни държава. За акти- 
визиране и допълнително деформиране на модела „криворазбрана цивилизация”. 

Апологетите на новия цивилизационен избор сякаш забравят, че България е 
страна с древна история и култура, че тази година отбелязваме 1060 години от създа- 
ването на славянската азбука от светите братя Кирил и Методий, която е фундаментът 
на културната идентичност на българския народ, както и 1050 години от покръства- 
нето на българския народ. Старобългарският език, кирилската азбука, православието 
са ценности, които българският народ пази ревниво, пазил ги е дори и във вековете на 
османското робство. 

Няма как да се обясни на днешните евро-атлантици, че съборността в пра- 
вославието, опазването на духовните скрижали, усещането за единение с близки 
по произход народи и постигането на собствен народностен образ са част не от 
атлантическите, а от общоевропейските ценности, които се основават върху мно- 

гообразието и толерантността в племенните и верските разбирания на европей- 
ските народи. 

Щрихирам формирането и протичането на тези процеси, за да стане ясно, че 
БСП, като най-голямата лява партия у нас, е призвана да се намеси активно в тяхното 
обсъждане и оценяване, да съобрази своята културна политика с днешните реалности 
в духовната област. А те едва ли са благоприятни за нормално развитие на национал- 
ната ни кулгура. 

С европейска значимост е фактът, че българската художественотворческа инте- 
лигенция, най-талантливите й представители, предимно от средното и по-възраст- 
ното поколение, изповядват леви идеи и немалко от тях са членове и симпатизанти 
на БСП. Не е така в останалите бивши социалистически страни, не е така и в Русия. 
Време е да си зададем въпроса дали ръководството на БСП прави всичко по силите си, 
за да комуникира истински с такива среди? Когато нашата партия участва във власт- 
та, тя сякаш забравя за част от програмните си намерения. Не успява да се пребори 
с дефектите на пазарния механизъм, не проявява достатъчна заинтересованост към 
проблемите на писателите и хората на изкуството. По време на кабинета „Орешарски”, 
формиран с квотата на БСП, министърът на културата си беше спечелил слава като 
отрицател на Вапцаров. Левите творци очакват БСП да ги включва по-дейно в предиз- 
борните си кампании и в инициативите по повод, да подпомогне издаването на ляв 
културен вестник, да отбелязва подобаващо годишнините на именити представители 
на българската революционно-демократична култура. 

В контекста на подобна проблематика ще се опитам да насоча вниманието към 
конкретни аспекти в културната политика на БСП, по-точно в художествената ни кул- 
тура. И то с оглед на днешното й състояние и перспективи, на управлението на кул- 
турните процеси, на ролята на държавата и на пазара в съвременната ни култура, на 
стимулирането на развоя на литературата и изкуството, на това как да се подпомогне 
по-успешното създаване, функциониране и разпространение на културните ценнос- 
ти, какви да са позициите на БСП сред младата творческа интелигенция и пр., и пр. 
Става дума за конспективно поставяне на отделни въпроси не въобще, а в оперативен 
порядък, в посока „Какво да се прави”. 

На първо място, необходимо е според мен да разгледаме и оценим на партиен 
форум - национална конференция или пленум на НС, какво е сегашното състояние на 
художествената ни култура като организация, структуриране, създаване, функциони- 
ране и разпространение. Да направим преглед на направеното, но и на недостатъците 
в нашата дейност, на несвършеното. 

Такъв анализ ще ни позволи да видим, че в България неолибералното разбиране 
за културата като свободен пазар с решително ограничаване и ликвидиране на функ- 
циите на държавата се е наложило изцяло. БСП неведнъж се е обявявала срещу този 
тип културен развой. За съжаление обаче, когато участва във властта, тя се задоволява 
с леки корекции на господстващата ситуация. 

След толкова несполуки и сривове на българската култура през периода на де- 
мократичния преход е време българската интелигенция да разбере, че именно дър- 
жавата днес е в състояние да осигури позиции на националната култура в условията 
на свободния пазар. Държава, проникната от съзнание за ролята и значението на 
националните ценности в съвременния глобализиран свят! Едва ли гражданските 

организации и фондации с чуждо финансиране биха взели присърце подпомагането 
на националната литература и изкуство. 

БСП би могла да заработи по-ефикасно за увеличаване дела на държавното 
участие в театъра, изобразителното изкуство, операта, киноизкуството, в хоровото 
и оркестровото изкуство. Да впише в управленската си програма, че ще осигури за- 
дължителен дял програмно време в телевизиите и радиата (обществени и частни) за 
националната култура - съвременна и класическо наследство. 

БСП е задължена да предложи и да реализира конкретни промени в законода- 
телството, които ще стимулират още повече бизнеса да подкрепя българската култура. 
БСП трябва да съдейства за откриването на издателства и книжарници с преоблада- 
ващо държавно участие. Според мен Министерството на културата ще трябва да въз- 
върне водещите функции на държавата в читалищното дело, което ще облекчи и по- 
добри работата на общините по места. БСП ев състояние да съдейства за осигуряване 
на финансови стимули от държавата за онези масмедии, които излъчват културни 
програми, развиват телевизионен или радиотеатър, с бонификации за български про- 
изведения. Да разработи система от допълнителни държавни стимули за специалните 
програми, посветени на големи български творци и произведения. 

Лявата политика в областта на културата би следвало да се основава и върху 
финансовото подпомагане на творческите съюзи по видове изкуства. БСП трябва 
да поиска решението на редица социални проблеми - въвеждане на обективна сис- 
тема за получаване на творчески пенсии от изтъкнати български творци; създаване 
на фонд към Министерството на културата за творческо стимулиране и материално 
подпомагане на младите творци - стипендии, командировки в страната и в чужбина, 
специализации, квалификационни курсове; повишаване на заплащането на творците, 
достойно заплащане на писателския труд; приоритетно подпомагане на културните 
институции в смесените райони и така нататък. 

На второ място, БСП като национална лява партия има възможност да осмисли 
с нова активност проблемите на художествената ни култура. Кой друг, ако не БСП би 
трябвало да се противопостави енергично на идеологията на новия ни цивилизацио- 
нен избор? Време е НС на БСП да излезе с декларация срещу опитите Българското 
възраждане да бъде превратно осмисляно - без турско робство, без насилствена ис- 
лямизация на коренното българско население, без кланета като това в Батак. 

Време е БСП да защити своя гледна точка по генерални проблеми на съвремен- 
ния живот: относно спецификите на мултикултурното ни развитие; за типа унитарна 
държава, каквато сме по Конституция, като проблем на културата; за форсираното 
създаване на чужди граждански организации и фондации, които отмесват на заден 
план реципрочните на тях национални културни организации и фондации. Необходи- 
мо е БСП да дискутира как си представя развитието на ЕС - дали Европейският съюз 
да е равноправно общество на национално представени държави и култури, или пък 
БСП е по-скоро за модела етническа държава, явяваща се част от федеративното или 
конфедеративното общоевропейско обединение. Смята ли БСП, от друга страна, че 
българската култура понастоящем се движи към обезличаване и нивелиране, а оттам 
дали душевността на поколенията българи не става също обезличена и нивелирана: 

На трето място, през периода на прехода у нас се развиха опасни процеси в 
културата, върху които БСП невинаги е в състояние да оказва влияние. Имам предвид 

укрепващата тенденция към формиране и обособяване на два типа култура. Колкото 
и да е условен такъв дележ, той придобива контури благодарение на културната поли- 
тика, провеждана вече две десетилетия и половина от факторите на глобализма у нас. 

Единият тип култура, на който глобализмът залага, е официалната култура, из- 
повядваща постулати на неолиберализма, на националния нихилизъм, на антикому- 
низма и русофобията. Тази култура получава мощна подкрепа от чужбина, разполага 
с потенциала на най-гледаните телевизии и радиа, но и на най-тиражните вестници и 
списания. Тя подхваща манипулирането на младите поколения още от ученическата 
скамейка и университетите чрез подбор на специално подготвени за целта преподавате- 
ли, както и чрез селектиране, написване и отпечатване на учебници и учебни помагала, 
главно по българска литература и българска история. Интересно е, че тази литература, 
въпреки публичните разхвалвания и допинги, остава едностранчиво идеологизирана, 
творчески непълноценна, с белези на неодогматизъм и неосхематизъм. 

При такава културна ситуация се откроява и вторият тип култура, за която 
глобализмът създава в обществото невярното впечатление, че е консервативна и 
нетворческа, подчинена на норми; че е заразена с носталгия по социализма, с умо- 
настроения, далечни на модерните тенденции на епохата. С този тип култура глоба- 
лизмът не се церемони, той отрича нейната жизненост и историческа легитимация, 
плаши се до смърт от истините й за живота. По този начин се извършва брутална 
ревизия на класическото ни наследство, фалшифицира се онова творчество, което е 
въплъщение на демократичните, социалните и революционните идеи в българската 
култура през ХТХ и ХХ век. Такъв репресивен метод се прилага най-вече в литерату- 
рата, театъра и киното. 

Съвременните писатели, които разкриват реалните проблеми на днешния ни 
живот, социалните му аномалии, разбитите илюзии в периода на необуржоазното 
развитие в медиите, се премълчават. А самите творци се обричат на материални ли- 
шения, те отпадат от системата на държавните награди, от наградите на чуждестран- 
ните фондации. 

В театралния репертоар националната ни драматургия играе вече второстепен- 
на роля. Заливат ни заглавия на касови, добре скроени чуждестранни пиеси, най-ве- 
че от САЩ. На груба цензура се подлага драматургията, изразител на социалната и 
революционната идея. У нас не се поставя революционната диалектична драматур- 
гия на Брехт. За Вишневски - нито дума. Изчезнаха от българска сцена пиесите на 
Иван Пейчев, Георги Джагаров, Димитър Димов, с неговата драматизация „Почивка 
в Арко Ирис Кольо Георгиев, Никола Русев. Недялко Йорданов все по-рядко по- 
пада в театралния афиш. Крахът на прехода, въпиющата бедност, оскотяването на 
нравите, разрушаването на надеждите, триумфът на себичността не се виждат на 
сценичния подиум. 

На четвърто място, БСП е партия с дълбоки културни традиции, по-конкретно 
тя е представител на лявата българска култура. Но ние като че ли не можем все още 
да дефинираме партийната политика в тази насока. През последните две десетилетия 
на тотален натиск и обругаване, на подценяване и изопачаване са подложени знакови 
български писатели, стояли на демократични и лявопрогресивни позиции: все едно 
дали става въпрос за Ботев, Гео Милев, Смирненски, Вапцаров, Радевски. Неолибера- 
лите твърдят още, че втората половина на ХХ в. е пустиня за българската култура. Под- 

лагат на оскверняване антифашистки паметници, гаврят се със символите на лявата 
идея - червената роза и червената звезда, сърпа и чука. Обричат на забрава песните и 
стихотворенията, с които са израствали нашите духовни предтечи. 

БСП и тук едлъжник. Защото тя можеше да направи далеч повече, за да бъде де- 
маскирана навреме политиката на неолиберализма в културата. За да се извисят по-яс- 
но обликът на голямата лява литература и изкуство на ХХ в. унас, приносът на българ- 
ската поезия в класиката на европейската антифашистка литература. За да се очертае 
по-релефно периодът от 1944 г. до 1989 г. като духовен ренесанс, в който литературата 
достига свои върхове в отделните белетристични, драматични, поетични, критически 
жанрове, в който тетралната ни режисура, актьорското майсторство, киноизкуството, 
изобразителното изкуство, хоровото и индивидуалното певческо изкуство стават кла- 
сически примери за таланта и културното своеобразие на България. 

Във връзка с превръщането на една такава констатация в основа на партийната 
културна политика, ръководството на БСП ще трябва на сериозен форум да оспори 
и отхвърли недомислени оценки, дадени на конгреси на БСП непосредствено след 10 
ноември 1989 г. Според тях след 1919 г. нашата партия става еднозначно болшевиш- 
ка и сектантска. Това, освен че е тенденциозно внушение, извежда до подценяване на 
настъпателността и на демократизма в дейността на българските комунисти, до при- 
низяване на приносите им в антифашистката съпротива. Ръководството на БСП няма 
как да отмине мимоходом и тесногръдото, предумишлено подценяване на дейността 
на БКП през втората половина на ХХ в., да не подложи на ревизия перестроечните на- 
строения и илюзии, довели партийния елит до отричане на цивилизационния подем и 
модернизация на България от 9 септември 1944 г. до 10 ноември 1989 година. 

Чука на вратата ни необходимостта от телевизия, наситена с духовните ценнос- 
ти на БСП и на българската левица, телевизия, в която ще се чуят възрожденски и 
революционни песни и стихотворения, ще бъдат представени пиеси от Георги Джага- 
ров, Никола Русев, Димитър Димов, Иван Радоев и др., автори като Брехт, Горки или 
Вишневски, драматизации на романи като „Иван Кондарев” от Емилиян Станев или 
„Железният светилник” от Димитър Талев, съвременни творби, пълни с неподпра- 
вени открития за съвременната действителност. Добре ще е, ако историческата дата 
9 септември се обяви за Ден на партията. И нека на този ден като лява формация се 
връщаме отново към духовните си наследства. 

На пето място, за да бъдат осъществени подобни иницитиви, е нужно да се по- 
добри работа на БСП в областта на културата и в организационен план. Предлагам 
да се възстанови практиката в Изпълнителното бюро да има член, който отговаря за 
сферата на духовността, и това да е личност, с авторитет в културните среди. Парадокс 
е, че в Народното събрание имаме само един депутат, представител на художествено- 
творческата интелигенция, същото е положението в НС на БСП. Целесъобразно е да 
бъде лимитиран по-цялостно обемът на културната дейност в различните звена на 
партията. Да се издигнат на ново равнище отношенията с Министерството на култу- 
рата, с културните отдели на различните медии, особено с ръководствата на творче- 
ските съюзи. И най-вече в случаите, когато лявата идея е със силен престиж в дадени 
творчески обединения като обединението на писателите. Всички тези усилия, разбира 
се, ще останат половинчати, докато не се овладее процесът на деинтелектуализация в 
БСП ив нейните ръководства. Задача трудна, но не и невъзможна! 

(Аулълелътететчлъласчлна 


Трагичната фигура на Гео Милев надали има нужда от представяне пред 
левия български читател. Поет, прозаик, есеист, преводач, полиглот, публи- 
цист, издател, театрален теоретик, критик и режисьор, активен популя- 
ризатор на новите течения в изкуството, художник... Всестранно надарена 
личност, изживяла живота си като метеор - на един дъх, далеч изпреварвайки 
времето си, прекършена преди настъпването на зрелостта си... 

Георги Милев Касабов е роден в град Раднево на 15 януари 1895 г. в семей- 
ството на учителите Анастасия и Милю Касабови. Още петгодишен тръгва 
на училище, тъй като вече знае да чете и пише. След завършване на Старо- 
загорската гимназия постъпва във Филологическия факултет на Софийския 
университет. Още на следващата година сам започва да учи немски, за да за- 
мине студент в Лайпциг, където учи във Философския факултет на универси- 
тета. Избухналата Първа световна война му попречва да защити дисерта- 
цията си. 

През 1916 г. е мобилизиран и изпратен на фронта при Дойран. Тук на 28 
април 1917 г. е тежко ранен - сразбита челна кост и загуба на дясното око - и 
едва оцелява. Следват 11 операции и поставяне на стъклено око, по което са 
разпознати останките му през 1954 година. 

През 1919-1922 г. Гео Милев издава списание „Везни”, което се превръща в 
трибуна на модернизма в България. „Сега се ражда нещо ново в литературата 
и във всички изкуства. Аз искам да съм негов херолд. Никой в България не по- 
знава по-добре от мен символизма, експресионизма, футуризма. Това са нови 
течения. Бомба в сърцето на старата култура. Младите ще тръгнат с мене” 

През 1922-1923 г. левите му възгледи еволюират в ясни комунистически 
идеи. Тази промяна намира място на страниците на списание „Пламък”, кое- 
то Гео Милев започва да издава от януари 1924 г. В него той печата статии, 
своите „Грозни прози”, поемата си „Септември”, началото на поемата „Ад”. 
През януари 1925 г. списанието е забранено. На 14 май 1925 г. Гео Милев е осъ- 
ден на 1 година затвор. На 15 май 1925 г. е извикан в Дирекцията на полиция- 
та за „малка справка” и никога не се връща... 

Според спомените на майка му Гео Милев започва да рисува на четириго- 
дишна възраст. През 1907 г. негови рисунки са публикувани в детския вестник 
„Славейче”. Като ученик прави ръкописни литературнохудожествени вестни- 

чета, които илюстрира с винетки, карикатури и портретни скици. Като 
студент рисува сполучливи автопортрети, както и шаржове на Любен Ка- 
равелов, Иван Вазов, Алеко Константинов, Кирил Христов, прави карикатури 
на цар Фердинанд... Това е началото. Под влияние на престоя си в Германия Гео 
Милев се проявява като пропагандатор, преводач и автор в немските списа- 
ния „Ге АКНоп” и „Пег Хитт”, на страниците на които - далеч преди да ста- 
нат известни - намират място Кандински, Шагал, Кокошка, Клее. По-късно 
сам ще създаде трицветната гравюра на дърво към стихосбирката си „Жес- 
токият пръстен”, която ще бъде обявена като първа по инвенция, изразна 
простота, сила и вътрешна сугестия в българското графично, плакатно или 
живописно изкуство. Сам ще направи монохромната гравюра за изданието 
на преведените от него поеми на Пол Верлен и ще оформи графично - сякаш е 
епитаф - корицата на собствената си поема „Септември”, творби, които го 
нареждат сред най-талантливите български художници графици от първа- 
та четвърт на ХХ век. 





Гео Милев 
Корица на поемата „Септември", 1924 

„ОТ ПЕРВАЗА СИН НА ВРЕМЕТО...” 





Георги Николов - журналист на 
свободна практика. Занимава се с 
литературна история и крити- 
ка. Интересува се от ранни пъте- 
писи на български автори - за 
Япония и Сандвичевите острови 
в началото на ХХ в., и т.н. Издал 
е сборниците „Пътища“ (1995) и 
„Морето в българската периоди- 
ка ИЖ-ХА век“ (2009). Публикува 
в литературни вестници, списа- 
ния и сборници от научни конфе- 
ренции. Като сътрудник на Ко- 
митета за българите в чужби- 
на има публикации в изданията 
за българите в Аржентина, Ав- 
стрия идруги. 

Георги Николов 


(фана вече Петър Андасаров е емблематично име в 
съвременната българската духовност. Надграждайки 
и днес, той запечата яркото си дарование в редица запом- 
нящи се книги с поезия, публицистика и стихове за деца. 
Сред които ще спомена, без да претендирам за изчерпател- 
ност: „Нося те в очите си”, „А е толкова рано за сбогом”, 
„Преди да ви повикам”, „Слънце между нас”, „Безсмъртни- 
чета”, „А ме боли от нежносг, „С очи те търся”, „И няма 
връщане”, „Ги освети небето на душата ми”, „Иде хубаво- 
то време”, получила годишна награда на СБП за публици- 
стика, „До поискване”, „За цвят копнея”, „Да си влюбен”, 
„Като дългото ехо на песен”, „Когато сенките се удължа- 
ват”... Ще добавя, че стиховете му са преведени на руски, 
белоруски, чешки, полски, унгарски, немски, френски, ан- 
глийски, испански, монголски, китайски, японски и араб- 
ски език. Това международно признание кара читателя да 
се взре с особено внимание в лириката на Андасаров. И 
да се слее в широката й мащабност със стихове-спомени, 
стихове-предчувствия, стихове-изповед.. Акварелна па- 
норама на осмислената поетична орис. В която се препли- 
тат, като ярки шевици, годините на детството и зрелостта. 
В нейния център е вградена иконата на живота, обкиче- 
на с пролетно-есенни цветя. Такова впечатление ражда в 
съзнанието ми създаденото и създаваното от Петър Анда- 
саров - едно от ярките имена на нашата литература. Вър- 
ху която днес, за жалост, пада ненужният прах на неясен 
модернизъм и чуждопоклонство. На безродие и бездарие, 
подклаждани щедро от какви ли не отворени и затворени 
общества. Чиито „произведения” са мъртвородени и 06- 
речени на забрава още с ненужната си поява. Защото в ду- 
ховността ни продължават да светят възрожденските пос- 
лания на българщината. На изпълнения с барутен дим и 
политически трусове ХХ век. Дал живот през втората си 

половина и на Априлското литературно поколение. Днес истински стойностното е про- 
дължено от Драгомир Шопов, Георги Константинов, Андрей Андреев, Надя Попова, 
Христо Ганов, Матей Шопкин, Боян Ангелов, Виолета Христова, Николай Милчев ит.н. 
Този списък може да бъде продължен с още имена. Важното е, че в трудни времена като 
днешното те отстояват националната ни идентичност. Което ги прави и граждани на 
света по дух, морал и впечатляващи естетически постижения. 

Тук е мястото и на изреченото от Петър Андасаров. Можем да го оприличим 
на химн за привидно делничната личност, олицетворяваща своето време. Роде- 
на в селска прегръдка, но литнала над пулса на града. Носеща кръста на цветни 
спомени, заспали под схлупената стряха някъде назад в годините. Където мили 
образи, под купола на вечността, тихо бдят над забравените стъпки към дома. И 
те не са сами. Кръвта им успокояващо пулсира в нашите вени. Неволно търсим 
топлото докосване на ръцете им. Сякаш разтваряме албум с ретуширани снимки, 
където се гушим и ние: в детството, в нетърпеливата младост или в мига на сбо- 
гуване. Вече поели кръста на собствената си орис, изглеждаща толкова привле- 
кателна и безметежна. Но когато разберем, че отреденото ни време почти изтича 
през стрелките на биологичния часовник, се връщаме обратно. Къде? Защо Има 
ли смисъл, щом пред нас отваря двери само старостта? „Да, има!” - отговаря пое- 
тът. Защото в миналото и в приемствеността на родовата традиция през безчет 
поколения се корени и нашето израстване в мислещи човеци. Гръгнали от лас- 
ката на майчиния скут, за да дадат от себе си нещо на света. Овехтялото семейно 
гнездо е дълбоко запечатано в мислите на сърцето и за него се сещаме все по-чес- 
то, надвесени над бездната на вечността: 


Приседнала на прага на деня, Ив унеса на този слънчев блян - 
гия депството ми кърпи мълчаливо да гледа как посред света минава 
с конци от слънце в слънчева игла, живота ми - и хубав, иголям - 
за да е дрехата му по-красива. от взиране денят и ослеиява. 


Ивиждам - слъч от него, с б0д последен 
гия слънцето за дрехата зашива. 
Иглата гасне в пръстите и ледени 
ис тъмното мълчание се слива... 
„Мама детството ми кърни" 


В структурно отношение и в социокултурен аспект, съвсем условно, тематич- 
ният избор на Андасаров прави анализ на пътя между селото и града. Разгръща 
емоционална панорама на процесите, довели до смяна на нивата със заводския цех. 
Разкрива и постепенната промяна в психологическата нагласа на личността, при- 
видно изгубена в тътена на градската улица. Подобен подход не е чужд на редица 
поети от 50-те г. на миналия век и до сега. Разликата между тях е как интерпретират 
мотивите на стародавния бит върху урбанизираните контури на съвремието. Дали 
с декларирана кабинетна носталгия по отминали години, които няма да се върнат. 
Или с аналитично вникване в обществените процеси. Развиващи се в орбитата на 
света и даващи свой модел на гражданската пирамида у нас. Като със средствата на 


139 


КУлтурд 


вербално-художественото творците заличат границата между двете символни по- 
нятия и изведат на преден план ролята на личността. Разчупила рамките на „мест- 
но” и „национално” в името на бъдещото време... 

Наистина, темата за селото е сред водещите в творчеството на Андасаров. Тя е 
зноен летен пейзаж или сянка на облак, литнал във висините. Пътеки, минзухари... 
птици и благословеният на полето труд. Чиято най-висша награда е ароматният, 
честно спечелен самун хляб, разчупен от корави длани. Но авторът не е само изпо- 
ведник на копнежа по заглушена в паметта, идеализирана архаичност. 

В символите, във великолепно композираните природни химни и в силуе- 
тите на обични люде неизменно пулсира алегоричен контекст. Той е философски 
израз на нещо много по-дълбоко: за смисъла на нашето съществуване. (С мисия 
ли се раждаме? Или трябва покорно да гравитираме в хода на годините, до по- 
следна глътка въздух: Какво е значението на отделната личност за хода на исто- 
рията, когато тя сменя нравствените си ценности? Факт е, че след 1989 г. немалко 
автори забравиха възпявани от тях символи, идеи и политически авторитети. За- 
гърбиха собственото си творчество в името на личния просперитет и удобство. 
Други останаха верни на себе си и на съвестта си. Успяха да осмислят „новото” 
време, без да се продават за слава и пари. Много болка и горчивина, много искре- 
на споделеност има в стиховете на Андасаров, анализиращи моралния облик на 
обществото днес. Те са и апел за самоопределението на твореца, ако иска да бъде 
в челните редици на хората, протестиращи срещу язвите на битието. Ако иска 
да бъде запомнен с талант, несклонен пред силните на деня. С вярно разгадаване 
на протичащите пред очите ни процеси и с правилната прогноза какво ще стане 
утре. Или, казано по-иначе: легитимен ли е той пред своето време и полезен ли е 
на обществото, или не: 


Кой къде, какъв е - незнаем, 
кои истина носи, кой крие лъжи; 
кой дава чесиности назаем, 

кой върху чуждия гръб лежи. 


Сега едни зад други се крием 

и зад стените на своето Аз. 

Но след време дали ще открием 
кой е пеел с фалшив глас? 


Дали сме били, или не - мъченици, 

дали сме имали съдбата на хората - 

чиито паметници но ученически 

стоят прави в час по история. 

жжж 
Но животът е безкраен, енигматичен кръговрат, забързан напред и нагоре 

към покоя на вечността. Развива се непрестанно във времето и в пространството, 
вплел в гражданската си матрица ценности, радости и скърби. Те отстъпват място 

на други ценности, защото обществото е безкраен източник на идеи с поглед в бъд- 
ното. И едновременно - пазител на спомени за отминали епохи. В които класовият 
антагонизъм и социалната хармония сменят местата си и взаимно се отричат по 
пътя на човечеството от век във век. Споменът за старината остава като истори- 
ческа поука. Нейните руини още са храм на бурни страсти или пък на тих покой. 
Вълните на делника не могат да го потопят, нито имат власт над онова, що е било. 
Неговите скрижали обаче подтикват към размисъл, че сме нечие тленно творение 
с вградена в душите божествена свещица. Че от нас зависи дали ще гори тя дълго, 
или ще угасне неродена в делнични щения и дрязги. Преди да опознава света, чове- 
кът се самовгражда там, откъдето ще тръгне към измамната му същност: 


Сега върви, напред върви, 
каквото и да ти струва. 
Не се плаши че ще кърви 
душата ти, че ще рискуваш 
да паднеш по очи, че ще боли 
от удари но цялата ти същност. 
Не пада само който не върви 
и не воюва за насъщния си. 
„Кем себеси” 


Лирическият герой на Петър Андасаров е отломка от гранит, който не до- 
пуска да бъде шлифован. Социален проповедник, пожелал да бъде коректив на 
обществото. Какво не харесва в шума на големия град: Разтваря ли се, обезлича- 
ва ли се в неясните очертания на вечно забързана тълпа: Категорично не! Чужди 
са му притворството, безгръбначието, нечие очакване да си сянка пред силните 
на деня. Бунтарството му не е декларативно. Защитено е с бронята на нравствени 
проверки и труден самоанализ. На дълбоката увереност, че има верни послания 
към околните, плод на делнични трусове и безсънни размишления. Полемиката 
му е разбираема и убедителна, основана и върху християнски кълнове от далечни 
времена. Че човек не може да надскочи сянката си: „колкото повече гониш без- 
края, толкова по е недостижим". Че пътят към избраните цели минава не през 
угоднически поклони, а през купела на моралната чистота. Такъв герой е пъл- 
нокръвен, посвоему красив. Не се самовъздига в култ, не чака околните да му 
подражават с безмълвна възхита. Не е измислено божество, нито пореден Дон 
Кихот на столетието. В него съзираме генетичния код на предците в нова ин- 
телектуална физиономичност. Минали през тежък труд, исторически трусове и 
катаклизми, за да почукат на портата ни днес. Осъзнаваме, че това сме и ние - 
съвременно мислещи граждани на света. Черпещи фолклорна сила от минало- 
то, за да съграждаме вярно днешното бъдеще. Връзката между града и селото се 
трансформира в узаконена от битието делничност. В нея споменът за детството 
трябва да живее в мир с потребностите на реалния миг. Когато трябва да реша- 
ваме върволица от проблеми. Да не загърбваме децата си и с личен пример да ги 
моделираме в ярки индивидуалности, хармонично съжителстващи в матрицата 

на своето поколение. Всичко това - докато сами не се превърнем в побелели деца. 
Изпитанията ни правят по-мъдри и борбени. Докато, вече на длан разстояние 
от биологичния финал, се превърнем в скромни квартални стоици. Поовехтели 
примери за вчерашното „утре”, кретащо сега към пейките на близката градина. 
Андасаров е вещ психолог и анализатор на трансформациите в човешките души. 
От вниманието му не може да избягат отчуждението, самоизолацията на бивши 
приятели, липсващите теми за разговор, по които до вчера сме спорили горещо. 
Страстите са други, компютърни и дискотечни. Щафетният факел от очаквания, 
победи, огорчения и радости е предаден в млади, нетърпеливи ръце. Логично на- 
стъпват мигове за равносметка: 


На границата между лятото и есента 
на възрастните времето разбирам. 
От посева до хляба вървяхме с тиях, 
по стъпките им залезно вървиме. 
Невероятно точно се повтмаря с нас, 
което беше с тлях, което си отива. 
По пътия нямаме над всичко вече власти, 
оплешивяваме горчиво... 
И само в миговетие кратки на соня - 
на спомена отваряме вратите. 
Забравили, че иде есента - 
сдетинстивото си скитаме... 

„Между лятото и есента" 


Лириката на Андасаров е илюстрация за антагонистична хармония между 
мислещата личност и времето. Призвана да го променя, моделирайки себе си. В 
търсене на място за гражданска и естетическа изява там, където цветя и бурени 
причудливо се смесват в градините на обществото. Задачата е безспорно труд- 
на. Но има ли истински творец, който безволно се е носил в потока на времето? 
Сам той споделя, че мисията му е да препуска по вълчи пътеки, през болки и 
пламнали чувства. През стръмни делници и уморени мечти, за да стигне в пътя 
си - на стреме, до самия Бог („Видение”). Ще бъде погрешно обаче, ако въз- 
приемаме споделеното от Петър Андасаров като вид приглушена идеологич- 
ност. Като отричане на земните радости в името на назидателния аскетизъм. 
Интимната му лирика разкрива много стаена нежност и копнеж по взаимност. 
Дълбоко уважение към жената - нимфа и весталка... В изповедта си авторът 
таи вулкан от кипящи страсти. Заповядва им да бликнат като лава. Помитаща 
предразсъдъци, нечисти погледи, скверни слова. После, уморен, разочарован 
или изоставен, отново стаява мъжката си сила за нови чувствени върхове. Чо- 
век не живее само с разум. Пратен е на земята, за да се възражда физически и 
душевно. И на финала да остане обезсмъртен в очите на децата, създадени в 
любов и доверчива взаимност. Българската Мадона в творчеството на Петър 
Андасаров е осезаемо реална и едновременно - многозначен символ. Понесъл 

във философската си същност платоническата дистанцираност, еротичната за- 
гадка, майчинската топлота и равнозначното другарство към мъжа - спътник 
в живота: 


Очите й са сипей, 
нозете - бяла пяна, 
кошто викат, викат 
сърцето ми пияно, 
пияно от коинежа 

до синева да стигна. 
И водопади нежност 
по пъгия да настигна. 
Висока е жената 

и стръмна като връх. 
Далечна, непозната - 
щастлив е, който пръв 
се втурне. Неизбежно 
до висина да сире. 
Небесната й нежност 
докрай да разбере. 


„Старомодно стихотиворение за жената” 


Тези кратки редове само бегло докосват творчеството на Петър Андасаров. 
Истинското му богатство се разкрива с дълбоко познаване на казаното от него. 
На мен лично, по далечна аналогия, то настойчиво ми припомня „Четирите го- 
дишни времена” на Вивалди. Защото и тук имаме пролетта на детството, зноя 
на съзидателната личност, тихо пристъпващата есен... До зимата е далече, пък и 
кого радва зимата в нечий живот? А може ли да има човешки живот без зима? Да, 
разбира се... 

В многоцветната лирика на Петър Андасаров: мъдра, човечна, доброна- 
мерено-критична. Изповедна. И прилична на проповед от амвона на битието. 
В чието послание изгревът и залезът на живота са втъкани в една обща нишка, 
очертаваща нравствените контури на всекиго от нас. С които ще бъдем запом- 
нени известно време или пък равнодушно заличени от съзнанието на околните. 
Създаденото от Андасаров е достъпно, разбираемо и изпълнено с много топлина. 
То разкрива свой собствен творчески път, изминаван в неспокойно равновесие 
със света и със самия себе си. В аналитични прозрения за стойностното в за- 
бързания ни делник и за доброто и злото в него. Поетът обича хората и това се 
чувства във всеки стих, във всяко негово изречено послание. Да обичаш хората 
днес, а не само себе си, е особено трудно. И това качество на Петър Андасаров, 
характерно за безспорния му талант, ни изпълва с доверие. Което, струва ми се, е 
най-голямото признание за всеки автор. 

СТИХОВЕ 


ПРЕДЗАЛЕЗНО 


Крило на гарван е ноштна, 
къде подслон да диря 

за слънчевата си душа - 
предзалезно ефирна? 


Без жал - непримирима - тия 
сърцето ми разигва 

на кръст от болна самота 

в нощта безмълвна... 


Но вместо миг на смъртен удар - 
предзалезно пулсира то. 

И слънчевата ми душа до лудост 
живее свойто тържестиво. 





Петър Андасаров 


ЗАВЕЩАНИЕ 


Беше хващал юздите на вятър, 
бе подиирал небето с глава - 
винаги, винаги без да пресмята 
има ли смисъл всичко това. 


Смисела беше отдавна узнал, 

че в безсмъртния-смъртен живот 
има единствен празник безкраен - 
тържеството на земния плод. 


И завеща ми урока си таен, 
както баща завещава на син: 
колкото повече гониш безкрая, 
толкова ид е недостижим! 


ЕТЮД ЗА ЧАСОВНИК 


„Два вързани за стожер коня 

по циферблата - кръг затворен, 
до отмаляване се гонят, 

а всощност без умора. 


Настигат се и задминават 
ив бяг безиелно инак се впускат. 
Така човека заблуждават, 

че времето му с тиях препуска. 


А то - преизва се и спира 
стиктакането на сърцето - 
животът нечий умира, 

но продължава общо взето! 

РАННИ ДУМИ ЗА УТРЕ 


На дъщеричката ми Пея 


В този свят с какви ли не бляскави залъгалки примамлив 
ти не трябва да спираш в захлас, но никое време не трябва. 
Нали сама казваше, че вятъра като кон за грива си хванала, 
а обувките ти бързат - със слънчогледитие се надбягват. 


О нека сиянието тяхно над далечния тивой път да не гасне, 
луната с фенер, а звездите като светулки напред да тие водят. 
Пред теб на талази светлина да извира - слънчево ясна 

иот беди да те пази неопазената от нас самите природа. 


И не забравяй, в никакгв случай да не забравиш, 

че живота е дълго бягане и винаги да си на коня - 

като дърветата на колене не трябва да падаш, да се предаваши, 
и себе си - победно наббягала - до издихание безкрая да гониши!! 


Като черква напусната - душата ми - празна е 

и отекват в нея само стъпки на мисли за тебе. 

В ъглите й бродят сенки на минали празници 

иот стените всички светци с очите ти, татко, ме гледам. 


Ие черква светемт, а богомолци са мошие спомени - 

пред олтара на моя живоги, благословен от обичта ти към мама. 
Иаз коленича и шеинна молитвата свята като отшелник бездомен 
пред светлата тивоя - негаснеша - пресветла памем. 


Отие мой, ти който но стълба от труд и от честност отиде в небето, 
дай ми светлина - за ивемята на моя земен живот - да съм потребен, 
да сътворя за децата си свети дела и в паметта им да свегия - 

тогава спокойно ме чакай но своята стълба да дойда при гиебе. 

Като илюзия от детски сън 
снегъги топи се бавно. 
Иронят тихо звън след звън 
стрехите странно. 


А скотешко езиче току-виж 
ветрецът е захапал 
безкрайно-бялотио величие 
на зимата, която 


ВИДЕНИЕ 


На Евтим Евтимов 


Жажба на цвете 

за слънчеви устни - 
блян на поета 

с Пегас да препусне. 


Без страх да премине 
през броди през свади 
на думи обидни 

с вълчи засади. 


Ида препуска 

през дълги сезони - 
през пламнали чувстива, 
и болки от спомени. 


Щастлив да осъмне 

в небесни предели - 
през делници стръмни 
и бавни недели. 


С меита уморена 

до изнемога 

да стигне на стреме 
по пътя до Бога. 

от планината сънно слиза 
на гръб с небето бяло. 

С прощално-бялата си риза 
до поглед на кокиче сиряла. 


Щея подгони минзухарен глас 

и цветни гласове ще я прогонят. 
Ще дойде друг сезон на власти, 
аия ше бъде вече спомен... 


ТАКЪВ СЪМ 
На Анна 


И обещание на ивят, 
и плод категоричен - 
живея в този свят 
не винаги обичан. 


Защото съм такев - 
определен и искрен: 
милувка съм на връх, 
плесница за неистина. 


За вяра доверчив, 
измяна непрощавашщ. 
За подвиг мълчалив, 
но не зад чужда слава! 


Проклятие на мъж 
и бащин благослов - 
очакван като дъжо, 
горчив като любов. 

ПОХВАЛНО СЛОВО 
ЗА КРЪСТЬО ГОРАНОВ 





Минчо Минчев -- професор, док- 
тор на философските науки. Пре- 
подава във ВТУ, „Св. св. Кирил и Ме- 
тодий“. Директор е на Българския 
евразийски център. Бил е предсе- 
дател на ИО „Марксистка плат- 
форма“ в БСП. Автор е на шест 
монографии и на над 100 научни 
студии и спатии по проблеми на 
съвременната философска и по- 
литическа мисъл. 


Минчо МИНЧЕВ 


На 26 септември той щеше да стане на 84 години. 
И макар да не е кръгла, годишнината от рождението 
на този забележителен учен ни дава достатъчно осно- 
вания за колкото навременни, толкова и тъжни раз- 
мисли. 

Навременни, защото от края на социализма из- 
мина четвърт век, а тъжни, защото с хода на реставра- 
цията на капитализма умря и духът на социалистиче- 
ската, т.е. на дълбоко народностната култура. 

Знам - веднага ще се намерят такива, които ще 
възразят с общата фраза, според която „духът не 
умира”... 

Духът не умира, но той угасва, когато няма кой да 
го разпалва. 

Та да си дойдем на думата с иначе елементарния 
въпрос кой днес в нещастната ни татковина поддържа 
духа на социалистическата, дори просто лявата култу- 
ра. За да не стигам до крайности, ще дам гъвкав отго- 
вор: почти никой! 

Нямало „ляво и дясно” тук, нямало „ляво и дяс- 
но” там и т.н. А ляво и дясно има навсякъде в общест- 
веното знание, от политиката до духовната култура 
- изкуството във всичките му форми на съществува- 
не. И там, където обществото е дълбоко разделено на 
масово бедни хора и шепа приказно богати паразити, 
винаги ще има скрита или открита омраза по линията 
„Ляво - ДЯсНО”. 

Мнозинството от левите интелектуалци още са 
разколебани по този въпрос. На проф. Кръстьо Го- 
ранов не му бе никак трудно много бързо да разбере, 
че у нас не става дума за никакъв „преход, аза процес 
на реставрация на капитализма. При това - процес, 
ускоряван от средите на самата левица. 

Професор Горанов бе не само изключително образован човек - истински 
ерудит, той имаше и силно изострената социална чувствителност на човек, про- 
излязъл от низините на обществото. 

Отличният му успех в пернишката гимназия, неговата рано проявена ясна 
политическа ориентация и пролетарският му произход го отвеждат в Москва - в 
престижния МГУ „М. Ломоносов”. Там през 1954 г. той се дипломира по специал- 
ността „Философия”, в рамките на която е избрал и своето бъдещо професионал- 
но поприще - естетиката и културологията. 

Същата година проф. Горанов постъпва на работа във Философския инсти- 
тут на БАН и оттогава много години от творческата му биография са свързани с 
тази мощна научна институция. През 1959 г. защитава кандидатска, а през 1968 г. 
и докторска дисертация. 

Когато в края на 60-те години се създава Институтът по социология на БАН, 
проф. Горанов е сред първите негови членове и ръководи секцията по социоло- 
гия на изкуството. 

От 1970 до 1976 г. проф. Горанов е директор на Института по култура, а след 
това - до 1981 г. - еректор на ВИТИЗ „Кр. Сарафов”. 

През целия този период на професионално израстване проф. Горанов е в 
творчески подем, резултат от който са 14 книги, десетки научни статии и студии 
и още повече публицистични произведения. 

От монографичните му произведения с фундаментално приносно значение 
се открояват две: „Що е изкуство?” и „Изкуството като процес”. Чрез тях той не 
само демонстрира своите творчески качества, но и доказва колко голям е творче- 
ският потенциал на марксистката теория на културата. 

С цялото си творчество от епохата на социализма, особено през 80-те го- 
дини на миналия век, проф. Горанов опровергава злостната измислица, че то- 
гава свободата на хуманитарната интелигенция била строго ограничавана, че 
интелектуалците живеели в постоянен страх и др.под. И че именно затова от 
времето на социализма нямало значими постижения в областта на духовната 
култура. 

Нищо подобно! Това обикновено са твърдения на бездарници и страхливци. 
И ако между тях има тук и там талантливи творци, техните значими произведе- 
ния се отнасят именно към епохата на социализма, а не към сегашното пошло 
и жестоко време, когато „гържествува” свободата на творчеството... Никъде в 
областта на изкуството - в литературата, музиката или киното, през последния 
четвърт век не бе създадено нищо, което да остане в народната памет. А нали сега 
творците били съвсем свободни! 

Професор Горанов бе от малцината наши леви интелектуалци, които много 
бързо схванаха, че превратът на десети ноември 1989 г. ще даде ход не на някакъв 
мъгляв „преход, а на реставрация на капитализма, който в България ще се въз- 
произведе в най-уродливата си форма. 

Именно това подтикна проф. Горанов да навлезе в едно дотогава несвой- 
ствено за него поприще - политиката. Той бе министър на културата в послед- 
ното комунистическо правителство, а след това - депутат във Великото народно 
събрание от Социалистическата партия. 

След победата „с малко, но завинаги” на реакционните сили в България през 
есента на 1991 г. проф. Горанов не загуби присъствие на духа и като истински ляв 
интелектуалец се включи в битката срещу набиращата сила и самоувереност ре- 
акционна десница. Времената бяха сложни. Предаден отвътре, рухна Съветският 
съюз - опората на социализма в света и гарантът на независимостта на страни- 
те, тръгнали по социалистически път. Част от социалистическата интелигенция 
изчезна от публичното пространство, скри се - гузна и уплашена. Друга част от 
тази интелигенция промени идейната си ориентация с отблъскваща лекота. От- 
сам границата, на територията на социалистическото културно пространство 
останаха малцина. 

Да, периодът на 90-те години бе труден и за България. Нещата се усложня- 
ваха, тъй като границата в битката между левите и десните политически сили 
у нас тогава преминаваше вътре в самата БСП. Една малобройна, но щедро 
подпомагана отвътре и извън страната (включително и финансово) нейна част 
завземаше постепенно ръководството на лявата партия, въпреки желанието на 
огромното мнозинство от нейните членове тя да бъде автентична марксистка 
политическа сила. 

Професор Горанов без колебание намери своето достойно място в ожесто- 
чената идейно-политическа битка - в Идейното обединение „Марксистка плат- 
форма” в БСП, заемайки важно място в неговото ръководство до самата си смърт 
през февруари 2000 година. 

Но въпреки пределното напрежение, което съпътстваше идейната борба в 
Социалистическата партия, проф. Горанов не напусна нито веднъж територията 
на науката. През 1995 г. той стана един от инициаторите и учредителите на Сла- 
вянския университет в София, на който две години бе ректор. 

За съжаление една част от партийното ръководство на Социалистическа- 
та партия не схвана грандиозността на това начинание и не мобилизира своето 
мнозинство в Народното събрание да узакони юридически статута на Славян- 
ския университет. 

Но по отношение на Университета се задейства една друга тенденция, която 
тогава остана скрита за обществото и открито се прояви по-късно - Славянският 
университет се оказа апетитна „хапка” за заемащата все по-сериозни позиции в 
обществото червена олигархия. 

Със закриването на Славянския университет бе пресечено едно голямо дело 
на лявата интелигенция у нас. Това подломи силите на проф. Горанов. Той не 
можа да понесе тежестта на разочарованието от поведението на много леви инте- 
лектуалци към това толкова важно за народа ни начинание. 

Професор Кръстьо Горанов ни напусна на 14 февруари 2000 година... 

Смъртта на Цветан изглежда нелепа. Не можем да си представим живота 
без такъв завладяващ човек - земен, но със силна аура. 

Цветан беше надарена личност - в областта на правото, в защитата на на- 
ционалната сигурност, във финансите, в поезията, публицистиката, в обществе- 
ната дейност. Той бе рядко съчетание на ерудиция и емоция. Никога не оставаше 
беразличен. Гореше с убеждение и страст. 

Пословичен със силния си дух, щедрост и категоричност - силно далюби и мра- 
зи. Цветан Начев не се вмества в никакви клишета и никога не е бил „в сивия поток”. 
Затова неведнъж се е изправял пред големи трудности. Но никога не падна на колене. 
В света, подчинен на парите, той доказа, че приятелството има по-висока цена от тях. 

Цветан ни даваше увереност за бъдещето на българската нация и за силата 
на социалистическите идеи. 

Кончината му оставя нереализирани много нови идеи, несбъднати мечти, 
неосъществени срещи и ненаписани стихове. Последното негово стихотворение, 
останало на кухненската маса, е своеобразна епитафия на неговия живот: 


Сега, когато яростно снове 
всевиждашщ дух във мрака непрогледен 
и сочи път пред мойте синове 

през минните полета към победи. 


И се втеинява вече 
звездният ми прах 
в душата ми все тъй безсънна. 
Сега: „Благодаря ти, боже, 
остарях! 
Да си прошеина. И да мрекна. 


Но не по спомен 
ще се мяркам жив 
и не в бедата изтърияна. 


Благодаря, ие има кой 
да продължи! 
Посоката ми 
празна не остана! 


Смъртта на Цветан отнема предан баща и дядо, убеден социалист и привър- 
женик на Лявото крило в БСП. За мнозина от нас настъпва празнота, която няма 
как да бъде запълнена. Отваря рана, която вечно ще кърви. 

Сбогом, приятелю! 

Смъртта е неумолима, но въпреки това ти оставаш завинаги с нас! 


Списание „Понеделник” 

Гео Милев 
Илюстрация към книга на Пол Верлен, 1922 

